mm 


ARANY  JÁNOS 


/; 


IRTA 


RIEDL   FRIGYES 


BUDAPEST 

KIADJA    HORNYÁNSZKY    VIKTOR 

AKAUÉMIAl    KÖNYvXrUS 
1887 


*  /^^ 


^^^.^k.^.^^ 


RIEDL   FRIGYES: 

ARANY   JÁNOS 


FARAGÓ  ZSIGMOND 
könyvesbolijc 

BndftpCGt,  IV,,  /•       ,ir.v:;.-h«t  .19. 

1931—32.  tanév 


Arany  költészete  egész  világ,  mely- 
nek megvan  a  maga  emberfaja,  a  maga 
növényzete  és  állatvilága,  szóval  sajátos 
természete  és  éghajlata.  Minő  ez  a  világ 
és  hogyan  keletkezett  a  költő  képzele- 
tében? ezt  iparkodtam  kideríteni,  mi- 
dőn e  rendkívüli  szellem  természetrajzát 
kíséreltem  meg.  Tán  nem  csak  rajtam, 
hanem  tárgyam  nehézségén  is  múlt, 
hogv  azokra  a  kérdésekre  egész  könyvvel 
felelek. 

Ric(íl  Frigyes 

I.  EGYÉNISÉGE. 


A  mint  e  lapokon  Arany  János  személyiségét 
és  szellemét  művein  át  jellemezni  akarom,  alakja 
mindinkább  megelevenedik  előttem,  érzelmek- 
ben és  eszmékben  gazdag  élete  újból  leperdűl  és 
fejlődésének  különböző  korszakai  ismét  elvo- 
nulnak képzeletem  előtt.  Költészetének  közegén 
át  látom,  a  mint  a  sápadt  kis  földmíves  fiú 
Szalonta  határában  a  Szigettó  nádasában  vad- 
récze  tojást  szed  vagy  a  mint  később,  mint  a 
kollégiumtól  elzüllött  vándorszínész,  a  szín- 
falak mögött  állva,  hol  zivatart  jelező  vas- 
lemezeket ráz,  hol  mint  tüzér  a  rendező  jelére 
az  ágyúszót  utánozva  fapadot  dönget;  látom, 
hogy  halad,  kiábrándulva  a  színészeiét  vaskos 
illusioiból,  Mármaros-Szigetről  erdős  rengete- 
geken át  egy  ezüst  húszassal  zsebében  és 
'/Zsebkendőjébe  kötött  czipóval  hazafelé,  a  nélkül, 
hogy  tudná  hová  hajtsa  le  árva  fejét;  hogyan 
él  mint  városi  aljegyző  szalonta i  puha  fészkében: 
hogy  lakik  1847-ben  néhány  hétig  együtt  a 
két  legnagyobb  magyar  költő,  Petőfi  és  Arany 
egy  kis  szobában,  melynek  hossza  öt,  széle 
két  lépés,  de  a  hol  húrjaik  « versenyben  égtek». 

AKANV     jXNOS.  1 


Későbbi  eletének  jelenetei :  miként  tűnik  fel 
megölt  barátjának  árnyéka  álmaiban;  hogy 
vágyódik  vissza  Nagy-Kőrösről  és  Pestről 
Szalontára,  gyermekkorának  játszó-  és  leányá- 
nak halottas  helyére,  Szalontára, .  .  .  akeletre, 
mint  a  berki  szellő,  mely  a  lombok  közt  rést 
talál,  keletre,  mint  az  égi  felhő,  mely  ott  egy 
kedves  sírra  száll»  ;  mily  fájdalmas  resignatióval 
mond  le  ősz  hajjal  arról  a  független,  munkás 
nyugalomról,  mely  után  egész  életén  át  vágyó- 
dott —  mindez  szintén  hasonló  erővel  tükrö- 
ződik vissza  költészetében.  És  végül  ott  tűnik 
elém  az  agg  költő,  a  hol  nem  csak  költészetének 
közegén  át,  hanem  gyakran  testben  is  láttam 
sétáim  közt :  a  tündér -s^iigeten  —  mint  ő  maga 
Toldi  szerelmében  a  Margitszigetet  nevezi  — 
Toldi  első  diadalának  és  Piroska  halálának 
színhelyén:  ott  mereng  a  Dunának  naptól  fénylő 
tükre  közelében,  ingó  lombok  árnyékában  tám- 
lás kerti  padon,  míg  az  átlátszó  kék  égbolton 
mélyen  függő  fehér  felhők  lágy  szellőtől  fuvalva 
ide-oda  vonulnak  és  a  madárdallal  meg  virág- 
illattal telt  levegőn  át  néha-néha  hallik,  a  mint 
egy  vadgesztenye  halk  dobbanással  a  magas 
fűbe  hull. 

De  nem  csak  külső  élete  képeit,  legbelsejének 
hullámzásait  is  mutatja  költészete;  mutatja,  mily 
módon  felelt  e  finom  szervezet  a  külső  világ 
hatásaira.  Majd  a  kétség  égeti,  mint  Nessos 
inge,  a  fájdalom  láza  töri,  a  tépelődés  kikezdi, 
a  kétségbeesés  vízomlásai  keresztül  szakadnak 
lelkén.  Majd  ismét  mcgfeslenek  a  sötét  felhők, 
költészete  áttör  hangulatának  borúján  és  egy 
vörös  csík  a  távol  határon  szebb  napot  jelez. 


I  Életrajzírója  majd  utána  jár  mind  ezen  nyo- 
íoknak,  meh'eket  műveiben  találunk,  és  idő- 
léndben  oda  fűzve  őket  Arany  külső  életének 
llenségeihez,  megalkotja  összefüggő  életírását: 
ki  Aranyt  csupán  jellemezni,  azaz   műve- 
letének   fősajátságait    és    azok    összefüggését 
Jetével  megállapítani  iparkodom,  csak  szelle- 
niének  leírását  kísérlem  mes;.* 


I. 

Arany  élete  négy  korszakra  oszlik.  Mind- 
egyiknek határköve  egy-egy,  polgári  állására 
és  lelki  életére  nézve  fontos  esemény,  egy-egy 
külső  és  belső  katastropha. 

Első  korszaka  gyermekkorának  és  ifjúságának 
1 9  évére  terjed.  Ott  találjuk  a  gyermek-Aranyt 
tvpikus  kisebb  magyar  városban  egy  jóravaló 
parasztház  csendes  visszavonúltságában,  népies 
körn}'ékben  és  népies  olvasmányok  közt  nevel- 
kedve. Apjától  örökölt  komolyságát  zárkózott 
gyermekkori  élete  és  a  gyermektársaság  hiánya 
csakis  fokozhatták.  Apja,  úgy  látszik,  olyan 
jellemű  volt  mint  fia:  igen  érzékeny  —  a  mi 
az  öreg  földmíves  rendkivűli  vallásosságában 
mutatkozott    —  a  magányt  kedvelő   és   szeHd. 

*  A  kultcszeccben  feltűnő  életrajzi  adatokra  nézve  lásd 
következő  helyeket:  Toldi  sr^crcliiif  VI.  i8.  (gyermek- 
..ura)  ;  Letessem  a  lantot  .  .  .  Euih'nyek  (Petőfire  vonat- 
kozólag), és  Bolond  Istók  II.  (színészi  pályája).  Vissza- 
vágyódása Szalontára  a  többek  közt  ki  van  fejezve : 
^4  bujdosó,  A  piisiíai  fü^.  Vágy,  Epilógus,  Eiiek  a  pesti 
lií^etről  czimű  részint  N. -Körösön,  részint  Pesten  irt 
költeményeiben.  A  Margitszigetre  nézve  lásd  Tölgyek 
alatt.  Ének  a  ligetről  és   'J'oldi  szerelme  XII.   lO/. 


Tőle  tanúit  lia  írni  is,  hamuba  írt  betűkön  —  a 
mi  mintegy  sejtelmes  előjele  méla  költészeté- 
nek. Később  a  szalontai,  majd  meg  a  debreczeni 
gymnásiumban  találjuk  Aranyt:  17  éves  korában 
megszakítja  kollégiumi  pályáját,  hogy  egy  évig 
mint  néptanító  némi  pénzt  kereshessen,  azután 
ismét  visszatér  Debreczenbe.  A  küzdés  és  a  fel- 
törekvés évei  ezek :  mindenben  nyilatkozik  forró 
vágya  emelkedni,  mennél  többet  megismerni 
és  valamit  teremteni.  Homályos  művészi  ösz- 
tönök ébrednek  benne.  Valami  változás,  valami 
mozgás  van  belsejében,  mint  a  virágban,  midőn 
bimbóra  fakad.  A  távolban,  mintha  álmon  át, 
koszorúk  tűnnek  eléje.  Keresve-kereste  ön- 
magát, de  a  sors  azt  mondta:  Hiába!  Tűzben 
kell  égned,  mielőtt  nemes  erezed  ragyogna! 
Elégedetlensége  sokféle  tapogatódzásaiban 
mutatkozik.  Majd  azt  hiszi,  hogy  festőnek 
született,  majd  a  szobrászatba  kap  és  egy  ala- 
bastrom-sótartó  töredékeiből  fanyar  arczokat 
kezd  faragni.  Ezen  csalékony  képzőművészeti 
ösztön  egyébiránt  igen  jellemző  a  későbbi 
költőre,  kinek  leírásai  szabatosságra  és  plasti- 
kára  páratlanok  irodalmunkban.  Majd  meg  az 
olvasás  dühe  fogja  el,  a  mi  nem  épp  ritka  az 
úgynevezett  érettebb  ifjúságnál;  fontszámra 
falja  a  költőket,  ezek  híján  hihetetlen  mennyi- 
ségű zagyva  prózát  is  bevesz  romlatlan  ter- 
mészete :  ó  meg  új  műveket,  szótárakat  vagy 
dogmatikai  kézi  könyveket  épp  oly  hévvel, 
mint  fejtegetéseket  a  juhtenyésztésről.  Agyba- 
főbe versel,  értekezik,  fest,  zenél,  míg  még 
erősebb  ösztön  ébred  benne.  Mint  néhány 
évvel  később  Petőfi,  ő  is  azt  gondolja,   hogy 


Iiszínésznek  született  és  a  tanév  közepén  elhagyja 
á  debreczeni  kollégiumot,  a  rendes  életpályát 
és  felcsap  vándorszínésznek. 

Ez  a  szerencsétlen  ötlet,  mely  őt  egész  ter- 
mészetével merően  ellenkező  pályára  vitte, 
életének  előbb  említettem  első  nagy  fordulatát 
idézi  elő.  Városról-városra  járva,  Arany  csak- 
hamar látja,  hogy  nem  való  e  kóbor  lumpok 
közé,  látja,  hogy  miután  szakított  régi  életével, 
új  pályáján  sem  boldogul.  «Az  öntudat  kígyói 
- —  írja  Arany  erről  a  korszakról  —  szegény 
apám  sanyarú  nyugtalansága  éjjel-nappal  mar- 
tak.)) Végre  Marmaros-Szigeten  nagy  belső 
küzdelmek  és  egy  gyötrelmes  álom  hatása 
alatt  (balladáiban  is  nagy  szerepe  van  az  álom- 
nak) elhatározza,  hogy  hazatér  és  gyalog  átbo- 
Ivong  a  fenyűkoszorúzta  mármarosi  hegyeken 
le  az  alföld  egy  részén  át,  míg  szégyenszemre 
és  kimerülve  Szalontára  ér. 

Ez  Arany  rövid,  de  egész  életére  kiható 
vándorkorszaka.  A  magyar  költőknél  mintegy 
hagyományos  az  ily  bolygás;  a  régiebbeknél 
még  évekre  terjed,  az  ujabbaknál  hónapokra 
rövidült.  Valami  rossz  tündér  rendesen  vándor- 
botot tesz  a  magyar  költő  bölcsőjéhez  (még 
szerencse,  ha  csak  vándor-  és  nem  —  koldus- 
botot). Már  jó  Tinódi  Sebestyén  is  ily  vándor- 
életet él;  minden  évben  más-más  helyen  talál- 
juk, Magyarország  és  Erdély  legkülönbözőbb 
vidékein.  Egyik  krónikás  költeményében  méltán 
azok  közé  sorolja  magát,  kik  tétova  búdosnak. 
Balassa  Bálint  megcsalva,  elűzve,  hazátlan,  egé- 
szen a  tengerig  bolvong  és  nem  talál  helvét, 
hová  fejét  lehajtsa  : 


Zöld  erdő  harmatát, 
Piros  •  csizmám  nyomát, 
Hóval  lepi  be  a  tél, 
Hóval   lepi  be  a  tél. 

Messzire  bujdosom. 
Hazámat  itt  hagyom, 
Isten  vezérli  dolgom, 
Isten  vezérli  dolgom. 

Jobb  hát  a  darvakkal. 
Vagy  más  madarakkal 
Elbujdosnom  messzire. 
Elbujdosnom  messzire. 

Csokonaiban  is  van  valami  emésztő  nyug- 
hatatlanság, mely  őt  egyik  vidékről  a  másikra 
hajtja:  Debreczenből Sárospatakra,  Sárospatakról 
Pestre  ;  innen  Rév-Komáromba  tér,  majd 
Keszthelyen  vagy  Csurgón  találjuk  és  majd  meg 
elpanaszolja,  hogy  rám  jajdult  a  Balaton.  Kis- 
faludy Károly,  mint  ecsete  után  élő  vándor- 
festő, szeretetreméltó  könnyelműséggel  nyakába 
veszi  i8i2-ben  Olaszországot  és  üres  erszény- 
nyel, de  telt  szívvel  próbálgat  —  mint  később 
Arany  meg  Petőfi  —  oly  művészetben  jeles- 
kedni, melyhez  nincs  tehetsége.  ((Sötét  vágyás 
hajtott  ki  a  széles  világba)),  írja  egy  barátjának. 
Arany  után  még  Petőfin  is  teljesül  a  bolygás 
átka.  Már  mint  15  éves  diák  édes  apjának 
híre  nélkül  éhezve,  fázva  télnek  idején  szökik 
Selmeczről  Pestre.  A  mint  később  leteszi 
a  puskát,  ismét  vándorbot  van  a  kezében. 
((Mohácstól  Pozsonyig  gyalogoltam,  írja  maga 


|s  még  hosszabb  utat  is;  mily  jól  esett,  ha 
[felvett  mellettem  elhaladó  szekér,  vagyis  mily 
'  jól  esett  volna,  ha  fölvett  volna!  Debreczenböl 
utaztam  Pestre,  1844-ben,  februáriusban  — 
olvassuk  egy  Kerényihez  intézett  levélben  — 
kopott  ruhában,  gyalog,  egy  pár  húszassal  és 
egy  kötet  verssel.  E  kötet  versben  volt  min- 
den reményem;  gondolám:  ha  eladhatom  jó, 
ha  el  nem  adhatom,  az  is  jó  ...  mert  akkor 
vagy  éhen  halok,  vagy  megfagyok  s  vége  lesz 
minden  szenvedésnek.  Egyes-egyedül  mentem 
a  Hegyalján;  egy  lélekkel,  egy  élő  lénynyel 
sem  találkoztam.  Minden  ember  födelet  kere- 
sett, mert  iszonyú  idő  volt.  A  süvöltő  szél 
havas  esőt  szórt  reám.  Éppen  szemközt  jött. 
Arczomon  megfagytak  a  könyek,  melyeket 
a  zivatar  hidege  és  a  nyomorúság  fakasztott.)) 

Arany  szinészkedése,  életének  legkeményebb 
megpróbáltatása.  Hazaérve  édes  apját  meg- 
vakulva találja;  néhány  hét  múlva  édes  anyja 
hirtelen  meghal.  Aranyt  kétségbeesés  kezdi 
környékezni :  könn}'elmű  pályaváltoztatása  kö- 
vetkeztében se  keresete  a  jelenben,  se  kilátása 
a  jövőben.  Mindehhez  járult,  hogy  bolygása 
közt  erősen  áthült  és  testi  fájdalmaiban  halá- 
los betegség  előjeleit  vélte  látni.  Megtörve  a 
sok  csapástól,  fiíjdalmas  merengésben  ült  ott 
megvakult  apja  mellett  immár  kietlenné  vált 
szülő-házában,  atn  ősz  apámmal.  Nem  magam 
tehát,  de  hol  van  oly  magány,  oly  bús,  rideg, 
mint  mikor  ő  ott  ült,  az  élet  árnyán  s  én 
virraszték  szemének  éjtszakáján !» 

Ez  az  idő  mély  nyomokat  hagyott  Aranyban. 
Miután  annyira  csalatkozott  önmagában,  lemond 


egyelőre  minden  művészi  ambitioról;  csak 
magának  és  vak  apjának  akar  élni.  Jóvá  akar 
lenni  ifjúkori  tévedésébe :  más  nem,  csak  ő 
maga  érzi  a  rehabilitatio  szükségét.  Életének  első 
korszaka  e  forduló  pontnál  bezáródik  s  ezen- 
túl más  irányban  halad.  Apjának  sárviskójában 
visszavonulva  csendes  munka  közt  él,  míg 
megválasztják  tanárnak  a  szalontai  gymnasium- 
hoz,  hol  kötelességérzete,  szorgalma  és  kész- 
sége minden  szívet  meghódít,  úgy  hogy  négy 
évvel  később,  23  éves  korában  szalontai  al- 
jegyző lesz.  Ugyanakkor  szíve  és  esze  szavát 
követve  meg  is  nősül.  Feltettem  magamban 
—  írja  Arany  ez  évekről,  —  hogy  nem  olvasok 
többet,  hanem  élek  hivatalomnak,  családom- 
nak .  .  közönséges  ember  leszek,  mint  más. 
Lassanként  derül  láthatára:  elegendő  jövede- 
lemre tesz  szert,  rendkívüli  módon  megkedvel- 
teti magát  földiéivel,  hypochondriája  testi  bajá- 
val együtt  enged,  vak  apja  —  Isten  csudája !  — 
hirtelen  visszanyeri  szeme  fényét,  1841-ben 
születik  leánya  Juliska,  kit  mindenek  felett 
szeretett  e  földön,  1842-ben  fia:  László.  Sze- 
rencséjével visszatér  költészete  is :  hiába  tagadta 
meg,  hiába  akart  közönséges  ember  lenni ! 
Lelkének  húrjai,  mint  valami  láthatatlan  kéztől 
érintve,  megrezdülnek;  először  mintha  egyes 
szakgatott  hangok  tévedeznének  rajta,  de  csak- 
hamar összefolynak,  nőttön-nőve  magasabbra 
szárnyalnak  és  végre  kitör  zengzetes  hatalmával 
a  hangok  elfojtott  árja :  a  szalontai  jegyző 
tollhoz  nyúl,  nem  jegyzőkönyvét,  hanem  a 
Toldii  írja  meg  és  homályos  neve  egyszerre  a 
hír  szárnyára  kap. 


Az  alkotás  e  szerencsés  korszakában  Arany 
pótolja,  a  mit  ifjúkorában  elmulasztott :  feltűnő 
későn  válik  ki  belőle  a  költő,  de  annál  gyor- 
sabban tökéletesedik.  A  40-es  évek  második 
felében,  mintha  élete  delelő  pontján  volna. 
Elragadó  költői  szelleme  és  törhetetlen  szor- 
galma a  legmagasabbra  ihletik,  a  mi  csak  tehet- 
ségétől telik.  Mellette  állnak,  mint  őrző  nem- 
tők, fiatal  felesége  és  fiatal  barátja:  Petőfi; 
minden  arra  mutatott,  hogy  a  mélabú  vagy 
kétségbeesés  nem  tér  be  soha  szerény  szalontai 
hajlékába,  a  mely  felett  nyájas  fénynyel  ragyo- 
gott a  lángelme  és  a  szerelem  csillaga.  Arany 
mintegy  életének  vízválasztóján  állott.  Mindkét 
oldalról  déli  verőfényben  sárga  kalászok  és 
gazdag  gyümölcsös  sudarai  hullámoztak,  a  tá- 
volban ezüst  folyam-tükrök  villogtak  és  sötétlő 
ligetekben  rózsák  égtek  ...  De  jaj,  egyszerre 
csak  közbe  vágtat  egy  vad  kozák  és  a  barát 
hü  szivébe  döfi  lándzsáját;  vér  futja  be  a 
folyamok  tükrét  és  puskapor-fellegek  tapadnak 
a  napsütötte  tájképre.  Az  1849-iki  nagy  kata- 
stropha  új  korszakot  jelöl  a  magyar  nemzet 
meg  Arany  életében  egyaránt. 

Arany  életének  ezen  második  nagy  válságában 
elveszítette  legjobb  barátjait,  hivatalát,  vagyo- 
nát és  elveszítette  egy  időre  bizalmát  népének 
és  a  maga  jövőjébe.  «Kergetve  önnön  lelkemtől 
futottam  —  így  jellemzi  önmaga  e  válságot  — 
és  láthatáromon  nem  volt  remény  s  a  két- 
ségbe'sés  örvényéig  jutottam,  kezem  égre 
emelni  nem  merem. »  A  kitombolt  fájdalom 
és  a  rohamaiba  belefáradt  kétségbeesés  fásult- 
sága   szól   belőle.    Érzi,    hogy    oda    van    lelke 


itjúságii.  «Nem  a/,  vagyok,  ki  voltam  egykor: 
belőlem  a  jobb  rész  kihalt.»  «Szétnézek  — 
mondja  ugyané  korban  egy  más  költeményé- 
ben, —  szétnézek  és  többé  körültem  nincs  a 
néhány  kedves  barát,  aggódtatóan  rám  füg- 
geszti szemét  egy  könyezö  család.  Eleget  éltem, 
hogy  utánam  emlék  maradjon  itt  alant:  emlé- 
kül Ínséget  hagyok  s  e  két  vagy  három  bol- 
dogtalant.)) Kis  fiát  a  szent  írás  szavaival 
vigasztalja:  ((Bujdosunk  a  földi  téreken».  ((Oh 
remélj  —  így  szólítja  meg  keserű  fájdalmában,  — 
remélj  egy  jobb  hazát  s  benne  az  eréáy  diada- 
lát! Mert  különben  sorsod  és  e  föld  Isten 
ellen  zúgolódni  költ.))* 

Az  egvéni  és  hazafiúi  fájdalmak  emez  össze- 
halmozása  Aranyt  hosszú  évek  sorára  elvonja 
a  nagyobb  alkotásoktól.  A  forradalmat  követő 
években  (1849 — 51)  költészetében  valami  ke- 
serű végletesség  van :  színei  egykönnyen  riki- 
tűkká  lesznek,  humora  pedig  egészen  elsötétül. 
A  lelki  diszharmónia  felbontja  művei  szép 
összhangját :  keserves  csalódásai,  maró  iróniája, 
kínos  tépelődései  minden  korlátot  elragadva  a 
Nagy-Idai  c:(igányokhAn  törnek  ki  és  vad  ör- 
vényben egyaránt  magokkal  sodornak  iszapot 
meg  virágot. 

Arany  költészetére  még  a  hangulaton  kívül 
más  tekintetben  is  nagy  befolyással  voltak  az 
1849-dikí  események:  kitérve  a  nagyobb  fel- 
adatok elől,  panaszos  Ivrai  költeményekre  és 
kisebb    epikaiakra    (balladákra,    románczokra) 


*  Lásd  Letí's:ií'iii  a  lantot,  Eveh,  ti  mc^  jövendő  evek  (ís 
Fiamnak  czimű  költeményeit.  Mind  1850-ből. 


adja  magát.  Mint  nagykörösi  gymnasiumi  tanár- 
nak, neki  is,  mint  Goethének  meg  Schillernek, 
megvan  a  maga  ballada-korszaka:  az  1853. 
és  1855.  év,  melyet  azonban  a  fájdalmas  elhall- 
gatás egy  éve  szakít  félbe  (1854). 

1860-ban  végre  Budapesten  találjuk,  mely 
Kisfaludy  Károly  Auroray^  óta  irodalmunk  köz- 
pontja, mint  az  újonnan  feléledt  Kisfaludy- 
Társaság  igazgatóját.  Negyvenhárom  éves  ko- 
rában egy  új  ifjúságnak  másodvirágzását  éli. 
Szépirodalmi  Figyelője  és  Koszorúja,  a  leg- 
kitűnőbb magyar  kritikai  folyóiratok,  melyek 
valaha  közönségünk  ízlését  nemesíteni  akarták. 
1864-ben  jelenik  meg,  bámulattal  fogadva,  az 
akadémiától  megkoszorúzva  Buda  halála.  Más 
tervek  is  közelednek  megvalósulásukhoz  :  Toldi 
ST^erehne  és  Ildikó  készül. 

Ekkor  egyszerre,  váratlanul  beáll  életének 
harmadik  nagy  fordulópontja:  1865-ben  meg- 
hal leánya,  Juliska  és  magával  viszi  a  világos- 
ság és  meleg  jó  részét,  melyet  apja  a  földön 
még  talált.  Néhány  évvel  azelőtt,  midőn  leányát 
egyszer  szomorkodva  látta,  az  apa  és  a  költő 
gyöngédségével  egyik  legmélyebb  érzelmű  köl- 
teményét intézte  Juliskához : 

Bús  az  ősznek  hervadása, 
Hulló  lombok,  néma  táj : 
De  az  ősznek  van  varázsa, 
JMiyészetben  méla  báj. 

A  gyümölcs  hull  —  semmi :  érett 
Hallgat  a  lomb  —  semmi :  szólt ! 
Öltsön  a  mező  fehéret  — 
Semmi ;  oly  szép  zöldje  volt. 


Csak  ha  bimbó  fővel  asznak 
A  virágok :  oh  ez  fúj ; 
•  Ha  reménye  új  tavasznak 
Most  születve,  sirba  száll. 

Oh  derülj  hát,  ifjú  lélek. 
Légy  a  vidám  hajdani ; 
Gyönge  vagy  még  a  zord  télnek 
Koszorúját  hordani ! 

Most  a  halottas  koszorút  nyomta  hajába. 

Mmtha  ekkor  már  végkép  megszakadt  volna 
költői  működése.  Több  mmt  egy  évtizeden 
át  nem  közöl  semmi  újabb  költeményt.  A  mit 
elvétve  ír,  az  mutatja,  hogy  hangulatában  vég- 
kép nagy  fordulat  állott  be.  A  hatvanas  évek 
közepéig  Arany  hajlandó  a  kibékítő,  concilians 
megoldásokra:  Toldi  boldogan  üli  menyeg- 
zőjét gyönyörű  Piroskával  —  ennek  a  jelenetnek 
hatása  alatt  bocsátja  el  a  költő  olvasóit  í. 
Daliás  Időkben.  A  murányi  Venus  és  a  vitéz 
Veselényi  hasonlókép  meghódolnak  világbíró 
Ámor  előtt.  Roigonyiné,  Síihinyáni  jank,  Ró::^sa 
és  Ibolya,  Mátyás  anyja,  Hatvani  —  mellőzve 
a  tisztán  komikus  jellegűeket  —  szintén  vigabb 
megoldással  örvendeztetnek  meg  bennünk.  Az 
1865-diki  fordulat  óta  Arany  minden  komoly 
összeütközést  tragikusan  old  meg.  A  Daliás 
Időkből  Toldi  boldogtalan  szerelmének  törté- 
nete válik :  Piroska  most  már  végkép  elszakad 
Tolditól  és  fiatalon  hal  meg,  mint  Arany  Juliska. 
A  képzelet  ragyogó  szövetén  mindinkább  átcsap 
a  hangulat  sötét  fala.  A  láthatár  elsötétül,  a 
dér  mint  finom  fátyol  lepi  költészetének  virá- 

nyát.  Arany  ezentúl  a  múlté.  Váltig  azt  haj- 
totta, hogy  ö  már  mint  a  vén  Toldi  életének 
őszét  éli  és  kikopott  az  új  világból.  De  ime, 
az  ő  példája  is  mutatja,  hogy  ugyanaz  az  év- 
szak, mely  sárgára  halványítva  a  fák  lombjait, 
ösvényünkre  szórja,  egyszersmind  megaranyozza 
legszebb  gyümölcseinket  és  megérleli  legne- 
mesebb borunkat.  1882-ben  65  éves  korában 
megjelenik  legnagyobb  műve :  Toldi  szerelme. 
Mint  Toldi  Miklós,  kiben  saját  fájdalmait  és 
örömeit  érzékítette  meg,  úgy  Arany  is  még 
egyszer  megülhette  halála  előtt  diadalát. 


II. 

Valamint  Arany  költői  műveiben  magyar 
földön  állunk,  magyar  jellemeket  látunk  ma- 
gunk előtt  és  a  magyar  nyelv  legzamatosabb 
szólásait  halljuk,  úgy  Arany  egyéniségében  is 
mindenekelőtt  a  magyar  faj  sajátságai  tűnnek 
elénk.  Arany  különös  ereje,  mint  ember,  meg 
mint  író  abban  rejlik,  hogy  a  nép  eredetiségét 
híven  megőrizte  és  a  műveltség  legmagasabb 
sajátságaival  tudta  párosítani.  Sokat  tanúit 
később,  de  nem  felejtett  semmit  abból,  a  mit 
csak  a  nép  fia  tudhat. 

A  magyar  nép-költészet  tanulmányozásánál 
érdekes  lélektani  probléma  ötlik  elénk.  A  ma- 
gyar nép  fő  jellemvonása  a  józanság,  a  nyugodt 
értelmesség,  mely  néha  közönyösségig  sülyed. 
Innen  van  a  magyar  nép  feltűnő  okoskodó 
hajlama,  innen  az  a  jogász  szelleme,  mely  a 
világos,   néha    kicsinyes   fejtegetéseket  szereti. 


H 


Hogyan  fér  már  most  meg  ca  a  józanság  a 
költészettel?  Van-e  helye  a  költői  ihletnek  az 
ilyen  okoskodó,  par  excellence  értelmes  népnél? 

Azt  gondolhatnók,  hogy  nincs,  ha  egy  másik 
jellemvonást  nem  vennénk  figyelembe,  mely  a 
magyar  jellemben  az  ihletnek  kedvez.  A  magyar 
értelmessége  mellett  fölötte  érzékeny  is.  Min- 
den benyomás  gyorsan  és  élénken  hat  rá: 
csakhamar  megharagszik,  de  az  első  kedvező 
alkalommal  ki  is  békül.  A  gáncs  mélyen  sérti, 
de  a  dicséret  a  legnagyobbakra  feszíti  erejét. 
Ezen  érzékenység  révén  költő  is.  Az  élénk 
impressio,  mely  mélyebbre  ható  változást  idéz 
elő  szellemünkben :  ime  a  költészetnek  és  a 
minden  művészetnek  egyik  alapeleme.  Az  érzé- 
kenység nem  egyszer  exaltált :  az  exaltatio 
pedig  a  művészet  előkészítője:  ő  tör  utat  a 
mindennapi   élet   trivialitásán  át  a  múzsáknak. 

Ez  az  érzékenység,  mely  alkalmat  ad  arra, 
hogy  egy  józan,  értelmes  faj  költői  lendületű 
legyen,  egyszersmind  megmagyarázza  a  magyar 
nép  hajlamát  a  mélabú  iránt.  Az  érzékenység 
nagyítja  a  jó  meg  a  rossz  hatásokat  egyaránt : 
kedvező  körülmények  tehát  magasabbra  emelilc 
az  érzékeny  ember  kedvét,  kedvezőtlenek  pedig 
mélyebbre  sülyesztik,  mint  a  közönséges  embe- 
rét. Ezért  vígad  sírva  a  magyar  ember;  innen 
van,  hogy  a  mélabú  a  magyar  műremekek 
egyik  eleme.  Ez  a  mélabú  zokog  a  magyar 
zenében,  ez  hallik  ki  a  magyar  népköltészetből, 
ez  lángol  komor  pompával  a  Vörösmarty  ly ra- 
jában. A  legnagyobb  magyar  szobrásznak,  Izsó 
Miklósnak  leghíresebb  műve  egy  búsuló  juhász. 
A  legelső  magyar  festő,  Munkácsy  legnagyobb 


képein  hősét  vagy  halálán  vagy  halálát  meg- 
előző óráiban  tűnteti  elénk. 

Arany  egyénisége  első  pillantásra  költőhöz 
képest  feltűnően  józan,  értelmes.  A  fiiror 
poclictismk,  annak  a  szent  örűlésnek,  melyben 
Shakespeare  szerint  a  költő  szeme  földről  az 
égre,  égből  földre  villan,  mintha  nála  nyoma 
sé  volna.  Evekre  szegre  akasztja  a  lantot; 
kitűnően  számol  (egy  ízben  gabonával  is  pró- 
bálkozik kereskedni),  ideges  félénkségében  any- 
nyira  takarékos,  hogy  kis  vagyona  nőttön-nő ; 
már  ifjúkorában  majdnem  a  pedanteriáig  pontos 
és  correct  tisztviselő,  úgy  hogy  jegyzői  iratait 
Biharmegye  alispánja  hivatalosan,  mint  mintá- 
kat köröztette.  Míg  a  költők  —  a  hagyomá- 
nyos felfogás  szerint  —  csak  adósságokat 
hagynak  magok  után.  Arany,  mint  vagyonos 
ember  hal  meg.  A  ki  a  költőt  —  úgy  múlt- 
századbeliesen  —  szegény  ördögnek  képzeli, 
ki  nagyokat  iszik  ingyenes  borból  és  kemény 
mámorában  pénzért  rigmusokat  ír  itatós  papi- 
rosra —  azok  Aranyt  életének  rendezett  habi- 
tusa után  kizárnák  a  költők  sorából.  De  nem 
volt-e  Goethe  jeles  tisztviselő  és  alapos  tudós? 
Nem  szerzett-e  Shakespeare  ügyes  üzleti  szel- 
leme után  magának  szép  vagyont,  melylyel 
aztán    kényelmesen   visszavonult    Stratfordba? 

De  minden  külső  józansága  mellett  van 
Arany  lelkében  más  mélyebb  alap,  inint  az 
amerikai  vas  szekrényekben  egy  rejtett  alsó 
fiók,  mely  a  legdrágább  kincseket  tartalmazza. 
Imnek  a  minta-jegyzőnek  is  megvolt  a  maga 
romantikus  korszaka,  a  midőn  ő  mint  Shakes- 
peare, mint  Moliére,  mint  Katona,  mint  Petőfi 


i6 


felcsapott  vándorszínésznek;  ez  a  rövidlátó, 
könyvekbe  mélyedt  tanár  belát  szived  leg- 
fenekére;  ennek  az  értelmes,  számoló  gazdá- 
nak lelke,  naponként  órákra  elrejtődzik  és  ott 
időz  a  költészet  légvárában,  a  hol  Attila  vilá- 
got bir,  Széchy  Mária  a  murányi  kapitány 
szerelemre  gyulád  ellensége  iránt,  Bolond  Istók 
önmagát  humorisálja,  a  hol  Toldi  Miklós  és 
Rozgonyi  Piroska  szeretnek  és  búsukiak. 

Arany  tán  a  legérzékenyebb  a  magyar  költők 
közt.  Néha  láthatjuk,  hogy  az  iránytű  ámbár 
érintetlenül  van  előttünk  az  asztalon,  egyszerre 
csak  mozogni  és  egyre  lázasabban  inogni  kezd, 
a  nélkül  hogy  okát  sejthetnők.  A  természet- 
tudósok ezt  arra  magyarázzák,  hogy  a  tűt 
delejes  vihar  háborgatja,  melyet  mi  érzékeinkkel 
fel  nem  érünk.  Arany  lelkében  is  vannak  ilyen 
viharok.  A  mit  más  észre  nem  vesz,  az  neki 
már  fájdalom.  Önéletrajzi  levelében  is  azt  irja 
magáról :  « minden  legkisebb  csekélység  vég- 
telenül affligált».  c(Lusta  mélabú  temet  —  írja 
költői  önéletrajzában :  a  Bolond  /f/ó/cban  —  mely 
elefíintnak  néz  szuny ognyi  bajt.»  Egy  lyrai 
költeményében  a  túlérző  niimosa  pudicahoz 
hasonlítja  magát: 

Oh  neked  már  fáj  a  bú  is, 
Jl  öröm  is  fáj  neked ! 
Bánt  az  árnyék,  a  derű  is, 
Bánt  az  édes,  keserű  is, 
Mint  a  szegény  beteget. 

Más  helyütt  kiegészítve  ezt  a  hasonlatot 
beteges  sensibilitásáról,  elmondja,  hogy  ha^fel- 

cbred  benne  a  társas  vágy,  emberek  közé 
menni,  csakhamar  visszavágyódik  a  magányos- 
ságba, mint  a  beteg,  ki  felkelhetne,  de  talpon 
állva,  mindjárt  lefeküdni  óhajt.  (A  vioas:^taló.) 
Egyáltalán  nem  tudni,  hol  és  kik  sebzik ;  mint 
a  Balatont,  az  ő  fájdalmait  is  mély,  láthatatlan 
források  táplálják. 

Ez  a  nagy  fogékonyság  már  valódi  művészi 
sajátság :  finomabbaknak  kell  lenniök  az  érzé- 
keknek, erősebbeknek  a  impressióknak,  hogy 
a  művész  minden  árnyéklatával  elénk  varázsol- 
hassa. A  festő  és  a  szobrász  többet  lát,  mint 
mi :  a  költő  már  érez,  a  hol  mi  még  közö- 
nyösek vagyunk.  Valóban,  nagy  államférfit 
vagy  hadvezért  el  tudunk  képzelni  élénk  sen- 
sibilitás  nélkül;  kiváló  költőt  nem.  Goethe  — 
a  kit  sokan  hidegséggel  vádolnak,  mint  Aranyt 
is  —  könyezett,  ha  érzelmesebb  verseit  fel- 
olvasta. Petőfi  olyan  végletekben  mozgott, 
mint  kedvelt  hőse  Coriolanus:  nem  igen  tudott 
közönyösnek  lenni,  vagy  víg  kedvű  volt  vagy 
haragudott.  A  józan  Arany  költőiséget  is  épp 
érzékenysége  magyarázza  meg,  mely  szívét 
felgyújtja  és  a  végletekig  megindítja. 

A  nagyon  érzékeny  emberek  rendesen  nem 
alkalmatosak  a  cselekvésre:  finom  belső  szer- 
vezetök  kifiirad  a  tervezésbe,  az  elhatározásba, 
még  mielőtt  a  tetthez  értek  volna.  A  gondolat 
halványra  betegíti  az  elszántság  természetes 
színét,  mondja  Hamlet,  ki  —  mint  az  energiát- 
lan  emberek  többnyire  —  igen  jó  önmeg- 
figyelő.  Arany  is  merően  szemlélő,  contem- 
plativ  természetű :  a  gyors  elhatározás,  a  tett 
nem  az  ő  osztályrésze.  ((Egyszerű   élet  ez,  — 

írja  saját  életéről  —  de  mégsem  nyugodt, 
csendes,  mint  némely  gondolná :  folytonos 
küzdés,  melyben  én  voltam  a  gyengébb  fél. 
Több  erélylyel,  szilárdsággal,  kitartással  tán 
lett  volna  belőlem  valami,  de  ez  hiányzott 
mindig.  Tehetségem  (a  mit  elvitázni  nem  lehet, 
különben  nem  volnék  ott,  a  hol  most  vagyok) 
mindig  előre  tolt,  erélyem  hiánya  mindig  hátra 
vetett  s  így  lettem,  mint  munkáim  nagyobb 
része  töredék.w 

Arany  nem  élt  a  jelennek  és  nem  bírta 
élvezni :  az  ö  szemében  a  jelen  idegen  város 
volt,  a  hol  a  bizonytalan  távolban  homályos 
czélt  keresve,  nem  is  tartózkodott.  Mindig  egy 
sugár  «múltra»  szorult:  Nagy-Kőrösről  meg 
Pestről  mindig  vissza  Szalontára  vágyódott. 
Mennél  öregebb  lesz,  annál  gazdagabb,  annál 
több  emléket  rejt  magában  a  múlt.  «Azokkal 
időzöm,  —  írja  az  agg  Arany  —  a  kik  régen 
voltak :  a  mit  megvon  az  élet,  megadják  a 
holtak.)) 

A  szemlélődés  bizonyos  magába  vonult  zár- 
kózottsághoz, bizonyos  reservalt  magatartáshoz 
vezet,  melyet  az  emberek  könnyen  hidegségnek 
néznek.  A  túlságosan  gyöngéd  ember  tövissel 
veszi  körűi  rózsáit,  hogy  megvédje.  A  contem- 
platio  nyugalma  Aranynál  nem  az  érzéketlen- 
ség, hanem  a  fokozott  érzékenység  kifejezése. 
Meg  volt  benne  mindig  az  ideális  természetek 
zárkózottsága  és  félénksége;  mintha  sehol  sem 
érezte  volna  magát  otthon. 

Nagyon  érzékenynek  és  gyöngédnek  lenni, 
annyi  mint  szerencsétlennek  lenni.  E  beteges 
érzékenység  mind  erősebben  fejlesztette  Arany- 

bAii  a  búskomor  hajlamot,  melyet  még  más 
körülmények  is  növelnek.  A  költő  —  mint 
minden  valódi  művész  —  szomjúzik  a  szép 
után,  hogy  azt  műveiben  elénk  tűntesse.  De  a 
szép  csak  kivétel  a  világon;  a  ki  töri  magát 
utána,  ki  nem  kerülheti,  hogy  a  közönyös 
valóval,  a  mindennap  triviális  jelenségeivel  össze 
ne  ütközzék;  e  meghasonlás,  a  művész  ösztöne 
és  az  élet  közti  ellentét  Aranynál  annál  erő- 
sebb  volt,  mert  ö,  mint  a  külvilág  jó  meg- 
figyelője, a  valóságot  leplezetlenül  látja.  De 
még  külső  körülmények  is  hozzájárultak  méla- 
bújának  öregbítésére:  idegrendszerét  meg- 
támadó betegsége,  hazájának  elnyomatása  az 
absolutizmus  járma  alatt,  leányának  és  Petőfi- 
nek korai  halála  —  mind  legörnyeszti  és  fel- 
kelti életének  és  (a  mi  annak  képe^ :  költé- 
szetének állandó  hangulatát,  a  szelia,  csendes 
mélabút. 

Az  ily  finom  szervezetű  lélek  azután  már 
természeténél  fogva  ki  van  téve  a  tépelődés, 
a  lelki  fájdalom,  a  kétség  rohamainak.  Arany 
költeményei  és  levelei  egyaránt  tanúskodnak 
e  belső  küzdelmekről:  belsejében  Jakab  meg 
Isten  angyala  harczolnak  egymással  és  nem 
mindig  az  angyal  az  erösebb.  Maró  fájdalma 
nem  egyszer  erőt  vesz  lelkén:  izgatott  képze- 
letében hazáját  feldúltnak,  családját  nyomorba 
sülyedettnek,  leghívebb  barátját  megölve,  ön- 
magát halálos  betegnek  látja:  az  emberek  hide- 
gek, nyersek,  önzők,  az  élet  csal.  «A  kétségbe- 
esés az  én  reménységem)),  így  kiált  fel.  A 
liypochondria  sörét  szárnyával  körülcsapongja 
fejét : 


wCsontváz  !  Halálfej  !  Irtózom.  De  mért 
Iszonyodik  az  ember  önmagátúl  ? 
Ez  a  fő,  mely  ma  képzel,  gondol,  ért, 
E  mellkosár  (mely  néha  filj    galádul), 
E  kéz,  mely  mostan  is  czérnára  mért 
Sorokat  irkál,  rimbe  szedve  hátul : 
Mindez  halálfej,  csontváz,  —  nemde  nem  ? 
E^ry  év  különbség  vagy  tdii  annyi  sem. 

így  hánykódik  önkinzó  gondolatoktól  izgatva : 
nem  hiába,  hogy  épp  a  tépelődés  drámáját^ 
Hamletet  választotta  fordításra.  Nem  bír  sem 
megalkudni  a  halál  gondolatával,  sem  kibékülni 
az  élettel: 

Gyötrelmes  az  élet :  a  halál  rettentő. 
Maga  önmagában  viadalmas  kettő. 

Mint  Vörösmarty,  ki  Salamonh^n  fejezte  ki 
kinzó  nyughatatlanságát  : 

Salamonnak  nincs  hol  maradása. 
Földön  nyugta,  égbe  vágyódása 

Úgy  Arany  ismét  az  örök  zsidó  üldözött 
bolyongásában  látja  élete  jelképét:  a  békétlen 
nem  bir  pihenni,  a  jelen  rettentő,  a  jövő  teher; 
a  mit  az  élet  sivatagja  felmutat,  az  mind 
hazug  délibáb,  az  emberek  tömege  ködfátyol- 
kép, ő  senkit  sem  ismer;  mint  a  csónak  a 
habot,  érzi  hogy  átmenet  reá  csap  a  sokaság 
És  ekkor  kitör  dallamos  kétségbeesése : 


Pusztán  folyam  mért  nem  vagyok, 
Hogy  inna  fel  asszú  homok  ! 
Mért  nem  futó,  veszett  vihar, 
Mely  ormokon  egyszer  kihal .  . . 
Tovább !  Tovább ! 

Erös  lelki  convulsióit  átviszi  aztán  lyrájába, 
melynek  főjellege  panaszos,  tépelődő,  és  epo- 
saiba,  hol  nagy  részletességgel  festi  hősei  küz- 
delmes önfaggatódzásait. 

Ha  lelke  így  « elapad  kínos  gyötrelmében)), 
a  fásultság  szállja  meg.  A  rohamot  a  kimerült- 
ség követi.  ((Örömből,  bánatból  dalforrás  fakad- 
hat. De  ha  izenként  zsibbad  el  érzete,  a  fásult 
kebelnek  nincs  költészete »  —  mondja  egyik 
költeményében.  « Testem  meg  van  törve,  lel- 
kem meg  van  ölve»  írja,  a  vén  Toldi  szavait 
idézve,  az  ötvenes  évek  végével  egy  ismeretlen 
tisztelőjének,  ki  a  Toldi  második  részének 
befejezésére  buzdítja.*  Fájdalmaihoz  ragaszkodó 
természetét  maga  Arany  találóan  jellemezte, 
midőn  egy  ismerősének,  ki  leánya  halála  után 
az  idő  mindent  gyógyító  hatásával  vigasztalta, 
így  válaszolt:  «Az  én  fájdalmaim  az  idővel 
csak  nőnek,  nem  apadnak)). 

Ez  a  végletes  érzékenység,  mely  szeret  az 
indulatig  emelkedni  és  a  fásultságig  ereszkedik, 
Aranynál  erős  és  mégis  mérsékelt  phantásiával 
párosul.  Phantásiája  földi  lakó  ;  Arany  nyugodt- 
sága és  józansága  nem  engedi  a  végtelenbe 
tévedni.  Nála  a  képzelet  legmerészebb  játéká- 
ban is  mindig  az  ész  az  úr.  Míg  Petőfit  vér- 
alkatának tüze,  izgatott  phantásiája,  rhethorikai 

*  Fővárosi  Lapok  1882.   106.  sz. 


lendülete  és  forradalmi  liberalismusa  inkább 
Kossuthhoz  teszi  hasonlóvá,  Arany  művészi 
öntudatossága  és  nemes  mérséklete,  eszközének 
egyszerűségénél  fogva  a  kiegyező  és  alkotó 
Deákhoz  talál.  Az  elöbbeninek  exaltátiója 
inkább  a  szláv  fajra  emlékeztet,  melynek  fősaját- 
sága az  exaltátió,  ellenben  Deák  meg  Arany  rea- 
litás-érzéke, a  józanság  és  mégis  emelkedett 
phantásia  egyensúlya  a  magyar  rac  ia-fia.  Arany 
Deákkal  még  a  lelkiismeret  kultusában  is 
találkozik.  Aranynak  felfogása  szerint  a  lelki- 
ismeret az,  a  mi  személyeit  emeli  vagy  sújtja, 
a  mi  a  conflictusokat  felidézi  és  kérlelhetet- 
lenül megoldja,  valamint  Deák  is  politikáját, 
a  régi  jogért  való  küzdelmet  a  lelkiismeretre 
alapította.  A  tragikus  bűnhődés  is.  Arany  bal- 
ladái szerint,  a  lelkiismeret  háborgásában  rejlik. 
Ugyanazon  erő,  mely  tépelődéseiben  ön-lelké- 
nek  legmélyére  száll,  hajtá  őt  arra  is,  hogy  a 
mások  lelkiismeretébe  hatoljon. 

A  miben  Arany  azonban  legnagyobb  kor- 
társait is  felülmúlja,  az  nyelvérzéke.  Különös 
fogékonysága  van  a  magyar  nyelv  szókincse 
és  sajátos  fordulatai  iránt,  melyekkel  akár 
hallás,  akár  olvasás  útján  megismerkedett.  Feje 
tele  van  ezer  meg  ezer  ily  magyaros,  a  nép- 
nyelv tövéről  metszett  kifejezéssel  és  szólás- 
móddal, melyeket  bámulatos  emlékező  tehet- 
sége pazar  bőségben  reprodukál,  finom  ízlése 
pedig  talpraesetten  alkalmaz.  Arany  bármily 
mondatot  magyar  idiotismussal  tudott  volna 
kifejezni. 

Bármily    híven    fejezi    ki    Arany    a    magyar 
jellemet,  egyben  mégis  eltér  nemzete  geniusá- 


tói:  éppen  nem  rhetorikus.  A  magyar  jellem- 
ben a  szónoki  kifejezésmód  és  gondolatmenet 
mély  gyökereket  vert.  Okai  a  megvei  élet,  a 
felköszöntés  régi  szokása  (már  Priscus  is  hason- 
lót látott  Attila  lakomáján)  és  a  magyar  jurátus- 
műveltsége. Ez  a  rhetorikai  szellem  menny- 
dörög Berzsenyi  legszebb  ódáiban,  ez  pompá- 
zik Vörösmarty  bús  képzeletű  lyrájában,  ez 
szaval  Petőfi  forradalmi  költészetében.  Aranv 
e  sajátság  híján  volt:  helylyel-közzel  megüti 
a  szónoki  hangot,  mint  a  Széchenyi  ódájában, 
Rachel  siralmában,  de  egészben  véve  idegen 
tőle.  Az  ő  felfogásában  valami  naivság,  valami 
bensőség  van,  mely  nem  fér  meg  a  szónoklati 
szellem  mesterséges  emelkedettségével.  A  ma- 
gyar ember  lelkében  is  a  rhetorikus  szellem 
nem  a  legmélyebb,  legeredetibb  rétegekből  való, 
hanem  —  ha  szabad  a  hasonlatot  tovább 
fűzni  —  újabb  lerakódmány,  a  politikai  élet 
alluvium-képződése. 

Arany  pályája  elüt  a  hasonló  pályáktól.  iMint 
kész  ember  lep  meg  bennünket :  ifjúkori  tapo- 
gatásait  nem  láttuk,  hanyatlást  nem  éreztünk 
költészetében.  Oly  életkorban  lép  fel  első  művei- 
vel, a  minőben  Petőfi  mint  Magyarország  elis- 
mert legnagyobb  költője  a  csatatéren  meg- 
halt; de  meg  is  tartja  lángelme  erejét,  melyet 
csak  oly  későn  mutatott  a  világnak,  legutolsó 
évéig,  a  midőn  «küzdve  kórral,  bajjal»,  meg- 
adja költői  tartozását  és  Toldi  s::^erclnie  meg- 
jelenik. Igaz,  hogy  a  ki  Toldi  és  Piroska  bús 
szerelmét  énekli  meg,  nem  ugyanaz  az  Arany, 
ki  Toldi  if]úkori  bűnhődéséről  oly  megkapó 
üdeséggel  regélt.  Aranv  már  subjectivebb  lett ; 

öreg  kora  és  mélabúja  reminiscentiákra  utal- 
ják. Művészete  is  mélyebb  alapokat  keres : 
mindinkább  bonyolultabb  jellemeket  fest  és 
behatóbban,  nagyobb  részletességgel  indokol. 
Nem  annyira  cselekvényeknél,  mint  inkább  lelki 
állapotoknál  szeret  időzni.  Stilusa  tömörebb, 
nyelve  népiesebb  és  merészebb  lesz,  a  nagy 
virtuóz  kedvtelésével  keresi  a  nagy  nehézsége- 
ket, hogy  legyőzhesse.  Az  a  három  forrás, 
melyből  minden  költő  merít :  a  könyvek,  a 
tapasztalat  és  a  maga  lelke  —  eleinte  egyenlő 
mértékben  szolgáltatnak  anyagot  költészetének. 
Később  többet-többet  vesz  lelkéből.  Bolond 
Istók  arczvonásai  is  mindinkább  Arany  Jáno- 
séira ütnek.  Egyre  subjectivebb  lesz :  még 
a  külső  tüneményekben  is  saját  sorsát  látja.  A 
földön  kúszó  lepkében  agg  korának  képét  látja 
(A  lepke) ;  a  gőzhajóknak  a  Margitszigetre  el- 
ható zubogása  a  szalontai  malmot  és  ifjúsá- 
gát tűnteti  eléje ;  a  pesti  útczán  megjelenő 
abroncsos  alföldi  szekér  láttára  sajgó  szíve 
hevesebben  ver,  a  mezei  széna  üde  illata  vidéki 
életére  emlékezteti;  a  dér  nélkül  is  lesohajtó 
őszi  lomb  vénségének  symboluma.  * 

így  áll  előttünk  nemes  egyszerűségében  és 
rendkívüli  tehetségeivel  Arany  János.  Egy  még 
a  civilisatió  által  el  nem  nyűtt  faj  eleven  meg- 
figyelő tehetségéhez  nála  erős  ész  fékezte  phan- 
tásia  járul.  A  legerősebb  józanság  és  a  leg- 
nagyobb ihlet:  ime  szellemének  sajátos,  ritka 
vegyűléke.  "^ 


"A  lepke  (1877).  —    J  lö/gvek   alatt  (1877). 
Vásárban  (1877).  —  Nem  kell  dér'.  .  .  (1878.) 

Mint  kedvelt  hőse :  Toldi  Miklós,  ö  is  a 
magvíir  nép  szakasztott  hü  fia ;  ö  is  felküzdi 
magát  alacsony  sorsból  a  hírnév  legmagasabb 
dicsőségére.  De  itt,  a  fővárosban  közöttünk 
voltakép  ö  is  idegen  maradt  mint  Toldi  Lajos 
udvarán ;  szíve  mindig  visszafájt  Szalonta  falusi 
határára.  Midőn  Aranyt  —  mint  Toldit  — 
fejedelmi  ünnepléssel  kísérik  utolsó  nyugalomra, 
voltakép  egyszerű  magyar  falusi  embert  temet- 
nek, ki  a  szellemi  műveltség  és  a  költői  láng- 
elme legnagyobb  magaslatára  emelkedett. 


11.  KÖLTÉSZETE. 


Arany  költészete  egyéniségének  és  környe- 
zetének terméke.  Helyezzük  át  azt  az  embert, 
kit  műveiből  oly  túlságos  érzékenynek  s  a 
sötét  képzelődésre  és  búskomor  hypochondriára 
hajlandónak  ismerünk,  helyezzük  —  mondom  — 
ezt  a  lényegében  szemlélődő  természetet,  mind 
ezekkel  ,a  sajátságokkal,  hozzá  toldva  még 
szégyenlős  félénkségét,  nagy  megfigyelő  tehet- 
ségét és  nyelvérzékét  abba  a  környékbe,  a 
melyben  Arany,  a  gyermek  és  ifjú  nevelke- 
dett, a  férfi  küzdött  meg  teremtett  —  és 
költészetének  sajátságai  meg  lesznek  előttünk 
fejtve.  Mint  a  természettudós,  ha  különböző 
gáznemekkel  telt  üvegharangok  alá  helyez  egy 
madarat,  ismerve  a  gáz  tulajdonságait  meg  az 
állati  organizmus  visszahatását,  eleve  megha- 
tározhatja, hogy  melyik  légkörben  hogy  érzi 
és  viseli  majd  magát,  —  úgy  bizonyos  adott 
esetben  egy  költő  működése  főirányában  eleve 
is  kijelölhető,  ha  környezetét  —  mintegy  szel- 
lemi légkörét  —  és  egyéniségét  ismerjük. 

Mindenekelőtt  bizonyos,  hogy  az  ilyen  em- 
bernek —  a  minő  Arany  volt  —  költészete 
nemzeti  lesz,  hisz  a  40-es  években,  a  melyek- 
ben fellépett,  Magyarország  szellemi  áram- 
latai mind  a  hazafiság  felé  szakadtak ;  a  hú- 
szas és  harminczas  években  újból  fellendült 
politikai  és  irodalmi  élet  oly  nagy  nimbust 
ád  a  hazafiságnak,  hogy  azóta  a  magyar  kul- 
túra érdekeit  is  leginkább  a  hazafiság  révén 
ápoljuk :  színházakat  emelünk,  könyveket  ve- 
szünk, művészeteket  pártolunk,  mind  —  hazafi- 
ságból. 

Ez  az  erős  nemzeti  és  hazafiúi  érzés, 
mely  egyaránt  megvan  a  magyar  fajban,  az 
akkori  nemzedékben  —  Arany  fiatalkori  kor- 
társainál —  különösen  ki  volt  fejlődve.  A 
magyar  faj  története  folytonos  küzdés  hazá- 
jáért és  önállóságáért  hatalmas  ellenfelekkel 
szemben:  nem  csuda,  hogy  a  magyar  oly  fél- 
tékenyen szereti  azt,  a  mit  folyton  az  elvesz- 
tés veszedelme  fenyegetett.  Ez  a  faj-sajátság, 
melyet  minden  új  nemzedék  az  előbbitől  át- 
örököl, a  negyvenes  években  Széchenyi  buz- 
dító és  Kossuth  izgató  hatása  alatt  még  láza- 
sabban fokozódik.  Természetes,  hogy  ebben  a 
légkörben  oly  fogékony  költő,  mint  Arpny, 
kinek  lelke  minden  külső  hangra  százszoro- 
san zengő  visszhangot  ad,  nemzeti  tárgyakat 
választ  és  nemzeti  irányt  követ. 

Kora  eme  hatásához,  mely  nemzeti  irányba 
tereli,  egyéniségének  egy  fő  jellemvonása  járul, 
mely  viszont  a   miillba   vezeti.   Aranv  mindé- 

nekelőtt  contemplativ  természetű;  életében  is, 
mint  láttuk,  többnyire  szemlélő,  a  ki  nem 
igen  szeret  cselekvöleg  föllépni.  Arany  a  költő 
szemével  látja  a  különböző  tüneményeket, 
csakhogy  azok  el  nem  ragadják,  tettre  nem 
birják,  Ítéletét  e}  nem  homályosítják,  megfigyelő 
nyugalmát  fel  nem  zavarják.  Az  ilyen  szem- 
lélő a  jelenségeket  aztán  saját  mivoltukban, 
tárgyilagosan  látja.  E  szemlélő  tárgyilagosságból 
folyik  Arany  epikus  tehetsége,  belőle  származik 
leiró,  (úgy  szólván:  constatáló)  hajlama  is, 
melyet  költészetében  mindenütt  észre  veszünk. 
A  költő  t.  i.  az  eseményekkel  szemben  két- 
félekép foglalhat  állást:  vagy  kifejezi,  leírja, 
elfogadja  olyanoknak,  a  milyenek,  vagy  vál- 
toztatni óhajt  rajtuk  akár  küzdve,  akár  csak 
remélve.  Az  első  irány  főleg  számvetés  a 
múlttal,  a  második  harcz  a  jövőért.  E  részben 
a  par  excellence  epikus  Arany  határozott  ellen- 
téte a  lényegében  lyrikus  Petőfinek.  Aranyt 
az  események  mint  multak  érdeklik;  Petőfit, 
mint  a  jelen  és  jövő  crisisei.  Petőfi  mindent 
subjective  lát,  mindenbe  bele  vegyíti  egyéni- 
ségét, sőt  epikájában  is  subjectiv,  a  mire  a 
legrikítóbb  példa  a  Hunyadi  Lás~ló  czímű  bal- 
ladája, a  melyben  ő  maga  is  belevegyül  a  XV. 
századbeli  politikai  izgatók  csoportjába:  Arany 
ellenben  a  lyrában  saját  ügyeiről  is  tárgyilagosan, 
szinte  epikusán  itél,  mintha  másról  volna  szó. 
Arany  lyrájában  nincs  is  heves  óhajtás,  indu- 
latos vágy :  tárgya  inkább  merengő  visszapillan- 
tás, inkább  a  múlt,  mint  a  jövő.  Ezen  szem- 
lélő tárgyilagosságánál  fogva  Arany  epikus- 
nak született;  innen   van   úgynevezett  hideg- 

ge,  mely  voltakép  az  epikus  művészi,  tár- 
ilagos  nyugalma. 
A  ki,  mint  Arany,  contemplativ,  azaz  termé- 
szeténél fogva  megfigyelő,  önmagába  vissza- 
vonulva szemlélő,  az,  ha  meg  van  benne  a 
realitás  érzéke  —  azaz  ha  fogékony  a  külvilág 
tárgyainak  sajátságai  iránt,  sokat  és  nagy  pon- 
tossággal fog  látni,  a  mit  pedig  látott,  az  nagy 
hűséggel  fog  lelkében  tükröződni.  És  való- 
ban: ahhoz  a  nagy  tárgyilagossághoz,  mely- 
lyel  ő  mindent  megfigyel,  nyugodt  szemlélő- 
déséhez egy  más  sajátsága  járul :  megfigye- 
lésének nagy  pontossága.  E  két  adománya: 
tárgyilagos  szemlélődése  és  részletes  meg- 
figyelése mintegy  főtengelye  költeményeinek, 
ezeken  fordul  meg  egész  tehetsége.  A  nagy 
praecisio  a  külvilág  visszaadásában  meg  Arany 
józansága  és  értelmessége  —  mely  már  faji 
vonás  —  adja  meg  költészetének  ama  bizo- 
nyos realismust,  mely  a  valóságnak  sohasem 
nyers,  de  mindig  részleteiben  is  megkapóan 
hű  feltűntetésében  rejlik.  Arany  virágain  min- 
dig ragad  egy  kis  föld  is.  Ha  a  szemléleti 
tehetséghez  nem  járul  a  reális  világ  oly  erős 
érzéke  és  megfigyelése,  mint  Aranynál,  akkor 
amaz  egyéni,  eszményi  contemplatió  szárma- 
zik, melyet  pld.  Kölcseynél  vagy  Eötvösnél 
találunk,  kiknél  a  külvilág  sajátos,  a  valódi 
körvonalakat  elrejtő  eszményi  ködbe  burko- 
lózik. 

Arany  költői  főtendentiája  tehát  első  sorban 
a  nemzetire  és  a  múltra  irányúi.  Ezenkivűl 
azonban  az  időbeli  és  helyi  körülmények  még 
a  népiesnek  hajlamát  fejlesztik  benne.  A  mint 


30 


€z  a  lángeszű  parasztfiú  a  világba  lép,  min- 
dent megtanul,  a  mit  magasabb  sphaerában 
tanúihatni,  de  nem  felejt  el  semmit  abból,  a 
mit  csak  a  nép  fia  tudhat.  Első  társas  érint- 
kezése, első  olvasmányai  a  néphez  vezetik. 
Származásának  befolyását  még  növelte  korá- 
nak demokratikus  hajlama.  Nálunk  a  harmin- 
czas  meg  a  negyvenes  években  az  országyűlés 
és  a  közvélemény  élénkebben  foglalkozott, 
mint  valaha  a  jobbágyok  sorsával  s  a  külföldön 
pedig  ebben  a  korban  tűnik  fel  a  paraszt,  ki 
szintén  episod-  vagy  komikus  alak  volt,  mint 
hős  Auerbach  és  George  Sand  regényeiben. 
A  magyar  irodalomnak  is  Kisfaludy  Károly 
óta,  ki  egynehány  dalában  kisérletkép  meg- 
megüti a  magyar  népdal  hangját,  bizonyos  el- 
nyomott tendentia  volt  a  népköltészet  után- 
zására. Kölcsey,  mint  maga  beszéli,  egy-egy 
magyar  népdalt  vett  mintául  és  utánozta  érze- 
lem-szkémáját,  addig  szűrte,  szűrte  a  népdalt, 
míg  végre  elpárolgott  a  népies  szesze  és 
csak  Kölcsey  borongós  sentimentalismusa  ma- 
radt meg  mint  csapadék.  Élénkebb  és  termé- 
szetesebb a  népies  hang  Czuczornál ;  csakhogy 
inkább  a  népdal  külsőségeit  kapta  fel,  mély 
költői  szépségeit,  indulatának  erejét  nem  igen 
tanulta  el,  Vörösmarty  is  inkább  csak  genre- 
képeiben  él  a  nép  nyelvével;  magas  szárnya- 
lású páthosza  nem  közvetlen  a  néptől  veszi 
erejét  és  zamatját. 

A  mint  Arany  belső  hajlamai  és  kora  áramai- 
tól hajtva  a  népies  költészet  felé  fordul,  iránya 
összeesik  leggeniálisabb  kortársának :  Petőfinek 
pályájával. 


Petöti  és  Arany  a  magyar  költészetet  a 
népköltészetből  ifjították  meg.  Mindkettőjük 
legfogékonyabb  életkorukat  a  vidéken  töl- 
tötte és  ott  nem  szorulva  a  műköltészet 
vízvezetékének  szivattyúira,  a  népdal  üde  for- 
rásából ivott.  Jelentőségük  ép  abban  rejlik, 
hogv  a  magyar  népköltészetet,  minden  nemes 
sajátságával,  sajátos  tehetségökhöz  alkalmazva, 
a  költészet  legmagasabb  sphaerájába  emelték.  A 
műköltészet  rózsafáját  a  népköltészet  vadvirág 
tőkéjébe  oltották.  A  magyar  költészet  e  rész- 
ben ugyanazon  fejlődésen  megy  át,  mint  a 
múltszázadbeli  német :  a  mit  ott  Goethe  Herder 
ösztönzésére  visz  véghez,  hogy  a  műdalba  a 
népies  egyszerűséget,  őszinteséget  és  élénk- 
séget viszi  be,  azt  Petőfi  meg  Arany  önkény- 
telenül cselekszik,  a  mint  a  müköltészetet  a 
népköltészet  és  a  népnyelv  szépségeihez  veze- 
tik. Csakhogy  Arany  meg  Petőfi  egyéniségük- 
höz képest  mást-mást  tanulnak  a  néptől.  Petőfi 
mint  lyrikus  átveszi  a  népdal  szerkezetével  a 
népdal  közvetlenségét  és  tüzét,  Arany  mint 
epikus  a  népies  hangon,  az  események  naiv- 
bájos megvilágításán  kivűl  leginkább  a  nép- 
nyelv kincseit  alkalmazza :  az  addig  irodalmi- 
lag fel  nem  használt  szólásmódokat,  gazdag 
fordulatokat,  sokféle  árnyalatokat.  Petőfi  tehát 
inkább  a  nép  költői  eljárását.  Arany  pedig 
nyelvét  és  hangját  nemesíti.  Petőfi  müveiből 
látjuk,  hogyan  érez  a  magyar  nép.  Aranyéiból, 
hogyan  cselekszik. 

A  népnek  és  Petőfinek  költészete  fő  jellem- 
vonásaiban édes  rokonok :  a  közvetlenség  az, 
a  mi   mindkettőt   oly    vonzóvá  teszi.   A  íyrai 

költemények  közvetlensége  abban  az  egyszerű- 
ségben, abban  az  őszinteségben  és  élénkség- 
ben rejlik,  a  melylyel  a  költő  megszólal.  Ez 
a  közvetlenség,  melyben  megvan  a  naiv  ter- 
mészetesség bája  és  a  művész  elragadó  tüze, 
ez  az,  a  mi  Petőfit  legkedveltebb  költőnkké 
teszi.  Petőfi  egyáltalában  azon  természetekből 
való,  kik  egy  rohamra  megnyerik  szívünket. 
Ki  állhatna  ellent  ennek  a  tűznek,  ennek  a 
szeretetreméltóságnak  ? 

A  közvetlenség  mellett  megvan  a  Petőfi 
lyrájában  a  magyar  népdal  szerkezete  is.  A 
magyar  népdal  egy-egy  képet,  vagy  ha  csak 
futólag  is,  egy-egy  jelenetet  szeret  feltűntetni, 
mely  már  eleve  külsőleg  is  megérzékíti  azt 
az  érzelmet,  melyet  ki  akar  fejezni  az  illető 
költemény :  tehát  nem  csak  constatál  érzelme- 
ket, hanem  megélénkíti,  mintegy  futólagos 
genreképet,  jelenetet  állít  elénk.  A  mi  ekkép 
a  magyar  népdalban,  mint  csira  található,  az 
Petőfinél  művészi  eljárássá :  az  érzelmek  meg- 
jelenítésévé, mintegy  dramatisálásává  fejlődött. 

Arany  a  compositio  művészetét  nagy  mű- 
költőknél  tanulja,  csak  a  ballada  csapongó, 
lobogós  megvilágításában  követi  a  népköltésze- 
tet. De  a  magyar  nép  elbeszélő  stílusát,  nyelvé- 
nek erejét,  syntaxisának  nem  is  sejtett  gazdag- 
ságát árnyéklatokban  —  mindez  csak  az  ő 
költészetében  nyilvánul  teljes  szépségében  és 
meglepő  változatosságában.  A  népnyelv  eredeti 
zamatjával  azután  feltűnnek  költészetében  azok 
is,  kik  e  nyelvet  beszélik:  a  magyar  nép  sokféle 
typusa  teljes  egész  eredetiségökben. 

Aranvt   és   Petőfit    az   életben    is    eszménvi 

barátság  kötötte  össze,  mint  Boccacciot  és 
Petrarkát,  Goethét  és  Schillert.  De  ez  a  szoros 
baráti  viszony  csak  még  erősebben  tűnteti  fel 
a  két  költő  természetének  különbségét,  Petőfi 
exaltált,  gyakran  szónoki  költő :  minden  költe- 
ménye úgyszólva  lelkének  egy-egy  robbanása. 
Aranyban  ellenben  nyugodtan,  hosszasan  nőnek 
a  költői  művek.  Petőfi  nem  tanulhatta  volna 
el  Arany  higgadt  műgondját,  ez  pedig  nem 
érhette  el  Petőfi  közvetlenségét.  Aranyt  belső 
nyugalma  még  érzelmei  rohamában  se  hagyja 
el.  Petőfi  nagyon  is  könnyen  neki  hevül; 
képzelete  tüstént  csak  úgy  önti  láva-patakjait, 
melynek  lángoló  hullámai  ragyogva,  sziszegve, 
füstölögve  borítják  el  a  költői  láthatárt.  Petőfi- 
nél lobog  a  zászló,  költészete  tartózkodás 
nélkül  megszólít  bennünket;  Aranyt  bizonyos 
csendesség  veszi  .körűi,  nem  nekünk,  hanem 
önmagának  költ.  Arany  kétségtelen  nagyobb 
stilista  és  jellemző :  nyelve  jóval  gazdagabb, 
köre  tágabb;  szerkezete  művészibb,  phantasiá- 
jában  nagyobb  a  praecisio,  hangjában  több 
a  változatosság;  Petőfi  ellenben  a  verve,  lyrai 
lendület  és  közvetlenség,  végre  természet- 
érzéke által  vívja  ki  a  pálmát.  Utóbbi :  természet- 
érzéke páratlan.  Mint  Byron,  ő  is  mondhatja: 
((Magas  hegyek  nekem  érzelmek.))  A  termé- 
szetet oly  szemmel  nézi,  mint  kedvesét.  Megérzi 
minden  levél  hullását,  minden  fűszál  ingását. 
A  gólya  barátja,  a  felhők  lelkének  rokonai, 
csak  halkan  nyomja  ajkát  kedvese  ajkára,  hogy 
fel  ne  keltse  a  szendergő  természetet.  ((A  ter- 
mészet és  én,  —  írja  Kerényinek  —  mi  cso- 
dálatosan   értjük    egymást    és    azért    vagyunk 

olyan  jó  barátok.  Én  érteni  a  patak  csörgését, 
a  folyam  zúgását,  a  szellő  susogását  és  a  fer- 
geteg üvöltését  .  .  .  megtanított  rá  a  világ 
mysteriumának  grammatikája:  a  költészet.)) 


11. 

Aranynak  contemplativ  hajlama  és  nemzeti 
iránya,  mint  láttuk,  a  múlt  felé  irányítják  kép- 
zeletét. E  két  sajátságánál  fogva  termett  ő  az 
epikus  költészetre.  A  múlt,  nemzeti  szempont- 
ból szemlélve  —  ime  az  epos  főtárgya. 

Arany  azonban  nem  csak  természeténél  fogva 
epikus,  hanem  művészi  öntudatból  is.  Mindig 
nagy  megfontolással  és  műgonddal  dolgozik. 
Lyrája  is  úgy  keletkezik,  hogy  forró  érzelmei 
öntudatának  hidegségében  mintegy  megjege- 
czednek.  Ennek  az  öntudatosságnak,  mely  nála 
még  a  művészi  ösztön  hiányát  is  pótolja,  külső 
jele,  hogy  műveit  maga  szereti  magyarázni; 
hol  elő-,  hol  utószóval,  hol  jegyzetekkel,  hol 
szótárral.  Mindenről,  a  mit  ír,  elvontan,  a 
művészet  törvényei  szerint  is  számot  tud  adni, 
úgy  mint  Goethe,  ki  egyszersmind  korának 
legnagyobb  aesthetikusa. 

Ez  az  öntudatosság  mutatkozik  mindenek- 
előtt költői  stílusában,  melynek  gazdagsága, 
változatossága  valóban  bámulatos.  A  hány  epos, 
annyi  hang.  Minden  nagyobb  elbeszélő-költe- 
ményének meg  van  a  maga  stílusa,  mely  nem 
mesterkélt,  nem  affektált,  hanem  az  illető  tárgy 
és  hangulatnak  megfelelő,  természetes  kifeje- 
zése. Arany  műveiben  a  költői  éghajlat  minden 

övét  bejárjuk  és  mindenütt  más-más  vegetatio 
lep  meg  bennünket.  Toldi  első  része  —  mint- 
egy Toldi  Miklós  reggele  —  hangja  és  hőse 
szerint  népies,  Toldi  estéje  humoros  epos.  Toldi 
-érelme  újkori  művészi  technikával  és  lélektani 
elemzéssel  keresztülvitt  reconstructiója  a  közép- 
kori romantikus  eposnak.  Mind  a  három  mű 
személyei  nagy  plastikai  erővel  és  éles  kör- 
vonalokkal vannak  rajzolva,  de  a  megvilágítás 
és  a  festői  hatás  más-más.  Toldi  ifjúságában 
a  nap  égetve,  de  ragyogóan  delel.  Toldi  5::;erelmé- 
ben  a  romantikus  éj  holdvilágos  varázsa  dereng, 
míg  Toldi  estéjéi  a  késő  ősz  hanyatló  napja 
sejtelmes  mágiával  világítja  meg.  A^  elves:;^ett 
alkotmány  megint  kicsapongó  parodistikus  epos, 
melyben  Vörösmarty  fellengős  nyelve  mintegy 
önmaga  ellen  fordul.  Bolond  Istók  hangja  humo- 
ros, csakhogy  humora  nem  tárgyilagos,  mint 
Toldi  estéjéhen,  hanem  alanyi.  'Buda  halálának 
zománcza  a  régi  nemzeti  eposok  ódon  platinájá- 
val van  befutva.  Előadásmódja  középkori  színe- 
zetű, mint  egy  ősi  krónikáé,  de  a  költő  mű- 
vészi szempontja  modern.  A  mélyre  ható, 
elemző  jellemzés  összeforr  benne  a  primitív 
népek  őscredeti  költői  felfogásával.  Arany  ebben 
az  eposban,  ha  szabad  magam  úgy  kifejeznem, 
egy  XIX.  századbeli  kortársa  Attilának. 

A  hány  tárgy,  annyi  húr  van  lantján.  Az 
érzelmek  minő  gazdagsága,  a  művész  minő 
fogékonysága,  a  költői  formák  mily  teljes 
uralma  nyilvánul  ezekben  a  stilusváltozatokban! 
Mily  sok  lelkesedés, pathos,  humor,  naivság,  gúny 
volt  felkincselve  ebben  a  lélekben,  hogy  ily  nagy 
könnyűséggel  tudta  művészileg  alkalmazni! 

Azonban  minden  fényes  sajátság  megveti  a 
maga  árnyékát:  minden  erénynek  megvannak 
a  maga  hibái.  Valamint  a  közéletben  is  látjuk, 
hogy  a  gyöngédség  rendesen  bizonyos  gyenge- 
séget vonz  maga  után,  az  energia  kiméletlen- 
séget,  az  idealismus  életrevalótlanságot:  úgy 
észrevehetjük  Aranynál,  hogy  nagy  öntudatos- 
sága,  a  contemplatio  művészi  nyugalma  sajátos 
hiányokkal  jár.  A  ki  oly  higgadt  műértelemmel 
válogat  az  eposi  stílusokban,  annyira  latolgatja 
meg  tanulmányozza  költeményei  szerkezetét, 
annyira  meghányja-veti  a  jellemzést,  az  csak- 
hamar koczkáztatja  közvetlenségét.  Megesik, 
hogy  a  reflectálás  erőt  vesz  rajta  és  képzeleté- 
nek biztonsága,  szemlélődésének  nyugodtsága 
teljesen  kiábrándítja.  A  láthatár  egyre  tisztul, 
ellapúi  és  egyszerre  csak  a  köznapi  próza 
szántóföldén  termünk. 

A  mint  láttuk.  Arany  a  fajöröklés  és  korá- 
nak hatása  alatt  erősen  nemzeti  és  népies 
irányú,  contemplativ  hajlamainál  fogva  pedig 
a  múlthoz  fordul,  a  mi  őt  epikussá  teszi. 
Nyugodt  szemlélődése  maga  után  vonja  a 
tárgyilagosságot  és  a  higgadtságot,  melynek 
érett  gyümölcse  nagy  öntudatossága.  Egyénisé- 
gének gyökereit  azonban  még  mélyebben  is 
megtaláljuk  műveiben.  Életének  körülményiéi 
és  viszontagságai  belefonódnak  ama  motívu- 
mokba is,  melyekből  költészete  szálait  szövi. 
A  nemzeti  irányú  epikus  —  a  minőnek  Aranyt 
megismertük  —  azt  fogja  találni,  hogy  törté- 
nelmünk, melyből  tárgyait  meríti,  folytonos 
harcza  a  magyar  szellemnek  az  idegen  ellen : 
a  szomszédokkal   való   harcz   a   létért,    legyen 

ez  a  szomszéd  akár  a  besenyő,  akár  a  kún, 
akár  a  török  vagy  német.  Aranynak  annál 
nagyobb  érzéke  volt  e  thema  iránt,  mivel  ő 
maga  is  oly  korban  élt,  melynek  főtendentiája 
szintén  küzdelem  volt  az  idegen  absolutismus 
és  centralismus  ellen.  Nem  csoda,  hogy  művei- 
ben a  magyar  és  az  idegen  küzdelmét  találjuk 
főthemáúl.  Toldi  ifjúságában  a  cseh  Mikola, 
férfikorában  a  prágaiak  és  nápolyiak  ellen,  agg- 
korában az  olasz  befolyás  ellen  harczol.  Még 
halála  dőtt  néhány  órával  megöli  a  magyar 
országczímert  gúnyoló  olasz  lovagot.  Buda 
halálában  mind  előkészül  arra  a  nagy,  végső 
küzdelemre,  melyet  hunok  és  németek  lesznek 
megvívandók.  A  Nagyidai  c:(igányok  a  magyarok 
és  az  osztrákok  küzdelmét  állítja  elénk  rikító 
eltorzításban.  Hunok  és  gótok  harczolnak  Kéve- 
/7á;^íiban,  magyarok  törökök  ellen  Török  Bálint- 
ban,  S;(c»«í//ban,  Roi^gonyine\>-Á.n  és  LosoncT^i  kró- 
nikás énekében.  A  magyaroknak  csehekkel 
való  ellenségeskedését  tűntetik  fel  V.  Lás::^ló 
és  az  Egri  leányok  czímű  balladák.  Magyar  és 
kún  áll  szemben  Syent  LÁíz/óban,  magyar  meg 
osztrák  a  BetyárhíiW.  Lyrájában  is  megérzik 
ezen  irány  visszahatása :  forradalmi  dalaiban  az 
osztrákok  ellen  izgat,  egy  aggkori  költeményé- 
ben: a  Kosmopolitikai  költés:^eth(ir\  a  magyar 
költészet  külföldieskedő  irányai  ellen  harczol; 
magyar  költő  ne .  keressen  hatást  és  eszményt 
idegen  földön. 

Van  Aranynak  e  nemzeti  alap-problemán 
kivűl  egy  lélektani  is,  mely  műveiben  vissza- 
visszatér :  az  első  nemzetének,  a  második  egyéni 
sorsát  tükrözi  vissza. 


Arany  nagyobb  müveinek  mély  alapja  van: 
mindegyik  egy-egy  erkölcsi  krísis  rajza.  Egy 
hiba  elkövetése  és  bűnhődése,  —  a  vele  járó 
fájdalmas  tépelődéssel,  indulatos  rohamokkal 
kiengesztelő  vagy  tragikus  véggel  —  ez 
erkölcsi  főthemája,  alaptüneménye.  Arany  hősei 
erős  megpróbáltatáson  mennek  át  és  vagy  fel- 
küzdik  magokat,  jóvá  tévén  nemes  szivök 
tévedését  vagy  megtörnek  a  lelkiismeret  lázában 
bűnük  iszonyú  súlya  alatt.  Toldi,  ki  miután 
gyilkosságba  esett,  a  királyhoz  megy  Budára, 
hogy  jóvá  lehessen  bűnébe,  Imre  gazda,  ki  a 
börtönben  lelki  erőt  szerez  a  becsületes  mun- 
kára, a  bolyongó  Bolond  Istók,  az  indulatától 
elragadott  Nagy  Lajos  (Toldi  s:!^ereiniehen)  a 
nővé  visszafejlődött  Murányi  Venus,  a  Betyár, 
ki  mint  vitéz  honvéd  elfelejteti  régi  bűnös 
életét  —  mindannyian  az  erkölcsi  megpróbál- 
tatás tüzében  tisztulnak.  Balladáinak  hősei  ellen- 
ben  bűnök    tudatában    tragikusan   megbuknak. 

Többször  ismétlődik  Arany  költészetében  a 
bolygás  motívuma  is:  legszebben  tán  az  első 
Toldiha.n,  midőn  Miklós  a  szolga  megöletése 
után  «mint  himszarvas,  kit  vadász  serte  nyillal» 
a  nádasban  és  a  pusztán  bujdosik. 

Mindezek  a  szálak'  Arany  egyéni  tapasztalá- 
saihoz vezetnek.  Aranynak  —  kiben  mindig 
nagy  volt  a  hajlam  belső  küzdelmekre,  lelki 
tépelődésekre  —  szintén  nieg  volt  a  maga 
nagy  erkölcsi  krísise  és  a  maga  földönfutó 
bolyongása,  midőn  mint  19  éves  ifjú,  szakítva 
egész  addigi  életével,  a  vándorszínész  koldus- 
botjával a  kezében  bejárja  a  vidéket  Debreczen- 
től  Marmarosis:   és   azután   keserűen   kiábrán- 

dúlva  erős  lelki  küzdelem  után,  bánattal  meg 
szégyennel  szivében,  nagy  pusztákon  és  sűrű 
erdőkön  át  haza  tér  és  megbocsátható  tévedése 
után  új  életet  kezdve  lassan  felküzdi  magát. 
Ennek  a  vándoréletnek  visszhangja  legélénkeb- 
ben érzik  meg  Toldin.  Innen  van  e  költemény 
sajátos  zamatja,  mely  úgy  hat  reánk,  mint  a  vad 
méz  ize.  A  gyilkosságba  esett  Toldi  bujdosik 
az  éren  meg  a  nádon :  «Uramfia !  —  kiált  fel 
a  költő  —  Nincsen  hő  lelkének  hová  fordúlnia!» 
Erkölcsi  forrongásában  búcsút  mond  eddigi 
életének  és  új  jövő  elé  megy  a  nagy  Alföldön 
át  Budára: 

Ki  volt  útitársa  a  kietlen  pusztán  ? 

A  nap  ment  utána,  a  kék  egén  úszván  ! 

A  fővárosba  érkezve,  Toldi  óhajtása  szerint 
kitűnteti  magát  és  elfelejteti  fiatalkori  hibáját. 
Nem  symbolikus-e  mind  ez  Aranyra  nézve  is? 


III. 


Az  a  realistikus  contemplatio,  mely,  a  mint 
láttuk.  Arany  főjellemvonását  képezi,  az  általa 
oly  nagy  fogékonysággal  megfigyelt  minden- 
napi élet  részleteit  is  átviszi  a  költészetbe. 
Semmi  sincs,  ami  Arany  reális  érzékével  ellen- 
tétesebb volna,  mint  a  magas  kothurnus,  tár- 
gyának elvont  pathetikus  felfogása.  Arany 
eposaiban  megközelíti  hőseit,  úgy  tekinti  őket, 
mint  meghitt  társuk,   nem   pedig   mint  valami 

távolról  bámuló.  Az  eposirók  külsíőeges,  nagyzó 
felfogásával  szemben  költői  eljárása  családiasán 
megközelítő,  az  egyéni  életbe  behatoló.  Ez  az, 
amit  Arany  alakításaiban  intimitásnak  szeret- 
nék elnevezni  és  ami  költészetének  egyik  fő- 
bája.  Aranynak  mindig  nagy  hajlama  volt  az 
egyszerű  viszonyok,  az  idyllikus  családi  élet 
iránt.  *  Ezt  átviszi  eposaiba  is.  Az  epos  mú- 
zsája szeret  különben,  mint  a  sas  meg  a 
keselyű,  harczmezők  felett  lebegni.  Buda  halála 
nem  hadjáratok  rajza;  a  költemény  jó  részé- 
ben a  hűn  múlt  hősies  alakjait  úgy  szólva  a 
családi  életre  redukálva,  szinte  idylli  képekben 
látjuk  magunk  előtt.  Bizalmas  módon  közele- 
dünk a  személyekhez  és  aki  különben  csak  a 
csaták  felhői  közt  mint  félelmetes,  néppusztító 
isten  ostora  rémít,  annak  most  megnyílik 
legbenső  sátora  és  ott  látjuk  a  világ  jövendő 
urát  úrnőjének,  hódító  Hildának  karjaiban; 
látjuk  isteni  kardját,  melylyel  Attila  majd 
iszonyatos  haragjában  városokat  tövéből  lecsap, 
amint  kis  fia  játszik  vele,  pajkosan  nevetve 
gyenge  derekára  fűzi  és  csörömpölve  maga 
után  vonja.  Oly  érzés  fog  el  Buda  haldia 
olvasásánál,  mintha  a  Jornandes  mesélte  két- 
ségbeesett irtóháborúk  után,  rányitunk  Priscus 
útirajzára:  Attila  egyszerű  köntösben  fakere- 
veten  nyugodtan,  nagy  gondolataiba  merülve 

*  Vágyait  az  Epilógus  következőkép  összegezi : 

Csöndes  fészket  zöld  lomb  árnyán, 
Hova  múzsám  d-elvárnám, 
Mely  sajátom: 
Benne  én  és  kis  családom. 

fekszik  szemünk  előtt,  míg  körülte  serlegek 
csengenek,  hősi  dalok  felhangzanak  és  legked- 
veltebb fia  írnak,  ki  majd  apja  bizalmát  és  a 
világot  örökli,  kigyúlt  arczczal,  lesütött  szemmel 
félénken  apjához  lép,  hogy  az  őt  futó  mosoly- 
lyal  ajkán  arczon  legyinthesse. 

Arany  eposaiban  van  valami  Raffael  bizalmas 
festői  felfogásából:  a  bizanczi  festők  megköze- 
líthetetlen merev  szentjei  elhagyják  Raífaelnál 
arany  hátterüket,  elejtik  gyémántos  koronájukat 
és  leszállnak  hozzánk  szegény  földi  lakókhoz, 
hogy  velünk  együtt  éljenek,  mulassanak,  meg 
búsuljanak :  ime,  felénk  mosolyog  a  magas 
fűben  a  gyermek  Krisztus,  a  világ  majdani 
megváltója;  játszik,  futkos,  enyeleg,  simogatja 
naiv  szeretettel  a  kis  verebet,  melyet  János 
feléje  tart,  míg  Mária  az  anya  boldog  mosolyá- 
val nézi. 

Ez  az  intimitás,  bizalmasság  megvan  Arany 
párbeszédeiben  is : 

Fogadj'  isten  lu'igomasszony 
Itt  az  ütközetben,  — 

mondja  Zsigmond  király  Rozgonyinénak.  Mily 
jóízűen,  szívesen  beszélnek  Arany  személyei, 
mint  idegenek  is  egymással,  midőn  először 
találkoznak !  Nagy  Lajos  szegényes  utas  képé- 
ben Rozgonyi  Piroska  elé  lép :  «Szabad-e 
itatnom?  Felelt  a  leányzó  :  Ugyan  hogyne 
volna?  Szegény  ember!  hanem  hová  megyén 
már  ma  ?  Jobb  bizony  ha  nálunk  megpihen 
kegyelmed)). 

IV. 


Arany  lyrája  az  epikus  Aranyra  vall.  A  költő 
természete  annyira  szemlélő,  hogy  lyrai  költe- 
ményeiben nem  a  jövőre  irányuló  óhajtásait, 
hanem  a  múltra  való  visszatekintéseit  vagy  a 
jelen  benyomásait  nagyonis  érzékeny  lelkére 
adja  elő.  Innen  van,  hogy  lyrájának  fő  tulaj- 
donsága a  panaszos  hang.  Csak  kevés  lyrai 
költeménye  akad,  a  mely  reményt,  a  jövőbe 
vetett  bizalmat  fejezne  ki.  Ez  a  vérmes  fel- 
fogás ellenkeznék  azzal  a  nyugodt  contempla- 
tióval,  melylyel  Arany  a  reális  életet,  mint 
megtörténtet  tekinti.  ((Vigaszért  hő  lelkem  a 
multakba  fordub),  mondja  jellemzően  önmagáról, 
míg   ellenben    Petőfi    a    jelenhez    folyamodik  • 

Te  állj,  te  állj  előttem, 

Barátságos  jelen  ! 

Jóízűen  merengek 

Mosolygó  képeden  !  (Hideg,  hií/eí^  van  . .) 

A  dal  könnyűséget  hiába  keresnők  benne.  Mély 
gondolatai,  a  szerkezet  művészies  öntudattal 
való  gondozása,  a  mélabú  bizonyos  nehézkes- 
sége nem  kedveznek  a  könnyű  lyrai  szökel- 
lésnek. 

Arany  lyrájának  ezen  contemplativ  —  hogy 
úgy  mondjam :  epikus  jellege  igen  szembe- 
tűnő, ha  összevetjük  Petőfivel,  ki  csupa  lyra. 
Van  Aranynak  meg  Petőfinek  néhány  költe- 
ménye, hol  véletlenül  egyező  ihlettől  vezetve 
ugyanazt  a  tárgyat  éneklik  meg  - —  persze 
mindegyik    a    maga  módja   szerint.   Arany   is. 

Petőfi  is  párhuzamba  állítja  Homer  meg  Ossian 
ellentétes  költői  geniusát:  de  mily  jellemző  a 
külömbség!  Arany  Homernél  a  görög  hőskor 
társadalmi  életét  magasztalja,  Petőfi  mint  lyrikus 
a  homeri  szerehnet.  Egy  másik  költeményük 
tárgya  az  alföld  legtypikusabb  madara,  a  gólya. 
Arany  A  rab  gólya  czímü  költeményében  tárgyi- 
lagosabb,  nem  szól  önmagáról,  mintegy  a  gólya 
eposzát  írja  le :  Petőfi  genreképies  költeményé- 
ben (A  gólya)  folyton  belevegyíti  egyéniségeit 
és  érzelmeit.  Petőfi  a  gólyában  lyrai  hévvel 
régi  pajtását  üdvözli:  Arany  rendkívüli  gyöngéd- 
séggel beéli  magát  a  gólya  lelkébe  és  kifejezi 
panaszait. 

Egy  más  közös  tárgya  a  két  költőnek  a 
szalontai  csonka  torony,  melyet  Petőfi  1 847-ben, 
midőn  Aranynál  volt  látogatóban,  megénekelt 
és  le  is  rajzolt.  Arany  pedig  három  évvel  később 
azzal  a  sok  és  meglepően  szabatos  részletekkel 
írt  le,  melyek  költészetét  egyáltalán  jellemzik.  * 
Mindkettő  néhány  vonással  elénk  állítja  a 
tornyot.  Arany  azonban  egészen  tárgyilagos 
marad,  míg  Petőfi  beleviszi  a  leírásba  saját 
vágyait  és  azt  látja  a  torony  történetében,  a 
mit  a  jövőben  óhajt :  szabadságharczot. 

De  még  más  tekintetben  is  láthatjuk  e  két 
költői  tehetség  elütő,  epikus  és  lyrikus  irányát. 
Arany  elkülöníti  életét  a  költészettől:  az  élet 
rideg  valóság,  a  költészet  a  távolból  merített 
vigasztalása.   Petőfi   a  lyrikus    módjára  átviszi 


*  Arany  :  A^  ó  torony  (1850).  Petőfi  :  A  csonka  torony. 
Petőfi  rajzának  másolata  először  a  Vasárnapi  Újság 
1882.  42.  szánaában  jelent  meg. 

életét  a  költészetbe :  nem  különíti  el  a  valót 
a  költészettől,  hanem  megaranyozza  képzele- 
tének sugaraival. 

Ha  rányitunk  Arany  lyrai  költeményeire, 
mindjárt  az  elsőn,  a  Télben  czíműn  megérezzük 
ezt  a  külömbséget.  A  költő  a  tavaszról  álmodik 
Su  képzeletében  a  viruló  természet  minden  bája 
feltűnik.  Künn  azonban  vad  fergeteg  havaz, 
szárnya  csapdossa  a  házat  és  felriasztja  a 
költőt  álmából.  ccHagyjuk  e  zord  képet  — 
végzi  Arany  költeményét  —  hisz  ez  a  való, 
ez  sivatag  életem:  deríts  szép  álmokat  örök- 
zöld tavaszról,  oh  költészet  nekem».  Petőfi 
ellenben  egy  költeményében  (Minek  neve:(^^elek) 
bevallja,  hogy  a  ragyogó  valóság  megszégyeníti 
legvakmerőbb  reményeit. 

Arany  szenvedélye  nem  annyira  heves,  mint 
átható.  Kivétel  e  részben  csak  forradalmi 
lyrája,  melynek  hangja  erőltetett,  vad,  és  általán 
nem  illik  Arany  csendes,  méla  múzsájához  és 
inkább  szelíden  zsémbelő  egyéniségéhez.  Senti- 
mentalitást  ép  oly  kevéssé  találunk  Aranynál, 
mint  rhetorikát.  Gyakran  borús,  méla,  sőt 
pessimistikus :  érzi  az  élet  múlandóságát,  a  világ 
hiúságát,  a  mit  Salamon  király  óta  a  leg- 
nagyobb szellemek  szóban,  színben,  kőben,  zenei 
hangokban  kifejeztek,  de  sohasem  sentimentalis. 
A  sentimentalismus  t.  i.  másokra  akar  hatni, 
könyeket  facsarni  vagy  legalább  részvétet 
ébreszteni,  míg  a  mélabú  nem  irányzatos  és 
elég  önmagának. 

A  szerkezet  Arany  lyrai  költeményeiben  nem 
oly  népies,  mint  pld.  balladáiban,  de  mind- 
amellett szereti  utánozni  a  magyar  népdal  kezdő 

szerkezetét :  egy  természeti  jelenség  említése, 
melyhez  azután  a  költemény  (látszólag  vele 
össze  nem  függő)  voltaképeni  kezdete  csatla- 
kozik. A  magyar  népdalnak  ez  a  symbolis- 
miisa  megvan  a  Zács  Klára  kezdetén  :  ((Király- 
asszony kertje   kivirult  hajnalra:   fehér   rózsa, 

piros  rózsa szőke  leány,  barna». 

Ilyen  népdalszerű  akkord  van  a  walesi  bárd 
dalában  is :  a  Ah  lágyan  kél  az  esti  szél  Milford 
öböl  felé;  Szüzek  siralma,  özvegyek  panasza 
nyög  belé».  Hasonló  népies  átmenet  van  a 
Kertben  czímű  költemény  elején: 

Kertészkedem  mélán,  nyugodtan, 
Gyümölcsfáim  közt  bibelek  ; 
Hozzám  a  tiszta  kék  magasból 
Egyes  daruszó  tévelyeg ; 
Felém  a  kert  gyepűin  által 
Egy  gerlicze  bugása  hat : 
Magiinos  gerle  a  sipnis^édban  — 
S  ifjú  nő  s^emfödél  alatt. 

Arany  lyrájának  hangulata  —  valamint 
a  Vörösmartyé  és  Petőfié  is  —  talál  kora 
hangulatához.  Vörösmarty  a  vérmes  remények 
és  borongós  fájdalmak  embere.  Korában  a 
fény  meg  az  árnyék  küzd  egymással :  Széchenyi 
buzdításai  és  a  hazafiúi  kétségbeesés,  mely 
Magyarország  sorsát  már  Lengyelországéval 
azonosította.  A  legpraegnansabb  kifejezése  ezen 
kettős  hangulatnak  a  5;^()^rt/,  hol  Magyarország 
felvirágozása  mereven  szembe  van  állítva  a 
nemzet  nagy  sírjával,  melyet  Európa  népei 
könyezve    állnak   körül.    Petőfi  a  40-es    évek 

exaltatiójának  költője.  Arany  lyrai  költészetének 
hangulatos  háttere  az  ötvenes  évek  reactiója, 
tehetetlenségre  kárhoztatott,  elnyomatásukban 
szomorúan  visszapillantó  kortársaival. 


V. 


Ezek  ama  tehetségek,  melyek  Arany  köl- 
tészetében működésben  vannak.  Vizsgáljuk, 
minő  véleményt  alkotott  magának  Arany  az 
életről,  a  természetről  és  a  költészetről,  melyek 
elvontan   is    elmélkedésének  főtárgyai  voltak. 

Feleszmélve  csakhamar  magunk  előtt  lát- 
juk az  élet  sphinxét.  Mit  gondoljunk  arról 
a  létről,  melyet  nem  kívántunk  és  mit  a 
nemlétről,  melyet  nem  ismerünk  ?  Az  emberek 
nagy  többsége  nem  töpreng  az  életen,  hanem 
inkább  leéli;  a  gondolkozó,  a  költő,  a  méla- 
bús azonban  előszeretettel  járatja  gondolatait 
a  lét  rejtelmes  problémáin.  Mi  az  élet?  Álom, 
mondja  a  költői  hajlamú.  Szomorú  szükséges- 
ség, feleli  a  realista.  Kellemes,  habár  rövid 
séta  a  valóságon  át  —  az  optimista  szerint. 
Nem,  ellenzi  a  pessimista,  az  élet  üzlet,  mely 
ki  nem  fizeti  magát.  Nagy  balekfogás,  mondja 
a  cynikus,  előkészület  egy  jobblétre,  —  a 
vallásos. 

Mit  mond  Arany? 

Bölcsészeti  általánosságban  erről  semmit.  A 
magyar  költészetben  Kölcseyt  és  Madáchot 
kivéve,  nem  találunk  általános  elvont  fejtege- 
téseket   az    életről;    de    Arany   epikus    alakjai 

és  Ivrai  költeményei  megszólalnak  ez  iránt  is. 
Az  élet  szerintök  alkalom  kötelességünk  tel- 
jesítésére. Boldogságot  nem  —  mert  az  hiába 
volna  —  csak  megelégedést  keressünk.  A 
megelégedést  pedig  nem  a  nagy  vagyon  vagy 
a  nagy  hírnév,  hanem  a  tiszta  szív,  a  szerény 
vágy  és  gyümölcsöző  munka  adja  meg. 

Egyszerű  dal,  egyszerű  szív  s  lélek, 
Sorsosi  az  avatag  fedélnek !  — 
Földi  ember  kevéssel  beéri. 
Vágyait  ha  kevesebbre  méri. 

Ilyen  az  emberi  élet  Arany  szerint.  Sajátos 
módon  tükröződik  lelkében  a  természet  is. 

Ha  Arany  természet-érzékét  vizsgáljuk,  azt 
hihetnök,  hogy  ő  közelebb  áll  a  természethez 
mint  más  ember,  annyira  odasimul  a  külső 
világ  az  ő  szelleméhez. 

A  magyar  költészet  általán  természeti  érzéke 
által  tűnik  ki.  Zrinyi  költészetében  ugyan  még 
egy  fűszál  sem  nő,  egy  madár  sem  danol:  az 
ember  minden.  De  a  magyar  népdal  már  rég 
egy-egy  természeti  jelenségből  indul  ki  vagy 
ahhoz  fűzi  érzelmeit,  Balassa  Bálint  a  XVI. 
század  egyetlen  valódi  költője  szereti  és  jel- 
képesen megénekli  a  természetet.  Nem  feltűnő 
tehát,  hogy  ezen  természet-érzék  két  legnagyobb 
költőnknél,  Petőfinél  meg  Aranynál,  olyannyira 
ki  van  fejlődve.  Vannak  városi  és  falusi  költők, 
városi  cs  vidéki  phantáziák.  Arany  nagy  előnye, 
hogy  a  vidéken  lakott,  hol  mindig  a  természet 
közepett  vagyunk,  míg  a  városban  csak  akkor 


látjuk  a  csillagos  eget,  ha  színházból  vissza- 
jövet türelmetlenül  várunk  a  kapunyitásra,  a 
növényzet  pedig  csak  a  séták  kaczér  növényházi 
csoportjaiban  van  előttünk.  Innen  van,  hogy 
Arany  egy  jó  ismerős  biztonságával  beszél  a 
természetről. 

Arany  költészetében  többnyire  szabad  ég 
alatt  vagyunk.  A  költők  feldolgozta  tárgyak 
egy  része  már  természeténél  fogva  szobában, 
más  része  szabad  ég  alatt  történik.  Vannak 
azonban  oly  sujet-k  is,  melyek  nincsenek  vala- 
mely színhelyekhez  kötve;  a  költőn  áll  azt 
meghatározni.  Arany  ilyenkor  a  szabadba  sze- 
ret bennünket  vezetni.  Szabad  ég  alatt  va- 
gyunk az  if]ú  Toldival  a  napmelegtől  égő  kopár 
síkon,  majd  az  ingó  nád  közt,  melynek  minden 
szála  azt  susogja,  nincsen  árvább,  mint  ő,  majd 
ismét  a  délibábos  kietlen  pusztaságon.  Szabad 
ég  alatt,  az  ős  kertben  áll  sírkeresztje,  mint 
a  Piroskáé  is  a  Margitszigeti  fűzek  alatt,  nem 
pedig  középkori  előkelő  szokás  szerint  tem- 
plom-falba beeresztve. 

E  részben  jellemző  Aranyra  egy  motivum 
visszatérése:  személyei,  nagyobb  lelki  felindulás- 
ban elhagyják  a  szobát  és  a  szabadba  lépnek. 
Piroska  Toldi  nevének  említésénél  úgy  véli, 
szűk  a  ház,  alacsony  padlása,  azért  kimegy  a 
Tisza  lankásra,  hogy  teleszívja  keblét  fűszeres 
tavaszszal. 

Ott  lebeg  előtte,  vizben,  égben,  napban, 
Bármi  tiirgyra  néz  is :  Toldi  képe  abban  ; 
Még  szemét  behunyva  is  foly  az  igézet. 
Mint  ha  ki  valamit  erősen  megnézett. 

Oli  szív  édes  lilma,  ha  nem  álom  volnál ! 
Perez,  rövid  múló  perez,  soha  el  nem  múlnál! 
Rózsa  mindig  nyilnál,  el  sem  is  virulnál  ! 
Szerelem,  szerelem,  jaj  be  áldott  volnál ! 

Ki  A  szabadba  menekül  Toldi  is  mindig 
nagy  indulatrohamaiban,  midőn  György  meg- 
sérti épp  úgy,  mint  midőn  Piroskát  elveszti  és 
a  förgeteges  éjbe  kirohan,  hogy  zimankó  járja 
meztelen  mellét. 

De  még  sokkal  jelentősebb  szerepe  van 
Aranynál  a  természetnek :  nemcsak  színhelye, 
hanem  vele  összhangzó  háttere  az  emberi 
cselekvésnek.  A  természet  képeibe  saját  lelke 
sugarai  lövelnek  bele.  így  találjuk  ezt  Goethé- 
nél is.  A  természet  tüneményeivel  Goethe  lelke 
is  változik :  az  emelkedő  nappal,  holddal  lelke 
is  kiderül,  tisztul.*  Aranynál  is  vannak  völgyek, 
melyek  megszólalnak,  mint  a  Petőfi  hegygyei 
beszélő  völgye,  és  erdők,  melyek  megindulnak, 
mint  Macbetb-hen  a  dunsinani.  A  déli  szél  sü- 
völt és  villámok  czikáznak,  midőn  az  eskü- 
szegő V.  László  félálomban  hánykódik.  Ködbe 
vész  a  nap  sugara,  vak  homály  ül  bérczen 
völgyön,  a  mint  Bor  vitéz  örökre  búcsúzik 
mátkájától.  Szilaj  szél  zuhog,  eső  kopog,  midőn 
László  meggyilkolása  előtt  kedvesét,  az  egri 
leányt  meglátogatja.  A  Tein^eri  ÍjáníáshAW  az 
elbeszélés  minden  mozzanatát  a  természet  egy- 
egy  symbolikus  jelensége  szakítja  félbe.  Midőn 
Forgách  végzetes  események  előestéjén  Kata- 

*  An  den  Mond :  Füllest  wieder  Busch  und  Thai  still 
mit  Nebelglanz,  Lösesl  endlich  auch  einmal  meine* 
Seele  ganz. 

linnak  jó  csillagát  mutatja  a  mennybolton,  a 
fényes  csillag  leszalad,  mint  tüzes  szalag  és 
kialszik.  Lejtőn  czímű  költeményben  az  estével 
párhuzamosan  szállnak  a  költőre  sötét  emlékei. 

Sifill  ai  este.  Hollószárn}a 
Megrezzenti  ablakom. 
Eres^edik  lelkem  árnya, 
Elborong  a  multakon. 

Még  meglepőbb  a  természet  egyezése  a 
hangulattal  Toldi  estéjéhen.  Itt  a  bús  természeti 
képek  egész  perspektívája  nyilik.  Már  az  első 
énekben  a  természet  és  az  emberi  élet  jelen- 
ségei mind  összefolynak  egy  hatásnak :  a  bús- 
komor halálsejtő  érzelemnek  keltésére.  Késő 
ősz  van.  A  dérütött  fákról  hullnak  a  sárga 
levelek.  Az  esthajnal  véres  lángja  lohad.  Leszáll 
a  puszta  hideg  éjszaka,  a  bagoly  elkezdi  siví- 
tani halált  hozó  dalát.  Előttünk  a  burjánnal 
felvert  őskert  közepén  vén  ház,  melynek  min- 
den köve  földre  kívánkozik.  Mindenütt  a  pusz- 
tulás jele.  Az  ajtó  csak  csikorogva  fordul  meg 
sarkában,  kilincse  rozsdás,  fája  megodvasodott. 
A  ház  előtt  sírásó  ember,  ki  fagyos  nyugalom- 
mal készíti  utolsó  nyugalma  helyét : 

Vándor  madár  lelkem.  Jól  érzi  magába', 
Hogy  ma-holnap  indul  melegebb  hazába. 

Nehéz  fojtó  köd  takarja  a  puszták  határit, 
a  mint  Toldi  másodmagával  bús  haragjában 
•Pestre  nyargal.  Miután  Toldi  megölte  az  olaszt, 
Rákos  mély  homokjában   gázol  lovával   és  az 

északi  szél,  mely  lábnyomait  egyenlőre  szitálja, 
mintegy  külső  jele  a  feledékenységnek,  mely- 
lyel  a  hálátlan  nép  Toldit  illeti.  Fölleges  ősz- 
estén, midőn  az  őskert  mindent  bánata  jelé- 
vel, hulló  lombokkal  behint,  készül  Toldi 
sírdombja,  melyet  aztán  az  éj  új  hóval  elborít .  .  . 
Néha  a  költő  lelke  egészen  összefolyik  a 
külvilág  jelenségeivel  és  a  pantheismusba  mé- 
lyed. Egyénisége  szétoszlik  a  világegyetembe: 
égen  vitorlázik  a  felhőkkel,  inog  a  szél  moz- 
gatta lombokkal,  sugárzik  a  nap  fényével  és 
völgynek  szakad  a  vízeséssel.  így  beszéli  magá- 
ról a  Bolond  Istókbem  : 

.    .  elbocsátá  lelkét  ringatódzni 
Szellő  fuvalmdn,  bólintó  galyon, 
Felhők  futásával  versent  hajózni, 
Hanyatt  terülve  egy  partoldalon,  — 
Engedte  önmagából  kilopódzni. 
Hang,  szín,  sugár  lett,  tér  és  mozgalom, 
O  a  természet,  a  nagy  és  örök  — 
Mi  ott  henyél,  csak  hitvánv  földi  rög. 

Hp  oly  erős  vonzalom,  mint  a  természethez, 
kapcsolta  őt  a  költészethez.  A  költészet  volt 
menedéke  az  élet  viharjaiban,  vigasztalása  és 
enyhülése  flijdalmaiban.  Csendes  nyugalommal 
a  költészetnek  élni,  volt  életének  be  nem  tel- 
jesült fővágyódása.  Arany  a  költészetről  elmé- 
letileg is  sokat  gondolkodott,  bírálatai  és  tan- 
költeményei tele  vannak  rá  vonatkozó  finom 
észrevételekkel  és  talpraesett  elvekkel,  Vojtina 
Ars  poi'lirájábíin  pedig  —  véleményem  szerint 
—  Boileau  i'/1rl  poc'tiqiii'  és  Horatius  Ars  poe- 


52 


íica  költeményeivel  szemben,  legalább  elmélye- 
désre nézve  kivívja  a  pálmát.  Horatius  és 
Boileaii  a  költői  műfajokra  és  eljárásra  nézve 
utolérhetetlenül  helyes  tanácsokat  osztogatnak: 
Arany  azonban  a  költészet  leglényegesebb 
problémájáról:  az  eszményítésről  világosít  fel 
bennünk  és  íg}^  mélyebbre  hatol  mint  akár 
Horatius,   akár  Boileau. 

Minden  valódi  költőnek  van  művészetről 
bizonyos  elméleti  nézete,  mely  mindig  saját 
költészetében  és  ízlésében  gyökerezik.  Innen 
van,  hogy  mindegyikök  erre  a  kérdésre :  Mi 
a  höltés^el  ?  más-más  feleletet  adott  volna. 
Tinódi  Sebestyén  azt  mondaná:  A  költészet 
jeles  tettek  elmondása  az  úri  nép  mulatására 
és  hazafiúi  meg  vallásos  érzelmek  keltésére. 
Zrinyi  a  költő  így  felelt  volna :  A  költészet 
nemes  nagy-úri  foglalkozás,  melylyel  őseink 
emlékét  dicsőíthetjük  és  olvasóinkat  nagy  haza- 
fias czélokra  tüzelhetjük.  Kazinczy  azt  vélné, 
hogy  a  költészet  az  általános  emberi  érzelmek 
finom,  discret  előadása  kevés,  erre  született 
érzékeny  ember  számára.  Petőfi  :  a  költészet 
a  szerelem  dicsőítője  és  a  világszabadság  elő- 
készítője. 

Arany  szerint  a  költészet  az  emberi  lélek 
és  a  külső  világ  jelenségeinek  jellemzése,  mely 
lényeges  sajátságaikat  tűnteti  elénk.  A  költé- 
szet tehát  a  valónak  válogatott  és  fokozott 
vonásokból  álló  mássá,  úgy  hogy  a  költészet 
szebb  és  jellemzőbb  a  valónál.  Arany  a  Vojíina 
Ars  poeticájában  két  talpraesett  példát  hoz  fel 
ezen  elv  magyarázatára.  Egy  athaeni  polgár 
híressé    lett  az   által,    hogy  kitűnően    tudta    a 

malaczvisítást  utánozni.  Egy  paraszt, megirigyelve 
ezt  a  dicsőséget,  egy  ízben  valódi  malaczot 
rejtett  köpönyege  alá  és  a  piaczon  megríkatta: 
de  ime,  a  hallgatók  kifütyölték,  mert  míg  az 
athaeni  polgár  úgy  sivított,  mint  a  malaczok 
többnyire  szoktak,  a  paraszt  reális  malacza 
fuldokló  kényszerhelyzetében,  úgy  sikoltott, 
mini  soha  máskor.  A  költő  is  ilyen  utánzó, 
liívebb  mint  a  való.  A  második  példában  a 
Duna-parton  sétálva,  az  élet  tolongó  vásárának 
közepén  találja  magát  a  költő:  a  járó-kelő" 
könyökli  egymást,  kuflirkodik,  káromkodik, 
czivakodik :  por,  sár  alant,  hagyma-illat  a  leve- 
gőben és  hogy  ne  kételkedjünk  mind  ennek 
a  realitásában,  egyszerre  csak  feltaszít  egy 
kocsi-rúd.  Ha  a  Duna  tükrébe  tekintünk,  ezt 
az  egész  tájképet  megtaláljuk,  —  mint  a  valót 
a  költészetben  —  tővonásaiban  a  hullámokon 
ringva,  tisztára  mosva  a  hatalmas  folyó  szma- 
ragdja  által. 

A  költő  Arany  szerint  mindig  hazájának  édes 
gyermeke ;  minden  jegye  arra  a  népre  vall, 
melyből  való.  Minden  nagy  költő  népét  meg 
hazáját  tükrözi  vissza  műveiben. 

Nagy  stikisérzékénél  fogva  Arany  mindjárt 
kiérzi,  ha  egy  műfaj  sajátos  hangja  nincs  meg- 
tve ;  innen  nagy  haragja  az  50-es  években 
arázdálkodó  Petőfieskedők  ellen,  kik  Petőfit 
élték  utánozni,  mert  nem  viseltek  nyakkendőt 
s  mert  parasztos  kitételeket  használtak,  ha 
babájukról    énekeltek.*   A   Petőfieskedö   iskola 


*  Székely  József  18$  3-ban  az  ég  boltját   <<ftiy  pipa- 
ipiikn(ik»  nézi.  A  költő  szerinte  Ini^rci  a  hahll    sziíjilba. 
I^ongyos  könyve  gatydba   van    kötve.    Szerelnie    tüzes, 

ája  Arany  szerint  voltakép  stilushiba :  az, 
hogy  a  dal  compositióját  és  stílusát  a  lyra 
összes  fajaiban  átvitték. 

Nem  kevésbbé,  mint  saját  erényeinek  fonák 
túlzását :  ezt  a  nyers  népieskedést,  meg  parasztos 
realismust  gúnyolta  Arany  ép  realistikus  haj- 
lamainál fogva  a  másik  végletet:  az  elvontra 
halványított  költészetet,  mely  általános  nagy 
eszméket  keresve,  a  végtelen  aetherbe  vész. 
Ott  van  a  papiros-sárkány  története  az  elvont 
dagályosság  allegóriája  gyanánt :  emelkedik, 
emelkedik  a  villám  és  a  mennydörgés  hazájii 
felé  és  hogy  pályáját  a  földhöz  semmi  se 
kösse,  elszakítja  czérnáját :  aEnyém  az  ég!)) 
De  csak  rövid  ideig  rugaszkodhatik,  jön  a 
zimankó  szele  és  lesodorja  a  tócsába,  hol 
ironikus  békák  brekegnek  felette.  Vojtina  is 
azt  tanácsolja,  hogy  tegyünk  valami  nehézkedő 
súlyt  a  költészet  léghajójába,  különben  min- 
denestől a  semmibe  tűnik. 

Arany  a  maga  műveiről  mindig  a  legnagyobb 
szerénységgel  beszélt :  atöbb  a  hírnév,  mint 
az  érdem»  ;  de  a  költészetet  általán  az  emberi 
műveltség  legszebb  virágának  gondolta.  A  köl- 
tészet szabadít  fel  —  szerinte  —  az  önkényes 
erőszak  alól  és  ha  minden  elhagy,  ő  egymaga 
diadalmasan  száll  szembe  a  zsarnokkal.  Ali 
pasának  csábító  gazdagsága  és  fenyegető  hatalma 
nem  némíthatja  el  Szondi  két  apródját,  hogv 
uruk  hősi  halálát  ne  dicsőítsék.  Edvard  angol 
hódítót   a   leigázott  walesi    tartomány    bárdjai 

mint  a  pí'kkeiiienc::^.  (S\es:^élydalok.)  W  ö.  Csernátoiii 
Gyula,  Petőfi  hatásainak  eg_\-  pár  titka.  Erdélyi  Mií-. 
Egylet  kiadványai  I.   no. 

büszkén  és  merészen  átokkal  sújtják.  A  király 
dühében  máglyára  hurczoltatja  mind  az  ötszázat : 
danolva  szállnak  a  lángsírba,  és  egy  se  birja 
mondani,  hogy :  Éljen  Eduárd !  De  az  ének 
hatalma  nem  engedi  többé  nyugodni  a  zsar- 
nokot; testőreinek  lándzsáin  keresztül,  záros 
vasajtón  át,  kürtöt,  dobot  túlbúgva  hatol  a 
vértanúk  dala  megrázó  fenségében  az  álmatlan 
királvhoz. 


VI. 

Valamint  a  hold  földünk  körül  és  ezzel 
ismét  egy  távolabbi  középpont :  a  nap  körül 
forog,  úgy  Arany  költészete  is  a  magyar 
szellem  és  nép-typus  kifejezése,  de  e  mellett 
egyszersmind  egy  sokkal  általánosabb  irány- 
ban is  mozog:  az  újkori  európai  művészet 
uralkodó  tendentiái  és  eszméi  irányában.  Mint 
a  nagy  oczeánban,  müveiben  is  két  erős  áram- 
lat van  egymás  felett :  az  egyik  a  nemzeti,  a 
magyar,  a  másik  alsó,  a  XIX.  század  közepé- 
nek hatalmas  sodrú  eszme-áramlata.  Láttuk, 
mennyiben  magyar  Aran}^,  nézzük,  mennyiben 
európai. 

Minden  költői  mű  és  általán  minden  művészi 
termék  olyan  lelki  állapotot  tesz  fel  közön- 
ségében, a  minő  a  szerzőé.  XVI.  századbeli 
várúrnak,  török  hódítás  korabeli  gentrynek 
kell  lenni,  hogy  Tinódi  egyhangú  krónikái 
tessenek :  oly  embernek  tehát,  ki  érdeklődik 
a  korabeli  események  és  különösen  a  harczi 
hírek    iránt,    de    újság    hiányában    a    vándorló 

lantosra  szorul.  A  harczkedvelő  hallgatók 
kíváncsisága  arra  ösztönzi  a  hegedőst,  hogv 
mindent  részletes  pontossággal  elmondjon, 
hazafiúi  tendentiával  fűszerezzen,  az  ihletés 
lendületet  azonban  kerülje,  mert  ez  a  reporter 
rovására  esnék.  A  ki  gyönyörködik  a  Dugonics 
múlt  századbeli  Etelkáján,  annak  a  szerzőhöz 
kell  hasonlítani :  hazafias  érzelműnek,  a  magyar 
múlt  kedvelőjének,  fejletlen  irodalmi  ízlésűnek, 
naiv,  kissé  nyers  hajlamúnak  kell  lennie.  A 
Bácsme^yei  gyötrelmei  a  magyar  rokokko-idei 
sentimentalis  társaság  érzékeny  tagjainak  való, 
kik  a  sírást  társiidalmi  mulatság  gyanánt  űzték, 
mint  mi  manapság  a  tarokkot.  Kölcsey  meg 
Vörösmarty  hazafias  lyrája  Széchenyi  kortársai- 
nak van  írva,  kik,  mint  a  költők,  maguk 
végletes  remények  és  sötét  gondok  közt  réve- 
deztek és  nem  tudták,  hogy  az  a  fény,  melv 
Magyarország  láthatárán  derengett,  a  hajnal 
vagy  az  alkony  pirossága-e?  Szóval:  a  szerző 
és  közönsége  közt  elektromos  kapocs  van,  a 
villamos  telep  ütései  közösek. 

A  XIX.  század  egy  csoport  új  érzelmeket 
és  vele  az  irodalomban  is  új  irányokat  fejlesz- 
tett. Az  első  századunkra  nézve  ily  jellemző 
tendentia  a  pessimismus,  az  a  világnézet,  mely 
abban  tetőzik,  hogy  a  nemlét  jobb  a  létnél, 
mert  az  életben  több  a  fájdalom,  mint  az 
öröm.  A  század  nagy  lyrikusai  Byron,  Heine, 
Leopardi,  Musset  ép  úgy  hódolnak  —  mind- 
egyik a  maga  költői  módja  szerint  —  ennek 
a  meggyőződésnek,  mint  a  nagy  regényírók'; 
Balzac,  Flaubert,  Dickens,  Thackeray  és  mint 
a  XIX.  század  legnagyobb  bölcsésze,  Schopen- 

haiier.  A  franczia  torradalom  nagy  csalódásai, 
a  nagyvárosi  és  a  nyilvános  élet  izgalmai,  a 
fokozódott  sensibilitás,  a  vallásos  szellem 
hanyatlása,  a  létért  való  harcznak  a  civilisatio- 
val  növő  nehézségei,  régebbi  kedves  illusiók 
eloszlása  a  természettudományok  segítségével, 
az  emberiség  láthatárának  prózai  tisztulása  — 
mind  ezek  táplálták  a  kételkedést,  az  elégedet- 
lenséget, a  meghasonlást,  mely  szivünk  leg- 
fenekén  található.  * 

A  pessimismus  Aranynál  sehol  sem  alap- 
tendentia,  mint  kedvelt  költőjének,  Byronnak 
A7z///jában,  de  sötét  évek  keserű  hangulatának 
hol  naivan  fájdalmas,_  hol  könyezö  humor 
enyhítette  kifejezése.  c(0  világ,  valóban  szomorú 
egy  komédia  vagy  te»  —  így  hangzik  mind- 
járt első  művének,  az  Elves:;^ett  alkotmány 
jeligéje.  A  magyar  zene  —  mondja  egy  másik 
költeménye  —  olyan,  mint  az  emberi  élet : 
kevés  öröm,  vegyítve  sok  bánattal.  Egy  népies 
hangú  dala  pedig  már  a  keserűség  bizonyos 
cynismusával  kérdezi:  «Mit  keseregsz  atyám- 
fia, rokonság  ?  Ez  az  egész  merő  világ  bolond- 
ság!)) És  mi  az  ember?  «Az  ember  önző 
falékony  húsdarab,  mikép  a  hernyó  telhetetlen, 
mindig  előre  mász  s  harap)).  Hányan  vagyunk  — 

*  Kétségtelen,  hogy  a  pessimismus  nem  a  XIX. 
század  terméke  :  Buddha,  ki  2400  évvel  -ezelőtt  minden 
szervi  élet  czéljáúl  a  nirvána,  a  teljes  megsemmisülés 
elérését  tűzi  ki ;  Salamon  király,  ki  szerint  minden 
hiúság;  Jézus  Krisztus,  ki  az  aszkezist  ajánlja  és 
kijelenti,  hogy  «birodalma  nem  e  földről  való»  —  e 
részben  egyek.  Intensitásra  nézve  azonban  egy  század 
se  annyira  pessimistikus  legjelesebb  szellemeiben,  mint 
a  mienk. 

mondja  szilveszter-éji  felköszöntőjében  —  kik 
a  sorstól  rongyot  kapánk  élet  helyett:  mégis, 
mivelhogy  nincs  különb,  hordjuk  azt,  míg 
lehet.*  Nem  csoda,  hogy  ennek  a  gyarló 
lénynek,  melynek  neve  ember,  érzései  is  gyar- 
lók. «Hol  van  az  igazi  bánat  —  kérdezi  — 
a  mely  nem  önös  ?  Min  vesztegségünk  az, 
bármely  alakban,  mely  a  búnak  mélységet 
kölcsönöz)). 

.  Aranynak  ezen  ki-kitörő  pessimismusát  az 
európai  irodalom  eszme-áramlatain  kivűl  első 
sorban  rendkívül  kifejlődött  érzékenysége  ma- 
gyarázza meg.  Nagyon  érzékenynek  lenni, 
annyi,  mint  szerencsétlennek  lenni.  Hát  ha 
még,  mint  Aranynál,  Magyarország  kétségbe- 
ejtő politikai  helyzete,  különböző  sorscsapások, 
mint  Petőfinek  meg  leányának  Juliskának  halála 
és  ideges  bántalmak  mind  hozzá  járulnak, 
hogy  elsötétítsék  képzeletét.  E  mellett  költői 
tehetségének  sajátos  volta:  a  realitás  élénk 
érzékével  biró  contemplatio  szintén  a  pessimis- 
mus  felé  terelte.  A  világ  és  az  emberek  pontos 
szemlélete,  megfigyelése  voltakép  már  tetterő 
híjában  történik;  a  tettek  hevében,  a  boldog- 
ság karjaiban  nem  vagyunk  megfigyelők,  hs 
mi  a  sok  praecis  megfigyelés  eredménye  ?  Az, 
hogy  észre  veszszük,  a  mit  egyéni  jólétünkre 
nézve  jobb  volna  észre  nem  vennünk :  az 
emberek  erkölcsi  és  szellemi  gyengeségeit, 
cselekedeteiknek  kicsinyes  indító  okait :  a  min- 
denben jelentkező  hiúságot  és  önösséget. 

*  «Roiigyélet  biz  ez  —  írja  Arany  1858-ban  Men- 
tovichnak  —  de  hordjuk,  míg  lehet,  mert  nincs  különb». 
Kolo:;jvdri  Közlöny.   18&2.  deczember  2. 

A  második  általános  európai  irodalmi  tenden- 
tia  a  lélektani  elemzés.  A  modern  költő  — - 
mint  az  orvos  —  bonczoló  késsel  dolgozik 
és  oly  rejtett  részeket  is  feltár,  melyeket  a 
régiek  nem  érintettek :  nem  elégszik  meg  azzal, 
hogy  mint  elődei,  költőileg  constatálja  az  érzel- 
meket, hanem  a  megfigyelés  górcsövén  át 
összetételüket  vizsgálja :  mennyi  jut  az  érzékek, 
mennyi  a  lélek  rovására :  mi  pld.  a  szerelem- 
ben az  ösztön,  mi  a  hiúság  vagy  más  lelki 
jelenség  osztályrésze.  A  lelki  állapotok  e  rész- 
letes rajza  az  eposban  egészen  modern : 
Vörösmartynál  is  még  egységesek  az  érzelmek, 
még  nincsenek  lélektani  szálakra  fejtve.  Meny- 
nyire eltérő  ettől  a  költői  eljárástól  az  Aranyé, 
midőn  Toldi  és  Piroska  szerelmét  rajzolja! 
Milv  beható  részletességgel  jellemzi  Piroska 
lelki  állapotát,  midőn  elfogadja  Tar  Lőrinczet 
férjül.  Nemi  sajátságai :  szemérme,  félénksége ; 
nevelése,  családi  büszkesége,  egyéni  dacza, 
kötelességérzete  —  mind  ezeket  felhozza  Arany 
elemzésében,  hogy  megmagyarázza  Piroska 
magatartását  abban  a  végzetes  perczben,  midőn 
beleegyezik  a  házasságba.  *  Midőn  aztán  Piroska 
elnyomja  szerelmét  és  valahogy  beletörődik  a 
Lőrinczczel  való  életbe,  a  költő  megint  szét- 
tagolja lelkét.  Ott  van  magyarázatkép  első  sor- 
ban büszkesége :  a  világ  előtt  boldognak  akar 
látszani,  nem  tűrhetné,  ha  sajnálnák,  hogy  azt 
rebesgessék :  szegény  Piroska.  Ehhez  járul 
másod  sorban  apjának  forró  vágya,  hogy  fiú- 
unokája  legyen,   a   mi  Piroskának   is   elfojtott 

*  V'o/í//  s^íTf/iiit'.  II.  3  3  —  36.  versszak. 

óhajtása  és  annak  az  eskünek  a  tudata,  mely 
Piroskát  hűségre  kötelezte  férje  iránt.  Arany 
ezek  után  még  egy  negyedik  érvet  is  hoz 
fel,  annak  mag3'arázatára,  hogy  Piroska  meg- 
szokta Lőrinczet : 

A  vérnek  is  abban  lehet  egy  kis  része  : 
Nem  epe  a  mézes  hetek  ifjú  méze. 

A  lelki  analysis  ezen  példája  már  Balzacra, 
a  Physiologie  du  mariadé  szerzőjére  emlékeztet. 

Arany  realismusa  és  pantheistikus  hajlama 
szintén  a  XIX.  század  költészetéhez  kapcsolja, 
mint  pessimismusa  és  lelki  elemzései.  A  termé- 
szet és  a  költői  lélek  egysége  —  mely  Aranynál 
ugyan  pusztán  elvétve  nyilatkozik  —  ez  a 
modern  lyrának  egyik,  mindinkább  mélyebb 
gyökeret  verő  alapérzelme.  A  realismus  az 
újabb  művészet  egy  másik  főjellemvonása, 
melyből  Arany  is  kiveszi  a  maga  részét. 
Annélkül,  hogy  a  legújabb  naturalismusra  gon- 
dolnánk, mely  a  realismus  véglete,  észrevehet- 
jük a  nagy  különbséget,  mely  pld.  egy  XIX. 
századbeli  és  egy  renaissance  korabeli  remekmű 
közt  tátong.  A  régebbi  mű  —  festői  ép  úgy 
mint  költői  ■ —  bizonyos  tekintetben  symboli- 
kus :  tárgya  nem  úgy  van  előadva,  mint  azt 
a  valóban  találnék,  hanem  bizonyos  conventio 
szerint  felfogva,  mely  csak  jelzi,  nem  ábrázolja 
a  valódi  tárgyakat  meg  eseményeket.  — 
Zalán  futása  pld.  minden  ízében  eszményi  költői 
constructio :  senki  se  hiszi,  hogy  a  magyarok 
bejövetele  a  IX-dik  században  valóban  így 
történt  volna.   A  régi  eposi  szerkezet  termé- 

s/ícténél  fogva  az  események  ilyetén  feltűnteté- 
sét vonta  maga  után,  A  Raffael  képein  is 
az  alakok  bizonyos  ideális  csoportokat  alkot- 
nak; a  valóságban  bizonyára  nem  így  álltak, 
de  ily  módú  csoportosításuk  a  kép  eszméjét 
festőileg  tünteti  ki.  Munkácsy  Krisztus-képei 
ellenben  úgy  iparkodjak  az  eseményeket  fel- 
tűntetni, a  mint  azok  valóban  történtek, 
reconstruálják,  a  mennyire  lehet,  a  múltat  és 
mintegy  kárpótolni  akarnak,  hogy  nem  lehet- 
tünk szemtanúi  a  bibliai  eseményeknek.  Zrínyi- 
ben és  még  Vörösmartyban  mennyi  a  con- 
ventionalis  vagy  pusztán  elképzelt,  de  soha 
nem  tapasztalt  vonás,  mily  sok  ellenben  a 
Buda  hal  ál  áh^n  a  valóságban  megfigyelt  és 
belőle  átvitt  részlet ! 

Minden  nagy  dráma-  vagy.eposziró  olyan, 
mint  ama  híres  XVI.  századbeli  spanyol  kalandos 
vezérek  egyike,  olyan  mint  Cortez  avagy 
Pizarro,  kik  sejtelmes  ösztöntől  hajtva  mesés 
országokat,  kincses  templom-városokat,  dús- 
gazdag aranybányákat,  ember  nem  járta  vidéket 
fedeznek  fel.  Arany  is  egész  új  birodalmat 
hódított  meg  a  magyar  költészet  számára. 
Míg  Petőfi  a  lyrába  a  magyar  alföld  rajzát  és 
a  magyar  népdal  szépségeit  viszi  be,  Arany 
epikus  költészetünket  a  magyar  nép  eredeti 
typusaival,  a  népköltészet  naiv  felfogásával 
és  nyelvkincsével  gazdagítja.  Arany  maga  a 
magyar  embernek,  költészete  a  magyar  nép- 
költészetnek eszményítése. 


III.  KÉPZELETE. 


A  semmiből  világot  teremtő  phamasia  tesi:i 
a  művészt  valóban  művészszé.  Milyen  az  a 
bűvös  laterna  magica,  melylyel  Arany  alakjait 
és  tájképeit  —  az  embert  meg  a  természetet  — 
elénk  tudja  varázsolni? 

Ha  valakinek  képzeletét  akarjuk  meghatá- 
rozni, mindenekelőtt  ismerni  kell  azokat  a 
forrásokat,  melyek  képzeletét  táplálják.  Az 
emberi  phantasia  minden  tarkaságát,  egész 
anyagát,  elemeiben  a  valóságból  veszi.  Phan- 
tasiánk  voltakép  nem  tud  teremtem  olyas- 
valamit, a  mi  nincs  sehol  a  külvilágban,  hanem 
csak  combinálni,  azaz  a  valóság  adta  elemeket 
különböző  módon  összekötni.  Midőn  például 
Arany  leírja  a  rút  ördögi  Ármányt,  hosszú, 
lógó  agyarával,  vérben  forgó  szemével,  tüze- 
sen czikázó  nyelvvel,  vértarajos  kígyókból 
álló  szakállával,  —  mind  összerak  és  nagyít 
olyan  különböző  jelenségeket,  melyeket  egyen- 
kint némely  állatoknál  vagy  másvalahol  a  kül- 
világban látott.  A  phantasia  tehát,  még  pedig 
a  legnagyobb  költőé  is,  mindent  a  valóságból 

merít.  Csakhogy  ez  a  valóság,  ez  a  külvilág 
nagyon  is  különböző  a  szerint :  ki  látja.  Nincs 
két  ember  a  világon,  ki  ugyanazt  a  tárg3'at  látta 
volna.  Az  a  combinak  reproductio,  a  melyből 
a  képzelet  működése  áll,  első  sorban  a  meg- 
figyelő tehetségtől  függ.  A  ki  mit  megfigyel, 
azt  rakja  össze  képzelete  képeiben.  Ha  a  költő 
valami  tüneményt  vagy  jelenetet  akar  előadni, 
képzeletében  átfutja  mindama  hasonló,  legalább 
részben  ide  vágó  tüneményeket,  a  melyeket  ta- 
pasztalt, hallott  vagy  álmodott.  Legbecsesebb 
anyag  azonban  mindig  az,  a  mit  megfigyelt 
tapasztalataiban ;  mert  abban  legtöbb  a  való,  a 
természet.  Ugyanabban  a  jelenségben  három 
ember  más-más  sajátságokat  fog  észrevenni : 
mindegyiküknek  más  iránt  van  érzéke,  tehát 
ugyanabból  a  tárgyból  más-más  jellemvoná- 
sokat fog  kiemelni.  Minden  embernek  megvan 
a  maga  szemüvege. 

Ha  Vörösmarty,  Petőfi  és  Arany  véletlen- 
ségből valamely  zivatar  alkalmával  egy  helyen 
ültek  volna,  Vörösmartyt  a  zivatarban  bizo- 
nyára a  nagy  jelenségek  ragadták  volna  el, 
a  kisebbeket,  a  részleteket  nem  igen  vette 
volna  észre ;  az  ég  borúja  meghatná,  erős 
izgalmában  a  villámlásban  lángözönt  látott 
volna,  melynek  csapásai  idegrendszerét  felvil- 
lanyozzák. Az  egész  vihar  reá  nézve  valami 
ellenséges  hatást  tenne. 

Vörösmartyt  izgatja,  Petőfit  lelkesíti  a  vihar. 
Az  égi  háború  reá  nézve  a  szabadság  és  a  szolga- 
ság harcza ;  az  előtte  lezajló  pompás  látványból 
Petőfi  mindig  azt  emeli  ki,  a  mi  vonatkozással 
van  hangulatára,  lelki  állapotára.  A  természet- 

hez  mindig  hozzá  képzeli  az  emberi  életet  is. 
Az  egyes  jelenségeket  (a  szél  irányát,  a  felhők 
alakját,  az  esőcseppek  nagyságát)  ő  se  figyelte 
volna  meg  pontosabban :  a  természeti  jelensé- 
gek oly  gyors  és  oly  élénk  hatással  vannak 
reá,  hogy  nem  ér  reá,  megfigyelni:  érdekesebb 
látvány  előtt  a  vér  mindjárt  arczába  szökik. 

Máskép  tükröződik  a  vihar  az  Arany  szemé- 
ben. Arany  megfigyelő  tehetsége  egyéniségé- 
ben gyökeredzik.  A  nyugodt,  beható  contem- 
platio  —  mely  költői  tehetségének  főjellem- 
vonása —  pontos  megfigyelést  eredményez. 
Míg  Petőfi  mint  lyrikus  nézi  a  külvilágot, 
kinél  minden  jelenség  érzelmeket  kelt,  Aranv 
tisztán,  tárgyilagosan,  mint  epikus  szemlél,  ő 
szemmel  tartja  a  vihar  minden  állapotát,  a 
keletkezéstől  a  kitombolásáig :  meteorológus 
nem  lehet  pontosabb  feljegyzéseiben,  mint 
Arany  legköltőibb  vihar  leírásaiban.* 

Vörösmartyban  intensiv,  heves,  sőt  rikító 
képeket,  Petőfiben  élénk  érzelmeket  keltett  a 
vihar :  Arany  szellemében  minden  szépsége  a 
valóság  mértékében  és  színében  tükröződik. 
Vörösmarty  bús  izgalommal,  Petőfi  exaltált 
lelkesedéssel  nézi  a  természetet.  Arany  elmé- 
lyedve szemlél.  Képzelete  a  természetet  meg- 
lepően tisztán,  híven  és  szabatosan  repro- 
ducálja. 

*  Arany  a  vihart  több  helyen  írja  le,  legmeglepőbb 
művészettel  Murdny  ostromdha.n  III.  ének.  (V.  ö.  J  lan- 
tos.) Petőfi  felfogására  jellemző  J  felhők  czimű  költe- 
ménye :  a  felhők  jöttek  «hogy  a  viharral.  .  .e  zsarnok- 
kal élet-halálra  vívjanak ».  Vörösmarty  igen  gyakran 
hozza  fel  a  vihart  képies  kifejezéseiben. 


Legsajátosabb  a  Vörösmarty  phantasiája. 
Ragyog,  lángol,  forr,  sistereg,  füstöl,  mint  az 
ömlő  láva.  Végletes  izgalmában  visiókat  idéz 
elénk ;  legjellemzőbb  költeményei  látomások, 
melyekben  pompázó  pathoszszal  a  bús  képek 
egész  sorát  vezeti  elő.  Képzelete  rikitó  ve- 
res, viharcsapkodta  fáklyájának  fel-fellobbanó 
fényénél  a  legmagasztosabb  és  legzordonabb 
visiók  kisértik.  Mily  szomorú  képzetsorból 
fűződik  össze  a  S;{Ó;{íi/  /  A  jövendőt  elborító 
felhők  megnyílnak:  egész  Magyarországot  vér- 
ben állva  látjuk  és  a  nemzet  sírját  a  könyezö 
emberiség  veszi  körűi.  Ilyen  látomásszerű  a 
Zalán  fiiiásánok  kezdete  is.  iEljött  az  éj,  — 
mondja  a  költő  —  az  ormok  szomorún  feke- 
tednek, de  az  ő  lelke  előtt  a  múlt  képzik : 
((Derengő  lelkem  előtt  lobogós  kopjak  és  kar- 
dok aczéli  szegdelik  a  levegőt :  villog,  dörög 
a  hadi  környék :  látom,  elül  kaczagányos  apák 
s  heves  ifjú  leventék,  száguldó  lovakon,  mint 
törnek  halni  vagy  ölni ;  zászlódat  látom  Bulcsú 
s  szemem  árja  megindul.» 

Zene  hallatára  még  erősebben  töri  Vörös- 
martyt a  visio  láza.  Liszt  zongorajátéka  alatt 
a  múlt  és  jelen  képei  vonulnak  el  előtte : 
((újra  látjuk  vészeit  Mohácsnak,  újra  dúl  a 
honíiháború!»  Azután  végletes  exaltatioval  fel- 
tűnik zeneizgatta  képzeletében  a  szebb  jövő 
képe :  ((S  még  a  kő  is,  mintha  csontunk  volna, 
szent  örömtől  rengedezzen  át  és  a  hullám, 
mintha  vérünk  folyna,  áthevülve  járja  a  Dunát. » 
A  vén  c^/Víi/n'ban  ijesztő  zavarban  rohannak  a 
látomásos  képek  s  szinte  htillucinatióvá  foko- 
zódnak. ((Kié  volt  ez  elfojtott  sóhajtás?'  kiált 

fel  egyszerre.  Mintegy  forgószéltől  felkapva, 
örvényzenek  benne  a  világtörténelmi,  bibliai  s 
mythologiai  bús  reminiscentiák : 

Mintha  újra  hallanók  a  pusztán 
A  lázadt  ember  vad  keserveit, 
Gyilkos  testvér  botja  zuhanását, 
S  az  első  árvák    sirbeszédeit. 
A  keselynek  szárnya  csattogását, 
Prométheusznak  hallhatatlan  kinjait. 

Vörösmartynál  egyáltalán  tropikus  talajon 
járunk :  a  nedves  buja  földből  kábító  illattal 
pattannak  elénk  a  rikító  színű  óriási  csuda- 
virágok; bizarr  tollazatú  madarak  rikácsolnak, 
gyémántos  pillangók  lebegnek  a  tikkasztó  leve- 
gőben. Bágyasztó  egyhangúsággal  merevedik 
felettünk  a  forró  öv  mély  kék  ege. 

Petőfi  képzelete  a  lelkesedésé,  az  exaltatioé: 
ragyogó,  gyorsan  hullámzó,  egyszerű,  közvetlen 
képeket  felidéző.  Mintha  nem  szavak,  hanem 
maguk   a   tárgyak   jönnének    át    szellemünkbe. 

Petőfi  meg  Arany  közös  vonása,  hogy  kép- 
zeletük a  magyar  népdalból  fejlődött.  Petőfi 
mindig  megmaradt  a  népdal  metaphora  köré- 
ben; Arany  is  mindig  empirikus  hasonlataiban, 
csak  olyant  említ  bennök,  a  mit  maga  is  látott. 
Exotikus  virágok  nem  igen  akadnak  képzelete 
kertjében :  mind  magyar  termés,  nem  olvas- 
mány csemetéje.  Néha  szinte  szószerint  vesz 
át  a  néptől  egyes  képies  kitételeket :  «Puszta 
a  szívem,  mint  kopár  őszi  tarló,  a  melyről 
leszedte  a  kalászt  a  sarló »,  mondja  Toldinak 
az  özvegy.    A   népdal,    az    elhagyottságot    így 

fejezi  ki:  «Árva  vagyok,  árva,  mint  mezőben 
tarló,  kinek  ékességét  elvette  a  sarló.))* 

Közösek  Petőfiben  és  Aranyban  a  nép- 
költészettel a  természet  symbolismusa,  a  ter- 
mészeti tünemények  megelevenítése,  mely  a 
magyar  nép  költészetében  még  gyakoribb,  mint 
máshol.  Minden  megszemélyesedik,  megeleve- 
nedik. Mint  az  ős-népek  műveltségük  leghaj- 
nalán  az  égi  tüneményekben,  az  égboltozaton, 
az  évszakokban  emberi  és  állati  harczokat, 
saját  életükhöz  hasonló  jelenségeket  látnak; 
mint  a  Ri^-Veda,  az  emberiség  ősi  okirata  a 
felhőkben  Indra  teheneit,  a  villámokban  kigyóit 
véli  felismerni:  úgy  Arany  és  Petőfi  is  a 
magyar  nép  phantasiájával  megszemélyesí- 
tik az  évszakok  látványait,  megelevenítik  az 
eget.  Figyeljük  meg,  minő  szerepe  van  például 
az  ég  jelenségeinek  Arany  képzeletében.  Min- 
denütt érzés,  élet.  A  nap  szeretettel  simul 
oda  a  csillagok  ezreihez;  a  fellegek  távolból 
oda  jönnek  fehér  gyolcs  ruhában  —  neki 
udvarolni.  Közeledik  a  vihar:  a  felhő  szeme 
a  nap,  először  csak  rebben,  aztán  rémes,  idom- 
talan  fellegek  lomha  testükkel  átheverik  az 
eget  és  sorra  elnyelik  éktelen  szájukkal ;  a  vil- 
lám ki-kirántja  hüvelyéből  kardját.  A  vihar 
dühe  egyre  fokozódik:  a  felleg  szikrát  hány 
lova  patkójától;  mérges  lángkígyók  csattogva 
vinak.  A  mint  elmúlt  az  eső,  a  távolban  látni, 
hogy  sir  az  ég  egyik  szemével,  míg  a  másikkal 
nevet.    De    a    nap    is,   lova    is    kifárad    végre; 

*  Lehr  A.  Toldi,  irla  Arany  J.  1882.  248.  1.  E  felette 
becses  mű  nemcsak  Arany  nyelvét,  hanem  képzeletét 
is  megvihlgitja. 


68 


pályája  végén  siet,  mintha  kedvesei  várnák 
otthon;  hisz  már  ott  leskelődik  az  éjtszaka;  a 
mint  beront,  az  ég  harmatot  sir  a  földre.  A 
mythologiai  képzelet,  —  ha  szabad  így  nevez- 
nem —  mely  ezen  helyekben  előfordul.  Arany- 
ban Petőfi  hatása  alatt  csak  még  öregbedett; 
legerősebben  nyilványúl  Miirány  ostroiiiahAn^ 
mely  Arany  és  Petőfi  barátságának  korába  esik 
Ti 847 — 48).  Mindkettőjüknél  a  népköltészetből 
lakad  ez  a  sajátság;  de  Petőfi  itt  is  közvetle- 
nebb, mert  egyszerűbb  és  természetesebb. 

A  hajnal,  a  napfelkelte  hosszú  sor  bájos  képet 
idéz  fel  az  Arany  phantasiajában.  A  pusztán 
egyszerre  selyemszőke  hajjal  emeli  fejét  a 
piros  arczú  hajnal  és  álmos  szemekkel  végig 
néz  a  tájon.  Oszszel  nem  ül  ki  a  hajnal,  az 
ég  gyönyörű  tündére,  az  ég  küszöbére.  Olykor 
haragos  a  hajnal  és  vérszín  övet  köt,  mint 
akkor,  midőn  Nagy  Lajos  reggel  megtudja 
Endre  megöletését;  máskor  ismét  «a  kerek 
földhöz    tűzi    bársony    övét.)) 

Ez  a  hitregei  képzelet,  az  ég  jelenségeinek 
megelevenítése,  eltérő  a  különböző  népeknél; 
a  nomád  nép  máskép  látja  ugyanazt  a  jelen- 
séget, pld.  a  naplementét,  mint  egy  megál- 
lapodott nép.  Arany  is  figyel  a  hasonlatok 
ezen  ethnographiai  stilszerűségére ;  a  hűn 
dalnok  Buda  baldláhíín  máskép  eleveníti  meg 
az  esthajnalt,  mint  a  XVI.  századbeli  Ali  basa 
szolgája. 

*  Az  idézett  helyek  Arany  különböző  műveiből  van- 
nak összeállítva :  Ős^  végén.  Tölgyek  alatt.  Murány 
ostroma  III.  Gyermek  és  a  s^ivárzuinv.  Szondi  két  apródja. 
Toldi  I. 

A  hún  ének  szerint 

—  már  a  nap  is  lemenőben, 
Tüzet  rakott  a  felhőben 

míg  a  török  keleties  dagálylyal  így  czifrázza : 

—  a  nap  nyugovóra  hajolt, 
Immár  födi  vállát  biborszínű- /'a//í/«.  * 

Ezen  megelevenítő,  személyesítő  sajátságra 
nézve  Arany  és  Petőfi  képzelete  édes  testvérek ; 
de  a  mi  Arany  képzeletében  a  leglényegesebb, 
abban  már  nem  osztozkodik   nagy   barátjával. 

Aranynak  költői  főjellemvonását  bizonyos 
szemlélődő,  contemplativ  realismusban  találtuk ; 
oly  szemlélődésben,  mely  szenvedőlegesen  a 
múltra  irányul  és  rendkívüli  fogékonysággal 
bir  a .  valóság  minden  jelensége  iránt.  Kép- 
zeletében is  ez  a  realismus  uralkodik;  Arany 
szemlélő  hajlamainál  és  realitás-érzékénél  fogva 
erős  megfigyelő ;  képzeletében  is  több  a  meg- 
figyelés, kevesebb  a  képzelődés,  a  combinatio 
mint  bármely  más  liiváló  költőnknél.  Képzelő 
tehetsége  nem  idomítja  annyira  a  valóságot, 
mint  más;  nem  szúríti  eszményileg  a  kasztáli 
forrás  vizét,  hanem  minden  földi  és  ásványi 
alkatrészestül  iszsza.  Mint  ő  maga  írja  ön- 
magáról : 

Mindig  marad  —  ha  a   fejére  áll  is  — 

Ó  nála  valami  vaskos,  reális.  (Bo/.  ístók  II.) 

Aranyra  jellemző,  hogy  festő  akart  lenni ; 
oly  erősnek  és  szabatosnak   érezte  képzeleté- 

*  Keije  a  csoiiasiíirvusróL  Sioiuli  két  apródja. 

nek  tarka  képeit,  hogy  részletes  vonásokban 
a  papirosra  óhajtotta  vetni.  Természeténél 
fogva  a  physikus  lelkiismeretes  pontosságával 
figyeli  meg  a  külvilágot  és  a  köhő  ihlete  nem 
bontja  fel  egészen  ezeket  a  valóság  szolgáltatta 
elemeket. 

Engem  bozótja,  gazzá  nem  bánt, 
Mert  a  gyom  is  természetes, 

mondja  a  Városligetről. 

Mily  pontosan  és  híven  írja  le  Arany  pél- 
dául a  délibábot!  A  délibáb  minden  fontos 
optikai  sajátsága  ki  van  emelve ;  hogy  a  déli- 
báb a  láthatár  szélén  tűnik  fel,  hogy  alja  olyan, 
mintha  víz  huUámzanék  a  ködön  át,  hogy 
két  részre  metszi  a  tárgyakat,  alsó  rétegében 
visszásán  tükrözve  a  tárgyakat: 

A  délibáb  midőn  vizet  csinál, 
Melyben  torony,  fa  kettészelve  áll, 
Lebegve  orma,  tótágast  az  alja. 

Bolond  Istók  pedig  az  alföld  határain,  rengő 
vidéken  látja,  hogy  ölti  a  távol  a  délibábot 
fátyolul : 

Egy  rész  alul  leng,  más  fölül  az  égen, 
Mely  mint  ezüst  tó,  közzéjük  szorul. 

Petőfi  is  több  ízben  írja  le  a  délibábot,  de 
mint  lyrikus,  ki  a  délibáb  képét  a  hangulat 
és  az  élénkítés  kedveért  használja,  míg  Arany 
részletesen    hű    leírása    önmagáért    való.    Az 

eg3-iknél  a  délibáb  lyrai  elem,  a  másiknál 
tárgyilagos,  epikai. 

Legsajátságosabban  és  legerősebben  nyilat- 
kozik azonban  Arany  realismusa  az  emberi 
indulatok  rajzában.  Arany  a  lelki  jelenségeket 
is  testi  hatásukban  rajzolja;  lelket  és  testet 
egyszerre  lát,  úgy  hogy  a  lélek  állapotai  egy- 
szersmind physiologiailag  is  fel  van  tüntetve. 
Költőink  addig  csak  a  lelki  mozzanatokat 
Írták  le,  vagy  a  testet  is,  de  különválva.  A 
mi  századunknak  egyik  tendentiája,  hogy  min- 
dent anyagilag  is  fel  akar  fogni,  költészetben 
is,  tudományban  is.  Innen  a  modern  illustráló 
hajlam  is,  mely  a  költök  (voltakép  utolér- 
hetetlen) látomásait  és  az  elmúlt  idők  életét 
és  történeti  maradványait  képekben  akarja 
reconstruálni. 

Aranyra  nézve  egy-egy  indulat  egyszersmind 
egy-egy  arczkifejezés ;  a  harag,  a  szégyen,  az 
öröm  sokféle  nemei  phantasiájában  mindig  egy 
bizonyos  testi  változás  képével  vannak  össze- 
kötve. Ha  egy  személye  lelkileg  megindul, 
Arany  látja  és  íeirja  szeme  kidagadását,  kezének 
görcsös  összekulcsolását,  idegei  lázas  hangya- 
futását, orrczimpáinak  rezgését  is,  sőt  néha 
a  lelket  csak  a  testen  át  jellemzi ;  csupán  a  test 
pathologiáját  adja,  mint  a  belső  dúlás  kifejező- 
jét. A  testi  és  lelki  jelenségek  ezen  együttes 
feltűntetése  Arany  legfeltűnőbb  és  legjellem- 
zőbb sajátságainak  egyike. 

Megtaláljuk  nála  a  szerelem,  az  álom,  a  düh 
egész  physiologiáját.  Az  ő  szemében  mindezek 
egyszersmind  az  idegrendszernek  bizonyos 
állapotai,  melyeket  önkénytelenül  oda  képzel 

a  lelki  jelenségekhez.  Figyeljük  meg  pld.  a 
szerelem  különböző  kifejezéseit  Arany  sze- 
mélyeinél. A  mint  Magyarék  megpillantják 
hosszas  nélkülözés  meg  bolyongás  után  a  tün- 
dérlányokat, Magyar  így  szól:  ccEz  a  síp-hang, 
bátya,  bennem  vé^ig  csikland)).  'Hunor  pedig: 
« Férem  hatja  szüzek  árnya  fordulatja».  Arany 
szerelmeseinél  külömben  nem  csak  a  látás, 
hanem  a  képzelet  is  felcsiklandozza  az  idege- 
ket. Krimhilda  Attila  távollétében  nem  tud 
aludni:  fohásza  galambit  férje  után  küldi,  hattyú- 
fehér teste  forog  a  hab-ágyon,  a  lelke  meg 
úszkál  tenger  hiú  vágyon.  Egyszerre  lépteket 
hall  Attila  tornáczában.  «Veti  hamar  —  mondja 
a  költő  —  leplét  karcsú  derekára,  minden  erén 
futkos  s:(erelem  haii(^yájay>.  Ép  így,  testi  hatásában 
rajzolja  a  szerelem  fejlődését.  Murányban 
vagyunk ;  a  vár  büszke  úrnőjét  a  szerelem 
kínjai  törik.  «Hrzi-e  már  szive  —  kérdi  a 
költő  —  a  csiklandva  mets::^ű  fájdalmakat?  Érezi-e 
a  lángot,  mely,  midőn  áthatja,  fájlaló  hevétől 
res::Ját  minden  tagja  ?»  (^rzsi  a  ToldihAn  pedig 
ekkép  festi  szerelmét : 

Nekem  is  van .  nag\-  búm,  —  nem  bú,  fui^yok,  Cí^ct:  ; 
Szerelmes  vagyok  én  .  . . 

Arany  nagy  megfigyelő  tehetsége  révén  az 
anyaszeretetnek  is  tudja  physiologiai  osztály- 
részét, a  mint  ezt  egy  realistikus,  meglepő  hű 
vonás  mutatja  a  leölt  fiait  sirató  Rachel  rajzában  : 

Olykor,  ha  lassú  merengésiben 
Elméje  mint  fáradt  madár  pihen, 
Olykor  lehajtja  melle  bimbaját, 
Csiklandva  niiiites^y  alvó  fiait: 

A  haragban  is  a  test  convulsioi  vallanak  a 
lélek  mély  megrázkódtatására.  íme  Attila  haragja 
szintén  lestileg  feltűntetve : 

(íFelforra  Ételnek  hirtelen  a  vére, 

Zúgó  patakokban  ömlött  a  fejére  ; 

Mint  malom  örvényzett  két  füle  —  s  az  ajka 

Reszket  vala  kissé  —  —  —  — » 

Toldi  haragja  feldúlja  azt  az  egész  óriási 
physikumot,  melyet  emberfia  nem  tudott  meg- 
törni ;  lába  tántorog,  szeme  vérben  forog, 
halántékán  az  ér  mint  a  kötél  úgy  duzzad  fel, 
színe  változik,  kékülő  ajkai  görcsösen  vonag- 
lanak.  Széchy  Mária  féltékeny  gyötrelmeiben 
elképzeli  Veselényi  indulatát,  ha  majd  a  vér- 
padon, hóhéra  előtt  áll:  hogy  hallgatja  majd 
zúgó  fülében  «az  eret,  mint  háborús  örvényt 
szédült  feje  felett ».  A  vér  congestióinak  rajza 
itt  helyettesíti  az  érzelmekét. 

Az  álmot  Arany  szintén  inkább  testileg  tűnteti 
fel  és  nem  ritkán  az  álom  pathologiaját  adja. 
« Minden  tagom  összezsibbadoz  fektémben  — 
írja  egyik  költeményében  —  mintegy  lekötözve. 
Csak  tompán  sajog  a  fájdalom,  nem  éget; 
homlokomon  érzek  hideg  verítéket.  Minden 
pehelyszál  nyom,  mint  egy-egy  kődarab,  akadoz 
eremben  a  vér  s  el-elmarad;  s  míg  (az  álom) 
legyez  szárnyával  borongó  pillámon,  körmével 
szorítja  keblemet)).*  Midőn  Toldi  édes  anyja 
éjjel  bujdosó  fia  sorsán  aggódik,  az  ábm  végre 
a  hideglelés  alakjában  lepi  meg :  «Úgy  túra 
magát  be  tarkójába  hátúi,   futkosott   sarkáig  s 

'  AloDi-való. 

vissza  A  sarkátúl,  összezsibbasztotta,  meg- 
részegítette :  ennyibe  került  míg  elszende- 
ríthettew. 

Mennyire  eltérő  ezen  hű  diaf;nosist6l  az 
álmatlanság  képe  a  Petőfi  phantasiájában !  Min- 
den részletezés  nélkül,  a  népdal  közvetlensé- 
gével és  egyszerűségével  csak  a  fődolgot 
fejezi  ki : 

Mint  galamb  száll  én  felém  az  álom, 
De  reám  nem  édesgethetem ; 
A  galamb  félénk  madár,  tovább  száll, 
Elriasztja  dobogó  szivem.* 

Arany  a  sírás  leírásában  is  a  reílexiv-moz- 
dulat  önkénytelen  kényszerűségét  jellemzi :  itt 
is  az  idegek  mechanismusát  figyeli  meg.  Midőn 
Toldi  búcsúzik  édes  anyjától,  annyira  elérzé- 
kenyül, hogy  nem  is  tud  beszélni :  «Tartani 
akarta  magát,  de  hiába!  Mintha  tűt  szúrnának 
orra  czimpájába,  vagy  mintha  alatta  reszelné- 
nek tormát,  tekerő  nyilallást  érze  olyanformát)). 

Még  a  természet  jelenségeibe  is  beleviszi 
az  emberi  pathologiát.  Ha  szél  van,  akkor 
gyors  Id:^  leli  ki  az  erdőt,  a  Vezúv  kitörései 
alkalmával  az  öreg  föld  tetemeit  rengés  rázza 
és  hamari  közökben  meg-megújúl  ld:ya.  ** 

Ugyanez  a  physiologiai  hajlam  mutatkozik 
a   ToJdi  ama  többször    kifogásolt    helyében,    a 

*  Hasonlóan  van  gondolva  Petőfi  következő  helye : 
«mért  nem  maradék  földmivelő,  a  minek  szánt  az  ég  ? 
Nem  töltenem  most  kinos  virrasztással  a  végtelenbe 
nyúló  éjszakát,  lelkem  fölölt  a^  álom  vi^  daliással  madár 
módjára  ringatná  ma<;át».  (Szomorú  éj). 

**  Toldi' sierelme  XI.   jj.,  XII.  26. 

mely  szerint  az  álom  «édességéii  tiszta  nyál 
csordult  ki  Toldi  szája  végén».  (IV.  é.  5.) 
GregLiss  törülni  szerette  volna  ezt  a  sort,  mely 
kissé  kényes  szépérzékét  bántotta.  Ez  a  hely 
lényegtelen,  de  jellemző  a  költőre  nézve,  sőt 
mint  ilyen  Arany  egyéniségének  legmélyebb, 
legeredetibb  rétegében  gyökeredzik;  nem  vélet- 
len megfeledkezés  eredménye,  hanem  a  költő 
egy  állandó  hajlamának  kifolyása,  mely  a  lelki 
jelenségekhez  a  megfelelő  külső  szervi  válto- 
zásokat fűzi. 

Ezen  physiologiai  realismus,  mely  az  érzel- 
meknek és  indulatoknak  a  vérkeringésben  és 
idegműködésben  mutatkozó  hatását  festi,  szo- 
rosan összefügg  Aranynak  egy  más  sajátságá- 
val :  rendkívüli  detailérzékével  és  képzeletének 
szabatosságával.  A  részletek  iránti  érzéke  abban 
nyilvánul,  hogy  a  tárgyakat  nem  csak  nagyjá- 
ban, bizonyos  általánossággal  körvonalaikban, 
hanem  egyes  apró  vonásaikkal  együtt  tűnteti 
elénk.  A  szabatosság,  a  pontosság  ritka  saját- 
sága a  phantasiának  meg  a  stílusnak.  Prae- 
cis  az  a  stilus,  mely  mindazt  de  csakis  azt 
mondja  el,  a  mi  bizonyos  hatás  elérésére,  bizo- 
nyos érzelem  keltésére  szükséges.  A  praecisio 
a  helyes  czélt  a  legrövidebb  úton  a  leghelve- 
sebb  eszközök  segítségével  éri  el.  A  költői 
stilus  praecisiojának  egy  minta-példáját  Petőfi- 
nek eme  kis  versében  látom : 

A  bánat  ?  Nagy  oczedn.  Az  öröm 
Gyöngy  benne.  Taliln 
Mig  felhozom, 
Össze  is  töröm. 

Lehetne-e  ezt  költőileg,  azaz  phantasiánkat 
megindítva,  rövidebben  kifejezni?  Valamely 
költő  képzelete  praecis,  ha  költői  álom-képeit 
oly  vonásokból  alkotja,  melyek  olvasóira  azt 
a  hatást  teszik,  hogy  a  valóságból  vannak 
ellesve,  hogy  a  valósággal  részleteikben  is  meg- 
egyeznek. A  költő  leír  valamit,  a  mit  nem 
látott,  csak  elképzelt,  és  leírásának  valószínű- 
sége elhiteti  velünk^  hogy  leírásai  mind  pontos 
megfigyelésen  alapúinak.  De  vájjon  honnan  me- 
ríti mindezt?  Miben  rejlik  az  a  titokzatos  erő, 
miszerint  phantasiája  részletes  pontossággal  fel 
tud  tűntetni  olyasvalamit,  a  mit  maga  a  költő 
soha  sem  látott?  Alapjában  véve  a  költő  itt 
se  tesz  egyebet,  mint  különböző  benyomásokat 
bizonyos  módon  kombinálni.  Ha  a  költő  — 
vagy  egyáltalán  a  művész  —  nem  is  látta  a 
feltüntetendő  tűnemény-sort,  legalább  látott 
egyes  részeket  külön-külön;  ezeket  aztán  kép- 
zelete összeköti.  Arany  gyakrabban  ír  le  vár- 
viadalokat, ámbár  maga  nem  látott,  de  egyes 
elemeit  tapasztalatból  ismerte.  Mint  aradi 
nemzetőr  1849-ben  látott  ellenséges  támadást 
erősségre;  1845-ben  a  nagyszalontai  tűz  alkal- 
mával megfigyelhette  az  ilyen  catastropha  szülte 
fejetlen  ijedtséget  vagy  egyesek  elszánt  lélek- 
jelenlétét; midőn  az  oroszok  1849-ben  Szalon- 
tához  közeledtek,  szomorú  alkalma  volt  Arany- 
nak egy  menekülő  csapat  zűrzavarát  szemlélni. 
Ezekből  összeszőhetni  egy  várostrom  lefolyá- 
sát, nem  csak  elvontan  könyvek  után,  hanem 
megkapó,  mert  a  valóságból  ellesett  részletekkel. 
Ha  pedig  a  költő  a  leírandó  jelenség  elemeit 
nem  ismeri,  feltehető,  hogy  legalább  hasonlót 

látott;  ennek  analógiájára  költi  aztán  az  ő 
leírását.  A  Mátyás  dalünnepe  czímű  epostöre- 
dékben  Arany  leírja  Mátyás  király  bevonulását 
Bécsbe ;  alkalmat  erre  a  leírásra  Ferencz  József 
császárnak,  ki  akkor  először  utazta  be  Magyar- 
országot, egy  ünnepélyes  fogadtatása  adott.* 
A  harmadik  képzelhető  eset  az,  hogy  a  költő 
egyáltalán  nem  látta  azt,  a  mit  leír ;  tapasztalati 
analógia  se  vezetheti.  Ekkor  azon  lesz,  hogy 
legalább  egyes  tapasztalt,  látott  részleteket 
vigyen  be  a  leírás  elemei  közé.  Ez  a  ritkább  eset 
Aranynál;  ilyenek  a  lovagjátékok,  a  Vezúv,  a 
Kaspi-tenger  mellékének  leírása;**  mindezek- 
ben sok  oly  részlet  van,  melyeket  Arany  a 
valóságban  látott  és  ide  beillesztett.  Rendesen 
azonban  csak  olyan  látványokat  ír  le,  a  minő- 
ket ő  is  látott,  csak  oly  érzelmeket  jellemez, 
a  minők  legalább  csírában  benne  is  megvoltak. 
Tündérei  kissé  nehézkesek;  jobban  tudnak 
közöttünk  járni,  mint  repülni. 

Ép  ilyen  pontosan  részletesek  Arany  meg- 
figyelései a  tárgyak  egyes  sajátságaira  nézve. 
Ha  valami  jelenetet  leír,  olyan  detailokat  mond 
el,  mint  csak  az  szokott,  a  ki  jelen  volt.  Midőn 
Veselényi  felkapaszkodik  egy  zivataros  este  a 
várra,  egy  hosszú  falsikátort  lát  maga  előtt : 
«Nem  nyílt  abból  ajtó   sem   jobbra,   se'   balra, 


*  A  költemény  1855-ben  készült.  Aniny  ez  évben 
pünkösdkor  Pesten  látta  a  bevonulást. 

**  A  lovagi  tornák  leírásain  (Toldi  sierclvic  II.  és 
Toldi  esti'je  II.,  III.)  Walter  Scott  regényeinek,  különö- 
sen Ivanhoe  befolyása  érzik  meg.  A  Vezúvot  Toldi 
sieri-lmt'bcn  (XII.  25.,  26.),  a  Kaspi  tó  vidékét  a  Csoda- 
szarvas regéjében  (Biida  hahila  VI.)  írja  le. 

szája  egyenesen  szolgált  az  udvarra;  most  az 
is  sötét  volt,  de  ha  villant  ö;^  éf^,  fénye  innen 
es  ínl  e^^ybeialálko:yék.y)  (III.  sz.)  Minő  hű  meg- 
figyelése egy  futólagos  impressionak !  *  Buda 
és  Attila  esküje  alkalmával  az  áldozatnál  a 
gyula-pap  kardját  késmódra  markolva  fonákul 
a  fehér  ló  szügyébe  döfi;  azután 

Messze  kirántotta  szablyával  a  vérét ; 
Bibor  s\alag  általi  tarkáita  fehérét. 

Ez  a  részlet  szintén  helyes  észre  ve  vésen  alapúi; 
mindenki  láthatta,  hogy  ha  nyers  húsba  kést 
döfnek,  a  vér  nem  tapad  egyenletesen  az  aczélra, 
hanem  mintegy  véres  csipke  kígyózik  rajta 
végig.  Egyenként  tán  aprólékosoknak  látszanak 
az  ilyen  részletek;  de  minő  életet  és  való- 
színűséget adnak  egy  költői  műnek,  ha  ez  tele 
van  velők !  Szűk  vizes  edényről  lévén  szó  egy 
helyütt.  Arany  megjegyzi,  hogy  utoljára  leg- 
nagyobbat buggyan;  trombitaszónál  észre  veszi, 
hogy  a  lovak  hegyezik  apró  fülüket.  A  czigány 
Süsü  faragta  czímereknél  megjegyzi,  hogy  a 
p  betű  megfordítva  q-nak  van  metszve. 


*  Aranynak  egyáltalán  finom  érzéke  volt  a  percznyi 
tünemények  iránt.  Pld.  Budaszállás  leírásánál :  «Fáklya 
futó  fénye  éjjel  is  ott  jár  még  s  bukdoúk  egymásba  sok 
fekete  árnyék»  {Buda  halála  V.).  Ildikó  kíséretét  így 
írja  le :  «De  arany  és  kő  is  ragyog  ottan  drága,  lova- 
kon a  szerszám  futosó  világa ;  szélyel  az  árnyékba  fénye 
lövell  tűzként,  s  vissza,  ha  nap  ránéz,  meri  nézni  büsz- 
kén.)) Midőn  Nagy  Lajos  tréfamódra  elfoglalja  Prágát: 
«Ablak  alatt  száguld  a  csata  vad  ménje,  Ütközik  a 
szembe  láncsa.  futó  fénye. »  (Toldi  szerelnie  IV.  59.).  A 
mi  itt  le  van  írva,  azt  csak  egy-egy  másodperczig  látni. 

Arany  részlet-érzékénél  fogva  észre  veszi  a 
legapróbb  tüneményeket;  a  fontos  cselekvést 
kisérő,  másoknak  fel  nem  tetsző  mellékes 
vonásokat  is  jellemző  módon  beilleszti  az 
elbeszélés  menetébe.  Eddigi  eposíróink  nem 
merték  volna  műfajuk  komoly  méltóságát  ily 
lélektani  részletekkel  tarkítani.  És  mi  mindenre 
terjed  ki  Arany  figyelme!  Ha  az  öreg  Benczé- 
ről  van  szó,  megfigyeli,  hogy  miután  eledelt 
vitt  a  bujdosó  Toldi  Miklósnak  a  sásba  és  az 
jó  ízűen  falatozik,  Benc:;e  s:^ája  is  ino:(gotí, 
mintha  ö  is  ennék ;  a  mint  meghallja  a  hű 
szolga,  hogy  Miklós  világnak  akar  menni,  el- 
szomorkodik s  csendes  bújában  hörniével  keres:^- 
tekí't  ir  bocskorára.  Figyeljünk  csak,  ha  valaki 
véletlenül  ketté  tört  valami  becsesebb  tárgyat: 
rendesen  elnémulva  elé  veszi  a  töredékeket  és 
önkénytelenül  próbálgatja  őket  összeilleszteni. 
Arany  ezt  az  apró  megfigyelést  is  felhasználja: 
Miklós  a  kenyérnek  veti  kését  és  szeH,  de  a 
kés  ketté  törik.  Bencze  pedig 

—  nézte  a  kést :  hova  illik  a  darabja, 
Gondolja,  jó  volna,  ha  összeragadna. 

Midőn  a  nép  Toldi  diadala  után  a  győzelmes 
vitéz  szolgáját,  Benczét  is  élteti,  megünnepli, 
Bencze  jobbja  a  nép  közt  jár,  balkezével  pedig 
zavarában  niente-gombjait  kapkodja. 

Az  általánosságok,  a  minőket  a  classicus 
iskolából  való  epos-írók,  pld.  még  Vörösmarty 
is  szeret,  mindig  halványak,  bizonytalanok, 
mert  sok  egyénre  vagy  esetre  vonatkoznak ; 
éltet,    egyéni    színt    a    részletek    adnak.     Mily 

elevenítő,  az  alföldi  életből  ellesett  hü  detail 
a  következő,  melyben  Bencze  felfejti  a  ma- 
gyar ló  igazi  hajtását.  Toldiné  Budára  kocsi- 
zik. Az  öreg  Bencze,  a  mint  fia  a  lovak  közé 
csap 

Ne  zavard  a  lovam,  mondja  neki  mindjárt. 
Jó  úton  ügetve,  ha  görönygyös,  lépve, 
Lassítani  minden  partocska  elébe, 
Minden  kikopásra,  kicsi  földhajlásra; 
«Ez  a  magyar  lónak  igazi  hajtása». 

Alig  hogy  ügetve  egy  közel  rétre  érkeznek, 
Bencze,  a  vén  etet:  «meg  is  állt,  le  is  szállt, 
s  gondviselő  kézzel  lovai  üstökét  megrángatta 
hél5:(ery>. 

Ily  részletekkel  eleveníti  meg  Arany  többi 
személyeinek  jellemzését  is.  Feljegyzi,  hogy 
midőn  Veselényi  a  meglepett  vén  Kádas  kard- 
ját követeli.  Kádas  «nem  bírta  megoldni  a 
kard  szíjazatát :  rajta  járt  a  keze,  mégsem  lelte 
csatját)).  Az  epos  cselekvésére  közömbös  az 
ilyen  vonás,  de  az  egész  jelenet  sokkal  élén- 
kebb és  valóbbszínű,  ha  azt  is  tudjuk,  hogyan 
mozogtak  ez  alkalommal  Kádas  ujjai.  Ha  el 
akarjuk  hitetni  hallgatónkkal,  hogy  szellemet 
láttunk,  el  kell  beszélnünk,  minő  színűek  voltak 
gombjai.  Egyáltalán  Arany  figyelme  a  test  leg- 
kisebb mozdulatára  is  kiterjed:  elmondja  egy 
alkalommal  a  feldühödt  Toldiról,  hogy  c:iimpái 
dagadnak,  Nagy  Lajosról  pedig,  a  mint  lehűlt: 
cximpái  nem  re:;egnek  többé,  Krimhildáról,  hogy 
csak  félig  nyitja  ki  s:(emeit,  a  mint  Attila  csókol- 
gatja. Buda  királyt  se  kiméli  meg  attól  a  meg- 
jegyzéstől, hogy  a  vadászat  reggelén  nyergében 


egyre  ásít.  Midőn  a  tündér  Ibolya  három  csepp 
vért  szúr  ki  saját  újjából  és  hármat  szeretője 
Rózsáéból,  Arany  hozzá  teszi :  asöiétebb  volt  a 
Ró:(sa  vérey).  Miután  aztán  eltávoztak,  a  három- 
három vércsepp  vékonyan,  vastagon  felel  helyet- 
tük a  boszorkány  kérdéseire.  Toldi  Miklós, 
saját  hibáján  eljátszván  Piroskát,  a  Tar  Lőrincz 
sátrába  lép  és  hanyatt  vágva  magát  a  medve- 
bőr-pokróczra  «/7//V/7  a  vadnak  csikorogva  niartayi. 
Minő  apró,  de  jellemző  egy  vonás !  Toldi  az 
ártatlan  Tar  Lőrinczet  restelli  bántani;  nyers 
ereje  nem  talál  más  tárgyat,  a  min  haragját 
kitöltse,  mint  a  lenyúzott  maczkó  fülét. 

Arany  rendkívül  gazdag  ilyen  aprólékos,  de 
jellemzően  beszőtt  észrevételekben  :  még  a 
gyűrükő  pillanatnyi  változása  egy  kézcsók 
alkalmával  se  kerüli  ki  figyelmét.  Piroska  a 
jámbor  szigorú  anya-királyné,  Erzsébet  előtt 
térdepel  a  bemutatásnál,  ki  kimért  méltósággal 
az  cp  hal*  kezet  nyújtja  neki: 

Megrezzent  a  leány  eme  Indeg  kéztől, 
Bár  gyönge,  feliér  is,  liliom  szép  víztől 
Gyürüi  gyéiudntján  aj'lca  teln't  hagyta, 
S  térdelve  parancsát  elvárta,  fogadta. 

A  kéz  eme  leírása  némikép  már  jellemzése 
rzsébet  egyéniségének  is. 

Még  a  legendában  is,  mely  jellegénél  fogva 
iszékeny,  alkalmaz  ilyen  realistikus  részlet- 
mást :  hogy  a  holt  Sz.  László  valóban  kiszállt 


*  Arany  nem  felejti,  hogy  a  jobbikat  Zách  Feliczián 
íonkitotta. 

ARANV    JÁNIIS.  6 

sírjából  a  székelyeket  segíteni ,  azt  végűi 
Arany  szerint 

Bizonyitá  a  templomnak: 
Egy  nem  szavajátszó  őre : 
Hogy  három  nap  a  sírboltban 
Lászlót  hiába  kereste; 
Negyed  napra  áti^^adva 
Találtatott  boldog  teste. 

A  testi  fáradság,  a  nagy  út  physiologiai  hatása 
Arany  szerint  még  a  szellemeken  is  meglátszik. 

Arany  oly  biztos  minden  részletre  nézve, 
akár  egy  jó  emlékezetű  szemtanú.  Ha  ebédről 
szól,  elmondja  az  ebéd  minden  tálát,  meg- 
jegyezvén a  borról  is,  hogy  érmelléki  fajta. 
Ennek  a  pontos  részletezésnek  véglete  aztán, 
hogy  a  leírt  tárgy  nagyságát  nem  egyszer 
számokra  fejti.  Toldi  s::;^erelnie  szerint  IV.  Károl\- 
vadászata  alkalmával  egy  forrásra  akad,  meh- 
hét  ölnyi  sugárt  lövel;  Visegrádról  azt  olvassuk 
ugyanott :  «Oda  van  a  lépcsők  márvány  büsz- 
kesége :  nyolc:(^  egész  nagy  ölnyi  pazar  széles- 
sége)) (VII.  21.).  «Kölesértől  Kender  nevű 
érig  mondja  a  Toldi  s:(^erelnie  egy  másik  helye, 
ötvennyolc:^  telek  az,  ha  igazán  mérik»  (VII.  27.). 

A  kinek  képei  ily  pontosak,  az  hasonlatait 
rendesen  látja  is,  azaz  nem  csupán  fogalmakat 
fűz  össze,  hanem  mindig  elképzeli,  lelki  szem- 
mel látja  az  összevetett  tárgyakat.  Arany  is 
egész  biztosra  veszi  a  képet,  érzékileg  is  fel- 
fogja; nagyon  ritka  nála  a  csupáji  elgondolt 
kép,  mely  pusztán  az  észhez  és  nem  egy- 
szersmind phantasiánkhoz  is  szól.  Ha  képies  ki- 


fejezessél  él,  akkor  ez  reá  nézve  egy  neme  a 
halványabb  visiónak;  a  képies  kifejezés  minden 
eleme  sajátos  alakjával,  színével,  látható  saját- 
ságaival előtte  lebeg.  A  legnagyobb  ritkaság 
nála  az  ilyen  képtelen  kép,  mint  emez  Piroská- 
ról (^-=^  kókadt  virág) 

('Harmat  éri  :  rothad,  sugár  üti :  sorvad, 

Könye  csak  emészti,  szerelemtől  hervad  ! 

E  tüzet  ama  víz  éleszti,  nem  oltja, 

E  vizet  ama  tűz  nem  iszsza,  de  ontja)).    (T.  0^^"^-  7-) 

Kétségtelen,  hogy  ez  csak  gondolt  és  nem 
Atott  kép.*  Ki  tudna,  ha  csak  álomban,  is  vizet 
elképzelni,  mely  tüzet  ont? 

Legfeltűnőbb  a  részletek  ezen  praecisiója 
ott,  a  hol  Arany  valami  tisztán  csak  képzelt, 
mythologikus  alakot  vagy  allegóriát  ír  le. 
Legelső  művében,  az  Elves::eU  alkoiDiányban  az 
alvilág  őrét.  Cerberust  festi.  Tudós  zoológus 
nem  pontosabb  egy  állatfaj  leírásánál,  mint 
Arany  e  mesebeh  szörnyeteggel  szemben.  Há- 
rom feje  van;  szőre  sörtenemű.  Egyik  feje 
piros,  zöld  és  fehér  csíkokkal.  Ennek  a  főnek 
legerősebb  a  hangja.  A  másik  fej  fekete,  sár- 
gával tarkítva;  ez  mély  hangon  morog  és 
böfög ;  dühében  hol  lánczába  falt  be,  hol  fülét 
csipdeste.  A  kettő  között  van  a  harmadik  fej, 

*  Hasonló  A  rodostói  temető  5-ik  szakasza:   «Börtön 

sir;  börtönünkbe  mért  sietnénk  többé  vissza  ?  Várjuk 

1,  mig  a  szabad  lég  könnyű  testünket  feliszsza.  Akkor 

k  (az  ősök)  mibennünk  élnek  :  mi  leszünk  az  a  lehel- 

It,  mely  győzhetlcnűl  kitartja  a  tusát  a  zászló  mellett". 
%  egész  fogalmi  complicatió,  melyet  a  költő  nem  látott. 
I 


mely  százszínü,  ugat,  de  nem  oly  erősen,  mint 
két  társ-feje.  Az  Elves:(ett  alkotmány  következő 
énekében  egy  allegóriát  sző  be  Arany  az  Idő 
malmáról.  Itt  is  feltűnő  pontosan  részletez. 
Allegóriát  ír,  de  a  mellett  a  malom  minden 
részét  látja.  Különben  az  allegóriákban  a  tár- 
gyak csak  bizonyos  elvont  általánosságban, 
inkább  mint  fogalmak  szerepelnek;  Arany  kép- 
zeletében az  allegorikus  malom  minden  alkotó 
része  lerajzolódik. 

A  test  részei  közül  a  szem  az,  mely  leg- 
mélyebb nyomot  hagy  phantasiajában,  mely  első 
sorban  előtte  áll,  ha  személyt  jellemez.  A  szem 
nem  hiába  a  legérzékenyebb  kifejezője  a  lélek- 
nek. Ha  Arany  valami  alakot  képzel,  akkor 
látja  szemének  alakját,  fényét,  minden  moz- 
dulatát. Feljegyzi,  hogy  Toldi  György  ijedté- 
ben meredt  szemet  vet  a  királyra,  Miklós  pedig 
halálán  merő  szemekkel  tekint  reá.  Tar  Lőrincz, 
miután  arczul  ütötte  Piroskát,  rámered  Toldira 
sápadt  meredéssel.  Piroska  s:{eme  héjjá  mereven 
marad,  a  mint  Tar  Lőrincz  holttestét  meg- 
pillantja. Csóri  vajda  fehérlő  szemmel  néz;  a 
Bolond  Istók  édes  anyjának  temetésén  az  éneklő 
diákok  szeme  énekközben  kidagad  fejükből, 
mintha  fojtogatnák  őket.  A  vén  Toldit  csúfoló 
apródok  is  dagadó  szemmel  és  kékvörös  arcz- 
czal  énekelnek  gúnydalokat.  Attila  szeme  «majd 
kegyetlenül  ontja  a  villámot)),  majd  szikráival 
vadul  vissza  inti  a  pártosokat.  Nagy  Lajos 
szeme  is  s:{élyelvillog,  a  mint  az  olasz  lovag 
dölyfös  dicsekvését  hallja.  Oly  alakról  is,  ki 
csak  mellékesen  fordul  elő,  mint  a  Veselényi 
előtt  álló  bakóról,  mégis  megjegyzi,  hogy  sze- 

mei  aprók;  a  ravasz  érsekről,  ki  IV.  Károly 
tanácsában  felszólalt,  olvassuk  Toldi  s^erehné- 
ben:  (<~s:(eme  alig  nyitva,  forgatja  hüvelykét, 
mintha  gombolyítna».  A  szem  e  mellett  nem 
csak  a  lelkiállapot,  hanem  a  jellem  tükre.  A 
dőzsölés  egészen  felkavarja  Toldi  óriási  physi- 
cumát,  feje  gőzöl  a  sok  italtól :  aSzeme  bortúl 
nedves,  tekintete  redves)).  Az  ostoba-ravasz 
Tar  Lörincz  szeme  vi:yslat,  az  ügyesen  ravasz- 
kodó kobzos  szájának  és  szemének  wége  fodros. 

Vörösmarty  képzelete  hevesebb  és  ragyo- 
góbb, a  Petőfiében  több  a  kellem  meg  a  tűz; 
de  hűségre,  intensitásra,  objectiv  pontosság  és 
világosságra  nézve  az  Aranyé  páratlan  irodal- 
munkban. Képzeletének  reahsmusa  legfeltűnőb- 
ben nyilatkozik,  midőn  a  lelki  jelenségeket  a 
testiekkel  együtt  (sőt  néha  csakis  a  testiek 
közegén  át)  jellemzi.  A  testet  azonban  Arany 
csak  ann}^iban  írja  le,  a  mennyiben  valami 
lelkiállapot  kifejezője;  önmagáért,  mint  a  fran- 
czia  naturalisták,  mint  Goncourék,  mint  Zola 
soha.* 

Látva  azt,  hogy  Arany  minő  pontos  meg- 
figyelő, mily  sokat  visz  át  a  valóságból  mü- 
veibe, hogy  köti  folyton  össze  a  lelki  jelensé- 
geket a  testiekkel,  az  okot  az  okozattal,  mily 
aprólékos  gonddal  jegyzi  fel  a  tünemények 
részleteit,  látva  mindezt;  hajlandók  leszünk 
telkiáltani :  íme  egy  tudós !  De  ha  viszont 
figyelembe  veszszük,  hogy  ezek  a  látszólag 
hideg  megfigyelések  mily  rendkivűli  érzékeny- 

Az  idéztem  Greguss-rosszalta  leírás  is  lelki   jelen- 
ciígt'l  van  összekapcsolva  (álom  édessége  következtében). 

seggel  párosulnak,  ha  látjuk,  mennyire  tudja 
Arany  a  rideg  ész  benyomásait  az  ihlet  szár- 
nyára venni  és  a  költő  legmagasabb  czéljaira 
alkalmazni,  szóval,  ha  érzelmei  átömlenek  azok- 
ból a  fehér  nyomtatott  lapokból  a  mi  lelkünkbe 
és  ha  az  ő  képzelete  felgyújtja  a  mienket  — 
akkor  költőt,  eredeti  és  sajátságos  nagy  költőt 
látunk  benne. 


^:    be 

IV.  EMBEREI. 


Egész  csoport  ember  van  előttünk  Arany 
műveiben  :  férfiak,  nők,  gyermekek.  Vagy  két- 
százan vannak ;  a  legfiatakibbik :  Aladár,  kis 
fejedelmi  gyerek,  csörömpölve  vonja  rruiga  után, 
játékszer  gyanánt  hatalmas  apjának,  Attilának 
kardját;  a  legöregebb:  a  százévesnél  is  idősebb 
Marczi  bátya,  a  vén  gulyás,  ki  piruló  jó  kedv- 
ében, nevetve,  kurjantva  énekli  a  korcsmában 
i  gonosz  komiszárus  történetét.  Hol  óriást 
látunk  ebből  az  embercsoportból  magaslani, 
Toldi  Miklóst,  kinek  kezében  összeroppan  a 
pánczél  és  elfogy  az  emberi  test,  hol  Attila 
bohóczkodó  törpéjére,  Czerkóra  kell  alátekin- 
tenünk, ki  a  hunok  lábai  közt  hadarva  szaladgál. 
Van  e  költői  alakok  csoportjában  világbíró 
fejedelem,  kinek  lábához  ontja  dús  kelet  mesés 
kincseit,  míg  ő  maga  Isten  kardjával  tövestül 
csapja  ki  a  virágzó  városokat ;  van  közte  tél- 
kezű,  mankós  honvéd,  ki  rongyjaiban  küszöbről- 
küszöbre jár  koldulni. 

Mindegyiküknek  meg  van  a  maga  egyéni- 
ége  és  alakja ;  a  költő  látta  mindannyit.  Ugy 


tetszik,  mintha  a  könyv  fehér  Lapjain  kívül  is 
volna  bennök  élet.  Mindnyájan  Arany  teremt- 
ményei :  közös  családi  vonásaik  mind  reá,  édes 
apjukra  vallanak,  úgy  mint  az  életben  is  az 
unokákon  megérzik  öregapjuk  vérmérséklete, 
hajlamai,  agyvelejének  szerkezete. 

Ha  elnézünk  e  csoporton,  mindenek  előtt 
azt  találjuk,  hogy  csupa  magyar,  a  hunok  is 
a  magyarok  szakasztott  édes  testvérei.  De 
nem  —  van  köztük  mégis  egy-két  idegen: 
ott  van  az  aranyszőke  hajú,  kékszemű  bur- 
gundi Krimhilda,  ott  hunyorgat  ravasz  szem- 
mel a  galambősz  gót  Detre,  ott  lángol  az 
olasz  Mária  sötét  kéjes  szeme. 

'  A  főalakok  azonban  magyarok  mind  és 
Arany  mindegyikükbe  belevitt  valamit  ön- 
magából ;  szellemi  physiognomiájuk  a  költőre 
ütött.  Mint  Aranynak  magának,  úgy  kedvelt 
hőseinek  is  rendkívül  kifejlődött  a  lelkiismere- 
tük. Ez  mintegy  finom  mérleg,  melynek  nyelve 
a  legcsekélyebb  súly  után  érzékenyen  kiüt. 
Innen  van,  hogy  —  mint  költő-apjuk  is  — 
nagyon  ki  vannak  téve  a  lelki  küzdelmeknek, 
a  lelkiismeret  furdalásainak.  Toldiban  valóságos 
lelki  viharok  folynak,  melyek  alatt  óriási  teste 
összezsibbad.  Vérbe  tapossa,  borba  fullasztja, 
érzéki  gyönyörökbe  fojtja  lelkiismeretét,  — 
mind  hiába.  A  kötelesség  és  a  szerelem  vál- 
ságos kínjait  nyögi  Piroska,  ki  önmagában 
viadalmas  kettő;  a  belső  tusa  felemészti  testét  is. 
Belőlről  hal  meg.  Mily  részletes  a  rossz  lelki- 
ismeret rajza  Imre  első  lopásánál!  Éjjel  van, 
de  a  rossz  úton  járó  Imre  szemébe  nyomja  a 
kalapját,  hogy  ne  lássák,  mintha  bűnjegy  volna 


a  homlokán;  az  utczán  meg-megriad,  mintha 
lesben  feküdnének  kétfelől  a  házak.  Minden 
kapuzúgban  rémet  lát,  a  kihajló  faág  vissza- 
rántja, mire  Imre  ijedtében  köszön;  önárnyéka 
félelmetesen  utána  lopódzik.  Katalinnál  a  lelki- 
ismeret valóságos  hypertrophiáját  találjuk.  Nem 
mer  kedvesével  megszökni :  hisz  édes  anyja 
akkor  hiába  fogja  várni :  ha  keresi  leányát, 
((bontatlan  ágya  szólni  fog».  Midőn  Katalin  az- 
után kegyetlen  vad  apja  elől  menekül,  mégis 
bűnösnek  érzi  magát:  mindig  lát  egy  rémületes, 
zilált  hajú  aggastyánt  maga  után  futni 

Hiúba  fordul  más  felé, 
Szemét  hiába  hunyja  bé, 
Az  iszonyatos  ősz  alak 
Mindig  szalad,  mindig  szalad. 

Mennyit  hánykódik  Széchy  Mária  édes  szerel- 
mének kínjain !  Arany  részletesen  festi  indula- 
tainak ide-oda  hullámzását ;  az  epos  jó  része 
Íme  vergődés  előadása.  Még  a  zsémbes  Judit 


((Annyiféle  szint  vált  Judit  asszony  arcza, 
Mig  tart  öiiinagciva/  pillanatnyi  harcza». 


rany  ezzel :  hogy  pillanatnyinak  mondja  a 
belső  harczot,  egyszersmind  Juditnak  inferiori- 
tását  többi  személyeivel  szemben  fejezi  ki :  a 
motívumok  tartós  küzködése  Aranynál  a  lelki 
nemesség  jele.  Durazzói  Károly  megfojtása 
után  Nagy  Lajosnak  nincs  nyugvása :  egy 
hang   mindig    ellenségének    védelmére    támad, 

bármennyire  vádolja  is.  Hiába  igazolja  a  király 
maga-maga  előtt  véres  tettét:  «Egy  fuvallat! 
összedől  e  kártyahalmaz,  hogy  veséig  borzad 
e  hűs  fuvalomtól)).  Attilában  másnemű  lelki- 
harcz  folyik :  nem  hasonlik  meg  magával,  csak 
saját  haragjával,  mely  már  szinte  erőt  vesz 
rajta,  kénytelen  megküzdeni,  mint  a  lovas  fék- 
telen lovával.  Budánál  ellenkezőleg  a  tehetet- 
lenség vergődését  látjuk,  lelkiismerete  azonban 
nincs  eléggé  a  tudattól  megvilágítva,  csak 
homályos  ösztönök  sejtetik  vele,  hogy  nem 
helyes,  a  mit  cselekszik. 

Legerősebben  nyilatkozik  a  lelkiismeret  ha- 
talma a  balladák  hőseiben.  A  bűn  borzasztó 
tudata  megbontja  agyvelejüket  és  feldúlja  lelkü- 
ket.Onmagukban  hordják  büntetésüket. V.László 
és  Edvard  király  (Walesi  bárdok)  kínos  hal- 
lucinatiók  rabjai,  Ágnes  asszony  meg  Kund 
Abigél  (Tetemre)  hívás  beleőrülnek  bűnükbe. 
Tuba  Ferkó  (Tengeri  hántás)  holdkórossá, 
Bende  vitéz  (Éjféli  párbaj)  őrjöngővé  válik  a 
lelki  vád  zavarában. 

A  lelkiismeret  e  fejlettsége  maga  után  vonja 
az  érzékenységet  és  a  gyöngédséget.  Hősei 
lovagoknak  születtek. 

—  Midőn  valami  becsületben  jára. 
Maga  volt  magának  kegyetlen  birája 

mondja  a  költő  Veselényiröl.  Elmondhatná 
többi  hőseiről  is.  Midőn  Toldi  Taréknál  a 
végzetes  ebéd  után  karjaiba  zárja  Piroskát  és 
elhívja  magához,  a  szép  nő,  halványan,  érezve, 
hogy  nem  tudna  ellentállani,  csak  ezt  rebegi : 

(.^Becsületéi  védd  meg,  oh  lovag,  egy  nőnek)). 
Hogy  Piroska,  mintegy  maga  ellen  Toldira, 
a  lovagra  hivatkozik,  az  eldönti  sorsát :  keserű 
józanság  vesz  erőt  Toldin  és  felbúgva  távozik, 
hogy  kedvesét  soha  többé  ne  lássa.  Ép  ily 
becsület-szeretök,  izgékonyak  és  gyöngédek 
Széchy  Mária,  Attila  és  Nagy  Lajos  is.  Bár- 
milyen erős  legyen  is  az  epikus  költő  tárgyila- 
gossága, lelkének  mechanismusából,  abból,  mi 
módon  felel  az  a  külső  motívumokra  és  inge- 
rekre, mindebből  —  mondom  —  okvetetlenül 
átvisz  valamit  föalakjaiba.  A  mit  egy  görög 
bölcs  mondott:  « Szemléld  önmagadat  gyerme- 
keidben)), az  a  költő  alkotásaira  nézve   is   áll. 


I. 

A  költő-alkotta  személyek  mindig  sajátos 
tehetségeitől  függnek.  Az  Aranyéiban  a  költő 
contemplativ  hajlamát,  realistikus  képzeletét  és 
részletmegíigyelését  leljük  fel.  Személyeit  pon- 
tosabban ismerjük,  egész  alakjukat  és  fellépésü- 
ket jobban  tudjuk  elképzelni,  mint  más  epos- 
írók  alkotásait.  Az  eposírók,  így  nálunk  Vörös- 
marty is,  bizonyos  számú,  4 — 5  főjellemvonást 
jellemeznek  hőseiknél,  úgy  hogy  mi  csak 
általános,  halvány  képet  nyerünk  róluk.  Arany 
személyeit  mindig  éltető  részletekkel  élénkíti; 
Vörösmarty  Árpádját  csak  nagyjából  ismerjük. 
Arany  Toldija  benső  barátunk,  kiről  eleve  el 
tudnók  mondani,  hogy  ilyen  meg  ilyen  hely- 
zetben így  meg  így  fog  cselekedni. 

.  Hogy  Arany  személyei  ily  bizalmasan  érin- 
tenek bennünk,  az  jellemző  művészetének 
köszönhető.  Arany  igen  pontosan,  tömören  és 
sok  irányban  jellemez.  Nem  csak  a  lelki  álla- 
potokra terjed  ki  a  figyelme,  hanem  az  azokat 
kisérő  testi  változásokra  is,  melyeket  a  leg- 
behatóbb megfigyelő  adománynyal  constatál; 
nem  pusztán  a  jellem  főirányait  látja,  hanem 
azt  a  számtalan  kis  részletet  is,  melyek  a  fő 
jellemvonások  természetes  következményei  és 
melyekkel  aztán  a  mi  képzeletünket  is  erö- 
sebben  megindítja ;  nem  csak  hogy  beleképzeli 
magát  személyeibe,  hogy  belemászik  bocsko- 
rukba,  hanem  a  maga  érzelmeit  is  —  mint- 
egy még  forróan  —  átviszi  személyeibe. 

Legjellemzőbb  az  emberekre  amaz  állapot, 
a  hol  legerősebben  fokozódik  egész  mivoltuk, 
a  hol  kiadjuk  önmagunkat :  a  szenvedélyek 
rohama.  Petőfi  is  fest  szenvedélyeket  lyrájában, 
Katona  is  a  Bánk  Bánban;  de  mily  nagy  a 
különbség  a  felfogásban!  Petőfi  az  indulat 
egy-egy  phasisát  fejezi  ki,  azzal  a  közvetlen- 
séggel, azzal  az  élénk  bensőséggel,  mely  any- 
nyira  meghat  költészetében;  de  az  indulatok 
fokozatos,  következetes  fejlődését  nem  tűnteti 
tel.  Bánk  Bán  voltakép  egy  szenvedély  rajza, 
és  Katona  lélektani  művészete  épp  abban  rejlik, 
hogy  lépésről-lépésre  való  fokozását  mutatja 
ki  hősén :  nőttön-nő,  minden  új  perez  erös- 
bíti,  minden  új  hír  táplálja  szenvedéh'ét,  míg 
végre  lecsap,  mint  a  villám,  felemésztve  ön- 
magát is,  áldozatát  is.  Aranynál  a  szenvedélyek 
epikus  jellegűek:  nem  törnek  fel  oly  gyorsan 
és  nem  zuhannak  oly  nagyot.   Fő  alakjainál  a 

szenvedélyeket  hullámzásban  látjuk.  Rendkívül 
erős  szenvedélyek  háborognak  Toldiban;  sze- 
relme azonban  a  második  részen  át  folyvást 
tart,  hol  erősebb,  hol  elnyomottabb,  kimagasló 
góczpontja,  tragikus  hajótörése  azonban  nincs. 
Fhictnat,  nec  inergitur. 

Arany  jellemző  művészete  idővel  változott, 
mint  stilusa  és  irói  adományai  egyáltalán.  Min- 
dig beljebb  meg  beljebb  hatol  a  lélekbe;  mindig 
finomabb  eszközökkel  és  mindig  bonyolodot- 
tabb  jellemeket  fest.  Az  első  rész  Toldija^ 
derék  magyar  parasztfiú,  kiben  csak  általános 
és  egyszerű  lelki  motívumokat  találunk:  heves- 
ség, bizonyos  büszkeség  daczczal  párosulva, 
nagy  ragaszkodás  édes  anyjához,  ambitio,  nagy 
lelkiismeretesség.  Mennyivel  gazdagabb  már 
Toldi  lelke  a  harmadik  részben;  mily  részle- 
tességgel tűnteti  már  elénk  Arany  hősének 
indulatait,  elhatározásának  fejlődését  a  Toldi 
.s::;ereh)iéhtn !  A  cselek  vények  rugói  itt  többé 
nem  általános,  typikus  indító  okok,  hanem  a 
legkülönbözőbb  egyéni  sajátságok  és  szenve- 
délyek. Épp  így  a  balladákban.  •  Mily  sok  már 
a  lélektani  filigrán  munka  a  későbbi  balla- 
dákban ;  mily  aprólékosságon  fordul  meg  a 
Tetemre  hívás;  Abigél  graciöz,  kaczér  inger- 
kedése  a  catastropháknak  egész  sorát  vonja 
maga  után,  mint  Toldinak  egy  rossz  tréfája, 
hogy  Tar  Lőrincz  sisakjában  harczol,  következ- 
ményeiben egész  életét  feldúlja.  Mily  gyöngéd- 
ség és  finomság,  a  megfigyelés  mily  górcsövi 
részletessége  nyilatkozik  abban  a  jelenetben, 
midőn  ürzsike  bevallja  Piroskának,  hogy  sze- 
reti Lajost : 


94 


Nekem  is  van  nagy  búm,  —  nem  bú,  fagyok,  égek : 

Szerelmes  vagyok  én 

Rettegek  álmomban,  elárul  az  álom 

De  nézz  ide !  nem  fáj  :  egy  szisz  né'kül  állom. 

Szólt  s  mig  ez  utolsó  szavait  elmondta. 
Szép  úja  hegyébe  tűje  hegyét  nyomta  : 
Piroska  sikoltott,  hogy  elveszi  tőle. 
Mosolyogva  hátrált  a  másik  előle. 

«Hagyján !»  k^czagott  fel :  «hiszen  ez  már  semmi, 
Valaha  még  a^l  is  meg  merem  én  tenni» ; 
S  mint   nézi  rubintját  gyönyörrel  az  ötves, 
Megnézte  a  csepp  vért,  s  Ízlelte  hogy  :  édes !  * 

A  két  fiatal  leány,  Orzse  és  Piroska  ellentétes 
jelleme,  Orzse  szűziesen  rejtett  titkának  ön- 
kénytelenül kifiikadó  megvallása,  az  öngyilkos- 
sággal való  kaczérkodás  a  szerelem  paroxis- 
musában,  míg  közben  a  szerelem  elleningere- 
képen még  tűjével  megszúrja  ujját  és  megízleli 
az  édes  vércseppet  (a  mi  úgy  hat  reánk,  mintha 
ebbe  belevegyülne  a  fiatal  leány  nyalánksága  is) 
—  ez  az  egész  jelenet  hű  és  finom  vonások- 
kal rajzolja  a  szerelem  fájós  gyönyörében  ver- 
gődő, büszke,  exaltált  leány  lelki  állapotát. 

Arany  művei  —  még  lyrai  költeményei  is  — 
gazdagok  ily  találó  egyes  jellemvonásokban, 
melyek  hirtelen  fényt  derítenek  egy  egész 
egyéniségre.  Az  emberi  lelket  mélyebben  ku- 
tatja, mint  többi  költőink  és  eredményeit  egy 
jellemző     megjegyzésbe    tudja     összeszorítani. 

*  Toldi  szerelme  IV. 


95 


Széchenyi  két  ellentétes  föjellemvonását,  lelkes 
hevét  meg  blasirt  iróniáját  teljesen  megfejti 
Arany  a  Széchenyi  ódájában; 

Nem  láttuk  e  sziv  néha  mit  palástól. 
Hordván  közöny  havát  és  gúny  jegét : 
Ho^^y  óvni  gyönge  csíráit  fagyástól 
Ori:^:^e  i'letos:;J.ó  melegét* 

Épp  a  legérzékenyebb  emberek  látszanak  gyak- 
ran közönyösöknek,  mint  a  legszebb  és  leg- 
gyöngébb virágok  tövisekkel  kénytelenek  ma- 
gukat megvédeni.  —  Midőn  a  pribékek  Rachel 
gyerekeit  elragadják,  az  anya  kéri  őket,  hogy 
ne  ölje  meg  amert  enyéim  e  szép  ártatlan 
kisdedek)).  Lehet-e  egy  anyának  nyomósabb 
és  természetesebb  érve,  bármily  gyönge  legyen 
is  az  egymagában  ?  —  Az  életből  ellesett  finom 

^^/onás    a    következő    is,   mely   a    szerelmében 

^^kergődő  Piroskáról  szól : 


Megnézte  merően  azt  a  sötét  pályát, 
Míg  szeme  apránként  megszokta  homályát ; 
5  addig-  erőltette  a  mosolyt  arc:^^iírci  : 
Síivébe  is  olykor  lehatott  sugara. 


h    meggondoljuk,    hogy    az    arczkifejezések 

lily    szoros    összefüggésben    vannak    a    lelki 

hangulatokkal,  úgy  hogy  nem  csak  a  hangulat 

idézi  elő  a  megfelelő  kifejezést,  hanem  meg- 

^^H  Azaz  a  közöny  havát  és  a  gúny  jegét  hordta, 
^^ftogy  gyönge  csiráit  a  fagytól  megóvhassa  és  éltető 
^^ftielegét  megőrizze. 

I 

fordítva:  az  arczjáték  lelkünkre  is  hat  (bár 
ritkábban,  majdnem  észrevétlenül),  —  akkor 
Arany  eme  megfigyelése  nem  fog  többé  para- 
doxnak feltűnni.*  A  lelki  fájdalomnak  (mely- 
nek rajzában  Arany  specialista),  épp  ily  mély 
ismerete  nyilvánul  a  szerelmes  Toldi  rajzában: 

«Toldi  azonképen,  hegyet-erdőt  bújván, 
Nem  tud  erőt  venni,  nem  is  akar  búján». 

Valamint  az  örömben  majdnem  mindig  van 
egy  csepp  méreg,  úgy  viszont  a  fájdalomnak, 
a  szerelmi  búbánatnak  is  megvan  a  maga  édes- 
sége, melytől  olykor  nem  akarunk  elválni. 

Ily  megkapó,  egész  jellemet  feltáró  részletek 
már  Arany  első  müveiben  is  találhatók.  Midőn 
a  Toldi  első  részében  György  az  örökségét 
kérő  Miklóst  arczúl  csapja,  Miklós  iszonyatos 
dühe  kitör;   azt  hinnők,  vége   Györgynek  — 

«De  midőn  az  őcscse  épen   megrohanja, 
Elsikoltja  magát  s  közéjük  fut  anyja, 
Testével  takarja  Györgyöt  és  úgy  védi. 
Pedig  nem  is  Györgyöt,  hanem  Miklóst  félti. 

Az  anyai  szeretet  ösztönszerű  ravaszságának 
mily  hü  kifejezése  ez ! 

Az  emberfeletti  lények  rajzában  is  alkalmaz 
ily  emberi  vonásokat.  Midőn  az  Adria  vízi 
tündére  a  fiatal  Forgácsot  a  tenger  partján 
énekével  elaltatta,  kiszáll,  hogy  hattyú-ingét 
ismét  visszavegye 


*  Erről    bővebben    szól    Darwin    The    expression    of 
emotion.  29.  lap. 

—  Most  a  leány  kiszállt,  nem  habozás  nélkül, 
Syésryelle  magát  az  aluvó  vitéztől. 

( Toldi  szerelme  VII.  49.) 

Ily  vonások  egy-egy  jellemet  összegeznek,  az 
erkölcsi  tulajdonságok  egész  sorát  érzékítik 
meg  egyszerre. 

Arany  jellemző  művészete  idővel  még  más 
irányban  is  fejlődött :  a  közvetett  jellemzés 
módjától  a  közvetetlenhez.  A  közvetett  jellem- 
zésnél a  költő  maga  iparkodik  megjegyzéseivel 
fényt  deríteni  egyes  alakjaira  :  a  közvetetlennél 
az  elbeszélő  nem  nyilatkozik  alakjairól,  sze- 
mélyeit csak  cselekvényeik  jellemzik.  Első  mű- 
veiben van  még  bizonyos  hajlam  az  indirekt 
jellemzésre,  egy-egy  alakról  azt  olvassuk,  hogy 
rókalelkű,  kőszívű,  szennyes  indulatú,  ki  álnok- 
sággal van  tele,  teste-lelke  hamis  (Györgyről), 
régi  hű  cseléd,  tisztes  szolga  (Benczéről),  jó 
atyafi,  szegény  fiú,  hatalmas  gyermek  (Miklós- 
ról), bölcs,  jó  király  (Lajosról),  szóval,  a  költő 
elbeszélés  közt  még  maga  mond  Ítéletet  sze- 
mélyeiről, a  mi  a  népies  modorral  is  egyezik.* 
Később  Arany  mindig  fukarabb  ily  erkölcsi 
jelzőkben,  személyei  mindinkább  drámai  mó- 
don :  tetteikben  jellemzik  magukat.  Arany  idő- 
vel mindinkább  azon  van,  hogy  mennél  többet 
lásson  a  belső  processusokbóí,  melyek  a  tette- 
ket előidézik  és  mindig  intimebb  meg  intimebb 
jérzelmeket,  gondolatokat  és  ösztönöket  tárjon 
fel  előttünk. 

*  Volt  az  erdőben  egy  iroitosi  boszorkány.  Volt  a 
királynak  egy  jóravaló  fia.  lígyszer  volt  egy  molnárnak 
egy  takaros  és  okos  leánya. 

ARANY     )ÁM)S.  7 

Ha  valamely  költő  jellemeit  elemezzük,  a  leg- 
fontosabb kérdések  egyike:  hogyan  eszmé- 
nyíti őket  ?  Mikép  viszonylanak  a  műveiben 
fellépő  személyek  azokhoz  a  személyekhez,  a 
kiket  a  szerző  látott  maga  körűi  járni-kelni, 
hogyan  viszonylanak  a  mi  kortársainkhoz,  kik- 
kel együtt  élünk,  az  utczán  találkozunk,  hol 
feszesebben,  hol  szivesebben  szóba  állunk  ? 
Vagy  hogy  a  valóságból  vett  példával  éljek: 
ha  elmegyünk  az  alföld  egy-két  falvába,  és 
mindegyikben  5 — 6  jóravaló,  szilaj  fiatal  em- 
berrel vagy  a  vagyonosabb  gentry-család  fiatal 
leányával  ismerkedünk  meg:  mennyiben  hason- 
lítanak és  mennyiben  ütnek  el  attól  a  Toldi 
Miklóstól  és  attól  a  Rozgonyi  Piroskától,  kiket 
Arany  eposában  oly  naiv  szeretetreméltósá- 
gukban állít  elénk  ? 

Jellemezni  általán  annyit  tesz,  mint  valamely 
tárgy  azon  sajátságait  megérzékítve  feltűntetni, 
melyek  alapján  képzeletünk  az  illető  tárgyat 
legjobban  el  tudja  képzelni.  Az  emberek  jellem- 
zésénél a  művész  szintén  bizonyos  jellem- 
vonásokat emel  ki,  melyekből  mi  azt  az  em-^ 
bért  megismerjük,  mintha  régi  társunk  volna 
Ugyanazt  az  embert  százféle  módon  leht 
jellemezni,  ámbár  csak  egy  csomó  ily  jeli 
lemző  vonása,  lényeges  sajátsága  van ;  de  min-í 
den  sajátságának  igen  sok  nyilatkozata  vani 
hol  beszédében,  hol  tetteiben,  hol  arczábai 
vagy  önkénytelen  mozdulataiban  fejezi  ki  jeU 
lemének  fő  tulajdonságait.  Az  epikus  költc" 
ki  egy-egy  egyéniséggel  áll  szemben,  egy  soi 
ily  jellemző  nyilatkozatot,  az  események  eg^ 
bizonyos    lánczolatával    (eposának    meséjével 

combinál  össze;  mennél  hívebb  és  egyszers- 
mind költőibb  módon  történik  ez,  annál  na- 
gyobbnak tartjuk  a  költőt. 

Arany  emberjellemzéseiben  is  mutatkozik  az 
a  sajátos  contemplatio,  melyet  nála  leglénye- 
gesebb költői  adományként  találtunk.  Nyugodt, 
higgadt,  sőt  néha  szúrós  hideg  megfigyelő,  ki  a 
jelenséget,  mely  érdekli,  részleteiben  is  pontosan, 
csalódások  káprázata  nélkül  látja.  Ennek  meg- 
felelően eszményit  is.  Mindig  az  illető  egyén 
fajsajátságait  keresi,  azokat  aztán  összegyűjti, 
a  lényegtelentől  megtisztítja,  a  lényeges  voná- 
sokat fokozza,  úgy  hogy  azok  mindig  bizo- 
nyos erkölcsi  dispositio,  bizonyos  lelki  állapot- 
nak jellemző  (tehát  költői)  kinyomatai.  Épp 
ebben  különbözik  Arany  legtöbb  epos-  és 
regényíróinktól;  ő  nem  keres  idegen  fajsaját- 
ságokat, hogy  azokkal  eszményítse  hőseit, 
hanem  sajátlagos  fajsajátságaikat  emeli  költői 
sphaerába.  Ha  parasztot  rajzol,  nem  vegyít  a 
jellemzés  líözbe  tulajdonságokat,  melyek  szé- 
pek és  érdekesek,  de  parasztnál  nem  találhatók. 
Még  Vörösmarty  is  úgy  eszményít,  hogy 
hőseit  egy  más  faj  jelességeivel  ruházza  fel; 
hány  idegen  vonás  van  például  Árpádjában, 
kiben  egy  nomád  nép  vezérének  szilajsága  egy 
középkori  keresztény  lovag  erényeivel  párosul. 
Vörösmarty  tehát  nem  a  primitív  magyarok 
fajsajátságait  emelte  eszménynyé,  hanem  más 
fajtól  kölcsönzött  Árpádjának  szellemi  physio- 
gnomiát. 

Aranynak  a  valóság  iránti  hűségéből,  reális 
érzékéből  fejlődött  hajlama  a  korszak  és  faj 
jellemzésére  is.  Mint  a  költő  Zrínyi  alakjaiban 

meg  lehet  különböztetni  a  török  meg  a  magyar 
faji  sajátságokat,  úgy  Aranynál  is  a  magyar  és 
az  idegen  jellemnek  mindig  meg  van  a  maga 
helyi  színezete.  A  boszús,  állhatatos,  végletesen 
hű,   de   álnok   Detre   és   Krimhilda  egész  más 
faj  szülöttei,  mint  Etele   és  Buda  hívei.    Toldi 
s:(erelmehen    is   a    magyar    csoporttal    szemben 
olaszt  látunk,  mely  vérmérsékletre  és  cselek- 
vésre elüt  a  magyaroktól;    közvetítő   e   kettő 
között  a  magyar  Lajos    király,   kinek   ereiben 
az  olasz  temperamentum  néhány  sötétebb  vér- 
cseppe  lüktet.  Nagy  Lajos  általán  magyarosan 
nyíltszívű  és  nyájas,  csak  néha-néha  vesz  rajta 
erőt  az  olasz   boszúvágya  és  alattomoskodása. 
Arany  alakjai  azonban  nem  csak  a  faj,  ha- 
nem a   kor    szerint  is  megvannak    egyénítve. 
A    Toldí-epos  a  merő  középkorba  vezet  ben- 
nünk; Toldi  Miklós  fenyegetően  daliás  alakja, 
a  lelki  nemesség   és   nyers    erőszak   e   sajátos 
vegyüléke,   a   rajongó   gyöngéd  szerelem   fel- 
váltva   egy    ragadozó    állat     düh -rohamaival, 
mindez  csakis  a  középkorban  érthető,  a  mely 
az  emberben  szunnyadó  állatot  még  nem  bírta 
annyira  megszelídíteni,  mint  az  újkor  civilisa 
tiója.  Mily  korszerű,  keletiesen   czikornyás   és 
középkoriasan  naiv  az  az    aranymondás-stilus, 
a  melyben  Buda  trónosztó  beszédét  elmondja. 
Arany  a  korszak  színezetét  nem  szokta  senti- 
mentalisan  szépíteni ;  erőszak  és  alattomosság, 
ez   a   két  par    excelknce   középkori    indító    ok 
mindig    kiveszik    a    maguk    részét    a    cselek- 
vényből. 

Arany  általán  három  irányban  tér  el  jellemző 
művészetében    a    többi    éposíróinktól.    Beviszi 

jellemzésébe  a  lélektani  elemzést,  kiterjeszkedik 
:i  lelki  élet  részleteire  is,  melyet  az  epos 
nagyoló  jellemzése  eddig  mellőzött  és  bizonyos 
realistikus  eljárást  alkalmaz,  mely  az  emberi 
indulatokat  testi  szervezetével  összefüggésben 
tünteti  elénk.  A  lélektani  elemzés  abban  rejlik, 
hogy  a  költő  helylyel-közzel  maga  veszi  kezébe 
a  bonczkést  és  fürkészi,  minő  elemekből  van 
összetéve  hősének  szenvedélye  ?  mi  magyarázza 
meg  lelki  állapotát  ?  az  indító  okok  minő  szö- 
vevénye bírta  erre  a  tettre  ?  így  jár  el  Arany, 
midőn  felfejti  előttünk,  mért  mondta  Piroska 
a  döntő  pillanatban :  Akarok  Tar  Lőrinc:^  fele- 
sége lenni.  A  költő  ennek  magyarázatára  Piroska 
nevelését,  vérmérsékletét,  apja  példáját,  büszke 
daczát,  a  pillanatnyi  helyzet  kényszerűségét 
hozza  fel,  valamint  később  az  ebédjelenet  után 
apróra  veszi  Piroska  lelki  állapotát,  a  mint 
végzetes  szerelme  és  a  hitves  kötelessége  dula- 
kodik benne.*  Széchy  Mária  szerelmi  vergő- 
dését is  hasonlóan  elemezi,  sőt  a  mi  feltűnő, 
a  Műí^yar  Tánc::^  czímű  töredékben  egy  lako- 
dalmi táncz  leírása  közt  a  menyasszony  külön- 
böző érzelmeit  tárja  fel. 

Ezzel  az  elemező  eljárással  összefügg,  hogy 
Arany  eposaiban  a  lelki  élet  részleteit  is 
megfigyeli.  Az  eposírók  különben  csak  nagy- 
jában, általán  szoktak  valami  indulatot  jellemezni; 
a  valóságban  azonban  indulataink  nagyon  bo- 
nyolult összetételek,  melyek  minden  perczben 
változnak,  fejlődnek,  vegyülnek,  az  egyik  érzelem 
felkelti    a    másik    rokon    érzelmet,    és    ilykép 

*  TohH  szerelme  IV. 


minden  hevesebb,  hosszabb  tartó  indulat  az 
érzehnek  egész  lánczolatából  áll.  Arany  azon 
van,  hogy  e  különböző  változásokat  is  fel- 
jegyezze ;  a  cselekvény  olykor  háttérbe  szorul, 
míg  a  költő  egész  figyelmünket  a  cselekvők 
belső  mechanismusára  irányítja.  E  mellett  nem 
riad  vissza  attól,  hogy  többet  vigyen  át  a 
valóságból  a  költészetbe,  hogy  reálisabb  legyen, 
mint  eddig  jeles  költőink  szoktak.  A  lelki 
jelenségek  Aranynál  szoros  összefüggésben  van- 
nak a  testiekkel:  nem  csak  annyiban,  hogy  a 
lelki  hullámzások  festésében  rendesen  a  test 
változását  is  feltünteti,  hanem  okozati  kapcso- 
latukat is  megtalálja  és  megemlékezik  a  vér, 
az  idegrendszer  hatásáról  érzelmeinkre.* 

Hogy  Arany  műveiben  oly  sok  a  való,  a 
realitás,  az  még  más  körülményből  is  folyik. 
A  mit  Arany  lakóhelyein  magyar  parasztoknál  • 
vagy  földesuraknál  tapasztalt,  azt  merészen  és 
szerencsésen  át  tudta  vinni  eposainak  maga-  ' 
sabb  sphaerájába  s  költői  tapintattal  be  tudta 
illeszteni  az  epikus  kor  keretébe.  Művei  tele 
vannak  oly  jelenetekkel,  melyeket  látott  és  a 


*  Csak  néhány  példát  a  vér  szerepére.  A  vér  mint 
az  érzékiség  kifejezője :  A  menyasszony ....  ((csügge- 
teg, szemei  a  földre  függenek,  szokatlan  érzéstől  remeg: 
úgy  mintha  felriasztott  vére,  özön  boldogságától  félne». 
(A  magyar  tdnc^.)  Midőn  Magyarék  a  tündérséget  tanuló 
leányokat  tánczolni  látják,  «monda  Magyar :  ez  a  sip- 
"hang,  bátya,  bennem  végig  csikland ;  monda  Hunor : 
vérem  hatja  szüzek  árnya  forduIatja».  (Buda  haldia  VI.) 
Felemlíthető  itt  még  a  Toldi  szerelme  ama  helye,  mely 
Piroskának  házasságába  való  belenyugvását  akarja  meg- 
fejteni :  ((A  vérnek  is  abban  lehet  egy  kis  része  :  nem 
epe  a  mézes  hetek  ifjú  méze».    (Toldi  sikereimé  V.  92.) 


közvetlen  megfigyelés  élénkségével  és  valódi- 
ságával állított  elénk.  Csak  egy-két  vonást 
idézek  abból  a  költeményéből,  mely  korra  nézve 
legtávolabb  esik  a  miénktől:  Buda  halálából 
Attila  átvezeti  nejét  Budához,  ki  feleségével, 
Gyöngyvérrel  fogadja  vendégeit : 

((Hamar  a  két  asszony  szeme  összevillant, 
De  csak  a  mint  ember  frissen  egyet  pillant, 
Hidegen  egymásnak  azalatt  benyelték, 
Ruháit,  alakját,  egész  teste  lelkét. 

.Vkkor  Buda  nője  messze  kitárt  karral 
Fogadá  vendégét  nagy  csók  zivatarral ; 
Ilda  is  ángyának  örvend  vala  szintén, 
Szavainak  mézes  csemegéjét  hintvén. » 

A  ki  sétahelyen,  vagy  hajón,  vagy  akárhol 
két  nőt  lát  találkozni,  megfigyelheti,  mily  hideg, 
sőt  mondhatni  ellenséges  kíváncsisággal  méri 
egymást  egy  perczig  tetőtől  talpig  a  két  szü- 
letett rivális,  míg  aztán  (a  szerint  hogy  isme- 
rősök-e vagy  nem),  vagy  közönyt,  vagy  nyájas 
mosolyt  ölt  arczuk.  Arany  ezt  a  vonást  még 
egy  a  hun  múltba  átvitt  (dutheranus))  jelenettel 
toldotta  meg,  a  hol  a  két  irigy  menyecske 
tüntető  álszeretettel  csókolódzik,  mézesen  nyá- 
jaskodik és  ((Szívből  örül».  Az  ilyen  jeleneteket 
nem  lehet  kigondolni,  csak  látni.* 

*  Hasonlóan  latoll  egy  vonás  fíitda  haláídhAn,  midőn 
a  hioio/c  a  háborúra  készülnek :  ((Még  a  gvermek  is 
mind  háborúkat  majmol,  nádparipán  nyiílal,  kele- 
vézzel  bajmol,  kard,  paizs  a  játék. »  Bizonyára  háborús 
idők  megfigyelése,  a  kardot  meg  puskát  nyilhil  és  kelé- 

Petőfi  és  Arany  a  legmagyarabb  költők.  Ha 
a  magyar  ember  eltűnnék  e  világról,  ha  ismét 
tenger  hullámoznék  az  alföld  végtelen  rónáin 
a  Kárpátok  tengerpartjáig,  akkor  még  Petőfi 
és  Arany  műveiből  lehetne  reconstruálni;  Petőfi- 
ből, mikép  érzett.  Aranyból,  mikép  gondolkodott 
és  viselkedett  a  magyar  ember. 

Arany  különböző  epikus  meg  lyrai  költe- 
ményeiben a  magyar  typusok,  az  alföldi_ajakok 
hosszú  sora  vonul  el  szemünk  előtt.  Ha  az 
egyik  vagy  másik  kihal  (a  mit  a  mi  nemze- 
dékünk még  meg  fog  érni),  rámutathatunk 
majd  az  illető  költeményre :   íme,    ilyen    volt. 

Vegyük  szemügyre  ezt  a  menetet :  öregét- 
apraját, javát-rosszát. 

Itt  van  a  magyar  Bramarbas :  Furkó  Tamás. 
Elsőnek  tűnik  fel,  mert  leghangosabban  beszél. 
Eladósodott  földesúr,  (bukott  gentry  mondanók 
ma)  ki  nem  sinecurálhat  tovább  táblabírói 
czímen.  Könnyen  hátrál,  szíve  mélyében  fél 
Borbála  asszonytól,  de  különben  kiabál,  fenye- 
get, nyers  büszkeséggel,  sallangósan;  lehuzatja 
a  bírót,  ha  nincs  kész  fogat  és  12  silbakkal 
őrizteti  becses  úrmagát.  Kihaló  félben  van, 
ép  úgy,  mint  a  betyár.  Ez  lovat  lop,  hogy 
huszárnak  állhasson;  a  magyar  paraszt  büszke- 
ségével  kijelenti :  gyalogoljon  a  kutya,  hisz 
ügy  sincs  lova;   ő    s:^er:iett   magának    lovat,    a 


vézzel  pótolva.  A  gyermekélet  több  apró  vonása  van 
ellesve  abban  a  jelenetben,  a  hol  Gyöngyvér  elfogja 
az  apjához  szaladó  Aladárt.  (VII.  ének  vége.) 


minőt  komisz  lóba'  nem  adnak.  Ha  Aranyt 
követve  iij)usztáról  az  alföldi  városnak  tartunk, 
útközben  megnyílik  a  laczikonyha  sátra :  kissé 
vaskos  kaczérsággal  lép  elénk  Hébéje,  teli 
arczú  menyecske,  ki  paprikával  iné:{eH  a  bort. 
A  körülülő  legények  szabados  tréfáit  igen  is 
elérti  (volt  hozzá  módja)  és  legfeljebb  ha 
fájósak,  tiltakozik  elég  bizalmas  módon;  külön- 
ben épenséggel  nem  durczás.  De  jő  egy  más 
fiilusi  specialitás :  a  falu  bolondja.  Elzüllött, 
vagy  jobban  mondva :  elnyomott  tehetség,  árva 
ábrándozó,  ki  félnapig  a  felhők  futását  nézve, 
jóllakik  velők  és  a  parasztgyermekeket  soha 
sem  hallott  mesékkel  tartja,  melyeket  ismere- 
tekkel nem  táplált  feje  naiv  rajongással  kieszelt. 
Annál  biztosabban  lép  fel  a  fűzfa  poéta  Vojtina 
öccse.  Minthogy  nem  tanúit  semmit  (úr-paraszt 
sem  akarván  lenni),  felcsapott  költőnek.  « Petőfi 
se  tanult!))  Elhalmozza  a  fővárosi  újságokat 
Vidéki  levelekkel,  de  még  nem  látta  nyomtatva, 
ámbár  rózsaszín  papirosra  nagy  gonddal  mázol- 
gatja  kéziratait.  Ha  nincs  ló,  jó  a  szamár  is 
pegazusnak.  Verseinek  lábai  sántítanak,  mint 
—  hasonlatai.  Sokat  ír :  oly  szavakat  használ, 
melyeket  maga  sem  ért,  hisz  az  ilyen  szó 
mindenhova  illik ;  rímek  nem  igen  korlátolják 
Vojtina  szárnyalását.  Pedáns  szabályokon  külön- 
ben is  túl  teszi  magát ;  plagizál,  hisz  nem  rit- 
kán ebédjét  is,  költeményét  is  kölcsönből  fedezi. 
Titani  fájdalmát  akkor  zengi,  ha  a  pinczér- 
leányok  nem  hajolnak  szerelmetes  szavaira. 
Ekkor  aztán  felfedezi,  hogy  az  éj  setét,  s  a 
mi  még  kevésbbé  meglepő :  csillagot  Iái  éjjel, 
napot  nappal. 

De  mind  ez  alakok  háttérben  állnak ;  Arany 
költészetének  egész  fénye  a  magyar  parasztra 
esik.  Mennyire  szerethette,  hogy  ennyire  ismeri  1 
Mily  finom  vonásokkal  jellemzi  minden  neve- 
zetesebb typikus  sajátságát !  Mind  a  jó  és 
mind  a  rossz  a  mi  benne  megvan,  megnyilat- 
kozik előttünk :  büszkesége,  nyugalma,  bőkezű- 
sége, gyöngédsége,  haza-  és  vendégszeretete 
mellett  conservativismusa,  indolentiája,  dicseke- 
dése, körülményessége,  szalmatüze ;  látjuk,  mily 
végletekre  ragadják  a  bor  meg  a  politika. 

Ha  az  egyes  faji  vonások  nyomát  kutatjuk 
Arany  különböző  magyar  paraszt  alakiaiban, 
ráakadunk  a  bi<s:;Jceséí^re.  Ez  a  magyar  nép 
évezredes  jogi  állásának  következménye.  Figyel- 
jünk csak,  ha  egy  magyar  paraszt  tóttal  beszél : 
semmi  kétség,  a  hódító  nemzet  egv  tagja 
beszél  itt  a  meghódítottál.  Petőfi  bizonyos 
szeretetreméltó  hetykeséggel  jellemzi  azt  a 
sajátságot  a  Magyar  vagyok  költeményben: 

Arczom  vig  a  bánat  idejében, 
Mert  nem  akarom,  hogy  sajnáljatok. 
Magyar  vagyok.  Büszkén  tekintek  át 
A  múltnak  tengerén,  a  hol  szemem 
Egekbe  nyúló  kősziklákat  lát, 
Nagy  tetteidet,  bajnok  nemzetem ! 

Arany  mint  epikus,  cselekvény  fonalán  mu- 
tatja be  ezt  a  vonást.  A  szegény,  kiéhezett, 
hajléktalan  Toldi  megvetéssel  löki  vissza  a 
májat,  melyet  a  székállók  neki'  oda  dobtak. 
De  még  a  magyar  koldusban  is  megvan  ez  a 
büszkeség :    Tündér    Ibolya,    Rózsa    szeretője. 

magához  int  egy  koldust,  gazdag  ajándékokat 
igéi  neki,  ha  majd  a  nászmenet    közeledtével 
kiáltja:  «Ne  feledkezzenek  urak  a  szegényről, 
mint  elfeledkezett  Rózsa  kedveséről,)) 
Mit  tesz  erre  a  koldus  ? 

«A  vén  magyar  koldus  még  jobban  levonta 
Süvegét  fülére,  s  félre  né^ve,  monda : 
Nincs  nálam  szokásban  kérni,  kiabálni. 
Csak  bemenni  s  bent  az  ajtófélre  állni. » 

Egy  tönkrement  spanyol  hidalgó,  ki  őseinek 
kastélyában  koldul,  nem  beszélhetne  büszkéb- 
ben. Az  olvasó  észre  veszi,  hogy  Arany  itt 
egy  helyen  és  időn  kívül  történő  tündér-mesében 
szántszándékkal  emeli  ki  a  faj-jellemzés  kedve- 
ért, hogy  Ibolyának  magyar  koldus   felelt  így. 

A  magyar  büszkesége  igen  jól  fér  meg  a 
gyöngédséggel.  Midőn  Toldi  éjjel  lopva  haza 
jön,  nem  mer  zörgetni,  keze  csak  úgy  této- 
vázik a  kilincsen :  « Ejnye,  hát  hol  járhat  most 
ez  a  félsz  benne  ?  Máskor  a  sárkánynyal  is 
birokra  menne ;  édes  anyját  félti  igen-igen 
nagyon,  nehogy  a  zörejre  szörnyen  felriadjon)). 
A  ki  e  részben  túlzással  vádolja  Aranyt,  olvassa 
el  Erdélyi  népdalgyüjteményét,  hogy  meggyő- 
ződjék, mily  gyöngéd  tud  lenni  ez  a  nép  min- 
den sentimentalitás  nélkül. 

Valódi  alföldí_tőről  van  metszve  Bencze  is, 
kinéFTő  j'ellemvonása  hozzá  tapadt  nevéhez : 
a  hü  Bencyi'.  Türelmünket  próbára  tevő  pél- 
dája az  öreg  paraszt  körülményességének  és 
bőbeszédűségének.  Hiába  sietsz,  ha  a  múltról 
kezd  elmélkedni,  vagy  ha  a   lovakat  (cmagya- 

rosaiD)  hajtja.  Mint  a  középkori  krónikások 
rriinden  város  történetét  Ádámon  meg  Éván 
kezdték,  úgy  Bencze  minden  elbeszélését  azzal 
szereti  kezdeni,  mikép  állott  be  Toldi  nagy- 
apjához ostoros  gyereknek.  Stilusa  olyan,  minő 
az  ember:  körülményes,  régies,  parasztos; 
mint  kabátja,  ó-módi  sújtassál  van  felcziczo- 
mázva.  Emlékezete  ködében  nőtteti  a  múlt  idő 
tárgyait :  dicséri  a  régi  termést,  mert  az  jobb 
volt  és  magának  tulajdonítja  az  érdemet,  hogy 
Miklósból  derék  katona  lett. 

A  két  Bencze  Toldi  egész  életét  kisérik. 
Az  öreg  ott  volt  már  Miklós  keresztelésénél, 
fiát  pedig  legvégül  szoborként  látjuk  ura  sír- 
halmán meredezni,  melyet  az  ég  új  havával 
elborít. 

Az  ifjú  Bencze  édes  apjára  ütött,  de  köny- 
nyelmübb  és  nem  oly  gyökeresen  becsületes, 
mint  az  öreg.  Meglátszik  rajta  egyben-másban, 
hogy  a  búbánatos  Toldi  dorbézoló  társai  közt 
nevelkedett.  Midőn  az  öreg  Bencze  Toldi 
Lőrinczné  kíséretében  meglepi  a  vad  czimborái- 
val  dőzsölő  Miklóst,  Toldiné  az  anya  és  a 
nagyasszony  haragjával  kiutasítja  a  trágár  hadat  r 
((Megver  az  Isten  még,  hogy  az  én  fiam  elront- 
játok !»  mire  mindannyian  kisorolnak,  csak  a 
várnagy  meg  a  fiatal  Bencze  váltják  egymást 
bujkálva,  mint  a  kártya,  melyet  elölről-hátra 
cserélgetnek.  A  mint  látja  az  öreg  fiának  meg- 
döbbenését, vére  süvege  alá  szökik  — 

Keze  gyorsabb  még  mint  szava  gondolatja, 

Somnyelű  ostorral,  a  hol  éri,  csapja. 

»Te,  te  részeg  !  korheh^ !  ki  vagy  te  ?  mi  vagy  te? 

Jó  neinielt's  íiniak  e/roiilója  vdí^^y  íe  ? 

Hogy  áll  a  szemed  ?  he  —  ne  elől !  ne  hátul ! 

Ezt  tanultad  a  te  vén  jóian  apadlól  ? 

Az  apa  hiúságának  és  a  szolga  hűségének 
e  komikus  vegyüléke  (önmagához  méri  fiát 
és  úrnője  vádját  a  czimborákról  vakbuzgó 
haragban  fiára  fogja),  teljesen  kifejezik  Bencze 
jellemét. 

Van  a  magyar  népnek  két  erénye,  mely  egy 
nyugotPiíepnél  sincs  ennyire  kifejlődve :  ven- 
dég- és  hazaszeretete.  A  patriarchális  vendég- 
szeretet egy  példáját  látjuk  a  Családi  /eörben, 
a  hol  a  gazda  megnyitja  ajtaját  a  kolduló 
katona  előtt  és  asztalukhoz  ülteti. 

—  nézz  ki  fiam  Sára, 
Valami  szegény  kér  helyet  éjtszakára, 
Mért  ne  fogadnók  be,  ha  tanyája  nincsen. 

Minő  szíves,  kereketkiszedő  gazda  az  öreg 
Rozgonyi !  A  mint  észreveszi  Lajost,  ki  ócska 
dolmányba  rejtődzött,  mindjárt  behívja,  beköt- 
teti lovait  az  ólba :  «Ki  itt  esteledik,  bizony 
itt  is  hál  az)).  A  királynak  pedig  —  jegyzi  meg 
Arany  —  tetszett  ez  a  magyar  s^ív.  Ha  -ven- 
dégei búcsúznak,  Rozgonyi  jó  magyar  szokás 
szerint  minden  kocsira  útravalót,  vendégeinek 
eledelt,  a  lovaknak  puha  szénát  rak  fel.  Pázmány 
lovag  is  kiemeli  Mátyás  király  előtt,  hogy 
m;i^y^r  ember  nem  fogad  el  fizetést  a  vendég- 
látásért.   . 

A  _  miiTi£_a__Yendégszeretetet  Magyarország 
ga'zdasági  viszonyai  (egy  dúsan  termő    ország 


kereskedelmi  elzártsága)  fokozták,  úgy  moz- 
dították elő  a  hazaszeretetet  politikai  körül- 
ményeink. Jobban  kell  szeretnünk  a  hazát  má- 
soknál, mert  kevesebben  vagyunk  és  nagyobb 
veszedelemben  látjuk.  A  hazaszeretet  lehatol 
Arany  betyárjának  szívébe  is :  utolsószor  lop 
lovat,  hogy  Kossuth  katonájának  állhasson. 
cSzeresd  a  magyart,  de  ne  faragd  le»,  mondja 
Toldi,  ki  mindig  szerette  és  mindig  faragatlan 
volt,  halálán  Nagy  Lajosnak,  ki  (mint  minden 
öreg  ember  szemében  a  fiatalabb  nemzedék) 
műveltebbnek,  de  egyszersmind  közönyösebb- 
nek  is  látszik.  A  magvai,  canservativ:  a  paraszt, 
mert  szűk  a  ^köre  és^rabja  a  szokásnak,  a 
"nemes,  nieft  nála  a  hagyományok  egyáltalán 
erösebbek.  Valahol  a  vidéken  él  még  nálunk 
egy  nemes  ember,  ki  most  is  kerüli  a  vasutat 
és  more  patrio  hintón  utazik  Marienbadba. 
Ilyen  conservativ  mágnást  (hun  köntösben) 
rajzol  Arany,  midőn  Bulcsú  vezérrel  rosszal- 
tatja a  borivás  újdonságát. 

ccApáni,  nagyapám  élt  kabala  tejével, 

Burján  leviért,  mond,  azt  nem  hagyom  el  én. 

(Buda  halála  VIII.) 

Az  elmaradásban  egyébiránt  az  indolentiának 
is  nagy  része  van.  Arany  ennek  a  nemzeti 
hibának  egyik  Népdaláhaii  ad  humoros  kifeje- 
zést. Lova  elveszíti  patkóját,  majd  ismét  elvész 
egy  patkó  lovastul,  háza  leég,  szeretője  elhagyja 
—  nem  törődik  sokat  vele,  mindig  egy  a 
vigasza :  «Több  is  veszett  Mohácsnál)). 

A  magyar  typus  satyrikus  rajzát  Arany  leg- 


bővebben  a  Magyar  Misi  és  Arkadiafele  költe- 
ményében adja.  Ily  Magyar  Misik  elég  nagy 
számban  szaladgálnak  utczáinkon,  ülnek  csi- 
bukozva  kávéházainkban  és  kaszinóinkban ; 
bármely  nagyobb  vasúti  állomáson  találkozha- 
tunk egy  példánynyal,  minden  választási  gyű- 
lésen hallani  szavukat.  Az  alföld  vadon  költé- 
szete kivesz ;  ő,  a  régi  alföldi  élet  egy  typikus 
alakja,  csak  ruhát  cserél.  Nézzük  egy  perezre 
Arany  szemével :  Éppenséggel  nem  állandó 
szerelmében,  de  nem  is  sentimentális,  ha  meg- 
csalják. Szeret  uraskodni,  sőt  erőszakos  is; 
eszes,  de  nincs  sok  köszönet  eszében,  mert 
tanulatlan  és  indolens.  Sokat  ad  becsületére, 
őszinte,  gyermekesen  engedékeny,  de  gyerme- 
kesen önhitt  is,  A  mi  még  hiányzik  e  jellem- 
zésből, azt  a  másik  költemény  iróniája  pótolja 
(Árkádia  féle).  íme,  szerinte,  a  magyar  nemzeti 
géniusz  árnyékoldalai :  vagyonát  természetesen 
elpörölte  az  Arany  hőse,  tettereje  nem  igen 
van,  mindig  csak  várja :  amikor  nyílik  szá- 
momra térw,  a  helyett,  hogy  maga  látna  hozzá. 
A  holnapot  ma  eszi  meg,  de  mindamellett 
folyton  politikai  szerepre  vágyódik,  független- 
ségre óhajt  szert  tenni  kitartás  nélkül.  Az 
irodalomért  is  hoz  áldozatokat :  évenkint  meg- 
veszi a  naptárt. 

Különben  mit  szaporítsam  a  példákat  az 
egyes  magyar  jellemvonásokra?  Mindenki,  a 
ki  Aranyt  olvasta,  bizonyára  emlékszik,  hogy 
groteszk  volta  mellett  is  mily  hű  rajzát  adja  a 
magyar  szalmatűz  lelkesedésnek  és  dicsvágynak" 
\  ■^%^''^'^'  C\isányokh:\\\ ;  mily  talpraesetten 
gúnyolja    a    magyar__pörlekedést    a    fülemüle 


bölcs  bírója;*  mily  vonzó  példája  a  generozi- 
tásnak  ama  nyalka  huszár,  a  ki  vezeték  lovát 
nem  adja  oda  se  száz,  se  kétszáz,  se  három- 
száz jó  forintért,  hanem  egy  jó  pajtásának, 
kinek  még  nincs  lova,  oda  adja  - —  ingyen. 

Hiányos  volna  a  magyar  nép  jellemrajza, 
ha  Arany  költészetének  tükrében  nem  látnók, 
hogyan  vígad  a  magyar,  mennyire  megközelíti 
ekkor  az  öröm  és  a  bú  végleteit.  Táncz  és 
czigány  nélkül  nem  magyar  a  magyar.  íí'ma- 
Jydr  tdnc:(^  a  cs-kráis  egész  vad  kellemét,  búsan 
andalító  lejtését  és  fel-felrobbanó  végletes 
freneziáját  tünteti  elénk.  Mily  kicsapongó  őserő 
tör  ki  a  fiatal  Toldiból,  midőn  három  napi 
gyaloglás  után  Benczével  elázik  a  korcsmában ! 
Iszik,  énekel,  tánczol,  kurjant  nagyokat,  locsolja 
üvegéből  a  vén  czimbalmost,  fejével  veri  a 
mestergerendát  és  borral  itatja  a  száraz  földet. 


III. 

Legmélyebbre :  szinte  a  szív  legvégső  gyö- 
keréig hatolt  Arany  a  magyar  jellembe,  midőn 
Toldi  Miklóst  megalkotta.  Mint  a  Laokoón 
szobor  szerzői  erőtől  duzzadó  nagy  szerveze- 
tet választottak,  hogy  a  testi  fájdalmat  rajta 
mennél  teljesebben  feltüntethessék,  úgy  Arany 

^  *  A  perlekedés  áldozata  Magyar  Misi  édes  apja  is  ; 
((Életében  annyifelé  protestál,  hogy  ha  meghal,  csak 
mec^áld,  de  nem  testál. »  Gazdag  Imre,  az  Első  lopás 
hőse  sem  örökölt  apjától  egy  járomszeget  sem  :  ((Nemes 
ember  volt  az,  mindenét  elperlé :  Húzza  be  az  ajtót 
majd  valaki  hátul,  Ez  volt  az  öregnek  szava  járása  ; 
Perlett  is,  ivott  is,  a  fia  ám  lássa !» 


is  óriáson  mutatja  be  a  szenvedélyelv  szívtépő 
konvLilsióit.  Toldi  hatalmas  physikuma  mindenre 
erősebben  felel,  minden  lökésre  erősebben  meg- 
rázkódik mint  más :  ugyanaz  a  szélvész,  mely 
Városligetünk  tavát  csak  fodorítja,  meghuUá- 
moztatja  a  Balatont  és  az  adriai  tengeren  már 
hajókkal  dobálódzik. 

A  költők  bizonyos  alakot  rendesen  csak 
bizonyos  időpontban  mutatnak  be.  Arany  Toldit 
három  korban  jellemzi:  az  ifjút,  a  férfit,  az 
öreget.  Toldi  jellemzése  tehát  —  legfontosabb 
korszakainak  kiemelésével  —  egész  életére 
terjed.  Világos,  hogy  itt  a  költői  feladatok 
egyik  legérdekesebbje  előtt  állunk ;  látnunk  kell, 
hogyan  változik  egy  ember  egy  félszázad  alatt, 
de  egyszersmind  éreznünk  is,  hogy  a  kit  külön- 
böző korszakokban  másnak-másnak  látunk, 
alapjában  ugyanaz.  Mi  is,  ha  gyermekkorunkra, 
ifjúságunkra,  későbbi  évekre  visszagondolunk, 
bármennyire  változtunk  is,életünk  minden  phási- 
sában  mélyen  gyökerező  egységet  érezünk. 

Toldi  Miklós  három  életkora  is  ilyen  titkos, 
meg  nem  bontható  vaspántokkal  van  össze- 
fűzve. Reggelén,  delén,  estéjén  megtartja  jel- 
lemének egységét:  fejlődik,  de  nem  másítja 
meg  egyéniségét.  A  három  rész  olvasója  erezi, 
hogy  ugyanazon  emberrel  van  dolga,  csak 
kora  más-más.  A  ki  olyan  ifjú,  mint  Toldi, 
abból  olyan  férfi  válik,  a  minő  a  Toldi  s:(^e- 
relme  hőse  és  olyan  öreg,  a  milyent  Toldi 
esiejéhen  hanyatlani  látunk. 

Miklós  sajátos  féktelen  és  tüzes  természet. 
Főjellemvonása  a  hirtelen  harag,  az  akadályo- 
kat összezúzó    erőszakosság.    Ezzel  a  vadság- 

AKANY    jXnüS.  Ö 

gal,  mel}'  bámulatos  erejének  következménye, 
a  legnagyobb  becsületesség,  a  legjobb  szív,  a 
leggyöngédebb  érzékenység  párosul.  Ha  inger- 
lik, malomkövet  ragad  és  az  ingerlőkre  dobja ; 
mint  szerzetes,  elébb  a  gargyánt,  aztán  rendre 
szerzetes  testvéreit  akarja  leütni,  mert  Mikolá- 
nak  csúfolják;  ha  mulat,  veszett  kedve  van: 
tánczolva  iszik,  míg  feje  csak  úgy  gőzöl  a  bor- 
tól, padokat  rombol,  czölöpöket  felszed.  Midőn 
mint  vendég  Lörinczéknél  malaczpecsenyét  szel 
és  Lőrincz  megbántja  feleségét,  a  gazda  kény- 
telen ablakon  kiugrani,  hogy  vendége :  Toídi 
a  sült  helyett  a  gazdának  ne  essék  a  nagy 
késsel.  Ha  vérszomja  kerekedik  felül,  be-bejő 
Budára  és  ott  lesi  prédáját,  Lőrinczet.  Az  ocs- 
mányúl  dőzsölő  búcsúsokat  pattogó  ostorával 
hátba,  szembe,  hason,  képen  üti,  vasöklével 
döfi,  lábbal  rúgja,  nyalábbal  markolva  verdesi 
egymáshoz.  Mindezek  a  vonások  megvannak 
az  öreg  Toldiban  is,  csakhogy  a  vénség  pati- 
nájával zománczozva.  A  ki  oly  vérmes,  hirtelen 
haragú  ifjú,  oly  erőszakos,  indulatos  férfi,  mint 
az  első  két  rész  Toldija,  abból  a  harmadik 
rész  zsörtölődő,  zsémbes  vénje,  kell  hogy  vál- 
jék. Az  öreg,  ki  Lajos  udvarán  agyonüt  néhány 
apródot,  mert  csúfolják,  arra  az  ifjúra  vall, 
a  ki  György  szolgái  közzé  malomkövet  do- 
bott, midőn  dárdák  hajításával  ingerelték.  A 
kinek  a  feje  mindjárt  örvényzik  a  dühtől,  az 
erős  testi  szervezetnél  úgy  fog  meghalni,  mint 
Toldi:  szélhüdésben  haragtól.  A  későbbi  dőzsölő, 
búját  borba  s  ledérségbe  fojtó  Toldinak  nem 
látjuk-e  csíráját  a  legény  Toldiban,  ki  diadala 
előestéjén  Benczével  kicsapong  a  korcsmában  ? 


Mily  természetes  vonása,  hogy  Lajosnak  olaszos 
műveltségű  udvarát  és  az  épp  akkor  hajnalodó 
renaissance-kort  nem  tudja  megérteni;  a  ki 
falun,  parasztként  nevelkedett,  az  mint  katona 
nem  fogja  műveltségének  hiányait  pótolni  és 
nem  fog  egykönnyen  elolaszosodni ;  Toldi  fiatal- 
korában az  olaszok  ellen  harczolt,  naiv  katona- 
természete nem  bírja  őket  megszeretni,  annál 
kevesbbé,  mert  egyszerűségében  a  műveltséget 
nem  külömbözteti  meg  a  mesterkedéstől.  A 
mi  udvari  olaszos  műveltsége  van,  az  mind 
csak  felszínes :  a  nép  fiának  természete  csak- 
hamar átütődik  a  mázon,  mint  Lajos  udvari 
karszékeinek  arany  füstjén  a  fadeszka.  Lajos 
finom  környezete  csak  időről-időre  bírja  ezt 
az  oroszlánt  megszelídíteni;  csak  döfni  kell 
egyet  rajta  —  íme,  iszonyatosat  ordít  és  hatal- 
mas szökkenéssel  visszaugrik  természetes  vad- 
ságába. 

De  nemcsak  félelmetes,  neines  is  mjint  az 
oroszlán.  Épp  a  hirtelen  haragszokott  bizo- 
nyos érzékenységgel  párosulni.  Mily  gyöngéd 
és  hű  királya,  anyja,  kedvese,  szolgája  iránt. 
Nemcsak  haragja,  szeretete  is  végtelen  meg 
íximulatos.  Lelkében  minden  exotikusan  óriásivá 
!iő,  mint  növényeink  a  forró  égalj  alatt:  a  mi 
nálunk  illatozik,  az  ott  délen  elmámorít,  a  mi 
nálunk  rózsatő,  az  ott  terebélyes  fa.  Milyen 
liamar  gyűlnek  könyek  ezekbe  a  vérben  forgó 
nagy  szemekbe !  Még  pedig  minő  könyek ! 
Lajos  megmutatja  neki  Piroska  levelét  — 

Toldi  oda  görnyedt, 

lljtc  is  rá  egy-hét  borsösieinH  könyel. 

Toldi  Miklós  született  lovag.  A  keresztény 
hit  megvédését,  a  királya  iránti  hűséget,  a  nők 
tiszteletét,  az  elnyomottak,  az  özvegyek  fel- 
segítését —  mind,  a  mi  a  középkori  lovag 
első  kötelessége  volt,  azt  a  parasztok  közt 
nevelkedett  Toldi  nem  a  lovagrendben  bajnok- 
mesterétől tanulta ;  be  volt  az  már  írva  eleve 
is  lelkébe.  A  hol  baj  van,  oda  valami  nagy- 
lelkű ösztöne  hajtja,  hogy  segítsen.  Ha  síró 
özvegyet  talál  az  útfélen  —  mindjárt  meg- 
esküszik, hogy  megboszúlja;  ha  kiszabadult 
bika  ront  végig  az  útczán,  nyugodtan,  mint 
természete  szabta  kötelességből  elébe  áll  és 
leigázza;  a  nőrablót  vakbuzgón  rablóvárának 
belsejébe  üldözi;  ha  az  országúton  megfenek- 
lett kocsira  akad,  tengelye  alá  búvik  és  hatal- 
mas vállal  kiemeli  a  sárból.  Királyát  kész  mindig, 
még  összekocczanásuk  után  is,  élete  koczkáz- 
tatásával  ellenségei  elöl  megvédni ;  veleszületett 
hősiessége  és  igazságossága  nem  állja,  hogy 
elmenjen  egy  rablóvár  alól,  mielőtt  ki  nem 
pusztította.  Egyáltalán,  Toldi  azon  expansiv 
természetek  egyike,  kik  mindent  egész  lélek- 
ből tesznek,  mindjárt  teljesen  odaadják  magu- 
kat. Toldi,  a  katona,  egészen,  testestül-lelkestül, 
életre-halálra  a  harczé;  a  szerelmes  Toldi  lelke 
legfenekéig  meg  van  telve  édes-keserű  szerel- 
métől. Se  tetteiben,  se  érzelmeiben  nem  ismer 
tartózkodást;  mint  a  természet  és  a  középkor 
embere,  minden  utógondolat  féke  nélkül  engedi 
át  magát  hő  érzelmeinek.  A  gyöngédségnek  és 
a  nyers  erőnek  ez  a  váltakozása  Toldi  Miklós- 
ban a  gőzerőre  emlékeztet,  mely  a  legellenté- 
tesebb  munkára  alkalmazható  :  az  egyik  gyárban 

óriás  aczéllemezeket  hasít,  a  másikban   finom 
csipkéket  hímez. 

Minden  emberben,  tehát  minden  költői  alak- 
ban is  háromféle  réteget  lehet  megkülönböz- 
tetni :  az  első  az  általános  emberi,  a  mind- 
nyájunkban közös  érzelmek:  a  második  az 
egyéni,  a  mely  az  egyik  jellemet  megkülön- 
bözteti a  másiktól :  a  harmadik  a  nemzeti.  Ez 
utóbbi  réteghez  tartoznak  mindazon  tulajdon- 
ságok, melyek  a  politikai  együttlétben  és  a 
közös  népfajban  gyökeredznek.  Toldiban  nem- 
zeti és  egyéni  vonásai  mellett  van  valami 
általános  emberi.  Nem  csak  boldogtalan  sze- 
relmét, hűségét,  édes  anyja  iránti  szeretetét 
értem,  van  benne  valami  közös  emberi,  a  mi 
bennünket  meghat,  mert  mi  is  kiveszszük 
belőle  a  mi  részünket.  Toldi  Miklós  bús  regéje 
az  emberi  élet  jelképe.  ((Ki  nem  érezte  —  kér- 
dezi Gyulai  Pál  a  Toldi  első  részére  czélozva  — 
ifjúságában  azt  a  nyughatatlan  érzést,  azt  a 
szívzajlást,  a  mely  a  családi  körből  a  nagy 
világba  ragadja,  hogy  felküzdje  magát  vala- 
mire ?  Kinek  nem  volt  anyja,  a  ki  aggódott 
érette  s  kit  nem  töltött  el  örömmel  az  első 
siker  pillanata  ?  Ki  az,  a  ki  a  férfikor  küszöbén 
(mint  a  második  rész  Toldija)  rossz  kedvében, 
szeszélyből  nem  sodródott  kisebb  vagy  nagyobb 
tévedésbe,  a  ki  nem  okozott  másnak  nagy 
fájdalmat,  habár  akaratlan,  s  még  *a  boldogság 
karján  is  vissza  ne  sajogna  szivébe  egy-egy 
seb,  habár  mind  enyhébben  ?  S  ha  elöreged- 
tünk, ha  reményeink  emlékekké  váltak,  vá- 
gyaink lángja  hamuvá  porlott,  ha  elhaltak 
mellőlünk    szeretteink,    ha    mintegy    kikopunk 

iiz  életből,  ha  elfeled  a  világ  vagy  éppen  gúny- 
nyal tekint  reánk  az  ujabb  nemzedék,  nem  az 
elvénűlt  Toldihoz  hasonlítunk-e  ?  * 

A  mi  azonban  leginkább  kivívja  rokon- 
szenvünket, a  mi  mély  erkölcsi  alapot  ad 
ennek  a  lelkes  vasgyúrónak,  az  lelkiismerete. 
Minden  hiba,  melyet  ejt,  minden  bűn,  melyet 
elkövet,  megtalálja  benne  bíróját.  Kérlelhetet- 
len egy  bírót!  Az  epos  első  része  voltakép 
egy  erkölcsi  tisztulás  története :  az  ifjú  Toldi 
bűnbe  esik  és  hogy  jóvá  legyen  bele,  felmegy 
Budára  a  királyhoz,  hogy  vagy  büntetést  vagy 
kegyelmet  nyerjen.  Erős  erkölcsi  ösztöne  nem 
tűri  magán  e  szennyet;  keresi  a  szenvedé- 
sek tüzét,  hogy  tisztuljon.  A  második  rész 
a  lovag  tévedéseit  és  a  szerelmes  gyötrelmeit 
rajzolja.  Toldi  megszegte  a  lovagi  törvényt, 
midőn  álharczot  vívott  Piroskáért  és  másnak 
dobta  oda,  a  kiért  aztán  annyira  ég.  Toldi 
s:(ereh}ie  kétségbeesett  szemrehányások,  mélyen 
dúló  lelki  harczok,  végletes  vezeklések  törté- 
nete. A  lelkiismeret  kifejlettségével  összefügg 
Toldiban  a  lovagi  becsület  tisztelete  és  fiúi 
szemérme.  Piroska  egy  szava:  a  lovagi  becsü- 
letre való  hivatkozás  elég  arra,  hogy  Miklós 
felocsúdjék  szerelmi  mámorából  és  keserű  bu- 
gással kiereszsze  karjából  kedvesét,  hogy  soha 
többé  ne  lássa.  Midőn  pedig  Toldi  Lőrinczné 
meglepi  fiát,  a  mint  vad  szerelmi  bújában 
ledér  czimborákkal  tivornyázik,  drága  borban, 
olcsó  szerelemben  gázol,  Toldi   feltámolyodik 


*  Budapesti  Szemle  XXXVI.   305.  Arany  Jdnos  emlé- 
kezete. 

és  szégyenétől  áthatva  otthagyja  odavert  kan- 
csók és  borpocsolák  közt  a  részeg  dőzsölőket, 
kioson,  mint  az  árnyék,  lerohan,  Pejkóra  zök- 
ken és  édes  anyja  pillantása  elől  fut  a  messze 
világba.  Mint  Arany  balladáiban,  úgy  Toldijá- 
ban is  a  lelkiismeret  a  legfő  erkölcsi  hatalom, 
mely  minden  hibáért  megállja  boszuját. 


IV. 


Ugy  mint  Toldi  első  része  Miklós  és  György 
jellembeli  ellentétére  van  építve,  úgy  Buda 
halálában  is  két  testvér  áll  szemben :  az  ener- 
gikus Attila  és  a  habozó,  tétlen  Buda.  Kap- 
kodó nehézkesség  küzd  kérlelhetetlen,  mindent 
okosan  megfontoló  vasakarat  ellen.  Miklós 
meg  György,  bármennyire  is  különböznek 
erkölcsileg,  mégis  édes  testvérek;  vérmérsék- 
letük, akaratuk  ereje  ugyanaz.  Miklós  épp  oly 
heves  erőszakosan  akarja  a  jót,  mint  György 
a  rosszat ;  csak  irányukban  különböznek.  Attila 
és  Buda  ellenben  egészen  más  anyagból  van- 
nak gyúrva;  ha  összevetjük,  önkénytelenül 
irra  gondolunk,  hogy  a  két  fejedelmi  testvér 
—  kelet  szokása  szerint  —  alig  voltak  egy 
anya  hai. 

Midőn  Arany  Attila  alakját  megalkotta,  előtte 
nem  annyira  a  krónikák  általános  halvány  színek- 
ben elmosódó  világ  ostora,  mint  a  görög  Priscus 
rhetor  útirajzának  büszke,  ravasz,  okos  és  erő- 
szakos Attelasza  lebegett.  Priscus,  ki  művelt 
ember  és  igen  jó  megfigyelő  volt,  más  képet 

rajzol  a  hunokról  meg  Attiláról,  mint  a  puszta 
hallomás  után  író  nyugoti  krónikaszerzók. 
Priscus  Attilájának  főjellemvonása :  keleti  nyu- 
godtság és  hirtelen  kitörő  dührohamok.  E  saját- 
ságokat eszményítette  Arany  az  ő  Eteléjében. 
Visszafojtott  tűz,  nagy  indulatosság,  heves 
energia,  melyen  az  ész  diadalmaskodik  — 
ezek  fő  lelki  adományai.  Hogy  a  világ  ura 
lehessen,  ahhoz  nagy  ész  és  erős  akarat  kel- 
lett; csakhogy  ez  a  megfontoló  okosság  és 
nagy  tetterő  nem  férnek  meg  mindig  békésen 
Attilában.  Az  egyik  többet  akar,  mint  a  meny- 
nyit a  másik  megengedhet.  Attilában  hatalmas 
testi  és  lelki  erő  működik,  melyek  az  észt 
uralják.  De  néha  —  amint  a  holló  a  nap 
korongja  előtt»  —  sötét,  erőszakos  gondolatok 
vonulnak  el  lelkén;  végre,  midőn  ellenséges 
bátyját  iszonyatos  üvöltéssel  megöli,  vad,  vér- 
szomjazó ösztönei  győzedelmeskednek  rajta. 
Hivatva  van  arra,  hogy  a  világon  uralkodjék, 
de  nem  tud  önmaga  indulatán  uralkodni.  Ez 
az  önmegfeledkezés,  Buda  leölése  tragikus 
halálának  és  népe  veszedelmének  csírája.* 

A  méltóság  fékezte  tűz  mellett,  mely  Arany 
Attilájának  gyökeres  sajátsága,  még  egész  sor 
rokonszenves  vonást  találunk  benne:  vitézsé- 
get, nemes  büszkeséget,  nyíltságot,  égető  ambi- 
tiót;  kegyetlen  ravaszságának  —  melyet  Priscus 
oly  erősen  kiszínez  —  csak  némi  nyomát  lel- 
jük az  eposban.  Arany  egyáltalán  a  magyar 
typushoz  közelítette  Attilát.  Az  egész  műnek 
háttere,  miíieu-]^   olyan,  a  minőnek  például  a 

*  Beöthy  Zsolt.  A  lraí;ihiim.  231. 


vezérek  korát  képzeljük.  A  népvándorlás  vér- 
ben gázoló  erőszakát  Arany  egy  későbbi  mű- 
velődés színeivel  szelídítette.  Arany  még  köze- 
lebb hozza  emberileg  Attilát  mint  eddigi 
jellemzői,  a  mennyiben  benne  a  szerelmes  férjt 
és  a  boldog  családapát  rajzolja.  Bessenyei  Attilá- 
ján is  megesik  ugyan,  hogy  • —  mint  a  scena- 
riumban  olvassuk  —  «szokctt  dühösségének 
komor  ábrázatjára  ülepedett  tüzes  rozsdáját 
szivének  szerelmes  érzékenysége  elfutja  s  éde- 
sen szól»  Mikolthoz  —  de  ez  mind  a  franczia 
drámák  udvari  galanteriájának  nyelvén  történik; 
Aranynál  ellenben  látjuk,  hogy  az  általános 
emberi  érzelmekben  mindannyian  egyek  va- 
gyunk :  a  világ  jövendő  ura,  a  büszke  méltóság 
és  rettegett  szigorúság  e  mintaképe,  mint  sze- 
relmes férj  és  mint  családapa  olyan,  mint  más 
gyengébb  lelkű  halandó.  Van-e  gunyhó  a  széles 
világon,  a  hova  nem  illenék  ama  jelenet,  midőn 
Attila  sátrába  hozzák  kis  fiát  Aladárt  ?  Az  apja 
is,  az  anyja  is  akar  vele  játszani :  majdnem 
hogy  kétfelé  osztják  szeretetükben.  Attila  fogja 
Aladárt  és  fel  dobja  kis  terhét,  mint  a  labdát. 
Tetszik  ez  a  kis  fiúnak,  nagyokat  kaczag  és 
lihegve  kéri  édes  apját :  Még  egyszer !  Később 
még  Isten  kardját  is,  melyen  pedig  a  világ 
sorsa  áll,  játékszernek  használja :  először  kis 
kocsi  módjára  hurczolja  szíjra  kötött  végét, 
aztán  gyönge  derekára  csatolja  és  zörömbölve 
maga  után  vonja,  a  mint  a  sátor  előtt  nagy 
büszkén  lépdel.  Ezek  a  bizalmas  családi  jele- 
netek genre-képekbe  foglalva,  emberileg  köze- 
lebb hozzák  Attilát  és  családját,  mint  Corneille, 


Bessenyei  és  Zacharias  Werner  drámai  Attilái- 
nak összes  magánbeszédei.* 

Míg  a  lángoló,  tettekre  szomjazó  Attilában, 
ki  végtére  mégsem  bírja  nagy  indulatait  meg- 
fékezni, tragikus  felfogás  nyilatkozik,  addig 
bátyja  Buda  ellenben  a  par  excellence  epikus 
alak,  legalább  az  esetben,  ha  a  sokat  tűrő 
Odysseust  tekintjük  epikus  mintahősnak.  A 
dráma  hőse  előretörő  hajlamú,  a  tettek  em- 
bere ;  az  eposé  inkább  szenvedőleges.  Az  első 
nagyokat  mivel,  a  másodikkal  nagyok  tör- 
ténnek. 

Buda  az  Arany  eposában  körülbelől  oly 
szerepet  játszik,  mint  Attila  a  Nibelungen- 
énekben;  tétlen,  habozó,  gyenge,  habár  jó 
ember,  ki  elvégre  is  azt  teszi,  a  mit  népe  mond. 
A  veszedelmes  helyzet  csakhamar  nyakára  nő: 
ilyenkor  ingatagnak,  sőt  félénknek  mutatkozik 
és  ha  végre  tesz  valamit,  elhamarkodva  teszi. 
Nehézkes,  de   a   mellett   könnyelmű;   szemlé- 


*  Milyen  XVII.  szdzadbelies,  milyen  rokokkószerü 
Attila  szerelme  Corneillenél  !  Attila  ilykép  vall  szerel- 
met Ildikónak  : 

Attentez  un  peu  moins  sur  ce  pouvoir  suprénie 

Madame;   et  pour  un  jour  cessez  d'étre  vous  mérne, 

Cessez  d'étre  adorable... 

Defendez  a  vos  yeux  cet  éclat  invincible 

Avec  qui  ma  fierté  devint  incompatible. 

{Attila  IV.  2.) 

(Ne  támadja  meg  annyira  hatalmamat,  madame  ;  leg- 
alább eg}'  napra  ne  legyen  oly  imádandó ;  tiltsa  meg 
szemének  legyőzhetetlen  ragyogását,  melylyel  büszke- 
ségem nem  bir  megférni.) 


lődő,  de  rossz  megfigyelő;  mint  elhízott 
ember  mindenekelőtt  szereti  a  nyugalmat,  a 
kényelmet,  a  jó  életet  és  a  bort.  Midőn  első 
ízben  kibékült  öcscsével,  igen  jellemzően  lát- 
juk magunk  előtt  az  alapjában  jó,  de  gyönge 
embert.  Együtt  lakomát  csapnak,  Attila  és 
Budáék.  Buda  csak  nézi  kényelmes  megelége- 
déssel, egy  jó  ebéd  kellemes  utóhangulatában 
a  két  szép  asszonyt,  Ildikót  és  Gyöngyvért, 
kínálgatja  Attilát  a  borral :  Fes:(ed  és^re  ?  jobbul ! 
Majd  meg  « emeli  két  kézzel  nagy  bilikom 
öblét,  nem  teszi  le,  hanem  tartja,  körűifogván, 
hol  erre,  hol  arra  mindig  mosolyogván)).  Persze, 
hogy  az  ilyen  ember  a  juste  milieii,  az  arany 
középút  nyárspolgárias  híve,  mint  azt  nagy 
trónosztó  beszéde  mutatja ;  *  természeténél 
fogva  csak  cdassan  háborodik)),  midőn  Gyöngy- 
vér előtte  könyek  és  felkiáltások  közt  fejte- 
geti Attila  emelkedését. 

Könnyen  érthető,  hogy  ha  két  oly  eltérő 
jellemű  testvér,  mint  Buda  meg  Attila  meg- 
osztozik a  királyi  hatalmon,  mely  lényegében 
egy  és  oszthatatlan,  az  erélyesebb  folyton  tért 
hódítani,  a  gyöngébb  meg  épp  annyit  veszíteni 
fog.  Buda  annyit  romlik,  a  mennyit  Attila 
épül.  Attila  felülkerekedése  kikerülhetetlen  és 
úgy  hat  reánk,  mint  valami  természeti  szükség- 
szerűség; a  létért  való   harczban   Buda    tulaj- 

«Einbcrem  az  ember,  ki  midőn  vendégem, 
Sem  eszik,  sem  iszik  túl  rendes  elégen ; 
A  mi  nem  árt,  éli ;  a  mi  fölös,  hagyja : 
Tisztes  öregségben  ez  !ész  neme  atyja.)) 

(I.  ének.) 

donságai  mindig   kudarczot   fognak  vallani  az 
Attiláéival  szemben. 

Az  a  harcz,  melyre  a  két  testvér  oly  egyen- 
lőtlen erővel  száll,  az  epos  jellemének  meg- 
felelően csak  lassan  fejlődik,  fegyverszünetben 
meg-megbékűl,  ismét  elmérgesedik  és  végre 
életre-halálra  áll.  Midőn  Buda  az  idegen  köve- 
tek magaviseletéből  már  látja,  hogy  árnyék- 
királylyá  sülyedt,  felforr  és  szakít  Attilával,  ki 
napról-napra  népszerűbb  lesz;  de  ismét  kibé- 
külnek. Ez  a  kibékülés  igen  gondosan,  részle- 
tesen van  megokolva.  Attila  mindenekelőtt 
engesztelőén  megkéri;  Buda  tehát  hiúságánál 
van  megfogva.  Azt  igéri  bátyjának,  hogy  majd 
megfelezi  a  követekhozta  drága  ajándékokat: 
Buda  kincsvágya,  kapzsisága  felébred.  Attilának 
háborús  terve,  melyet  ez  alkalomból  fejt  fel 
előtte,  megnyeri  Buda  tetszését,  mert  hasznot, 
királyi  hatalmának  öregbítését  reményh  tőle. 
Ehhez  járul  még,  hogy  ennek  a  gyenge  szívű 
teddide-teddoda  embernek  némi  homályos 
ösztöne  van,  hogy  Attila  valami  kiválóbb, 
magasabb  egyéniség  nála,  ki  még  nagy  tet- 
tekre van  hivatva;  vetélytársának  lelki  ereje 
titkos  csodálattal  tölti  el,  míg  meleg  hangja 
meghatja  Budát.  Jó  szíve,  a  rokoni  szeretet, 
könnyelműsége  egyaránt  erőt  vesznek  rajta  és 
még  egyszer  helyre  áll  a  régi  szíves  viszony. 
De  a  vészes  helyzet  csak  fegyverszünetet 
enged;  a  viszály,  melyet  vetettek,  véres  ara- 
tást követel.  Mindig  új  meg  új  okok,  foko- 
zott sérelmek  gyűlnek  össze,  melyek  végre 
Budát  végletes  fellobbanásra  bírják:  először 
Detre  fülbesúgása  izgatja,  azután  a  harczjáték, 


melyben  a  katonák  Attila  parancsára  (habár 
csak  gyakorlat  végett)  ellene  indulnak,  fokozza 
gyanúját,  mely  a  gyenge  ember  szitkozódó 
hevességével  kitör,  midőn  a  bizanczi  császár 
követei  nem  hozzá,  hanem  Attilához  fordulnak 
kérelmükkel.  Következik  a  kiengesztelődés 
íiicidtim  intervallnniia;  de.  Isten  kardjának  ado- 
mánya és  a  nők  viszálkodása  előidézi  aztán  a  vég- 
leges szakítást,  mely  Buda  megöléséhez  vezet. 
Attila  és  Buda  közt  Detre  áll,  ki  a  tartha- 
tatlan viszony  következményét :  a  testvér- 
harczot  ravasz  ügyességgel  elősegíti  és  a  vé- 
kony hasadékú  fába  beveri  az  éket,  melylyel 
alattomosan  tovább-tovább  repeszti.  Két  nagy 
jelenete  van:  az  egyik  Budával,  a  másik  Attilá- 
val. Egymás  ellen  izgatja  besúgással,  de  mily 
különböző  módon!  Látszik,  hogy  vén  korára 
nagy  emberismerő,  kivel-kivel  a  maga  stílusá- 
ban beszél.  Budával  szemben  az  egyenes  besú- 
gást  alkalmazza,  Attilánál  csak  kerülővel  él; 
nem  vallja  meg  czélját,  csak  alattomosan  vezeti 
oda  áldozatát.  Mindegyik  szívéhez  meg  tudja 
találni  a  rést:  Budát  gyengeségénél,  féltékeny- 
ségénél, Attilát  nagyravágyásánál  fogja  meg. 
Buda  nem  értené  meg  a  beszéd  kerülő  czél- 
zatosságát,  azért  (a  gyengébb  kedveért)  vilá- 
gosabban szól  előtte;  Attilát  ellenben  messze 
Idtérő  fondorkodó  besúgással  ejti  meg,  míg 
közbe-közbe  a  legóvatosabb  módon  hiúságát 
sarkalja.  A  közvetett  besúgás  leghíresebb  pél- 
dája a  világirodalomban  Othello  harmadik  fel- 
vonásában fordul  elő,  midőn  Jagó  kiszámított 
gazsággal  felébreszti  a  zöldszemü  szörnyeteget 
és   lassú  adagokkal  mind   jobban  megmérgezi 

ura  lelkét.  A  besúgó,  mind  Shakespearenél, 
mind  Aranynál,  kígyóként  folyton  közelebb 
csúszik  czéljához :  Jagónak  a  férj  szerelmével, 
Detrének  a  testvér  szeretetével  kell  küzdeni. 
El-elhallgat,  vonakodni  látszik,  hogy  kimélje 
urát,  de  homályos  czélzásaival  felébreszti  a 
féltékenység  rokonsz^nvedélyeit  mind,  hogy 
azután  a  visszafojtott  föszenvedély  (Attilánál 
az  uralkodás,  Othellonál  a  szerelem  féltése) 
annál  erősebben  kitörjön.  Mindkét  esetben 
kikelve,  méltatlankodva  visszautasítja  a  meg- 
támadott a  vádakat ;  csakhogy  Othello,  a  harcz 
zordon,  tapasztalatlan  fia,  ki  nem  igen  ismeri 
az  embereket,  mégis  belevérzik  a  tőrbe,  melyet 
neki  az  álnokság  vetett:  a  gyorseszű  Attila 
pedig  felismeri  a  helyzetet,  halállal  fenyegeti 
az  árulót.  Detre  mindazonáltal  megvan  elé- 
gedve; átható  megfigyelésével  észrevette  Attila 
haragján  át  is,  hogy  izgató  szava  hatott,  hogy 
az  ék  mégis  a  testvérek  közé  van  ütve.  Detre 
már  ifjúságában  is  ravasz  lehetett;  vén  korá- 
ban, hol  mint  legyőzött  fejedelemnek  a  hunok 
közt  kell  élnie,  elnyomásában  ravaszsága  alatto- 
mossággá fejlődött.  A  mint  Attila  látszik  felül- 
kerekedni, Detre  nem  vall  többé  színt,  de 
titokban  Budának  ad  jó  tanácsokat,  mert  re- 
ményli,  hogy  a  gót  nép  Buda  alatt  hamarább 
szabadul  fel,  mint  ha  Attilát  uralja.  Mint  az 
opportunitás  embere,  a  vég-catastrophánál  nin- 
csen jelen. 

Mindazon  alakok  közül,  kik  nem  állnak  az 
eposok  előterében,  legérdekesebb  Nagy  Lajos. 
Jellemzésénél  Arany  —  mint  minden  törté- 
nelmi vagy  mondai  személyénél  —  a  hagyó- 


127 


mányt  követte,  csakhogy  itt  is  kimélyítette 
az  átvett  elemeket.  Lajosban  még  magára  vall 
az  olasz  vér :  hamar  fellobbanó  és  ravasz ;  de 
ravaszságában  van  valami  raffinement,  haragjá- 
ban valami  hajlam  a  kegyetlenségre,  mely  nem 
magyar.  Már  mint  ifjú  mily  rejtett  ravaszság- 
gal tudja  ki  Toldi  György  valódi  indulatát 
öcscse  irányában :  később  a  király  minden 
erénye  mellett  a  diplomata  egész  ügyességét 
mutatja.  Lajos  valóban  királynak  született : 
ritkán  mutatkozó  hirtelen  haragja  és  elhamar- 
kodó hevessége  mellett  is  megtudja  tartam 
királyi  méltóságát.  E  részben  ellentétben  van 
Toldival.  Ennél  a  physicum,  Lajosnál  az  ész 
uralkodik.  Szellemi  fölénye  mindig  kitűnik; 
mindig  király,  álruhában  is.  Jellemének  valóban 
emberi,  híven  ellesett  vonása,  hogy  nem  haj- 
landó Toldi  Miklósnak  megbocsátani  csak 
akkor,  midőn  a  maga  lelkiismeretében  kutatva, 
hibásnak  érzi  önmagát  is  Apor  iránt :  a  bocsá- 
nat itt  az  önismeret  édes  gyümölcse. 


V. 

A  mint  végig  nézünk  Arany  költői  birodal- 
mának lakosain,  egyszerre  csak  megélénkül  a 
határ,  porgomolyok  füstölnek  a  napsütötte 
országút  mentén,  sátor-ponyvák  mellől  cziva- 
odó  zsivaj  hallik:  ime,  a  czigányok!  Rongyokba 
öltözött  tétlen,  mindig  (oly  munkától,  melyet 
nem  végeztek)  fáradtaknak  látszó  férfiak; 
piszkos  koldúsleányok,  mélytüzű,  fehér-héjú 
k)gárszemekkel;  kóczos  hajú,  éles  arczmetszetű 

vén  asszonyok,  holmi  lopott  jószággal  és 
kártyajátékkal  a  zsebben,  kiknek  láttára  a 
boszorkánypörök  czélszerűségéről  vagyunk  haj- 
landók elmélkedni;  bronzírozott,  fürge,  nagy- 
hasú fiúk,  kik  egy  krajczárért  kerekezve  fél- 
mérföldnyire versenyt  vágtatnak  hintónkkal 
egy  félóra  hosszat,  —  a  távol  keletnek,  mesés 
Indiának  egy  csoportja  van  előttünk  a  magyar 
országúti  csavargó-élet  nyomorába  és  porába 
íoglalva.  Visszataszító  és  vonzó  nomádok ! 
Koldulnak,  ha  nem  lopnak,  mindannyian  piszok- 
ban és  rongyokban  járnak,  de  ifjúságukon, 
hosszú,  feketehajú  sugár  leányaikon,  gazella- 
szemű fiaikon  még  borong  régi  nemes  szár- 
mazásuk elhalványuló  emléke,  melyet  a  gyalá- 
zatnak egy  évezrede  nem  tudott  egészen  letö- 
rülni. 

Ugy  érezzük,  hogy  Magyarország  rajza, 
melyet  Arany  müveiben  találunk,  nem  volna 
teljes,  ha  hiányoznék  belőle  a  czigány.  A  kül- 
földi költők  többnyire  eszményi  megvilágítás- 
ban mutatják  be  a  czigányokat,  mert  inkább 
csak  hírükből  ismerik.  A  német  költészetben 
Lenau  honosította  meg  a  czigányokat,  miután 
a  romantikus  költők  már  velők  élénkítették 
holdfényes  várromjaikat  és  kalandor-lakta  ös- 
vénytelen    erdeiket.*     Szerencsétlen,    hazátlan 

*  Wolf  Pr^ciosa']a.  a  leghíresebb.  A  jelenkor  legjele- 
sebb német  regényírója  Spielhagen  a  czigányokat  szin- 
tén a  romantikus  conventio  értelmében  rajzolja  Proble- 
matische  Natúrén  czímű  regényében.  Czigány  hősnőjének 
neve  Csika  (tán  Csikó  nőnemű  alakja?!).  Hasonlókép 
jár  el  a  legnagyobb  újkori  német  lyrikus  Geibel.  V.  ö. 
Zigeuiierleben,  Fern  im  Süd,  Zigeunergrab  czímű  költe- 
ményeit. 

bolygó  keleti  nép,  zenei  ösztönnel  és  tüzes 
szemű  nőkkel  —  ez  volt  Lenau  felfogása  a 
czigányokról,  kikben  mélabúját,  nyughatatlan 
vándorkedvét  mintegy  megtestesítve  látta.  A 
polgári  élet  mindennapi  trivialitásaival  szemben, 
a  hegyen-völgyön  kóborlás,  a  sátoros,  hegedűs 
élet  a  romantikus  költők  előtt  költőinek  tet- 
szett. Ugy  nézték  a  czigányokat,  mint  Cooper 
az  indiánokat,  kiket  ő  vezetett  a  költészetbe: 
a  vadon  vándor  gyermekei,  kiket  a  művelődés 
még  meg  nem  fosztott  eredeti  költői  bájuktól. 
A  német  sentimentalis  czigány-jellemzőkhez 
Arany  úgy  viszonylik,  mint  valaki,  a  ki  tár- 
gyát gyakran  látta  és  jól  megfigyelte,  oly 
valakihez,  ki  csak  könyvekből  ismeri  és  a 
hiányt  képzeletéből  pótolja.  Sokkal  valódibb 
képét  a  czigány  életnek  adja  Puskin,  ki  velők 
a  délorosz  steppeken  ismerkedett  meg  és  Prosper 
Merimée,  ki  a  fajpsycholog  fürkésző  kíváncsi- 
ságával tanulmányozta  a  spanyol  czigányságot.* 
A  czigánynép  jelleme  megfejthető  sorsából. 
A  XIII.  század  óta,  mint  elnyomott  kóbor 
nép  tévedez  Európában,  mindenkitől  üldözve 
és  megvetve.  Az  elnyomott,  szegény  népekben 
ravaszság,  meghunyászkodás  meg  az  ál-aláza- 
tosság  egy  neme  fejlődik.  A  czigányoknál 
ehhez  még  furfang  is  járult.  Arany  behatóan 
jellemezte  kétes  erkölcsű  adományaikat  és 
szokásaikat.  A  Na^yidai  c:{igányokhí\n  ostobás 
ravaszságuk,  rest  állhatatlanságuk,  félénk  hazug- 

*  Merimée.  Carmen.  A  czigányélet  daemonikus  voná- 
sát eddig  legi{öltőibb  módon  Victor  Hugó  fejezte  \á 
Esmeraldájában  (í'^otre  Daiue),  kiben  különben  édes- 
kevés a  íajsajátság. 

ságuk,  nagyszájú  könnyelműségük  van  rikító 
módon  elénk  állítva.  A  hajíts::;^  csaló  furfangu- 
kat,  a  Bolond  Istók  alattomos  tolvaj  hajlamu- 
kat, Ró:(sa  és  Ibolya  koldulásukat,  a  Lac:^ikon\ha 
zenéjüket  tűnteti  fel.  Mily  hű  jellemzés  egyet- 
len egy  vonással  Aranytól  az,  midőn  Csóri 
vajda,  a  nagy  álmodó,  vérmes  képzelődésében 
már  dúsgazdagnak  hiszi  magát  és  új  veres 
nadrágot  lát  magán  — :  «a  mely  senkinek, 
még  soha,  testén  nem  volt,  anglia-posztóján 
bársonybúi  lesz  a  folt)).  Minő  nagy  dolog  reá 
nézve  nadrágot  viselni,  melyet  nem  mástól 
kapott !  Persze,  folt  nélkül  nem  képzelhet 
nadrágot,  ez  fölülmúlná  a  czigány  képzeletet, 
de  legyen  a  folt  legalább  —  bársony.  Nincs 
meg  ebben  az  egy  részletben  a  czigány  élet 
egész  tragi-komikuma  ? 

Minden  féligművelt  népnek,  minden  kóbor 
existentiának  megvan  a  maga  költészete,  meg- 
vannak a  maga  érzelmi  kincsei,  melyeket  nap- 
fényre hoznak  jeles  írók.  Az  északamerikai 
indiánok  költészetét  Cooper  és  Longfellow,  a 
schwarzwaldi  parasztokét  Auerbach,  a  kalifor- 
niai arany-kereső  kalandorok  és  tolvajokét 
Bret  Harte,  a  palóczokét  Mikszáth  Kálmán,  a 
galicziai  zsidókét  (nehezen  eszményíthető  egy 
sujet)  Franzos  tárta  fel  először.*    A    czigány- 


*  Cooper  indián  regéi  (1821-tőI  fogva).  Longfellow 
Hiawalha  (1855).  Auerbach  Schivaixívdlder  Dorfgescl}ich- 
ten  (a  negyvenes  években).  Bret  Harte  Tíie  liick  of 
Roasing  Camp  (1868).  Mikszáth  A  jó  palóciok  (1880). 
Franzos  Jiiden  von  Barnow  (1880).  Ide  tartoznak  George 
Sand  parasztnovellái  (La  maré  au  diabJe)  és  Fritz  Reuter 
alnémet  humoros    regényei. 


életnek  is  van  sajátos  költészete  és  bája,  mint 
megvan  az  országútnak  is.  Nem  mind  nevet- 
séges vagy  szégyenletes,  a  mi  a  czigány 
életében  előfordul;  nem  mind  por  vagy  sár, 
a  mi  az  országút  mentén  található.  A  sátoros 
ponyvák  alá  is  ereszkedik  a  szépség,  a  szere- 
lem és  vele  együtt  a  költészet;  az  országút 
szélén  is  akadnak  csergő  hűs  források,  árnyékos 
gyümölcsfíik,  tarka  virágok.  Mi  szebb  egy 
keresztútnál?  kérdezi  egy  helyütt  George  Sand. 
Ezt  a  költészetet  nem  találta  fel  eddig  senki 
nálunk,  azok  közül,  a  kik  a  czigányokat  való- 
ban ismerik  és  nem  csak  álmodnak  velük,  mint 
a  német  romantikusok.*  Arany  a  sátoros  nép 
jellemző  komikumát  talpraesett  sarkasmussal 
és  nagy  alakító  erővel  tűnteti  fel;  de  csakis 
a  bolygó  élet  trivialitásai  iránt  van  érzéke, 
nem  kereste  az  útszéli  vad  virágokat.  Ő  e 
részben  is  hű  marad  a  népies  felfogáshoz  és 
egészen  a  magyar  nép  szemével  nézi  a  czigány 
jellemet,  melynek  fővonása  szerinte  is,  a  nép 
szerint  is  ostoba  furfimg.  Petőfinek  általán 
nagyobb  rokonszenve  volt  az  elnyomottak 
iránt,  ő  tán  megtalálta  volna  —  ha  tárgya  és  az 
alkalom  engedi  —  e  triviális  élet  költészetét  is. 
Nem  csak  mosolyt,  de  szánalmat  is  keltettek 
volna  benne  a  poros  rajkók;  a  részvét  pedig 
majd  megértette  volna  vele  a  kitagadott  kol- 
dusok lelkében  derengő  szebb  gondolatokat, 
nemesebb  érzelmeket.  A  ki  elolvassa  népdalai- 

*  A  czigányoknak  hű  és  mégis  költői  rajzilt  eddig 
t;ln  csak  Puskin  adta  (J  ciigdnyok  czimű  költemé- 
nyében). 

kat,  melyek  tele  vannak  megható  bús  költé- 
szettel, meg  fogja  vallani,  hogy  a  czigányok 
költőileg  még  nincsenek   teljesen    felfedezve.* 


VL 

Arany  a  lelkiismeret  költője.  Ez  vezette  őt 
az  örülés  rajzához  balladáiban;  mert  Aranynál 
is,  mint  Shakespearenél  a  bűn  tudata,  a  lelki- 
ismeret furdalása  őrjít  meg  legtöbbször.  Arany 
az  örültek  rajzában  határozottan  Shakespeare 
befolyása  alatt  áll.  Kétségtelen,  hogy  Shake- 
speare példája  nélkül  a  téboly  jelenségei  nem 
foglalnának  el  annyi  helyet  az  újabb  költészet- 
ben. Különösen,  hogy  a  drámaírók  oly  gyakran 
léptetnek  fel  őrülteket,  Shakespeare-re  vezet- 
hető vissza.  Shakespeare  rendkívüli  érdekkel 
és  megfoghatatlan  szakismerettel  jellemezte  az 
őrülést,  melynek  legkisebb  kórjeleit  is  tudta. 
Shakespeare  művészete  abban  rejlik,  hogy  az 
őrültség  jelenségeit  teljes  összhangba  hozta  a 
dráma  bonyolult,  fokozódó  tragikus  fejlemé- 
nyével: az  Aranyé,  hogy  a  ballada  lüktető 
szerkezetéhez,  komoran  nagyoló  előadásához 
bírta  alkalmazni. 

Aranynál  az  őrültség  minden  nemére  és' 
minden  fokára  akad  példa;  V.  Lászlótól,  kili 
lázas  álomképek  zavarnak  meg  egészen  Bende 
vitézig,  ki  őrjöngve  tombol  —  egész  sora  a 
bűnösöknek,  megdöbbentő  példái  a  bünhődés- 

*  Népköltési  terményeiket  csak  újabban  gyűjtik : 
különösen  Wlislocki  Henrik  és  Herrmann  Antal  hozott 
e  részben  több  érdekes  adalékot  felszínre. 


nek  vannak  előttünk.  Feltűnő,  hogy  e  rövid 
lélekzetű  balladák  a  lelki  megháborodás  kór- 
jeleinek  mily  gazdagságát  tárják  fel.  Alig  van 
lelki  zavarnak  vagy  bomlásnak  valamely  simp- 
tómája,  melyet  e  beteg  bűnösöknél  nem  lehetne 
megfigyelni. 

Tartsunk  egy  pillantással  szemlét  e  nyomo- 
rultak felett :  oly  érzelem  fog  el,  mint  a  láto- 
gatót, ha  az  őrültek  házában  a  betegek  séta- 
idejekor a  szívesen  magyarázó  orvos  egyszerre 
csak  meglöki  és  a  nyíló  ajtóra  mutatva,  sut- 
togja :  itt  jönnek !  A  sor  élén  két  király,  kik 
hervadt  lélekkel  hordják  az  izzó  koronát,  a 
véres  bíbort;  Edward  meg  László  király  nem 
találnak  kincses  palotájukban  helyet,  a  hol 
álomra  hajthatnák  fejüket,  nem  találnak  nagy 
birodalmukban  egy  kehely  vizet,  mely  égő 
szivüket  enyhítené.  Tévedező  szempillantással 
surran  el  mellettük  egy  szép  éneklő  lány, 
Kund  Abigél,  Bárczi  Benő  titkos  arája;  sápadt 
arczczal,  kísérteties  nyugalommal  lépdel  Tuba 
Ferkó  (Tem^eri  hántás),  ki  holdfényben  a 
tetőkbe  kapaszkodik,  míg  egyszer  felriadva 
lezuhan :  megzavarodottan,  csak  félig  öltözve 
körbe  szaladgál  a  gonosz  mostoha  (Árva  fiú). 
íme  még  egy  parasztasszony:  néma  meredezéssel 
nézi  Ágnes  a  vérfoltot,  mely  tiszta  lepedőjén 
esett ;  férjének  vére,  melyet  nem  bír  kimosni 
soha.  A  sor  végén  egy  dühöngő,  ki  tajtékzó 
s/ájjal,  ordítva  küzd  a  légi  semmivel :  alatto- 
mosan leölt  ellenfelével  (Éjjeli  párhaj). 

Mindegyikük  jellemének  megfelelően  őrült 
meg.  V.  László  és  Edward  király  (Walesi  bár- 
dok) hasonló  helyzetben  vannak:  mindkét  eset- 

ben  bűnös  zsarnok  királyt  nem  enged  aludni 
igazságtakm  tettének  a  tudata.  Csakhogy  a 
gyengébb,  fiatalabb,  bűnre  tán  inkább  csak 
csábított  László  lelkiismeretének  zaklatásai 
közt  inkább  érzéki  csalódásokat  lát  álmában, 
míg  az  erősebb  szervezetű,  megrögzött,  da- 
czosan  gonosz  Edwardot  a  káprázatok  láza 
töri.  Ágnes  asszony  sír  a  törvényszék  előtt, 
Kund  Abigél  nevet.  Az  egyik  csendesebb, 
szenvedőleges  természet ;  bűnre  csábították, 
melynek  tudata  megtöri:  a  másik,  a  nagyúri 
kisasszony,  könnyelmű,  indulatos,  gőgös,  lelki 
szervezetét  megbontja  egy  hirtelen  csapás. 
Lesújtó  bűn  nem  nyomja  lelkét,  zavarában 
vígan  énekel  utczahosszat,  míg  az  árva  fiú 
gonosz,  szívtelen  anyja  egy  ingben  fiitkos  ide- 
oda.  A  legerőszakosabb,  legkicsapongóbb,  leg- 
érzékibb  jellem  Arany  betegei  közt  Bende  lovag: 
íiz  ő  őrülése  őrjöngő  tombolássá  fokozódik. 

Hasonlókép  megtaláljuk  az  örülés  fokozatai- 
nak megfelelő  kórtüneteket  is  a  balladák  külön- 
böző hőseinél.  A  lelki  zavar  legalsó  foka,  midőn 
a  bűnös  lelkiismeretétől  menekülni  akar  és 
lármával  akarja  a  belsejében  rágó  kígyót  elriasz- 
tani, így  tesz  Bende  vitéz,  de  hiába.  Egy  másik 
előjele  ennek  a  vésznek  az,  hogy  a  zavarodott 
folyton  mereven  néz  maga  elé,  fél  a  meg- 
őrüléstől és  palástolja  jelenségeit,  mint  Ágnes 
asszony  a  börtön  éjébe,  hova  csak  egy  sugár- 
szál hat : 

Szegény  Ágnes  napboss:{aiila 

Néz  e  kis  világgal  szembe, 

Ne\  merően,  —  a  sugárka 

Mind  belefér  egy  fél  szembe. 

Ha  ez  a  kis  fény  nem  volna, 

Ugy  gondolja  :  7negöriilne. 
A  törvényszék  előtt  pedig 

Öltüzetjét  rendbe  hozza, 

Kendőjére  fordit  gondot. 

Szöghaját  is  megsimitja, 

Nehogy  a^t  higyék :  fnegbomlott. 
Súlyosabb  a  belső  baj,  ha  mind  e  jeleket 
érzéki  csalódások  követik :  a  beteg  hall,  lát 
vagy  érez  valamit,  de  mást  képzel  helyébe : 
mást,  a  mi  a  benne  viadalmas  eszmék  rémes 
szüleménye.  A  mint  a  vihar  körülzúgja  a  budai 
királyi  várt,  László  lázas  álmából  (abból  az 
álomból,  mely  kínosabb  az  ébrenlét  álmánál) 
fel-felriad :  álomképeiben  a  bosszúálló  nép  zú- 
gását. Hunyadi  László  lánczainak  csörgését 
hallotta.  Még  betegebb  nála  Edward  angol 
király,  kit  már  káprázatok  gyötörnek :  az  üres 
térben  maga  előtt  alakokat  lát,  máglyák  lán- 
golnak és  észbontó  erővel  hangzik  onnan  feléje 
az  ötszáz  walesi  bárd  vértanu-dala. 

Kund  Abigélnél,  Ágnes  asszonynál,  az  árva 
fiú  annyjánál  az  őrültségnek  nincsenek  ilyen 
rohamai :  megállandósúlt.  Abigélnél  az  örülés 
mintegy  tarka  íiítyol,  mely  elméjére  borúit  és 
eltakarja  előtte  a  múltat.  Gyógyíthatatlan,  mint 
e  víg  dalokat  éneklő  szép  leány,  Ágnes  asz- 
szony  is :  a  monomániás  örültek  nagy  komoly- 
ságával és  buzgóságával  mosogatja  haláláig  a 
bűnjelt,  melyet  már  csak  ő  lát,  a  patakban. 
Hgy  külső,  látható  tényt  felcserél  egy  erkölcsi 
fogalommal:  azt  képzeli,  úgy  tisztul  meg  a 
bűntől,  mint  ruhája  a  víztől.  Az  árva  fiú  anyja 

egy  ingben  futó  bolond:  az  előbbinél  még 
nehezebb  eset,  gyors  lelki  felbomlás  megelő- 
zője. Még  egy  lépés  ez  iszonyatos  fokozaton : 
magunk  előtt  látjuk  a  dühöngést.  Bende  lovag 
tombol,  üvölt :  a  bűnébe  belebetegedett  lélek 
végletes  és  leggyötrelmesebb  vonaglása  élete 
kínpadján.* 

Arany  felfogása  szerint  az  ember  akarva, 
nem  akarva,  saját  bírója.  Lelkiismeretünk  a 
legnagyobb  jutalom :  az  önmegelégedés,  és  a 
legnagyobb  büntetés :  a  teljes  lelki  megbomlás 
forrása. 

VII. 

Arany  nőalakjai  ugyanabból  a  büszke,  érzé- 
keny, sőt  ingerlékeny,  kissé  daczos,  de  gyön- 
géd, mélyérzelmű  fajból  valók,  mint  férfiai. 
Tisztán  sentimentalis  vagy  naiv  nincsen  köztük: 
ellenkezőleg,  mindegyikben  találunk  bizonyos 
rationalismust,  a  mi  bennök  magyar  vonás.  Mint 
Arany  férfiai,  ők  is  szeretnek  lelkiismeretükbe 
mélyedni.  Általán  nem  oly  érzékiek,  mint  Vörös- 
martynál,  nem  oly  kényesek,  mint  a  Racine  női, 
nem  oly  exaltáltak,mint  a  Petőfiéi,  de  nem  is  any- 
nyira  önfeláldozóak,  mint  a  Shakespeare  alakjai. 

*  Minden  Shakespeare-ismerő  parallel-helyeket  fog 
találni  e  különböző  vonásokra  az  örülés  e  legnagyobb 
jellemzőjénél.  Edward  királynál  III.  Rikhard  juthat 
eszünkbe  :  mind  a  két  esetben  zsarnok  király  van  előt- 
tünk, kit  áldozatainak  megjelenése  nem  enged  aludni. 
A  vig  dalokat  éneklő  Kund  Abigél  olyan  nemű  őrült, 
mint  az  énekes,  koszorús  Ophelia.  Tuba  Ferkóban  a 
somnambulismus  oka  egy  bűn  tudata,  mi  Shakespeare 
felfogása ;  Bende  vitéz  előtt  meg-megjelenik  áldozata, 
mint  Macbeth  előtt  Banquo  szelleme.    Ezenkívül  azon- 

Szerelmükben  odaadok  Arany  hősnői  is,  de 
ez  odaadás  külső  alakja  a  tartózkodás.  A  nő 
szerinte 

—  nincs  teremtve  másért,  minthogy  készakarva 

Meggyőzetés  legyen  legszebb  diadalma. 

A  Magyar   Táncában  is  úgy  jellemzi   Arany 

a  szerelmet,  mint  a  melyben  édes  a  győzelem 

és  édesebb  a  legyőzetés.*    Bármennyire    eltért 

ban  —  a  mi  érdekesebb  —  az  őrültség  simptomái 
közül  néhány  úgy  van  Shakespearenél  rajzolva,  mint 
Arany  balladáiban.  Ágnes  asszony  fél  a  megtébolyo- 
dástól,  mint  Lear,  ki  kínjában  felkiált :  ((Irgalmas  ég, 
ne  hagyj  megtébolyodnom !  Eszméletem  ne  vedd  el, 
nem  szeretnék  megtébolyodni)).  Az  árva  fiú  anyja  egy 
ingre  vetkőzik,  mint  Lear :  ((Félre  ezen  toldalékkal ! 
Jertek,  gomboljatok  ki».  Lásd  Greguss :  Shakespeare 
piilydja  279.  és  Jancsó  Benedek  tanulságos  értekezését : 
Arany  lelki  betegeiről  (Figyelő,   1884). 

*  A  tartózkodásra,  mely  aztán  odaadássá  olvad,  példa 
a  Miirdny  ostronuindk  vége.  Egri  leányok  (IIL  szak)  stb. 
Legerősebb  a  tartózkodás  Rozgonyi  Piroskánál,  leg- 
gyöngébb Róisa  és  Ibolyáhín.  Hogy  is  ne  ?  Tündérek 
közt  vagyunk,  kiknél  szabad,  a  mi  tetszik.  Midőn  Rózsa 
királyfi  Tündér  Ibolyát  az  ablakban  először  látja,  meg- 
szereti és  soká,  mélyen  szemébe  néz  : 

Ks  a  nagy  kék  szemek,  mintha  orgazdának 
Éreznék  magukat,  el-elfordulának. 
Rózsa  faggatódzott :  Ugy-e,  haragszol  rám  ? 
Ibolya  susogta  :  Miért  haragunnám  ? 

«No  hát  adj  egy  csókot,  kérlek  barátsággal)), 
((/gen,  —  mond  a  lány  —  de  csak  üvegen  dllal». 
Úgy  ám !  egyet-kettőt  ablakon  keresztül. 
De  majd  siíi:{  meg  sid:^at  aiiiíigy  inindeneslül ! 

Ibolya,  ki  első  ízben  szemérmében  csak  ablakon  át 
csókol,  de  nemsokára  czélszerűbb  utat  választ,  Grillparzer 
Horojára  emlékeztet,  ki  az  első  csók  alkalmával  naiv 
szégyenében  elrejti  a  lámpást,  hogy  ne  lássa  mi  törté- 
nik {Des  Meeres  und  der  Liebe  fPellen  II.  felv.). 

is  Vörösmarty  szelleme  az    Aranyétól,    a    női 
hivatás  felfogásában  egyeznek. 

Legelső  helyen  áll  Arany  női  közt  Toldi 
édes  anyja,  azon  tiszteletnél  fogva,  melyet 
bennünk  ébreszt.  Gondos  magyar  gazdasszony, 
kinek  energiája  mindig  megtalálja  a  helyes 
eszközt.  Mily  bátor  meg  eszélyes,  ha  segíteni 
kell  fián,  ki  oly  sokszor  áll  az  elzüUés  lejtő- 
jén !  Mily  méltóságos,  ha  kér,  mily  gyöngéd, 
ha  szeret !  Szeretete  mindig  okossággal  páro- 
sul: czipót  küld  fiának,  de  száz  tallér  is  van 
benne.  És  mind  e  mellett:  minő  háziasszony! 
Hogy  szeret  takarítani,  hogy  tud  főzni!  Az 
embernek  kedve  támad  felkerekedni,  fárasztó 
gyalogutat  tenni,  hogy  kezet  csókolhasson  neki 
és  —  megebédelhessen  nála.  Mindenek  felett 
azonban  fiát  szereti,  az  anya  egész  hevével  és 
hiúságával.  Midőn  Miklóst  Budán  első  diadalá- 
tól felhevültén  megpillantja,  dobogó  szívvel 
így  szól  hozzá: 

Lelkemtől  lelkezett  gyönyörű  magzatom, 
Csakhogy  szép  orczádat  még  egyszer  láthatom. 
Be  szép  vagy !  be  nagyon  illel  leventének  ! 
Isten  se  teremtett  tégedet  egyébnek. 

Toldinénak  még  az  anyai  hiúság  e  kifakadásá- 
ban  is  igazat  kell  adnunk. 

Semmi  sincs  távolabb  ettől  a  férfias,  józan 
özvegytől,  ki  évek  óta  gazdálkodik  birtokain 
férje  helyett,  mint  a  sentimentalitás.  Miklós 
kétségbeesett  szerelmi  bánatában  vigaszért  hozzá 
fordul;  de  nem  talál  mézet  az  anyakasban. 
Édes  anyja  már  régen  és  nem  mélyen  szere- 

tett;  nem  érti  fiát;  aNem  a  világ  egy  lyány», 
vigasztalja,  aNe  légy  gyermek». 

Goethe  ((Hermann  und  Dorothea))  eposá- 
ban  is  van  egy  ilyen  jelenet  anya  és  fiú  közt : 
midőn  Hermann,  ki  még  rejtegeti  Dorottyához 
való  szerelmét,  sírva  anyja  mellére  borúi.  Az 
olvasó  azonban  érzi,  hogy  a  német  költőnél 
egy  más  faj  eszménye  van  festve.  Hermann 
édes  anyja,  a  gyöngéd  szeretet  igazlátásával 
megkiméli  könyező  fiát  attól,  hogy  ő  maga 
leplezze  le  szégyenkezve  őrzött  titkát :  ccTe 
már  választottál  fiam !  —  így  szól  hozzá  — 
a  fiatal  menekülő  leányt  szereted,  kivel  ma 
reggel  beszéltél)).* 

Toldiné  unokájában,  Anikóban  megtaláljuk 
a  Toldiak  dámonikus  családi  vonását,  habár 
a  női  szépségtől  szelídítve.  Van  benne  némi 
szeretetreméltó  erőszakoskodás ;  szereti  a  férfi- 
mulatságot, első  ízben  pajkosságból  ölti  fel  a 
pánczélt,  melyben  nagybátyját,  Miklóst  « életre- 
halálra)) kihívja,  később  azonban  valóban  részt 
vesz  fegyveresen  egy  hadjáratban ;  igaz,  hogy 
a  nő  erősebb  benne  a  harczosnál.  Beaiité  du 
diűble,  kinek  idegrendszerében  is  van  valamicske 
része  az  ördögnek.  Csalfa,  hamiskodó,  expan- 
siv  egy  természet;  csókja  csattan  mint  az 
ostor,  szeme  mindig  villan  a  pajkos  tréfától, 
:sengő  hahotája  minduntalan  felkaczag.  Arany- 
iak egyedüli  alakja,  ki  valóban    minden    utó- 

FIíTiiiann  und  Dorothea  III.  ének.  Schillerné  tanu- 

lüga  szerint  Goethe  sirt,  midőn  ezt   a    részt    felolvasta 

Mőtte,  a  mi  tán  azon  alapúi,    hogy  ez  a  jelenet  (mint 

ijthetőleg    az    .Arany-tele    is)    a  líöltó    saját    életéből 

^an  véve. 

gondolat  nélkül  jókedvű.  Azon  áldott  vig 
teremtésekből  való,  kiknek  beléptekor  világo- 
sabbnak látszik  a  szoba.  E  dévaj  leány  azonban 
a  legkomolyabb  érzelmekre  képes;  a  vidám, 
kedves  csintalanságtól  megtalálja  az  átmenetet 
az  önfeláldozó  szeretethez,  midőn  Miklós  érde- 
kében Olaszországba  utazik.  Ebben  az  elhatá- 
rozásban különben  nemcsak  szivének,  de  kalan- 
dor-képzeletének is  megvan  a  maga  része. 
Hadi  zsákmányul  férjet  hoz  magának  az  olasz 
hadjáratból:  az  énekes  Szeredait.  Tudom,  a 
holnapi  időt,  meg  felebarátunk  házas  sorsát 
nem  kell  előre  megjövendölni,  már  csak  azért 
sem,  mert  nem  tudjuk ;  de  még  se  nyomhatunk 
el  bizonyos  aggodalmat,  ha  Szeredait,  ezt  a 
kékszemű,  lágyszívű  lantost  látjuk,  a  mint 
egybekel  Anikóval,  kiről  Miklós  azt  kérdezte : 

Nagy  pajkos  ez  a  lyány  :  veszedelmet  érez  : 
Ugyan  anyám,  mért  is  nem  adod  már  férjhez  ? 
Vagy  nem  akad  néki  az  egész  Sárréten, 
Ki  legalább  egyszer  megverje  egy  héten  ?     (IV.  34.) 

Különben  —  nem  esik  mindig,  ha  a  baro- 
metrum  zivatarra  áll;  a  lyra  megfér  majd  a 
daemonismussal,  különösen  ha  ez  oly  jó  házi- 
asszony iskolájából  került  ki,  a  minő  a  Toldi 
Lőrincznéé. 

Egész  más  levegőbe  érünk,  más  arczok  vesz- 
nek körül,  ha  a  Nagy  Lajos  korabeli  alföldi 
udvarházat  elhagyva,  a  népvándorlás  zord,  de 
ravasz  fejedeloieinek  czifrázott  fapalotáiba  lé- 
pünk. Arany  fellebbenti  a  keleti  szőnyeget 
a   hajlék    elől   —  íme   Ildikó    és    Gyöngyvér, 

a  világ  két  szép  asszonya,  együtt  ül,  mo- 
solyog, hízeleg  egymásnak,  Aladárral  játszik. 
De  a  mosoly  nem  a  szívből  jő,  a  hízelgés 
mögött  sértett  hiúság  lappang,  a  mint  a  kis 
fiúval  játszanak,  az  anyja  Sigfrid  megboszu- 
lására.  Gyöngyvér  meg  keserű  irigységgel 
meddőségére  gondol.  Valóban,  az  élet  igaz- 
látása van  abban  a  vonásban,  hogy  először  a 
nők.  Gyöngyvirág  meg  Ilda  vesznek  össze  és 
ez  ad  alkalmat  a  férfiaknak,  Budának  és  Attilá- 
nak elidegenedésére.  A  két  fejedelemnében 
megvan  mind  az  a  sajátság,  melyek  ily  össze- 
zörrenésre  alkalmasak :  szépek,  hiúk,  irigyek, 
rangban  és  megjelenésben  vetélkedők.  Buda 
és  Attila  nem  bírnak  megosztozni  az  osztha- 
tatlan királyságon,  de  vetélykedésük  nem  lehet- 
erősebb,  mint  nejeiké,  kik  a  női  elsőségért 
küzdenek.  Inkább  ülhet  időre  két  fejedelem 
egy  trónon,  mint  két  indulatos,  rangkóros, 
versengő  szép  asszony  egy  sátor  színe  alatt. 
Ildikó,  a  hatalmában  folyton  gyarapodó  Attila 
hitvese,  Aladár  édes  anyja,  hogy  férhetne  meg 
a  sülyedő  Budának  meddő  nejével? 

Ildikónál,  mint  Attilánál  erős  visszafojtott 
indulatot  találunk.  Az  ő  jellemének  is  két 
rétege  van :  az  alsó  vulkánikus  át-áttör  a  vi- 
rányos felszínen.  A  szerelmes,  odaadó  nő  szíve 
legmélyén  sötét  gondolatok  alusznak :  rokonait 
mind  ki  akarja  irtani,  irgalmatlanul,  alattomo- 
san, mint  ők  legyilkolták  férjét,  Sigfridet.  Sér- 
tett szerelmében  még  más,  véres  tettre  is 
képes :  majd  ha  más  nőt  vesz  Attila,  oda  sur- 
ran férje  sátrához  és  tőrt  döf  abba  a  szívbe, 
mely  immár  nem  az  övé.  Hogyan  fejlesztette 

volna  Arany  ezt  a  daemonikus  jellemet,  hogyan 
vitte  volna  piros  s:{erelméhöl  a  vérbosszú  és 
férjgyilkosság  borzasztó  indulatrohamáig,  nem 
tudjuk,  de  ebből  az  első  részből  is  látjuk,  mily 
művészettel  készítette  elő  ezt  a  nőt  ily  bosz- 
szúra.  Az  embereknek  jellemző  sajátságai  nem 
csak  nagy  tetteikben,  de  a  kicsinyekben  is 
nyilvánulnak,  sőt  néha  ezekben  még  erőseb- 
ben, mert  a  jelentéktelen  tetteket  az  önkény- 
telenség  közvetlenségével,  a  leplezés  szándéka 
nélkül  viszik  véghez.  Ildikó  is  ily  módon  kiad 
magán ;  a  nők  elég  kisszerű  perpatvarában  már 
látjuk  büszke  daczát,  indulatos  gyűlölséget; 
egy  alkalommal,  miután  összeszólt  Gyöngy- 
vérrel, előveszi  legkedveltebb  sólymát  és  hideg- 
vérrel kitekeri  nyakát.  Ez  az  Ildikó  csírájában 
már  ugyanaz,  ki  majd  idővel,  erős  indító  okok 
után,  testvéreit  bosszúból  tőrbe  ejti  és  férjét 
szerelemféltésből  meggyilkolja. 

Minden  kisszerű  női  hiba  mellett  van  a  két 
fejedelemasszonyban  —  mint  Anikóban  és  Arany 
legtöbb  alakjában  is  —  mély  erkölcsi  alap :  a 
hűség.  A  végletes  hűség,  ez  a  német  erény 
legerősebb  Ildikóban;  minden  gondolatja  Sig- 
friden  áll,  minden  terve  az  ő  megboszulása. 
Férje,  Attila,  gyermeke,  hatalma,  mind  csak 
eszköz  erre  a  czélra.  Nem  ily  végletben,  de 
tisztán  _  és  melegen  mutatkozik  Gyöngyvér  hű- 
sége. Ügy  látszik,  mintha  idegenkednék  férjé- 
től, (kitől  nincs  gyermeke),  de  midőn  vég- 
veszedelmében mindenki  elhagyja,  akkor  ott 
van  mellette  hűséges  neje,  «szép  barna  szemének 
felvirrad  a  héjaa  és  szelíden  így  szól  a  tehe- 
tetlen Budához : 


145 


Jer,  édes  uram,  jer,  ülj  ide  melléin  le, 
Szegény  bús  fejedet,  igy,  hajtsd  az  enyémre 
Ifjú  örömidben  részem  vala  hajdan  ; 
Feles  feleséged  hadd  legyek  a  bajban.* 


VIII. 

Arany  költészetének  egész  fénye,  lelkének 
egész  borúja  Rozgonyi  Piroska  alakján  van. 
Piroska  sorsa  a  költő  sorsával  változott;  jel- 
lemző vonásainak  jó  részét  Arany  leánya, 
Juliskától  vette;  a  Toldi  s:(er elmenők  első  kidol- 
gozásában (a  Daliás  Iddkhen)  Piroskában  meg- 
van Arany  Juliska  mély  érzelme  és  tréfás, 
dévajkodó  jó  kedve.  A  mint  leánya  meghalt. 
Arany  elsötétült  képzeletében  megváltozik 
jelleme  is,  sorsa  is :  az  első  Piroska  ingerkedő 
kellemét  egy  új  alakra:  Anikóra  ruházza  (ki 
eleinte  Tar  Lőrincznek  volt  szánva)  s  Piroská- 
nak csak  komolyabb  sajátságait  foglalja  le  a 
Tolili  szerelnie  számára.  Arany  ekkép,  mint 
Goethe  bűvész  inasa  ketté  hasított  egy  sze- 
mélyt. Piroska  jellemével  ez  új  műben  aztán 
elete  is  komorabbá  fordul ;  a  ki  az  első  kidolgo- 
zásban szeretett  Toldi  Miklósának  oda  nyújt- 
hatja a  jegygyűrűt : 

—  egy  gyűrűt,  jegygyűrűt,  köve  jaj  be  szépen 
Villog  a  Piroska  remegő  kezében, 

*  Mennyi  gyöngédség  van  ebben  a  szóban  :  igy,  és 
mennyire  megérzékiti  az  egész  jelenetet .  Mintha  anvilt 
liltnilnk,  ki  siró  kis  gyermekének  fejét  vigasztalólag 
mellébe  rejti. 

azt  Arany  a  Toldi  s:;;^ereliiiébcn  tragikus  küz- 
delmek után  már  csak  halva  teríti  Miklós  elé. 
Mily  boldogan  látjuk  Piroskát  lakodalmán  a 
Daliás  Időkben  menyasszonyi  koszorújával  tán- 
czolni 

Azután  egyedül  lejte  szép  Piroska 
Földig  hófehérben,  niint  egy  virágos  fa.* 

De  a  Toldi  s:^erehnéhtn  már  hideg  szélroham 
nehéz  felhőkkel  borította  Piroska  kék  egét; 
szerelmének  koszorúja  elfonnyad;  szerencséjé- 
vel azt  az  attitude-öt  is,  a  melyben  előbb 
láttuk,  a  boldogabb  Anikóra  hagyományozza, 
Anikóra,  ki  menyegzőjén  a  vánkostánczot  járván 

—  fehéi'hen,  mint  egy  virágos  fa 
Ott  forog,  a  vánkost  feltartja  magosra. 

(Toldi  szerelme  XII.   109.) 

Nincs  alakja  Aranynak,  kiben  a  lelki  küz- 
delem, a  belső  viaskodás  erősebb  volna,  mint 
Rüzgonyi  Piroskában.  Lelkiismerete  nem  őrjíti 
meg,  mint  a  balladák  hőseit ;  bűn,  mely  meg- 
bontaná agyvelejét,  megszakítaná  szíve  gyöke- 
reit, nem  terheli;  de  a  kötelesség  és  a  szere- 
lem vívódása  úgy  hat  reá,  mint  lassú,  de  biztos 
mérgezés.  A  lelkiismeret  harcza  ez  esetben 
annál  emésztőbb,  mivel  Piroskában  gyenge 
testi  szervezet  nagy  akaraterővel  és  mély 
érzékenységgel  párosul.  Ily  feltételek  mellett 
aztán  pusztító  erejű  a  belső  összeütközés,  mely 
erkölcsi  én-]éi  és  idegrendszerét  feldúlja. 

*  Daliás  Idők.  II.  ének.  {Figyelő  szerkeszti  Arany 
11.  57-). 

Arany  nőinek  családi  vonása,  a  dacz  leg- 
feltűnőbb Piroskában.  A  dacz  mindig  bizonyos 
akaraterővel  és  önérzettel  jár.  Midőn  Toldi 
győzelmesen  kivívta  az  álharczot  és  helyette 
Tar  Lőrincz  ravasz  mosolylyal  jelentkezik  szép 
zsákmányáért,  Piroska  erőt  vesz  fájdalmán  és 
büszke  daczczal  mondja  ki  a  végzetes  szót: 
^Akarok  Tar  Lőrincz  felesége  lenniw.  Ha  Toldi 
már  elárult,  hadd  haljak  meg,  —  mondja 
magában  —  de  elölte,  a  lelkére  halok  majd. 
Aztán  jönnek  a  hosszú  nappalok  és  még  hosz- 
zabb  éjjelek,  a  melyeken  meghányja  kegyetlen 
orsát,  hogy  épp  az  árulta  el,  kit  annyira  szeret. 
De  Piroska  megállja  a  fájdalmat : 

Rozgonyi  Piroska  föltette  magában, 
Hogy  megtöri  szívét  fájdalmas  igában, 
Ketté  szakad  ámbár  és  ha  könyez  vért  is ! 
Feleségül  mégyen  Lőrinczhez  a^ért  is. 

Midőn  aztán  mindinkább  meggyőződik,  hogy 
nincsen  remény,  nincs  földön  menedék,  égen 
irgalom,  a  kötelességhez  töri  magát.  A  külső, 
a  látszólagos  belenyugvás  meghozza  nekünk 
gyakran,  ha  csak  rövid  időre  is,  a  belső  meg- 
nyugvást. 

De  az  utolsó  éjjel,  menyegzője  előtt,  midőn 
egyedül  van  Istenével,  felszakad  a  mély,  a 
halálos  seb  és  immég  hajadon  ágyára  borúi : 
a  fájdalom  vízomlásai  vadul  szakadnak  át  lelkén, 
kétségbeesett  gyötrelmében  felimádkozik  elhalt 
anyjához : 

Ha  van  egy  balzsanicsepp  földi  reménységből, 
Ha  van  ott  irgalom,  kegyelem  számomra : 
Boldogtalan  szivem  enyhitsd  nyugalomra. 

AHANV      lÁNOS.  10 

És  egy  sugár  abból  az  örök  békéből  leá- 
nyára is  esik :  megenyhül. 

Piroska  nem  csak  Arany  nőalakjainak  daczá- 
ból,  de  büszkeségéből  is  kivette  a  maga  részét. 
Nem  akarja  elpanaszolni  baját  az  öreg  király- 
nénak, ki  tán  segíthetne  rajta ;  mint  Tar 
Lőrinczné  is  elnyomja  titkos  szerelmét  és 
bánatát :  « Büszkébb  vala  semmint  tűrne  olyan 
dolgot,  hogy  a  világ  előtt  ne  legyen  ő  boldog». 
Piroska  Arany  legkomolyabb,  legmélyebb  ér- 
zelmű nőalakja ;  a  becsületérzés  is,  mely  kü- 
lönben közös  adománya  Arany  hőseinek  és 
hősnőinek,  benne  tetőzik:  Szűnjön  meg  az 
élet,  csak  a  becsület  ne!  ez  jelszava  ennek  a 
hős  leánynak,  ki  ámbár  nem  jár  pánczélban 
és  karddal  mint  Anikó  vagy  a  murányi  Mária, 
a  legnehezebb  tusák  harczosa. 

De  mindemellett  —  s  épp  ez  ád  oly  ma- 
gyaros ízt  ennek  a  jellemnek  —  Piroska  nem 
sentimentalis.  Az  ész  hideg  szele  meg-meg- 
csapja  forró  érzelmeit.  Hajlandó  a  körűimé- 
nyekkel megalkudni,  sőt  kimondhatjuk :  ha 
Toldi  nem  hivatalos  Tarék  ebédjére,  Piroska 
ugyan  nem  épp  boldog,  de  megelégedett  neje 
lesz  Tar  Lőrincznek.  Német  eposköltő  ily 
jellemet  alig  alkotna  meg,  még  ha  a  valódiság 
oly   igaz  megfigyelője   volna  is,   mint  Arany. 

Erzsébet  királyasszony  visegrádi  kertjében 
van  a  fehér  rózsa,  Piroska  mellett  piros  is : 
Bosnyák  Orzsi.  Az  élet  rövid  időre  együvé 
terelte  őket,  de  sorsuk  azután  merően  külön- 
bözik: két  fehér  hattyú,  mely  rövid  ideig 
együtt  úszik,  míg  a  víz-áram  el  nem  szakítja 
őket;    az    egyiket    fűszeres,    hűvös    liget    felé 

viszi,  a  másikat  buborékos  örvénybe  ragadja. 
Midőn  szembe  állva  látjuk  e  két  szép  leányt 
Visegrádon,  várkastélyi  puha  fészkükben  leg- 
jobban ötlenek  szemünkbe  az  ellentétben  egyes 
sajátságaik.*  Örzsit  is  belső  láz  töri:  de  nem 
a  lelkiismereté,  hanem  a  szerelemé,  melyet 
nem  tud  eltitkolni,  mely  kitör  belőle  görcsös 
nevetés  és  könyes  sóhajok  közt. 

«Nekem  is  van  nagy  búm  —  nem  bú,  fagyok,  ege/:. 
Szerelmes  vagyok  én :  szeretem  a  léget, 
Az  álmot,  az  árnyat,  a  napot,  a  holdat. 
Az  elérhetetlent,  ki  se  mondhatókat». 

Piroskánál  ellenben  az  akaratos  büszkeség  maga 
után  vonja  a  zárkózottságot.  Növeli  ezt  a 
zárkózottságot  még  az  a  körülmény,  hogy 
apja,  ki  szintén  ily  természetű,  zárkózottságra 
nevelte  és  hogy  édes  anyja  (a  fiatal  leányok 
természetes  meghittje)  korán  meghalt.  Orzsi 
is  csak  abból  a  rejtelmes  lángból,  mely  mély- 
séges szemében  ég,  olvassa  ki  barátnéja  szenve- 
déseit. Piroska  elvonuló  félénkségével  szemben, 
Orzsit  a  szerelem  és  érzékiség  mint  izzó 
fényű  glória  veszi  körűi ;  bezzeg  ő  nem  esnék 
mindjárt  lelki  convulsiókba,  mint  Piroska,  ha 
egy  idegen  csóknak  pohűhű:(ét  érezné  ajkán. 
Orzsiben  —  bár  lelkiismerete  nem  is  oly  izgé- 
kony, mint  a  Piroskáé  —  van  valami  ennek 
erős  érzelméből  kellemesen  vegyítve  Anikó 
vidámságával.  Alvás  idején  kif:ikadnak  belőle 
a  lángok,  melyek  izgatva  emésztik,  mint  a  tűz, 

*  Tolíli  sierehiie  V.   18—24. 

mely  éjjel  nagyobb  lobbot  látszik  vetni,  mint 
nappal.*  Mint  a  szenvedélyes  természeteknél 
általán,  Örzsinél  is  a  halál  gondolata  felváltja 
a  szerelmi  mámort,  a  kétségbeesés  a  gyö- 
nyört; Piroska  csak  bámul,  minő  hevességgel 
játszik  barátnéja  az  öngyilkosság  rémével.  — 
Midőn  tavaly  nagy  Budapesten  helyet  keres- 
tek Arany  János  szobrának,  egy-két  hang  a 
Margitszigetet  ajánlta,  melyet  a  költő  annyira 
megkedvelt  és  több  ízben  megénekelt.  Én 
részemről  —  megvallom  —  jobban  szeretném, 
ha  költői  alakjait,  eposának  egy-egy  szemé- 
lyét látnám  épp  azokon  a  helyeken,  a  hol 
Arany  teremtő  képzelete  szerint  jártak-keltek, 
szerettek  és  szenvedtek.  Orzsi  szoboralakjának 
helyéül  Visegrád  kínálkozik,  a  hol  keserves 
vergődése  után  az  első  csók  virágát  szakította, 
Piroska  számára  pedig  a  Margitsziget,  mely 
saját  életével,  valamint  a  Toldi  Miklós  és 
Arany  Jánoséval  annyira  össze  van  fűzve.  Ugy 
tetszik  előttem,  mintha  e  két  hely  rejtelmes 
összhangzásban    volna    e    két    női    jellemmel. 


*  Az  nap,  egész  estig,  titkát  meg  is  őrzé, 
Szeretni  Piroskát  Örzse  alig  győzé  : 
De  mikor  jó-későn  nyugalomra  tértek, 
Panasza  feltörte  azt  az  erős  kérget. 
Odafutott  hozzá  hirtelen  az  ágyba, 
Cseppet  se  törődvén,  hogy  a  szűz  hold  látja ; 
Oda  feküdt  mellé:  csókolta,  ölelte: 
Gyenge  fehér  vállát  pirosra  lehellte.      (V.  22.) 

Ezt  az  érzelmi  rohamot  az  a  vallomás  követi,  hogy  Örzsí 
szereti  a  magyarok  királyát.  E  nagy  megrázkódás  tehát  a 
gyónás  izgatottsága  és  nem  a  lesbosi  szerelemé,  a  mely- 
nek rajzával  Aranyt  vádolták.    {Magy.  Szemle  1 881.  218.) 

Ragyogó  nappal  magasan  a  visegrádi  tölgyes 
egy  tisztásán  szeretném  fejedelmi  alakod  mását 
látni,  Bosnyák  Orzsi :  lenn  erdők  tengere  hul- 
lámzik, a  távolban  meg-megvillan  a  napban 
a  kanyargó  Duna,  koronás  fejed  felett  a  mély 
ég  von  kék  palástot,  míg  lábaidnál  hűs  moh 
közt  piros  rózsák,  büszke  tulipántok  lángolnak. 
Ellenben  esti  sétán,  ha  a  Diinas:;^iget  merengő 
fái  mintegy  álmodozva  himbálják  sudarukat, 
míg  a  folyam  habjai  méla  ütemben  a  parti 
kavicsra  csapnak  és  a  langy  nyári  éj  hold- 
fényes bubájától  megigézve  édes-fájós  sejtel- 
mek vonulnak  át  leikünkön,  fehér  márványból 
alakítva  szerény  százszorszép,  harmattól  köny- 
nyes  nefelejts  és  szűziesen  daczoló  fehér  lilio- 
mok közt,  mint  a  költő  ihletés  álmából  elő- 
lépve, téged  szeretnélek  látni,  boldogtalan 
Rozgonyi  Piroska ! 


V.  ALLATAI. 


I. 


A  világ  üresnek,  a  természet  szomorúnak 
látszanék  előttünk,  ha  nem  volnának  állatok. 
Azt  a  világot,  mely  Arany  költészetében  tárul 
elénk,  szintén  megélénkítik  az  állatok  hang- 
jukkal és  megjelenésükkel.  Megszólal  az  erdő, 
melyben  sokszavú  madarak  fészkelnek ;  egy-egy 
őz  félénken  surran  át,  megingatva  a  lomboza- 
tot, magas  sudarak  tövében  büszke  csudál- 
kozással emeli  felénk  a  szarvas  sokágú  agancsát. 
A  magyar  pusztán,  melyet  képzelete  oly  híven 
varázsol  elénk,  látjuk  a  gólyát  féllábon  állva, 
görbített  nyakkal  meredezni,  látjuk  a  tanya 
előtt  a  komondort  a  napos  küszöbön  ásítás 
közt  legyet  fogdosni,  a  bús  bikát  elzüUve  a 
nádasba  törni,  a  fürjet  pitypalatyozva  végig 
szaladni  a  magas  vetés  közt. 

Az  állatok  festésében  Arany  eltér  a  nép- 
daltól és  a  többi  költőtől.  A  népdal  az  állatot 
csak  mellékes,  rendesen  megkezdő  motívum- 
ként szerepelteti.  Elénk  állít  egy  helyzetet, 
melyben  az  illető  állat  előfordul,  de  nem  dol- 
gozza ki  bővebben,  csak  annyiban  foglalkozik 
az  álattal,  (többnyire  madárral),  a    mennyiben 

ez  az  előző  akkord  vagy  a  népdal  természet- 
symbolismusa  megkívánja. 

Kútágasra  szállott  a  sas, 
Engem  rózsám  ne  csalogass. 

A  sasról  nincs  többé  szó.  Állatokat  nem 
szokott  jellemezni  a  népdal;  mint  cselekvő 
legfeljebb  a  levélhordó  madár  fordul  elő  gyak- 
rabban. Ez  azonban  mindig  vagy  csak  madárnak 
van  nevezve,  vagy  (közelebbi  fajmeghatározás 
mellett  is)  oly  általánosságban  van  feltűntetve, 
hogy  bármely  más  madárral  felcserélhető.  Szó- 
val, az  állatok  a  népdalban  mindig  csak  mel- 
lékesen, az  emberek  kedvéért  szerepelnek,  vagy 
mint  alárendelt  szolgáik,  vagy  mint  jelképök 
a  képies  kifejezésekben.  A  nép  nem  érvénye- 
síti megfigyeléseit  az  egyes  állatfojok  sajátos 
tulajdonságaira  nézve :  ha  állatot  nevez  meg, 
helyette  többnyire  mást  is  említhetne,  annélkül, 
hogy  csorba  esnék  a  költeményen.  A  magyar 
népdal  a  madarak  közt  leggyakrabban  a  galam- 
bot meg  a  gerliczét  említi ;  a  sast  már  ritkáb- 
ban. A  négylábúak  közül  a  nyulat,  a  szarvast, 
a  medvét  fel-felemliti,  a  farkast  meg  a  bikát 
különös  módon  mellőzi.  Mindezeket  azonban 
csak  mellesleg  említi,  futó  pillantást  vet  rájuk 
és  az  emberekhez  siet ;  csak  egyetlen  egy 
magyar  népdalt  ismerek,  mely  egészen  állatról 
szól,  kis  genre-képet  karczolva  elénk  a  lóról : 

Van  paripilm,  takaros, 
Kurta  farkú,  pej  piros. 
Ha  felülök  hiltdra, 
Visszanéz  az  urdra. 

Megérthetjük,  hogy  lóról,  kinek  más  neve- 
zetes tulajdonsága  nincs,  mint  az,  hogy  fejét 
felszálló  ura  felé  hajlítja,  nem  igen  lehet  négy 
sornál  többet  írni. 

Arany  e  részben  feltűnően  eltér  a  népdal- 
tól és  Petőfitől,  ki  az  állatok  (aelmaradt  test- 
véreink))) szerepeltetésében  is  a  népdalt  követi. 
Arany  költészetében  megvan  szinte  az  egész  ma- 
gyar állatvilág;  ha  a  magyar  fauna  és  minden  reá 
vonatkozó  forrás  ki  találna  veszni,  Arany  művei- 
ből némileg  reconstruálni  lehetne.  Idegen  állatot 
Arany  nem  igen  emht,  még  hasonlatban  sem ; 
csak  a  Katalinban,  a  hol  képzelete  egyáltalán 
fel  van  csigázva,  él  exoticus  vonatkozásokkal.* 
Arany  nem  éri  be  az  állat  puszta  felemlítésé- 
vel, mint  a  népdal,  hanem  egyszersmind  jellemzi 
is.  Eljárása  e  részben  hasonlít  ahhoz,  melyet 
az  emberek  jellemzésében  követ.  Valamint 
Arany  embereihez  többnyire  valami  physio- 
logiai  megjegyzés  tapad,  úgy  állataiban  is  mindig 
van  valami  a  zoológiából.  Ha  állatnevet  vesz 
a  tollára,  nem  találunk  nála  általános,  határo- 
zatlan kifejezéseket:  a  mit  róla  mond,  az 
csupa  színezett,  ép  az  illető  állatfajra  illő, 
speciálisan  jellemző  vonás.  A  madaraknak  pl. 
van  egy  sor  közös  sajátságuk;  a  költök,  ha 
bizonyos  madárral  szólnak,  rendesen  ezeket 
az  általános  közös  sajátságokat  említik.  Arany 
ellenben  megfigyeli  ennek  a  madárnak  különös 
sajátságait,  a  melyekre  nézve  a  többiektől  eltér. 
Arany  tehát  a  többi  költővel  szemben,  kik  az 

*  Az  állatvilágból  leginkább  a  Toldi  első  részében 
találunk  képies  kifejezéseket.  Később  tágul  Arany  meta- 
phora-köre. 

állatok  nemi  sajátságait  szokták  felhozni,  faji 
vonásait  emeli  ki.  A  többiek  a  genust,  ő  a 
speciest  jellemzi.  Ez  a  jellemzés  abban  rejlik 
rendesen,  hogy  ő  az  állatot  oly  helyzetben 
mutatja  be,  mely  életmódjából  és  szokásaiból 
fejlett  tulajdonságait  tünteti  elénk. 

Itt  van  első  sorban  a  ló,  ez  a  magyar  nem- 
zeti állat,  mely  Arany  műveiben  is  az  emberek 
csoportja  mögött  legtöbb  helyet  foglal  el.  Róla 
is  sokféle  apró,  rendkívül  pontos  megfigyelésen 
alapuló  vonás  van  a  költő  különböző  epikus 
műveiben  elszórva.  A  mint  az  öreg  kürt  meg- 
riad, a  lovak  nyerítenek  és  hegyesen  előre 
szegezik  kis  dárda-fülüket.  Ha  zabot  tesznek 
eléjök,  elkezdenek  röhögni  a  várt  eleségre, 
nyihognak,  vihognak,  míg  bele  nem  falnak  a 
drága  zabba.  Még  szent  László  érczlováról 
is  hallunk  ily  élénkítő  részletet ;  a  mint  a  mén 
megérzi  régi  urát,  tombol,  nyerít,  úgy  köszönti. 
A  Buda  halálának  egy  hasonlata  ménest  ír  le, 
a  mint  vihar  közeledtével  nyugtalankodni  kezd, 
és  bogarassá  lesz.  Az  egyik  ló  hosszú  nyahát 
a  levegőbe  emeli  és  dagadó  c^^impával  bü:(li  a 
közeledő  vihart ;  a  másik  felemeli  lobogó  farkát, 
felrúg  és  saját  lába  diibörgésén  megijedve,  ide- 
oda  futkáro:;^.  Néhány  összeáll,  keresetbe  tes:;^i 
nyakát  és  remegve  várja  a  nagy  időt.  Még  rész- 
letesebb természetrajzi  hűség  van  az  ingerűit 
pulyka  leírásában.  (Jóka  ördöge.) 

Láttad-e  a  pulykát,  ki  magas  szeméten 
Gőgösen  országol,  mint  királyi  széken, 
Legkisebb  bántásra,  legkisebb  gúnyra 
Mirigytelte  nyakát  a  midőn  felfújta  ? 

Vérszin  pötyögője,  haragtűzben  égve, 
Mikép  megyén  által  szép  világos  kékbe  ? 
Mikép  játszik  újra  halaványos  zöldet  ? 
És  mikép  kotorja  szárnyával  a  földet  ? 

Ez  a  példa  is  feltűnően  mutatja,  minő  erős 
hajlama  volt  Aranynak  a  pontos  részletezésre, 
mert  voltakép  nem  a  pulyka  leírását  akarja 
adni,  hanem  csak  hasonlatot,  melyben  Jóka 
feleségét  pulykával  veti  össze.  Minő  híven  adja 
vissza  az  éji  bogár  leírása  a  Családi  i^örben 
azt  az  impressiót,  a  melyre  mindegyikünk 
emlékezik,  hogy  a  szabadban  este  többször 
tapasztalta:  «Zúg  az  éji  bogár,  neki  tnegy  a 
falnak,  nagyot  koppan,  a:;jitán  elhallgaty).  Ez  a 
hármas  phasis :  a  flilnak  repülés,  a  koppanás 
és  elnémulás,  mely  speciális  vonás  az  élet 
szinét  adja  a  puszta  leírásnak.  Mily  élénk  ter- 
mészeti érzék,  mily  üdeség  van  a  fürj  eme 
leírásában : 

Habzik  a  zöld  vetés,  ha  szellő  ingatja. 
Messze  futhat  benne  fürjek  pitypalatyja. 

Vagy  ugyancsak  a  fürjről  egy  más  hely: 

Hullámzó  vetés  közt 
Búvocskázik  a  fürj  :  suttog  a  nő  vd-vá 
Nyomon  űzi  a  hím  s  három  pitypaJatyot 
Örömmel  kiált  rá. 

Nem  kis  genrekép-e  ez,  melyet  egy  költő- 
megfigyelő épp  oly  ihlettel,  mint  hűséggel 
vetett  oda? 

A  Télben  czímű  költemény,  melyből  az  utóbbi 
idézet  való,  különben  is  igen  jellemző  Arany 
művészi  sajátságára;  az  egész  a  költő  ideális 
vágyódása,  de  ábrándkép  létére  is  tele  van  az 
életből  ellesett  reális  részletekkel.  Láthatjuk, 
mint  már  Arany  képzeletének  tanulmányozásá- 
nál, hogy  a  realitás  érzéke,  az  élet  és  a  ter- 
mészet tényei  iránti  fogékonysága  oly  annyira 
ki  van  nála  fejlődve,  hogy  költészetébe  is  több 
szivárog  át  a  valóságból,  mint    más    költőnél. 

Itt,  az  állatvilág  jellemzésében  is  ép  oly 
pontossággal  beszéli  el  a  nagy  állatok  élet- 
jelenségeit, mint  az  apró  lények  társadalmi 
ösztön  vezette  szokásait :  feljegyzi  a  vadkan- 
ról, hogy  dühében  agyarával  a  bükkfa  ezüst 
kérgét  hasogatja,  a  megsebesített  hímszarvasról, 
hogy  sajgó  fájdalmával  a  sötét  erdőbe  menekül, 
ezerjófüvet  tépni  a  sebére,  de  e  mellett  érde- 
mesnek tartja  felemlíteni,  hogy 

Apró  muzslicza  légy,  lánc^oló  csoportban. 
Követi  a  vindort  silrü  os:^lopokban. 

A  hangyák  államának  alkotmányát  szintén 
apróra  ismeri  « kiered  fészkébűl,  zsákmányra 
elébb  küld  csak  néhányat  kémül,  azután  mind 
többen  lakói  a  bolynak,  egymás  tetején  is, 
oda-vissza  folynak».  (Buda  halála  IX.)  A  világ 
urát,  Attilát,  épp  oly  költői  érdekkel  és  hűség- 
gel rajzolja,  mint  a  bogarat,  melyet  lába  ösz- 
szetapos. 

Az  állatokkal,  mint  olyanokkal,  csak  az  újabb 
költészet  foglalkozik  behatóbban :  a  régi  köl- 
tészetben nincs  helyük.  Az  állatmesében  sőt 
még  az  állateposban  is,  mint  a  Reinecke  Fuchs- 
ban,  az  állat  csak  az  eszköz  bizonyos  satirikus 
vagy  tanító  eszmék  kifejezésére,  úgy,  hogy  az 
állatok  bennök  még  az  ember  hibáival  is  meg 
vannak  nyomorítva.  Ujabban  tágultak  a  költé- 
szet határai ;  a  természet-felfogással  az  állatok 
felfogása  is  változott.  Máskép  nézzük  az  állato- 
kat, mint  200  évvel  ezelőtt.  Cartesius  még 
mozgó  gépeknek  mondta,  Schopenhauer  sze- 
rint már  ember  és  állat  közt  semmi  lényeges, 
csak  foki  különbség  van.*  Bizonyos,  hogy  Dar- 
win egy  művelt  kortársa,  akár  költő,  akár 
nem,  máskép  fog  gondolkozni  az  állatokról, 
mint  Cartesiusé.  A  költészet  megelőzte  a  ter- 
mészettudományt és  már  korábban  méltó  helyet 
adott  az  állatnak  az  ember  társaságában.  Elő- 
ször jöttek  az  epikus  lovak :  ama  hű,  uruk 
érzelme  iránt  oly  érzékeny,  értelmes  lovak,  a 
minő  a  spanyol  Cid  epos  Babiecája,  vagy  az 
Ariosto  Bajardja.  Ezen  (az  Amadis  regények- 
ben már  lovaguknál  is  józanabb)  lovakat  paro- 
disálta  Cervantes  a  Rosinantéban.  A  századunk 
elején  feltűnő  pantheista  költők  nagyon  von- 
zódtak az  állatok  felé :  Wordsworth  egy  köl- 
teményében dythirambikus  lelkesedéssel  elkiáltja 
magát :    «Szamár,    testvérem  h  **   Goethe    nem 


Schopenhauer,  Etbik  240. 
"  Innocenl  fool !  I  hail  the  hrolher ! 

állhatta  a  kutyákat,  Byron  azonban  már  sír- 
verset ír  a  magáénak :  «Csak  egy  barátom 
volt,  és  az  itt  nyugszik)).  Lamartine  Fido  ku- 
tyájáról azt  mondja  egy  költeményében :  «Frére 
a  quelque  degré  qu'ait  voulu  la  nature». 

Legerősebben  van  kifejlődve  az  állatok  iránti 
ezen  vonzódás  TurgenyeíFben.  Egy  vadász- 
kutyájáról egész  essayt  ír.  Van  egy  novellája, 
melynek  hőse,  egy  ágról  szakadt  siketnéma 
jobbágy,  egész  életére  boldogtalanná  lesz,  mert 
kutyáját  a  kegyetlen  nagyasszony  parancsára 
vízbe  fullasztják.*  A  Seniliáhan  Turgenyeíí"  egy 
kutya  szemébe  néz,  mélyen,  hosszan.  «Im,  — 
kiált  fel  végre  —  benned  ugyanaz  a  láng  ég, 
mint  bennem!))  A  magyar  költők  közül  Ke- 
mény Zsigmondnak  van  legtöbb  érzéke  az 
állatok  jellemző  sajátságai  iránt. 

Arany  nem  fogja  fel  az  állatokat  oly  mysti- 
kus  érzelgéssel,  mint  TurgenyeíF,  ki  az  újabb 
orosz  regényírókkal  együtt  a  részvét  hyper- 
trophiájában  szenved :  Arany  epikus  jelleméhez 
híven,  egész  tárgyilagosan  rajzolja  az  állatokat 
és  nem  tartja  jobbaknak  az  embereknél. 

A  vad  állatok  közt  Arany  legkedveltebb 
metaphora-állatja  a  bika,  mint  Homerosé  az 
oroszlán.  A  bika  az  alföld  legvadabb  és  leg- 
komorabb állata;  Arany  a  búsuló  Toldit  sze- 
reti elzüllött  bikához  hasonlítani,  mely  atöri 
a  nádat  rideg,  özvegy  útján,  egész  falu  sem 
bír  vele  a  nagy  pusztán)).    De  a  bika  zordon, 

*  Mutiiii.  Ez  a  novella  —  mellesleg  mondva  —  egy 
valóban  megtörtént  eseményen  alapúi.  A  nagyasszony 
Turgenyeff  édes  anyja  \o\t.  Révue  internationale  1886.  374. 

bús  külseje  mellett  nem  felejti  el  kevésbbé 
költői  tulajdonságát,  rendkívüli  lomhaságát : 
((a  bivaly  forró -meleg  nyárban,  szekerestül 
együtt  lefekszik  a  sárban:  sem  istenkáromlás, 
sem  pedig  vasvilla,  úri  kényelméből  kivájni 
nem  bírja».* 

A  farkas  Arany  ifjúkorában  még  nagyobb 
szerepet  játszott  az  alföldön  és  ennek  követ- 
keztében a  magyar  nép  képzeletében  mint  ma. 
Arany  eposaiban  egész  sor  megfigyelés  van 
róla.  A  farkas  —  mondja  Buífon  —  kutya- 
fajta létére  még  a  macskához  is  hasonlít  egy- 
ben másban.  Arany  mindkét  természetét  be- 
mutatja :  Midőn  Toldi  a  forkast  küzdelem  közt 
az  avasba  dobja,  az  macska  módra  « egyet 
hengeredik  s  talpra  ugrik  lijray).  A  Szibinyáni 
Jank  üldözte  farkas  pedig  olykor-olykor  hátra 
horkol  üldözőjére  és  mint  az  ostorozott  eb, 
szűköl  és  nyí.  Arany  még  mindenféle  más 
sajátságokat  mond  el  a  farkasról :  haragjában 
tehetetlenül  leül  csiholó  fogakkal,  éhségében 
pedig    ((körmöli  a  földet    és    rúgja    dühében)). 

Legközelebb  állnak  hozzánk  szerepüknél  és 
sajátságaiknál  fogva  a  házi  állatok.  A  házi 
állatok,  azon  néhány  ezer  év  alatt,  melyeken 
át  társai  és  tanítványai  az  embernek,  mesterük 
kívánsága  szerint,  hozzáidomultak  jóban,  rossz- 
ban egyaránt.  A  macska  ravasz  és  hamis,  a 
kutya  csúszó-mászó  udvaroncz,  a  ló,  a  szamár 
veszítettek  ős  eredeti  sajátságaikból,  hogy  hasz- 
nosabb és  kényelmesebben  kezelhető  eszközei 
lehessenek  uruknak.  De  viszont  mennyit  nyert 

*  Buda  halála  VIII.  é.  Toldi  szerelnie  V.  87. 

a  kutya  és  a  ló  értelemre  nézve,  mennyire 
látszik  rajtuk  az  emberekkel  való  érintkezés 
nyoma !  Az  emberi  művelődés  egy  sugara  rájuk 
is  esett. 

A  magyar  alföld  —  mely  Arany  epikus 
müveiben  elénk  tárul  —  hiányosnak  látszanék, 
ha  nem  találnók  meg  rajta  a  legokosabb  és 
leghívebb  állatot :  a  kutyát.  Rajzában  Arany 
ismét  oly  részletes  és  pontos  megfigyelőnek 
mutatkozik,  mint  emberi  alakjainál.  A  mint  az 
utas  benyit  az  udvarházba,  csúnyán  rátámad- 
nak, de  a  gazda  szavára  egyenként  mindinkább 
halkan  meg  halkan  morogva  hátra  sompolyog- 
nak. Arany  megfigyeli  és  feljegyzi,  hogy  ha 
hívja  a  kutyát,  az  nemcsak  flirkcsó válva,  (ez 
már  nagyon  hagyományos  attitudeje  a  költé- 
szetbeli  kutyának),  hanem  nyiva  elébe  kiszalad. 
Ha  nagyobb  kutyák  neki  esnek,  akkor  a  meg- 
támadott kutya  körbe  forog,  majd  erre,  majd 
amarra  csap  és  szeme  ide-oda  vi~síat.  Urát 
mindenütt  keresi  és  érte  hetüsöl  és  befut  min- 
den határt.  A  kiszolgált  kutya  pedig  ajtó  előtt 
hasal,  lábát  a  küszöbre,  állát  az  ajtóra  nyújtja.* 
Ki  ne  emlékeznék  vissza,  hogy  hányszor  látott 
már  kutyát  ebben  a  kedvencz-positióban !  Mily 
csekélység  és  mégis  mily  hü,  mily  jellemző 
egy  megfigyelés !  Mennyivel  plastikusabb  és 
élénkebb  a  költemény  ilyen  detailokkal,  mint  ha 
csak  a  költök  szokásos  /;/'/'  kutyája  csóválja  a 
farkul,  mint    azt    leírásokban    és    regényekben 


*  Az  idéztem  helyek  a  következő  költeményekből 
vannak  összeiUlitva :  Tohli  s:^erelme  I.  7.,  II.  56.  Róisa 
í's  Ibolya  VIII.  Hd-;inrsdg,  Keveháia,  Családi  kör. 

untig  olvastuk !  Arany  itt  is,  mint  egész  köl- 
tészetében, nem  hagyományos  fogalmakkal, 
vértelen,  halványnyá  kopott  fordulatokkal,  ha- 
nem valódi  benyomások  után  dolgozik.  Ugy, 
a  mint  az  illető  állatot  alakjára  vagy  termé- 
szetére nézve  jellemző  helyzetben  látta,  úgy 
szereti  feltüntetni. 

A  kutyának,  ha  nem  is  méltó,  párja  a  macska. 
Már  mozdulataiban  is  van  valami  jelleméből: 
finnyás,  hamiskodva  ide-oda  simuló,  affectált. 
Épen  nem  oly  egyenesen,  nyiltan  jár,  mint  a 
kutya.  Van  egy  különös  sajátsága :  nyugodtan 
jár  néha,  egyszerre  fogja  magát,  minden  lát- 
ható ok  nélkül,  ugrik  egy  nagyot  és  aztán 
ismét  folytatja  előbbi  útját.  Bizonyára  mind- 
egyikünk megfigyelte  már  ezt;  regényekben 
vagy  költői  művekben,  hol  épen  macskát  írnak 
le,  nem  fényképezték  le  ezt  a  mozdulatot.  Arany 
speciális  faj-jellemző  hajlamához  híven,  épp  ezt 
a  szokását  emeli  ki : 

Ballag  egy  czicza  is  —  bogarászni  restéi, 
Óvakodva  lépked  hosszú  elnyúlt  testtel, 
Meg-megáll,  körülnéz  :  most  kapja,  hirtelen 
Eoy  iramodással  a  pitvarban  terem. 

Az  állat  jelleme  itt  is  mintegy  rövid,  futó  jele- 
netben van  összegezve. 

Arany  legbővebb  állatjellemzése  Pejkó,  Toldi 
Miklós  eposi  lova;  egyszersmind  az  egyedüli, 
a  melyen  a  hagyomány  nyomai  meglátszanak, 
mert  nem  benyomások,  megfigyelések,  hanem 
költői  minták  alapján  van  megalkotva.  A  lovag 
mellett  nem  feledkezik  meg    a    költő    lováról 

sem.  Pejkóról  egy  bíráló  őszinte  sport-lelke- 
sedéssel azt  állította,  hogy  a  nagy  költő  egyik 
legszebb  charactere.  Maga  Toldí  is  azt  mondja 
róla  (kétséges  bókkal):  ccEmber  vagy!»  A  jó 
lovas  testileg  mintegy  egybeforr  lovával  és 
vele  egynek  látszik.  A  monda  és  az  epos 
lelkikig  is  egyeknek  tartja  őket.  A  mese-  és 
eposköltő  szeretik  a  lovat,  ugyanabból  az 
okból,  a  melyért  hű  szolgát  is  szeretnek  az 
elbeszélésben  felléptetni ;  abban  a  küzdelemben, 
melyet  elmondanak,  kell,  hogy  a  hős  pártján 
is  legyen  valaki,  a  ki  vele  érez,  vele  együtt 
szenved  és  együtt  örül  vele.  Az  epikus  ló  az 
olvasó  sympathiájának  képviselője  magában  a 
műben.  S  valóban  nincs  szolga,  ki  jobban  ér- 
tené urát,  mint  Pejkó  Toldit:  ccTudja  már  a 
Pejkó,  ha  nem  is  tamtja».  Sőt  mi  több :  ez  az 
epikus  csuda-ló  mindenkivel  szemben  az  őt 
megillető  módon  viseli  magát.  Van  siyliisa  az 
emberekkel  való  érintkezésben.  A  midőn  Nagy 
Lajos  indulatos  nagylelkűséggel  a  folyamba 
ugrik,  hogy  kimentse  belőle  a  fuldokló  kob- 
zost s  ereje  már-már  elhagyja  —  íme,  egy- 
szerre csak  mellette  úszik  a  Pejkó,  oda  tartja 
gazdag  sörényét,  s  szeHden,  nagy  szeméből 
kisugárzó  okossággal  és  tisztelettel  néz  a  ki- 
rályra. Egészen  más  Benczével  szemben ;  mintha 
érezné,  hogy  ezzel  a  ficzkóval  humorosan  kell 
bánni.  Bencze  junior,  nagy  bámulatára  Olasz- 
országban, a  Lányi  folyó  mellett  megpillantja 
a  Pejkót.  «Haza  lopom»,  gondolja  magában 
és  reá  ül.  De  a  ló  nem  enged,  más  irányban 
neki  iramodik  s  ravaszul  röhögi  Bencze  kínját, 
ki  máskép    képzelte  a  dolgot.    Végre    urának, 

ARANY    jXnOS.  I  I 

Toldinak  gunyhójához  érnek :  itt  Pejkó  hirte- 
len dobbanással  megáll  és  úgy  leteremti  Ben- 
czét  Toldi  lába  elé,  hogy  csak  úgy  nyekkent. 
Toldi  pedig  meg  akarja  nézni,  kit  fogott  lova 
és  az  arczra  esett  Benczén  egyet  rúgva,  képre 
fekteti.  Lehet-e  a  lókötő  Benczének  stylszerübb 
bemutatója  ? 


VII.  EPIKUS  MŰVÉSZETE. 


Arany  epikus  művészete  a  compositioban 
sarkal.  Ama  rendkívüli  műgondnak,  melylyel 
költeményeit  megalkotja,  legnagyobb  részét  a 
szerkezet  megalkotására  fordítja.  A  hol  ezt 
gyöngének  sejti,  ott  abba  is  hagyja  a  munkát. 

Arany  szerkezete,  azaz  ama  művészete,  mely- 
lyel az  egyes  részeket  egészszé  olvasztja,  éppen 
nem  mechanikus,  nem  bizonyos  minta  után 
szabott:  a  szerkezet  nála  a  műfajtól  és  a  tárgy- 
tól függ;  velők  születik  és  velők  együtt  vál- 
tozik. 

Valamint  a  regény  részletező  lélektani  ele- 
mezéseit, úgy  bevitte  Arany  az  eposba  a 
dráma  compositióját  is.  Igaz,  hogy  nem  alkal- 
mazza tisztán,  hanem  az  epos  sajátlagos  szer- 
kezetét rendesen  csak  drámailag  kiélesíti. 
A  dráma  szerkezete  abban  különbözik  az  epos- 
étól,  hogy  az  utóbbiban  a  késleltető,  retardáló 
indító  okok  erösebbek,  mint  a  drámában,  a  hol 
szintén  előfordulnak,  de  a  nagy  erővel  feltörő 
cselekvényt  csak  rövid  időre  akasztják  meg. 
Hzek    a    tartóztató    motívumok    az    eposban 

folyton  küzdenek  a  cselekvénynyel,  le-leszo- 
rítják,  engednek  ismét  és  ily  módon  meghui- 
lámoztatják  az  eposzi  mese  folyamatát.  A 
széptani  kézikönyvek  a  dráma  szerkezetét  fel- 
szökő vonalakkal  szokták  jelképezni,  melyek 
a  tragikus  magaslaton  megtörnek  és  a  cata- 
stropha  felé  esnek.  Ezzel  párhuzamban  az  epos 
szerkezetét  külsőleg  hullámvonalakkal  szeret- 
ném megérzékíteni,  melyek  az  eposi  cselek- 
vény folyton  váltakozó  ereszkedését  és  emel- 
kedését jelképeznék.  Arany  a  Toldi  s:{ereh)ieheny 
a  Bolond  Istókban,  Nagyidai  c:iigdnyokhan.  tisztán 
eposi  szerkezetet  épít;  máshol,  mint  például 
Buda  haldldhan  vagy  Mnrány  ostromában  oly 
erősen  összefoglalja  a  cselekvényt  és  annyira 
fokozza,  hogy  a  dráma  szerkezete  jut  eszünkbe. 
Buda  halálában  a  késleltető  indítékok  követ- 
keztében a  cselekvény  többször  neki  emelkedik 
és  ismét  visszaapad:  a  két  testvér  elidegenke- 
dik és  újból  kibékül,  aztán  megint  össze- 
koczczan,  mire  ismét  megenyhülnek.  A  beíeje- 
zése  ellenben  akár  egy  drámáé :  a  szenvedély 
örvénye  elragadja  az  eddig  himbáló  cselekvényt, 
a  konfliktus  élesbűi,  a  tragikus  vétket  a  tra- 
gikus bukás  követi.  A  Toldi  s::;;^erebneben  nincs 
a  cselekvénynek  ily  magaslata,  melyről  egyszerre 
tragikusan  lezuhanna;  az  epos  akármely  helyére 
még  egy  hadjárat  történetét  lehetne  közbe- 
szúrni, Miklóst  még  a  török  ellen  lehetne 
küldeni,  valamint  Bolond  Istók  élményeit  bár- 
holmég  másokkal  lehetne  megtoldani,  a  nélkül, 
hogy  a  mü  szerkezete  lényegesen  megváltoznék. 
A  balladákban  is  a  szerkezet  hol  epikai,  hol 
drámai.   Török  Bálintban    a    cselekvény    epikai 

szálakat  ereszt,  míg  A^nes  ass:;x)ny,  a  Walesi 
bárdokban,  a  Tetemre  hivAshixví  drámai  csomóvá 
bonyolódik.  Aranynál  általán  minden  tartalom 
megtalálja  a  maga  compositióját ;  hol  kettős 
a  szerkezet,  mint  V.  Lás~lóhan,  a  hol  a  bol- 
dogtalan király  története  párhuzamosan  foly 
a  magyar  menekültek  történetével,  hol  képek 
sora  vonul  el  előttünk,  mint  az  Egri  leányokhan, 
hol  nagy  jelenetben  tömörül  össze  az  egész 
cselekmény,  mint  a  Tetemre  hiváshan.  Ez  már 
szinte  kis  classicus  franczia  tragédia :  szemmel 
tartja  a  híres  háromegységet,  (a  hely  és  időét 
is)  és  mint  a  franczia  classicus  tragédiák  több- 
nyire voltakép  csak  a  catastrophát  (az  5-dik 
felvonást)  adja  elő.  Néhol  az  teszi  epikusabbá 
az  előadást,  hogy  valaki  elbeszéli  az  egész 
költemény  tartalmát,  mint  például  A~  első 
lopáshíin  a  tolvaj  maga,  néhol  egy  más  cselek- 
vény  párhuzamos  közbeszövése  szolgál  tar- 
tóztató, retardáló  eleműi,  mint  az  F.  Lds:(ló- 
ban,  néhol  ismét  a  balladába  ballada  bújik,  mint 
SyOndi  két  apródjában,  hol  Ali  szolgájának 
közbevetett  intései  tartóztatják  az  apródok 
énekelte  ballada  menetét. 

Aranynak  a  drámai  coiiipositióhoz  való  haj- 
lama magával  hozza,  hogy  a  cselekvényt  össze 
szereti  pontosítani,  azaz  hogy  nem  beszéli  el 
egy  hosszabb  időn  lefolyó  eseménysor  egész 
lánczolatát,  hanem  oly  módon  rövidít  rajta, 
hogy  egy  eseménygóczba  tömöríti  s  egy  hely- 
hez és  bizonyos  rövidebb  időhöz  fűzi.  Az 
epikus  művészet  természetesen  megköveteli 
ilyenkor,  hogy  a  megelőző  események  is  benne 
foglalva,  vagy  legalább  valami  módon  pótolva 

legyenek.  Toldi  Miklós  bűnbeesése  és  margit- 
szigeti párbaja  közé  Illosvainál  vagy  egy  évi 
időszak  esik.  Aranynál  a  cseíekvény  kilencz 
nap  alatt  perdül  le;  kilencz  nap,  mely  azon- 
ban elegendő,  hogy  a  parasztsuhanczként  ne- 
vekedett Toldiból  öntudatos  lovag  váljék,  mint 
egy  heti  tavaszi  eső  egész  vegetatiót  fakaszt. 
A  többi  epos  is  hasonlóan  központosul :  Toldi 
estéje  meg  Katalin  néhány  nap  cselekvését  fog- 
lalja magában,  Murány  ostromának  cselek  vénye 
48  órába  van  szorítva.  Az  Első  lopás  egy  esteli 
elbeszélés,  Szondi  két  apródja  egy  meg-meg- 
szakított  ének  alakjában  van  előadva;  Zách 
Klára  cselekvénye  is  néhány  rövid,  de  irtóza- 
tos óra  műve.  Csupán  Toldi  s::;erehne  üt  el 
feltűnően  ez  összefoglalt  compositióktól :  a 
cselekvény  itt  térben  és  időben  regényesen 
szétfolyik.  Ugy,  mint  a  folyam  mindig  a  talaj 
alakulását  követve,  hegyet  megkerül,  merede- 
ken nagyot  zuhan,  lejtőn  rohanva  siet,  lapályon 
megtorkszúl,  úgy  tapad  a  Toldi  s:ier elmében 
az  epikus  cselekmény  az  eredeti  mese  szeszé- 
lyes változásaihoz  :  majd  Magyarországban  ka- 
nyarodik ide-oda,  egyszerre  csak  Csehországba 
szakad,  majd  ismét  az  Appenin  lejtőin  áramlik 
lefelé.  Arany  eredetileg  ezt  az  eposát  is  con- 
centrálni  akarta ;  az  egész  cselekvény  Aversza 
ostrománál  hatalmas  örvénybe  folyt  volna  össze; 
de  a  gazdag  mondai  anyag  elvégre  még  sem 
fért  el  ily  szűk  ágyban.  Toldi  s:(erelme  az  író 
tolla  alatt  mintegy  önkénytelenül  regényes, 
kalandos  epossá  szélesbült. 

A    különböző    tartalom    Aranynál   nemcsak 
különböző  szerkezetet,  hanem  különböző  han- 

got  idéz  elő.  Minden  apósának  más-más  a 
hangja;  Arany  annyira  belemélyed  tárgyába, 
hogy  az  előadás  módja  is  hozzáidomul,  a  mint 
például  gyermekkel  önkénytelenül  máskép  be- 
szélünk, mint  felnőttel,  nővel  máskép,  mint 
férfival,  előkelővel  máskép,  mint  alattvalóval. 
E  sok  hang  egyaránt  kifejezi  a  különféle  thé- 
mát,  meg  a  költő  változó  hangulatát.  A  Toldi 
egyszerű  naiv-népies  modorú.  Toldi  estéje,  a 
Nagyidat  c:(igányok.  Bolond  Istók  humorosak,  de 
e  mellett  nagyon  elütök.  Az  elsőben  a  humo- 
ros hang  hősi  eposba  vegyül,  a  másodikban 
sarcasticusan  mar  a  humor,  a  harmadikban 
subjectiv  csapongó^  játszi  mélabús.  Buda  halálá- 
nál  egy  középkori  reges,  Ró^sa  és  Ibolya  meg- 
írásánál egy  magyar  paraszt  meseköltő  lelkébe 
és  beszédmodorába  képzelte  magát  Arany:  a 
Katalin  költői  beszély  Byroni  hangjában  lázas 
indulat  vibrál,  az  Első  lopáséban  pedig  nyu- 
godtan visszapillantó,  bőven  részletező  öreg 
embert  vélünk  hallani.  A  tudós  macskája  gú- 
nyosan van  előadva,  Pá:(tnán  lovag  vígan,  a 
Bajits^  pajkosan;  Murány  ostroma  tárgyilagos 
és  drámai,  Toldi  s::^erelme  subjectiv  és  epikus, 
mint  a  középkori  romantikus  eposok.  Kü- 
lönben mit  feszegessem  e  különbségeket  ?  Száz 
húrja  van  az  Arany  epikus  lantjának,  mind- 
egyiknek más  a  zengzete.   Hallgassátok ! 

Arany  epikus  tehetségéből  hiányzik  a  lele- 
ményesség. Bonyolultabb  mesét  ügyesen  ki- 
eszelni: nem  az  ő  dolga.  Egyik  novellájában, 
mely  néhány  hónappal  a  Toldi  előtt  jelent 
meg,  a  hősnő  kocsiját  megvadult  lovak  tova- 
ragadják; ekkor  jelenik  meg  a  hős,  megmenti 

és  ilyen,  novellákban  már  épen  nem  szokatlan 
úton  ismerkedik  meg  a  hősnővel.  \'an-e  ennél 
elkopottabb  novella-motivum?  Eredeti  lelemény 
van  továbbá  még  a  Bolond  Istókban :  de  a 
költő  csakhamar  abban  hagyja  és  a  maga  életé- 
nek meséjét  kezdi  elbeszélni.  A  nagyobb  fel- 
találó tehetség  hiányát  egy  más  adománya 
pótolja :  ha  nem  is  tud  változatos  új  mesét 
szőni,  nagyon  is  ért  adott  motívumok  kimé- 
lyítéséhez,  tud  zilált  adatokat,  töredékes  voná- 
sokat összhangzó  mesévé  kerekíteni.  Aranynak 
mindig  valami  biztos  talajra,  valami  hagyo- 
mányra van  szüksége,  a  melyre  eposát  épít- 
heti. Mindenütt  azt  kereste,  a  mit  epikus  hitelnek 
nevezett:  népmondai  vagy  krónikái  szálakat, 
melyekből  aztán  elbeszélésének  gobelin-képeit 
szőtte.  A  néphagyomány  vagy  a  történelmi 
források  maradványait  a  legnagyobb  ügyes- 
séggel bele  tudta  illeszteni  meséjébe.  Nem  igen 
ejtett  el  valamit,  a  mit  tárgyáról  régi  adatként 
talált :  költői  működése  leginkább  arra  szorít- 
kozott, hogy  az  átvett  motívumokat  nemesítse. 
Ilosvai  verses  Toldi-krónikája  groteszk,  nyers 
és  nevetséges  clown-nak  tünteti  fel  Toldi 
Miklóst :  kétszeri  gyilkosságba  esik,  egy  fene- 
vad bikát  farkánál  fogva  hurczol  a  mészár- 
székbe, hol  májat  löknek  a  székállók  elébe, 
a  mit  ő  hálásan  fogad;  később  egy  özvegy- 
menyecske úgy  tréfálja  meg,  hogy  az  ablakra 
feszített,  oroszlánt  ábrázoló  szőnyegnek  ugratja, 
mire  ez  az  óriás  hústömeg  az  emeletről  utczára 
zuhan.  Arany  mindezt  a  maga  módjára  fel 
tudja  használni  és  mindebből  az  adatból  egy- 
egy  vonás  törlésével  vagy  bizonyos    idomítá- 

sal  rokonszenves  Toldit  tud  teremteni.  Igen 
jellemző  a  motivumok  e  nemesítésére  a  Toldi 
síri  látogatásának  története. 

Ilosvai  azt  beszéli,  hogy  Toldi  egy  alkalom- 
mal betört  egy  gazdagsírboltjába  és  kifosztotta. 
Arany  ezt  az  undok  bűnt  nem  akarta  egé- 
szen mellőzni,  mert  a  krónikái  tudat  ezt  így 
tartja;  de  átvenni  sem  akarta  mindenestül, 
mert  így  viszont  hősét  megvetésünkre  kár- 
hoztatja. Ily  módon  tehát  elfogadta  a  ténye- 
ket, de  egész  máskép  okolta  meg :  Toldi  betör 
a  gellérthegyi  sziklaboltba,  hogy  Piroskát  még 
egyszer  láthassa;  ezt  az  alkalmat  két  budai 
tolvaj,  Hinz  és  Kunz,  arra  használja,  hogy 
belopódzkodjanak  a  sírkamrába;  később  pedig 
Toldi  sírrabló  hírét  költik.  Látjuk  tehát,  a  tör- 
ténet bizonyos  módosításokkal  itt  is  megesik, 
de  szelleme  egészen  más.  Arany  mmtegy  le- 
hüvelyezi a  hagyományt  és  megmagyarázza, 
hogyan  keletkezett  az  az  Ilosvai  közölte  hír, 
miszerint  Toldi  sírrablásra    vetemedett   volna. 

A  hagyományos  motivumok  ily  értelme- 
zése és  nemesítése  azonban  a  régi  krónikának 
vagy  mondának  gyakran  csak  a  betűjét  hagyja 
meg,  szellemét  pedig  egészen  megváltoztatja.  Mi 
czélból  ragaszkodott  Arany  ezekhez  az  egyes 
eseményekhez  annyira,  ha  aztán  egész  értel- 
müket kiforgatja,  ha  a  régieket  egész  új  indító 
okokkal  cseréli  ki,  melyek  az  elbeszélt  törté- 
netek jellegét,  a  szereplők  jellemét  a  mondai 
felfogástól  elütő  színben  tüntetik  fel?  Arany 
a  mesei  hagyomány  tiszteletének  örve  alatt 
csak  a  külsőségeket  tartja  meg ;  a  régi  ruhák- 
ban,   a    régi    nevek    alatt    az    ő    képzeletének 

alakjait  szerepelteti,  szívüket  az  általa  kieszelt 
indító  okokra  reagáltatja  és  e  mellett  folyton 
a  hagyományra  hivatkozik,  hogy  elbeszélésé- 
nek ódonzománczú  hitelt  adjon. 

Arany  egészben  véve  tehát  részint  az  epikus 
hitel  kedvéért,  részint  önálló  lelemény  híjából 
megtartja  a  krónikás  vagy  mondai  elbeszélés 
egyes  szálait,  külső  adatait;  de  összeilleszté- 
sükben, kimélyítésükben,  nemesítésükben  erős 
és  szerencsés  combinatio- tehetséget  mutat. 
Nem  a  bonyolultabb  mesék  kieszelésében,  ha- 
nem megszerkesztésükben  nyilatkozik  epikus 
tehetsége. 


I. 


A  következő  ténynyel  állunk  szemben : 
1846-ban  egy  harmincz  éves,  homályos  nevű 
alárendelt  kisvárosi  tisztviselő,  ki  még  soha 
sem  járt  a  fővárosban,  egy  irodalmi  társulatnak 
nagyobb  epikus  művet  küld  be.  A  társulatnál 
megvizsgálják  a  költeményt  és  kiderül,  hogy 
remekmű. 

Mindez  gondolkodóba  ejthet.  Mikép  kelet- 
kezett e  mű?  Mi  segítette  e  szűk  körben  élő 
városi  aljegyzőt  elkészítésében  ?  Eleve  is  vilá- 
gos, hogy  itt  rendkívüli  külső  és  belső  előz- 
ményekkel kell  találkoznunk.  Magyarázatkép 
helyezzük  magunkat  azon  körülmények  körébe, 
melyek  közt  a   Toldi  nőtt. 

Mindenekelőtt  fontos,  hogy  a  negyvenes 
évek  politikailag  izgatottak,  lendületesek  voltak. 
A  vihar  illatja  a  levegőben ;  a  lehullott  lombok 

tánczolni  kezdenek  a  porban.  Mindenki  érzi 
a  nagy  idők  közeledtét.  A  közélet  rohamosan 
fejlődik,  Széchenyi,  Kossuth  neveihez  nagy 
programmok  fűződnek,  melyekről  senki  sem 
bír  közönyösen  beszélni.  Hogyne  izgatná  fel 
mindez   a   kor  legfogékonyabb   fiát,   a   költőt. 

E  nagy  mozgalmakon  kivül  még  más  külső 
okok  hatnak  Aranyra.  A  demokratikus  áram 
egyre  hatalmasabb  lesz;  a  nép  meg  a  népies 
divatba  jő.  Az  országgyűlés  behatóbban,  mint 
valaha  foglalkozik  a  jobbágyok  teljes  meg- 
váltásával; az  első  és  tán  leghatásosabb  nép- 
színművek e  korban  kerülnek  a  nemzeti 
színpadra;  a  szépirodalmi  lapok  népdalszerű 
verseket  közölnek;  a  Kisfaludy-Társaság  össze- 
gyűjteti a  népmondákat  és  népdalokat;  a  képző- 
művészetekben is  feltűnnek  az  alföld  lakói; 
magyar  juhászokat,  szegény  legényeket,  csikó- 
s'okat  aczélba  metszenek,  mint  levélnyomót 
vasba  öntenek  vagy  kávés  findzsára   festenek. 

A  népies  tendenciák  mintegy  a  levegőben 
voltak,  hol  mint  a  virág  hímpora  szapo- 
rodtak; a  nép  közt  nevelkedett  Aranyra 
pedig  annál  erősebben  hathattak,  mivel  egy 
mindegyiknél  fényesebb  példa,  a  Petőfié  szintén 
a  népies  felé  vonzta. 

Ez  magyarázza  a  költemény  irányát :  mi 
magyarázza  tárgyának  megválasztását  ? 

A  Kisfaludy-Társaság  1846-ban  oly  verses 
költői  beszclyre  hirdetett  pályázatot,  melynek 
hőse  valamely  a  nép  ajkán  élő  történeti  sze- 
mély, például  Mátyás  király,  Toldi  Miklós, 
Kádár  vitéz  stb.  Mennyire  hódított  ekkor  már 
a  népies  irány,  kitetszik  a  pályahirdetés  kivan- 

ságából,  hogy  a  költemény  formája  és  szelleme 
népies  legyen.  Aranyt  e  hirdetés  megkapta, 
mert  nagyon  talált  hajlamaihoz.  Arany  már 
régebben  szerette  a  XVI.  századbeli  verses 
krónikákat  olvasgatni  és  Toldi  Miklós  alakja 
annyival  inkább  érdekelte,  mert  valóban  népies, 
a  nép  közt  nevelkedett  és  a  nép  száján  élő 
egy  alak.  Szalontai  helyi  hagyományok  már 
régebben  érdeket  keltettek  benne  hőse  iránt; 
azt  a  sphaerat,  melyből  szakadt  a  fiatal  Toldi, 
a  magyar  vidéket  úgyis  jobban  ismerte,  mint 
például  Mátyás  királyi  udvara  fényét  és  zaját. 

A  versmérték  megválasztására  nézve  a  ré- 
gebbi költők  meg  Petőfi  János  vité:(e  volt 
döntő.  A  classcius  versmértékeket  a  népies 
tárgy  és  a  pályázati  hirdetés  egyaránt  kizárta. 

A  cselekvény  vezetésére  első  sorban  Ilosvai, 
Arany  fő,  sőt  voltakép  egyedüli  forrása  volt 
legnagyobb  befolyással.  Illosvai  Péternek  Toldi- 
ról a  XVI.  század  második  felében  írt  műve 
száraz,  krónikás  czammogású  verses  életrajz; 
jellemzése  alig  érthető,  de  nyelve  helyenként 
bizonyos  erőt  és  tömörséget  mutat.  Arany 
átveszi  Ilosvai  költeményéből  az  elemeket,  de 
tehetségének  és  művészetének  megfelelően 
átidomítja.  Mindenek  előtt  új  alapot  ad  a  cse- 
lekvénynek :  a  testvérek  viszálkodását  Ilosvai 
csak  érinti,  míg  Aranynál  ez  a  cselekvény  fő- 
rúgója:  György  kapzsiságból  parasztnak  nevel- 
teti Miklóst,  kitudja  birtokából,  megsérti, 
világgá  zaklatja,  bűnbe  kergeti,  míg  öcscse  hős- 
tettével jóvá  nem  lesz  bele.  Arany  a  cselekvény 
zilált  fonalait,  melyek  Ilosvaiban  ide-oda  lóg- 
nak, összekapcsolja,  minden  részletet  megokol 

ós  a  cselekvényt  rövid  időre  vonja.  Ilosvai 
Toldija  nyers  akrobata,  kinek  lelkébe  a  művelt- 
ség, az  erkölcs  egy  sugarát  se  látjuk  hatolni: 
Aranynál  Miklóst  az  a  nemes  vágy  hajtja 
a  király  elé,  hogy  valami  rendkívüli  tettel 
tisztára  mossa  magát.  Ilosvai  hősének  főrúgója 
az  óriás  physicumának  kedvtelése  a  testi 
megerőltetésben.  Aranyénak  a  lelkiismeret. 

Arany  e  mellett  tudja,  hogy  a  költői  mű 
mindig  jellemzés:  a  lyra  hangulatot  vagy  érzel- 
met, az  epos  meg  a  dráma  cselekvő  vagy 
szenvedő  embereket  jellemez.  Arany  már  nem 
érheti  be  azzal,  hogy  egy  sor  kalandot  beszéljen 
el,  melyek  hőse  valami  Toldi  Miklós;  neki 
ezt  az  alakot  meg  kell  jellemeznie,  azaz  cse- 
lekvényei révén  úgy  elénk  állítania,  hogy  mi, 
az  olvasók,  mint  valami  barátunkat  ismerjük. 
Arany  tehát  megválogatja  az  adatokat  és  mind- 
azt, a  mit  jellemzőnek  tart,  egy  rövid  időn 
leperdűlő  cselekvény  keretébe  szorítja.  Nem 
mondja  el  Toldi  egész  ifjúságát,  mint  Ilosvai, 
csak  egy  hetet  szakít  ki  belőle,  de  ezalatt  oly 
sok  jellemző  dolog  történik,  hogy  mi  teljesen 
tisztába  vagyunk  a  cselekvők  jellemével,  tet- 
teik rugóival  és  lefolyásával.  Nem  nagyolja 
annyira  az  előadást,  mint  Ilosvai,  mert  az  epos 
részletező,  bővebb  elbeszélés ;  Arany  eposa 
tele  van  apróbb  vonásokkal,  melyek  életet  és 
valószínűséget  adnak  Ilosvai  bábjátékának. 
Magyar  vidéken  élve,  magyar  jellemek  közt. 
Arany  beviszi  eposába  a  magyar  népéletet : 
a  korcsmai  jelenet,  hol  Miklós  a  czigány  előtt 
tánczol,  részletes  genrekép.  Ezzel  együtt  a 
háttér  is  határozott  színt  ölt :  a  magyar  alakok 

mögött  a  napmelegtől  égő,  gémes  kútú  széna- 
boglyákkal megrakott  délibábos  puszta  nyúlik  el. 
Nem  kevésbbé  fontos,  mint  a  tárgy  termé- 
szetének és  Ilosvai  művének  hatása,  volt  Petőfi 
János  vité:(ének  befolyása  a  Toldira.  Petőfi 
János  vité^^e.  nagy  forduló  irodalmunkban:  az 
a  huszonkét  éves  vándorszínész,  ki  néhány 
éjjel  alatt  pesti  kis  hónapos  szobájában  papirra 
veti  ezt  a  tündérmesés  epost,  egész  új  irányba 
tereli  irodalmunkat.  Ennyire  magyar  költői 
művet  még  nem  írtak  előtte :  a  tárgy  maga 
tiszta  magyar  képzelet  terméke,  alakjai,  nyelve, 
versmértéke,  motívumai,  épp  oly  magyarok 
meg  népiesek,  mint  az  eposi  machineria 
helyébe  lépő  óriások,  tündérek,  manók,  kik 
mindannyian  népünk  képzeletéből  valók.  E  mű 
gyújtotta  meg  Arany  képzeletét:  azt  az  elő- 
adást, azt  a  hangot,  melyet  Petőfi  Já^ios  vité^é- 
ben  talált,  alkalmazta  a  magasabb  fajú  epos 
tárgyához  és  modorához  idomítva  a  Toldi  első 
részében.* 


*  Nem    nehéz    egyes    párhuzamos    helyeket    találni, 
melyek  e  részben  a  két  mű  rokonságára  vallanak.    Pl. 

Szörnyen  zengett  az  ég,  hullt  az  istennyila. 

János  vitel  V. 

Zengett  az  ég  szörnyen,  csattogott,  villámlott. 

Toldi  VII. 

Nézte  őt  a  kék  ég,  a  fényes  nap,  alább 
Ragyogó  szemmel  a  tündér  délibáb. 

János  vitel  V- 

Ki  volt  útitársa  a  kietlen  pusztán  ? 
A  nap  ment  utána  a  kék  égen  úszván. 

Toldi  VII. 

Ha  meggondoljuk,  hogy  a  szerző,  ki  e 
hatások  közepette  áll,  miíy  nagy  ismerője  a 
népnyelvnek,  meg  szorgalmas  tanulmányozója 
az  ó-  és  újkori  remekíróknak,  ha  felidézzük 
magunk  elé  nagy  nyelvérzékét  megfigyelő 
tehetségét,  a  részletekig  ható  erős,  realistikus 
képzeletét  —  maga  a  mű,  Toldi,  úgy  tűnik 
fel,  mint  e  tehetség  és  ezen  hatások  szükség- 
képeni  eredménye. 

Arany  a  Toldiha.n  új  nyelvvel  új  műfajt 
vezetett  be  irodalmunkba.  Toldi  népies  epos; 
nyelve  és  felfogása  egyaránt  népies.  Alakjai  a 
nép  körében  mozognak,  a  nemes  születésű 
Toldi  is  parasztok  közt  él.  A  költő  eszménye 
is  népies :  egyszerű  szív,  tiszta  erkölcs,  vitéz- 
ség, becsületesség,  gyermeki  szeretet  —  ezt 
magasztalja  a  költemény.  Felfogásának  népies- 
sége  legtisztábban  a  motívumokban  mutatko- 


A  helyzet  is  hasonló  a  két  utolsó  idézetnél  :   Toldi  is, 
mint  János  vitéz  a  pusztán  bolyong  elzüllve. 

A  föltámadó  nap  legelső  sugara 
Lesütött  a  háznak  füstölgő  romjára, 
Pusztult  ablakán  át  benézett  a  há^l'a. 
Ott  a  haramjáknak  csontvázát  látta. 

János  vité\  VI. 

A  leáldozó  nap  utolsó  sugara, 
Vörös  sievimel  nézett  a  siralmas  tájra 
Nem  látott  egyebet    csak  a  véres  halált, 
S  hollósereget,  mely  a  halottakra  szállt. 

János  vitel  XIII. 
rany  szerint  a  nap  hajnalkor 

Betekint  fél  szemmel  egy  törött  ablakon, 
Hát  csak  a  czimbalmost  látja  benn   egy    padon. 

Toldi  XI. 

zik:  ezek  mind  oly  egyszerűek,  a  lelki  élet 
ama  kezdetleges  fokáról  valók,  melyeket  még 
a  gyermek  is  felér  észszel.  Semmi  bonyolult 
lélektani  probléma,  a  dolgok  mind  úg}'szólva 
népmesei  egyszerűséggel  folynak  le. 

A  szerző  kortársait  mindenekelőtt  az  esz- 
közök egyszerűsége  lephette  meg,  melylyel 
Arany  oly  nagy  költői  hatást  idéz  elő.  Semmi 
nyoma  sem  a  hagyományos  epikai  pompának, 
sem  a  nagyszavú  rhetorikának;  még  a  múzsákat 
sem  invocalja,  kik,  mint  amaz  ismert  szellem- 
idéző szellemei  rendesen  meghivatnak,  de  nem 
jelennek  meg. 

Nem  kevesbbé  vonzó  volt  erre  a  korra, 
mely  a  jobbágy  felmentését  oly  izgatottan  vi- 
tatta, maga  a  mű  meséje,  Toldi  Miklós  fel- 
törekvése mintegy  képe  volt  a  paraszteman- 
cipatiónak.  Arany  Toldijában  költőileg  felfedezte 
a  falusi  világot,  a  melyet  ugyanabban  az  időben 
Francziaországban  George  Sand,  Németország- 
ban Auerbach  tanulmányozott  novelláiban.  A 
nagy  válság  előtt  nálunl^  mindenki  érezte,  ha 
csak  homályosan  is,  hogy  a  nemzet  ereje  alsó 
rétegeiben  van. 

A  Toldi  első  része  mint  egy  felvidító,  össz- 
hangzó  egész  tűnik  elénk  művészi  szépségének 
fényében.  Homer  örök'  eposaihoz  hasonlítot- 
ták nem  reminiscentiái  után,  melyekre  itt-ott 
akadunk;*  mélyebben,  szellemében  van  valami 

Arany :  Mint  a  barna  éjfél  szeme  pillantása  (Toldi- 
ról). Homer :  ó  -i^is  vuxTt  eotxw.  Ilias  I.  47.  Arany : 
«Két  szemét  halálos  hályog  eltakarta».  (III.)  Homer: 
Tov  OE  0X0X0?  oaoE  xaXu'l^v.  Ilias  VI.   ll. 


homéri,  mintha  görög  méhek  a  magyar  puszta 
virágain  gyűjtöttek  vohia  mézet.  Homéri  benne 
a  plastikai  előadás :  nyugodt,  minden  körvona- 
lat kiemelő  megvilágításban  terül  el  előttünk 
az  Alföld,  mint  az  Odysseában  az  archipelagus, 
vagy  az  Iliasban  a  Skamander  völgye.  Homéri 
mindenek  előtt  a  költői  eszközök  és  a  lelki 
állapotok  egyszerűsége.  E  művészi  egyszerű- 
ség, melynek  kifolyása  a  nyelv  népiessége  és 
a  bonyodalom  könnyen  áttetsző  volta,  az  elő- 
adás nyugodtsága  —  mind  a  görög  szellem 
öröksége. 

Tolíii  estéjében,  melyet  Arany  néhány  hó- 
nappal az  első  Toldi  befejezése  után  kezdett 
meg,  az  új  tárgy  új  hangot  vont  maga  után. 
Az  első  rész  az  ií]ú  Toldi  emelkedését  éne- 
kelte meg,  a  második  tárgya  a  vén  hanyatlása. 
Az  első  rész  andalító,  mint  egy  tavaszi  reggel; 
a  második  hangulata  komor,  mint  a  borús 
őszi  szél,  mely  nyirkos  szárnynyal  sárga  leve- 
leket seperget  útjainkon.  De  a  felhőkön  néha- 
néha  átszűrődnek  a  nap  sugarai:  ez  az  eposz 
humor  ja. 

A  humor  szóval  nagyon  visszaélünk  mai 
napság :  aesthetikailag  a  humor  oly  nevettető 
elem,  melynek  komoly,  sőt  méla  (érzelmi 
vagy  gondolati)  alapja  van.  Toldi  estéjéhen  a 
hanyatlás  komikumát  látjuk ;  a  düledező  házzal, 
a  gyom  felverte  őskerttel  együtt  Toldi  is  meg- 
romlott. E  hanyatlás  már  mint  olyan  humoros 
hatással  van  ránk ;  a  lianyatlásban  tudniillik  min- 
dig két  elem :  a  régi  épség  és  a  jelen  fonákság 
ellentéte  van  meg.  Ez  az  ellentét  természeténél 
fogva  nevetséges,  de  ha  az  immár  megromlott 

régi  ép  állapotára  gondolunk,  egyszersmind 
szomorú.  E  komikum,  melynek  víg  színein 
átütődik  a  szövet  sötét  fala,  a  humor. 

Míg  az  egész  epikus  szerkezet  humora  a 
hanyatlásban  rejlik,  mely  a  virágzással  szemben 
szomorú  is,  nevetséges  is,  a  főhősben  bár  igen 
diskret,  halk  hangon  másféle  humor  nyilat- 
kozik :  Miklós  a  múlt  időt  akarja  a  tőle  elütő 
jelenbe  átvinni.  Ebben  rejlik  szerepének  nagy- 
lelkűsége, de  fonáksága  is. 

Toldi  estéje  valósággal  humoros  epos;  a 
költő  nem  áll  többé  hősének  álláspontján,  nem 
azonosítja  magát  személyeivel,  hanem  maga- 
sabb szempontból  nézi.  Fájdalmas  részvéte 
mosolyra  derűi  ajkán,  könnyein  át  szeretetre- 
méltó jókedv  ragyog.  Arany  még  mindig  sze- 
reti Toldit,  de  látja  tévedéseit  és  fonákságait 
mind.  Toldi  estéjében  több  a  víg  jelenet,  mint  az 
első  részben,  de  az  epos  mégis  sirassál  kez- 
dődik és  temetéssel  végződik. 

Toldi  estéjenek  megfogamzásánál  Aranynak 
nagy  nehézséggel  kellett  megküzdenie  :  hasonló 
tárgyat  különböző  módon  elmondani.  Valóban 
az  első  meg  ezen  harmadik  rész  indító  okai  fel- 
tűnően rokonok.  A  harmadik,  valamint  az  első 
rész  Toldija  elhagyja  Nagyfalut,  három  nap 
utazik  a  pusztán,  Budára  érkezve  mint  név- 
telen harczos  legyőz  egy  óriás  erejű  idegen 
vitézt,  és  meg-  (illetőleg  vissza-)  nyeri  Nagy 
Lajos  szeretetét.  Arany  azonban  egész  új  meg- 
világításban és  oly  művészi  színváltozásokkal 
tudta  ezeket  a  főmotivumokat  másodízben  elő- 
adni, hogy  az  olvasó  nem  érzi  az  ismétléseket. 
A    puszta,   a    melyen    a    fiatal    Toldi    áthalad. 

eleinte  zivataros,  később  kitisztult  kék  égen 
«úszik»  a  nap  utána,  negyed  nap  délibáb  vizé- 
ben hegyek  lebegnek  előtte.  Egész  másnak 
látszik  ez  az  út,  midőn  a  vén  Toldi  járja. 
Toldi  estéjében  az  utazás  alatt  a  hajnal  tündére 
nem  ül  ki  az  ég  küszöbére ;  három  álló  napig 
sűrű,  nehéz,  fojtó  köd  nyomja  a  puszta  hatá- 
rait: a  délnek  nincs  napja,  az  éjfélnek  nincs 
sem  holdja,  sem  egy  szem  csillaga.  Harmadnap 
reggel  a  csipős,  hűs  szellő  messzire  zavarja 
a  lomha  ködöt  és  Toldi  reggel  érkezik  a  fő- 
városba, melyet  első  ízben  este  látott. 

Hasonlóan  eltérő  hatású  Toldi  győzelmes 
párbajának  leirása  a  két  műben.  Toldiban  (I.) 
a  szigeten  gyalog,  Toldi  estéjében  Budán  lóháton 
esik  a  harcz.  A  harmadik  részben  a  párbaj 
előtt  magunk  előtt  látjuk  a  Toldi  fellépésének 
előzményeit,  a  két  testvér  elestét,  részt  veszünk 
abban  a  feszült  várakozásban,  midőn  hosszú 
kínos  hallgatás  után  a  kapus  egyszerre  csak 
megfújja  a  kürtöt,  mosolygunk  Bencze  aka- 
dályokkal küzdő  bevonulásán  és  izgatott  ér- 
dekkel követjük  a  harcz  változó  sorsát,  hol 
Toldi,  hol  az  idegen  előnyét  látva.  Az  első 
Toldiban  voltaképen  nincs  is  valóságos  párbaj, 
csak  a  párbaj  előjátéka :  a  kézszorítás,  és  utó- 
játéka: a  cseh  alattomos  támadása  és  bűnhő- 
dése van  meg  benne.  A  harmadik  rész  harczá- 
ban  Toldi  már  gyakorlott  vívónak  mutatkozik, 
a  mi  az  első  rész  paraszt  sihedernek  nevel- 
kedett Toldijától  nem  telik.  A  harcz  befejezte 
után  a  vén  Toldit  nem  vezetik  rögtön  a  ki- 
rály elé,  hanem  el  engedik  vágtatni  és  csak 
később   érik    utói,   a   mi   ismét   egy   élénkítő 

változata    a    megfelelő    első    részbeli     motí- 
vumnak. 

A  cselek  vény  e  föszálain  kívül  még  más 
részletek  is  hasonlók  a  két  Toldihun:  Toldi 
itt  is,  ott  is  azért  indul  a  fővárosba,  hogy 
valamit  jóvá  tegyen;  itt  nagy  ivás  esik  egy 
helyütt  Benczével,  mint  akkor,  midőn  a  fiatal 
Miklós  száz  aranyat  talál  a  rozskenyérben; 
itt  is  ingerlik  a  vén  Toldit,  mint  György 
szolgái  egykoron  a  fiatalt ;  itt  a  Toldi  estéjében 
is  dühroham  az  ingerlés  következménye,  mely 
bezárja  a  cselekvényt,  mint  az  első  részben 
(a  szolga  megölése)  megindította  volt :'  de  e 
hasonlóság  mellett  is  mennyire  más-más  mind 
ezeknek  a  hatása  a  két  részben!  Mily  sok  a 
különbség  a  hasonlóban,  mily  nagy  eltérés  a 
külső  egyezések  mellett !  Nemcsak  hogy  más 
lánczolatban,  más  környékben,  más  lelki  álla- 
potban történnek  a  hasonló  események :  a 
hangulat  is  egészen  elütő.  Az  első  részben  a 
hajnal  dicső  ragyogásában  látjuk  a  cselekvés 
színterét,  melyet  a  harmadik  rész  már  az 
alkonyat  vörösös-hamvas  ködében  rezegve 
mutat  fel. 


II. 

A  Toldi  szerelmén  Arany  kisebb-nagyobb 
félbeszakításokkal  harmincz  évig  dolgozott. 
Első  énekei  1850-ben  jelentek  meg  Daliás 
Idők  czímen,  utolsó  versszakait  a  már  meg- 
őszült költő  ((küzdve  kórral-bajjal»,  1879-ben 
fejezte   be.   Minthogy  az  eposz   ekkép   Arany 


fejlődésének  különböző  korszakaiba  esik,  nem 
lephet  meg  bennünket  egyes  alkotó  részeinek 
eltérése.  Nagyjában  tekintve,  három  réteget 
lehet  a  Toldi  s:(^er  el  méhen  megkülönböztetni: 
egy  a  lovagkor  kalandjait  és  erkölcseit  fel- 
tüntető derűit  eposzt:  a  Daliás  Időket  (a  mai 
alakban  az  I.  éneket  és  a  II.  ének  i — 34.  vers- 
szakait); egy  lélektanilag  részletesen  rajzolt  sze- 
relem, Toldi  és  Piroska  viszonyának  történetét, 
mely  a  mü  zöme,  Arany  legnagyobb  remeke, 
és  harmadszor  egy  bő,  kissé  fárasztó  tol- 
dalék-compositiót,  mely  Nagy  Lajos  olasz  had- 
járatának főeseményeit,  várvívásait  és  bosszú- 
állását adja  elő. 

Az  első  alkotó-rész  előadása  élénk,  részletes, 
festői;  a  költő  szeme  gyönyörrel  nézi  a  közép- 
kor festői  lovagkalandjait;  a  második  elemező, 
mély  egyéni  fájdalmaktól  áthatott,  feltűnően 
plastikus;  a  harmadik  réteg  előadása  tömör, 
nagyoló.  Az  egész  mü  a  középkor  lovagvilágát 
középkori  formában  tünteti  fel,  azaz  oly  epos- 
ban,  melyben  még  nem  vált  el  egészen  lyra 
és  elbeszélés,  melyben  az  egyéni  elemek  át- 
áttc)rnek  az  eposz  tárgyilagosságán  és  Szél 
Piroska  alakja  a  cselekvő  személyek  és  a  költő 
közé  lép,  mint  Dante  Isteni  színjátékában 
Beatrice.  * 

A  Daliás  Idök  derült  színei  az  eposz  mai 
alakjában  jórészt  elsötétültek.  A  Daliás  Időkben 
Toldi  Tar  Lőrinc/  sisakjában  vív  azon  a  torna- 


*  Tohli  sierelme  VI.  ének  i — 7.  Öumag;lról,  karls- 
badi  (is  margitszigeti  tartózkodásáról  több  helyütt  emlé- 
kezik meg.   Ifjúságiiról   VI.    18.,   21.  őseiről  XII.   112. 

játékon,  melyben  Piroska  a  győztes  jutalma. 
Az  aczélpánczélban  vívó  Toldi  minden  tettetése 
mellett  is  rendre  nyeregből  dönti  ellenfeleit 
mind:  Piroska  azonban  észrevette,  hogy  nem 
a  balog  Tar  Lőrincz,  hanem  Toldi  a  győztes 
harczos,  ki  aztán  minden  akadály  nélkül  lesza- 
kaszthatja a  rózsaszálat.  Toldi  meg  is  üli 
eljegyzését  Piroskával,  Tar  Lőrincz  pedig  kár- 
pótlásul (hogy  senkinek  se  legyen  oka  pa- 
naszra) Miklós  húgát,  a  'későbbi  Anikót,  kapja, 
kinek  kezével  Arany  itt  még  elég  mostohán 
rendelkezik.  A  Toldi  s^erehnéhQn  igen  sajátságos 
változás  áll  be.  Az  álharcz  itt  is  megtörténik : 
Piroska  szintén  felismeri  Toldit;  de  ez  vissza- 
vonul, Piroska  kezét  álszégyenből  Lőrincznek 
hagyja  és  így  örökre  feldúlja  mindkettejük 
boldogságát.  Látjuk  tehát,  a  Daliás  Idökhen 
Toldi  cselének  semmi  rossz  következménye : 
számba  se  veszik,  a  költő  egész  könnyen  át- 
surran rajta.  Ugyanennek  a  cselnek  a  Toldi 
s:(^erelmehen  egyszerre  nagy-tragikus  a  jelentő- 
sége. A  mi  az  i86i-diki  feldolgozásban  szóba 
se  jön,  oly  jelentéktelen,  az  néhány  évvel 
később  Arany  képzeletében  az  egész  életre 
kiható  vétség. 

Toldi  s:(erelmére  már  Arany  lelkének  árnyéka 
esett.  Leányának  halála  után  (1865.)  minden 
tájék  elkomorul,  minden  égi  fény  elborul,  min- 
den thema  tragikus  irányú.  A  Toldi  Syereliiiehan 
most  már  kis  vétségnek  nagy  következménye- 
ket tulajdonít,  a  mint  azt  Kemény  annyira  sze- 
reti regénveiben  feltüntetni.  Arany  a  Daliás 
Időket  nem  vette  fel  összes  műveinek  utolsó 
kiadásába;   tán   azért,   mert  nem  akarta,  hogy 

olvasói  műhelyébe  pillantsanak,  és  lássák,  mily 
különböző  módon  van  egy  és  ugyanazon  moti- 
viim  a  két  műben  felhasználva :  a  mi  boldogító 
az  egyikben,  az  a  másikban  halálos.  Ep  úgy, 
mint  a  Toldi  j-~í'rí'//;/í^ben,  mintegy  tűhegyre 
állítva  találjuk  a  tragikai  vétséget  a  Tetemre 
hivás  czímű  balladában,  a  hol  Kund  Abigél  egy 
kaczér  incselkedése  öngyilkosságot  és  őrült- 
séget von  maga  után. 

Azon  különböző  elemek  közül,  melyek  Toldi 
s~erelmét  alkotják,  a  középkori  lovagkalandok, 
hadjárat  leírások  és  Toldi  meg  Piroska  sze- 
relmének története  közül  leginkább  érdekel 
bennünket,  mert  emberileg  legközelebb  áll 
hozzánk :  az  utolsó  alkatrész.  Az  elbeszélés 
lélektani  kimélyítését  csak  az  előadás  meleg- 
sége és  plastikája  múlja  felül.  A  szereplők 
lelki  állapotával  együtt  külső  mozgásuk  is 
mindig  mintegy  megjelenítve  szemünk  előtt 
áll.  Mily  igaz  és  egyszersmind  költői  —  hogy 
csak  egy  példát  hozzak  fel  —  ama  kényes 
jelenet  leírása,  midőn  Tar  az  ebédnél  megsérti 
feleségét.  A  tett  brutális  és  alig  látszik  alkal- 
masnak költői  átalakításra.  Piroska  férje,  Tar 
Lőrincz  meghívja  ebédre  Toldit.  Toldi  nem  bír 
ellenállani  annak  a  vágynak,  hogy  kedvesét : 
Piroskát  még  egyszer  ne  lássa  és  elmegy. 
Piroska  meg  Toldi  eleinte  alig  tudnak  beszélni 
az  izgalomtól,  csak  a  férj,  Lőrincz,  kinek  bol- 
dogsága nyelvére  tódul,  fecseg,  annélkül  hogy 
megfigyelné  a  szerelmesek  zavarát.  Végre  kö- 
zönyös megjegyzésekkel  ők  is  a  beszédbe 
elegyednek.  Az  első  perczek  izgalmai  után 
azonban  mcgjő  a  biztonság  szivükbe : 

Étel-ital  közben  Miklós  szive  zsendül. 
Vérmes  egészségtől,  bortúl,  szerelemtűi ; 
Iszik  az  új  párért,  hogy  ihassék  érte  : 
Nem  bánja,  ha  Lőrincz  oda  van  is  értve. 

S  mikor  a  szép  asszony,  poharát  elvéve, 
Márt  nevető  rózsát  aranyos  fényébe ;  * 
Megfeledé  szinte  hosszú  őrök  búját. 
Élvezi  mit  a  perez  öntudatlanul  ád. 

Mennyire  megokolt,  mily  természetes  ez  a 
leírás :  a  szerelmesek  hamar  beleszoktak  az 
új  helyzetbe,  az  első  perczek  zavara  után  ismét 
neki  bátorodnak :  a  szerelem,  a  physikai  jólét 
érzete,  a  bor  egyaránt  eloszlatja  elfogultsá- 
gukat. Csak  a  külső  convenientia  áll  még 
közöttük. 

Ez  alatt  pirosra  sült  malaczot  hoznak :  a 
balog  Tar  neki  gyürkőzik,  de  rosszul  esett 
neki  hal  kézzel  szelnie :  Toldi,  kinek  hatalmas 
physikuma  mindig  arra  ösztönzi,  hogy  valami 
physikai    munkába    fogjon,    felugrik   nevetve : 


*  Ezt  a  két  sort  a  Daluis  Idök\)ő\  helyezte  ide  Arau}-. 
Ott  Piroskáról,  ki  még  a  Toldié,  ezt  mondja : 

Elpirult  a  szép  szűz,  poharát  emelé 

Az  arany  pohárba  ró-{sát  iiidrl  belé.     (11.  ének.) 

Ebben  az  alakban  a  képies  kifejezés  egyszerűbb,  mert 
concretebb  (arany  pohár  —  rózsa),  a  későbbi  bon)0- 
lultabb,  de  finomabb  árnyéklatú  (nevető  rózsa  —  aranyos 
fény).  Itt  a  metaphora  révén  ki  van  már  fejezve,  hogy 
Piroska  mosolygott  és  hogy  nem  a  pohár  (vagy  annak 
szine)  volt  arany,  hanem  a  benne  levő  bor,  a  mint  az 
üvegen  át  fénvlett. 

Addsza!  Tar  sanda  szemet  vetve  elereszti  a 
kést.  Piroskának  ekkor  igen  természetes  eszme- 
társúhis  útján  eszébe  jut  a  lovagi  torna,  melyen 
Toldi  Tar  Lőrincz  sisakjában  érte  vívott  és 
egyízben  —  elfelejtve,  hogy  ő  a  balog  Tar 
színe  alatt  vív  —  jobb  kezével  forgatta  a 
kópiát. 

Akkor  —  nem  tudom  én  mily  csintalan  ördög, 
A  kis  bor-e,  melyben  ajaka  megfürdött, 
\'agy  az  érzés  a  már  eltemetett,  régi. 
Súgta  Piroskának,  hogy  ezt  mondja  néki : 

Édes  uram,  mért  is  tetteti  kegyelmed, 
Kiméli  a  jobbot  a  bal  keze  mellett  ? 
Tudom  én,  jól  láttam,  mire  képes  jobbja : 
Hát  a  viadalkor,  az  utolsó  kópia  ? .  . . 

A  nyílvessző,  melyet  Piroska  meggondolat- 
lanul, a  jelen  perez  boldogságától  és  régi 
ellenszenv  ösztönétől  indítva  férjére  lő,  czélba 
talál : 

Lobbot  vete  Lőrincz  nagy  hirtelen  erre, 
Képe  vörösebb  lett,  mint  a  malacz  bőre. 
Bal  keze  meglódult  akaratja  ellen 
S  visszacsapd  a  szót,  az  eredő  helyen. 

Vért,  a  mitől  ajka  majd  szinte  kicsattan. 
Vért  foga  a  nőnek  serkeszte  legottan ; 
Rámered  egy  perczig  sápadt  meredéssel  — 
S  nézi  vadul  Lőrincz  Toldit  a  nagy  késsel. 

Lőrincz,  a  mi  igen  természetes,  hirtelen 
tette  után  nagyon  megijed;  sápadtan  oda  bámul 
Toldira  meg  a  nagy  szelő   késre   a  kezében ; 

eszébe  jut  Toldi  fenyegető  tanácsa :  hogy 
becsülje  meg  feleségét  és  ápolja  jobban  mint 
saját  szemét.*  Mily  élénkséggel  és  igazsággal, 
de  egyszersmind  mily  gyöngéd  tartózkodással 
van  elénk  állítva  ez  a  jelenet,  melyről  azt 
gondolnók,  hogy  költőileg  lehetetlen!  Egy 
férj  arczon  üti  a  nejét  ebédnél,  midőn  a  ma- 
laczra  készülnek  —  ki  merte  volna  ezt  a  jele- 
netet komoly  hangú  és  tragikus  végű  eposzban 
tollára  venni?  E  jelenet  jellemzi  Arany  ragasz- 
kodását a  valódisághoz:  az  egész  finom  realis- 
mustól  van  áthatva,  a  nélkül,  hogy  csorba 
esnék  a  költészeten.  Az  olvasó  érzi  az  előadás 
ihletét,  de  érzi  egyúttal,  hogy  mindez  valóban 
így  történhetett,  hogy  itt  semmi  sincs  szépítve  : 
még  a  bornak  is  megvan  a  maga  része,  mint 
indító  oknak. 

Toldi  és  Piroska  szerelmének  története  any- 
nyira  leköti  főérdekünket,  hogy  az  olasz  had- 
járat várvívásai  meg  párbajai  —  bármily  ügye- 
sen legyenek  is  a  főcselekvényhez  kapcsolva 
—  csak  toldaléknak,  hors  d' óeuvrenek  tetszenek. 
Bámulatos,  mily  élénkséggel  és  változatosság- 
gal tudja  Arany  e  hadjárat  kissé  egyhangú 
jeleneteit  leírni ;  stílusának  mintha  sohasem 
lett  volna  nagyobb  tömörsége  és  ereje,  mint 
ezekben  az  egyes  jellemző  vonásokkal  meg- 
rakott harczias  képekben;  de  az  olvasó  érdeke 
mind  a  mellett  hanyatlik,  mert  a  költő  művé- 
szete nem  pótolhatja  soha  a  psychologiai  érdek 
hiányát.  A  mi  költői  műben  figyelmünket  le- 
köti, az  nem  a  csaták,  hanem  az  emberi  szívek 

*   To/ííi  s^er chili'  II.  41. 

küzdelme.  Az  eposz  voltaképeni  cselekvénye 
és  főhősei  —  Toldi  meg  Piroska  —  érdekünk 
rovására  háttérbe  szorulnak  a  magyar  hadsereg 
taktikai  és  stratégiai  mozgalmai  elől. 

Toldi  szerelmének  meséjét  Arany,  eltérően 
az  első  két  Toldi-eposztól,  nem  pusztán  mondai, 
hanem  történeti  elemekből  is  alkotta.  Főforrása 
itt  szintén  Ilosvai,  kitől  a  prágai  kaland  és  a 
sírrablás  jelenetét  átvette,  hogy  költőileg  emelje. 
Arany  szerint  a  bakonyi  apátságban,  Ilosvai 
szerint  a  budai  várban  végez  Toldi  udvari 
szolgálatokat.  Az  olasz  hadjárat  elbeszélésében 
általán  Szalay  László  Magyar  történetét  követi, 
de  egyes  vonásokat  a  krónikákból  is  vesz.* 
A  karlsbadi  források  feltalálása  IV.  Károly  által 
ismert  helyi  monda,  melyet  Arany  a  IX.  énekbe 
is  beleszőtt,  épúgy,  mini  néhány  szalontai 
mondát  a  török  háborúk  idejéből  (VI.  ének). 
A  régi  Visegrád  leírását  Oláh  Miklós  nyomán 
adja.**  Toldi  és  Piroska  szerelme  Arany  lele- 
ménye, Szeredai  alakja,  úgy  látszik,  összefűzése 
egy  szálnak,  melyet  a  történelem  szolgáltatott 
Jósika  egy  regényes  alakjával :  az  utolsó  Zách- 
ivadékkal.***    Anikó  tán  Ilosvai  egy  odavetett 

*  Különösen  a  budai  krónikából. 

*'  Oláh  Miklós  leinlsilt  1863-ban  Kazinczy  G.  adta 
ki  fordításban  :  Múíyíís  J;irál\.  Kortársai  taiiiisdí^^a  sicrinl. 
169.  1.  '  ' 

***  Szeredai  történetét  Szalay,  Arany  forrása  igy 
adja  elő :  Ekkor  (Conturzo  niegsarczolása  után)  tör- 
tént, hogy  a  Silaro  partján,  midőn  Lajos  a  folyam 
mélyebb  és  selejtesebb  helyeit  kémlelé,  egy  ifjat  talált, 
ki  paripáját  itatta.  «Ugrasd  be  paripádat  Szeredai,  monda 
neki  a  király,  hadd  lássam  a  viz  mélységét.))  «Félek 
uram,  hogy  elmerülök)),   volt  a  válasz.   Mire   a   kiráh' : 

megjegyzésének  köszöni  létét,  mely  szerint 
György  felesége  volt.  A  sírjelenetben,  a  mely- 
ben Miklós  meglátja  holtnak  tartott  kedvesét, 
Shakespeare  Romeo  és  ////Zajának  nyomát  véljük 
fellelni. 


III. 


Buda  halálában  Arany  a  legnehezebb  czélt 
tűzte  ki  maga  elé :  nagyszabású  nemzeti  epost 
írni  egy  korban,  melynek  e  műfaj  iránt  már 
kevés  az  érzéke.  Mint  Aranynak  nagy  elbe- 
szélő compositiói  általán,  úgy  Buda  halála  is 
a  hangra  és  a  feldolgozás  modorára  teljesen 
eredeti;  stílusa  és  a  monda  sajátos,  bizalmas 
tárgyalása  egészen  elüt  az  idegen  népek  ha- 
sonló termékeitől.  Arany  az  ó  formába  új 
szellemet  öntött  oly  módon,  hogy  a  naiv 
stílusba  bevitte  a  részletes  jellemzést,  a  lélek- 
tani bonczolást.  A  hang  benne  mintha  évezre- 
des volna,  a  költői  eljárás,  a  szerző  művészete 
új.  Régi  idők  költői  motívumait  újkori  meg- 
világításban látjuk,  a  mi  úgy  hat  reánk,  mintha 
ott  lettünk  volna,  midőn  Schliemann  Trója 
ősi  romjait  izzó  elektromos  lámpák  fényével 
világította  meg.  Sem  a  nyelvben,  sem   a    fel- 


«menj  be  bizvást,  ne  félj  semmitől)).  Szeredai  sarkantyút 
adván  lovának,  a  mellette  tajtékzó  örvénybe  merül. 
A  víz  ereje  lekapta  lováról  s  Lajos  nyomban  a  magáét 
utána  ugrasztotta,  hogy  segédére  keljen.  A  hullámok 
őt  is  kiemelték  a  nyeregből,  de  a  bő  köpönyege  a  viz 
szinén  tartotta;  hajánál  ragadja  a  felmerülő  ifjat  s  partra 
hozza  szerencsésen.  Szalay,  Magyarors:;^ág  története  II.  207. 


fogásban  nem  találunk  magas  pathoszt ;  nyelve 
ó-zamatú,  nyugodt,  gazdag  költőileg  értékesí- 
tett idiotismusokban ;  felfogása  bizalmas,  Attilát 
nem  csak  mint  világbíró  fejedelmet,  trónusán 
villámokat  osztani,  hanem  mint  férjet,  szeretni 
és  mint  családapát,  enyelegni  látjuk.  Egy  világ- 
liódító  hadvezér  történelmileg  igen  érdekes, 
költőileg  azonban  magában  véve  még  nem 
az :  Attila  is  nem  a  meghódított  Európa,  ha- 
nem a  meghódított  Krimhilda  révén  nyeri 
meg  érdekünket.  A  nagy  világtörténeti  com- 
positio  a  Buda  halálában  olykor-olykor  genre- 
képpé  derül;  a  mit  a  mű  azonban  ilykép 
méltóságra  nézve  netán  veszít,  azt  pótolja  az 
előadás  közvetlensége  és  hűsége. 

A  modern  regény  beható  jellemzése  mellett 
megtaláljuk  a  Buda  halálában  a  drámaíró  tra- 
gikus felfogását  is.  Attila  —  a  költemény 
szerint  —  megközelíti  a  legmagasabb  czélo- 
kat,  de  maga  is,  népe  is  elvész  önhibája  miatt. 
Vele  emelkedik  a  hun  nép  a  világ  urává,  vele 
sülyed  el  a  semmiségbe.  A  Zrinyiás:(ban  is  a 
szigetvári  hőshöz  van  fűzve  egész  Magyar- 
ország sorsa.  Ez  az  alapeszme :  hogy  a  hun 
nép  Attila  vétkén  bűnhődik,  különben  már 
Bessenyeinél  is  megvan.  Miután  nála  Buda 
szelleme  ((idétlen,  rémítő  kiáltással»  megjelent, 
a  főpap  kihirdeti,  a  mit  lejebb  idézek,  hogy 
ezzel  a  magyar  dictió  rendkívüli  haladását  egy 
század  alatt  is  példázzam: 

Ötséd  veri  kiált  a  magas  egekre, 
Artatlansilgu  jár  a  nagy  istenekre, 
hletetek  elfogy  :  koronád  elromlik. 


190 


Királyi  thronusod  ledűl  s  öszve  omlik-. 

Nem  fogsz  uralkodni  itt  Pannoniába, 

Pusztult  néped  megtér  vissza  Scythiába.    (V.  4.) 

A  magyar  nemzeti  eseményeket  tárgyaló, 
magas  stilű  eposokban  hagyományos  appa- 
rátussal találkozunk:  intéző  istenekkel,  segítő 
vagy  megakasztó  szellemekkel  és  tündérekkel.* 
Zrinyi  eposzában  a  görög-római  mythologia 
egyes  alakjai  egy  gyékényen  fordulnak  elő  a 
keresztény  angyalokkal  és  ördögökkel.  Vörös- 
marty a  Zalán  futásában  a  conventionalis  eposzi 
gépezet  mellett  Hadúrt  és  Ármányt  lépteti 
fel,  kiket  nem  a  magyar  nép  hitéből,  hanem 
Aranyos-Rákosi  Székely  Sándor  egy  feszes, 
nagyhangú  eposzából  vett  át.  Arany  a  hagyomá- 
nyos isteneket  és  a  tündér-csőcseléket  mellőzi 
Buda  halálában,  tisztán  emberi  indító  okokra 
építi  művét  és  csak  Hadúrt  szerepelteti.  A  csuda- 
szarvas története  már  az  eposban  is  mint 
monda  szerepel,  Ármány  pedig  csak  mint  Attila 
visiója  tűnik  fel  és  el.  Hadúr  Aranynál  cse- 
lekvő személy,  ki  leviszi  kardját  Attilának  és 
derekára  övedzi;  később  pedig,  midőn  meg- 
győződik, hogy  Attila  nem  bír  magával,  köny- 

*  Egyáltalán  mennyi  a  conventió  még  a  Vörösmarty- 
Czuczor-féle  eposzokban  is !  Múzsákhoz  folyamodnak, 
isteneket  felléptetnek,  kikben  nem  hisznek.  Állandó  jelző- 
ket használnak  (pdrducÁ^os  Árpád),  mint  Homer,  ámbár 
nem  rapsodoknak  költöttek,  kiknek  emlékezeti  tehetsé- 
gét a  vissza-visszatérő  jelzők,  epithetonok  támogatták. 
Még  oly  eposokban  is,  a  melyek  a  török-magyar  hábo- 
rúkban történnek,  hosszú  párbeszédeket  hallunk  a  csata- 
téren küzdőktől,  ámbár  a  harcz  módja  egészen  más, 
mint  Homer  idejében. 

nyék  tódulnak  szemébe :  előre  látja,  hogy  az 
egész  hun  nép  lakolni  fog  fejedelmének  bűne- 
ért, de  nem  változtathat  sorsán,*  A  mint  lát- 
juk, ez  a  Hadúr  is  az  eposi  conventióból  való, 
még  pedig  nem  ép  a  javából.  Az  eposi  appa- 
rátus teljesen  indokolt  a  régi  classicus  költők- 
nél, mert  náluk  még  nem  gépezet,  hanem  a 
közmeggyőződés  kifolyása;  ők  hittek  bennök, 
mi  csak  akkor  folyamodunk  hozzájuk,  ha  hexa- 
meteres nagy  mű  van  íróasztalunkon.  Arany 
Haduránál  is  mintegy  hallani  véljük  a  színpadi 
tológép  és  sülyesztő  recsegését.  Mi  reánk 
nézve  ez  a  tehetetlen  öreg,  ki  egy-isten  létére 
sír,  kiben  sem  a  történelem  Attilája,  sem  Arany, 
sem  olvasója  nem  hisz? 

Buda  halálának  sajátos  ódon  bája  van, 
melyet  a  költő  művészetének  különböző  esz- 
közeivel idéz  elő :  felelevenít  régi  szókat,  régi 
szólásokat,  régi  szókötéseket.  Embereinek  gon- 
dolkodásmódja naiv,  stílusuk,  a  melyben  beszél- 
nek, ódon,  a  primitív  kultur-  és  hadi  életből  vett 
képekben  dúslakodó.  Az  egész  mű  azt  az  illu- 
siót  kelti  bennünk,  hogy  korabeli  hegedűs 
szerzeménye  is  lehetne. 

Harun-al-Rasid,  a  híres  bagdadi  kalifái  meg- 
parancsolta egykor,  hogy  a  világ  minden  hegy- 


*  Ám  iKxd  ura  Isten  jól  látva  egéből, 
Hunokért  nao^y  hivuiyü  csordula  szeméből; 
jaj  betelik  monda,  már  ime,  betelnek  — 
Népe  jövendői  számlálva  Ételnek.     (XII.  ének.) 

\z  ind  nép  felfogása  szerint  ezzel  ellenkezőleg,  az 
niberi  alakban  járó  isteneket  arról  lehet  megismerni, 
logy  még  csak  nem  is  hunyorítanak  szemükkel. 

ségéből  fejtsenek  egy-egy  követ,  épülő  új 
palotája  számára.  Arany  is  nyugat  meg  kelet 
bányáihoz  fordult  építő  anyagért,  a  Buda  halalá- 
hoz;  a  mit  költői  ihlettel  és  öntudatos  mű- 
vészi számítással  ezekből  a  töredékekből  alko- 
tott, az  már  egészen  az  ő  műve.  Ha  meg- 
vizsgáljuk, minő  elemekből  szerezte  össze  Arany 
a  Buda  halála  meséjét  és  egyes  motívumait, 
egyszersmind  egy  futó  pillantást  vetünk  a 
költői  teremtés  titkaiba. 

Főforrása!  a  magyar  krónikák.  Belőlük  vette 
a  mese  legáltalánosabb  vonásait,  belőlük  a 
főeseményt :  Attila  sajátkezűleg  öli  meg  Budát. 
Ezt  a  tettet,  melyet  a  krónikák  nem  magya- 
ráznak, meg  kellett  okolni.  A  gyilkosság  leg- 
természetesebb indító  okául  a  hatalmi  vetél- 
kedés kínálkozott.*  Attila  jelleme  a  történetben 
és  a  krónikákban  adva  volt,  hozzá  kellett 
konstruálni  Budát,  mint  Attila  ellentétét.  Arany 
Budával  megosztja  a  királyi  hatalmat,  a  mi  a 
testvéri  vetélkedés  természetes  kulcsa.  Az 
Attila  meg  Buda  közti  párbajra  is  szüksége 
volt,  mert  nem  akarta  Attilát,  mint  orgyilkost 
feltűntetni:  más  módon  pedig  nem  tehetett 
Arany  eleget  a  krónikáknak,  melyek  szerint 
Attila  sajátkezűleg  ölte  meg  testvérét.  A  ma- 
gyar   krónikákból    való     Budavár     építésének 


*  Már  Bessenyei  igy  fogta  fel  Buda  meg  Attila 
viszonyát.  Hasonlóan  Corneille  is,  ki  különben  csak 
mellesleg  emliti  Attila,  II.  felv.  i.  Jornandes  gót  tör- 
ténelmében, mely  mindezek  forrása,  azt  mondja,  hogy 
Attila  hatalmát  testvérgyilkosság  által  akarta  öregbíteni. 
(Augmentum  virium  parricidio  quaerit.  Getica  ed. 
Mommsen  XXXV.) 


195 


mondája,  Detre  szerepeltetése  Attila  udvarán, 
Ilda  (Ildikó)  meg  Aladár  fiának  neve  is. 

A  magyar  krónikák  mellett  gazdagon  szol- 
gáltattak anyagot  Priscus  görög  rhetor  emlék- 
iratai; nem  annyira  történeti  vagy  mondai 
adatokat,  mint  inkább  helyi  részleteket  az  egész 
kiszinezésére.  Priscus  rhetor,  kinek  hun  követ- 
ségi útjáról  szóló  művét  Szabó  Károly  1850-ben 
lefordította,  az  egyedüli  történetíró,  ki  Attilát 
színről-színre  látta.  A  művelt,  felvilágosodott 
Priscus  görög  létére  is  teljes  igazságot  szol- 
gáltat nagy  ellenségüknek,  Attelasznak,  mint 
ó  nevezi,  kinél  két  ízben  ebédre  volt  hivatalos. 
Feljegyzéseinek  különös  érdeket  ad  erős  ethno- 
graphiai  érzéke,  melylyel  a  primitív  élet  saját- 
ságait a  görög  raffinementval  szemben  jellemzi. 

Arany  Priscusból  néprajzi  adatokon  kívül 
Attila  életmódjára  nézve  vett  át  néhány  ada- 
tot, de  mindenütt  átalakítja  átvételeit,  más 
összeRiggésbe  helyezi,  más  stílusban  beszéli 
el,  úgy,  hogy  minden  kölcsönvett  követ  csak 
stílszerűen  megfaragva  illeszt  be  költeményé- 
nek szerkezetébe. 

Priscus  elbeszéli,  hogy  midőn  Nisből  a  Duna 
íelé  utaztak,  «egy  rengetegre  akadtak,  mely- 
nek sok  tekervényes  zuga  és  csavarulata  volt ; 
reggel,  midőn  azt  hittük,  hogy  nyugatra  me- 
gyünk, a  nap  velünk  s:^emben  (tehát  látszólag 
nyugat  táján)  kelt  fel,  úgy,  hogy  a  kik  nem 
ismerték  a  táj  fekvését,  elkiáltották  magukat: 
a  nap  ellenkezőleg  jár  és  nem  jelöli  a  rendes 
irányt.))*  Arany  ezt  a  részletet  a  (mai)  Szerbiá- 

*  Uj  Magyar  Miqeutn.  1850.  I.  553.  Szabó  K;lroly 
forditilsa  nyomán,  lényegtelen  stilus-vdltoztatásokkal. 

ból  a  maeotis  tengeréhez,  Attila  korszakából 
a  mythosz  félhomályába  helyezi  át.  A  csuda- 
szarvas regéjében  Hunorék  szintén  eltévesztik 
az  irányt  és  nyugaton  látják  a  napot  kelni. 

Haj  vitézek  !  haj  leventék  ! 
Micsoda  föld  ez  a  vidék, 
Hogy  itt  a  nap  száll  keidre  ? 
Nem  mint  máshol  naplementre? 

Szólt  egy  bajnok  :  én  úgy  nézem, 
Hogy  lement  az  déli  részen. 
Szólt  egy  másik  :  nem  gondolnám : 
Ott  vöröslik  éjszak  ormán. 

A  mint  látjuk,  Arany  azt  a  Priscus  említette 
zavart  Hunor  kísérőire  fogva,  megjeleníti  előt- 
tünk. 

Attila  városának  rajzában  szintén  Priscus 
nyomára  ismerünk.  Priscusék  átkelvén  a  Tiszán, 
Attila  egyik  székhelyére  érkeztek,  a  hol  Attila 
legfényesebb  palotája  állott  «szépen  kidolgo- 
zott gerendákbój  és  deszkákból  összeállítva, 
nem  erősségre,  hanem  ékességre  számított 
fakerítéssel  körítve)).*  Arany  az  adattal  együtt 
az  utóbbi  fordulatot  is  átveszi : 

Ez  vala  a  város,  a  Buda  királyi 
Lakhelye,  famüvü.  sátor-palotái. 

Nem  szorul  e  város  tetemes  falakra. 

Nagy  henye  kövekből  nincs  együvé  rakva ; 

Az  erőnek  szolgál  kirepítő  fészkűi 

Nem  a  pulyaságnak  menedékül.        (I.  ének.) 

*  Uj  M.  Múzeum.  1850.  I.  568. 

Arany  ezzel  Prisciis  megjegyzését,  miszerint 
a  hunok  a  folakat  díszítik,  de  meg  nem  erő- 
sítik, egy  általános  jellemző  vonássá  széles- 
bítette. 

A  mint  Attila  megérkezett,  Priscus  tanúja 
volt,  hogy  ((leányok  jöttek  elibe,  soronként 
lépdelve  egymás  után  fehér  patyolat  fátyolok 
alatt,  melyek  oly  igen  hosszan  terültek,  hogy 
külön-külön  mindegyik  fátyol  alatt,  (melyet 
asszonyok  tartottak  felettük)  hét  vagy  több 
leány  is  lépdelhetett)).*  A  hun  leányok  eme 
hosszan  lengő  fátyolát  Arany  festői  vonásként 
alkalmazza  Ildikó  kíséretének  leírásánál : 

«Két  felül  a  hintón  s  két  sorral  utána 
Léptet  az  udvarnak  száz-száz  deli  lyánya  ; 
Földet  söpör  úszó  fátyoluk  szegélye, 
Arczokat  ingerli  a  lovaglás  kéje»,  (V.) 

Priscus  fátyolaí  itt  csak  mellesleg  vannak 
említve;  de  mennyire  elénk  állítja  az  egész 
jelenetet  az  a  másik  vonás,  melyet  Arany  told 
hozzá :  hogy  kigyúl  a  lányok  arcza  a  lovaglás 
örömétől  és  a  friss  levegő  fuvalmától,  a  mit 
ez  az  érzéki  szó  kcj  kifejez.  A  következőkben 
ez  a  fátyol  egy  meglepő  új  hasonlatra  ad 
alkalmat : 

Mint  a  hadak  útja,  vegyesen  csillaggal : 
Szeli  az  ég  boltját  gyöngyhiniű  szalaggal  : 
Ugy  lepi  átlátszón  a  földet  uszályok, 
Közzüle  ragyogván  csillagszemű  lányok. 

*    Uj  M.  Múzeum.  1850.  I.  564. 

A  fátyol  tejútján  át  a  szép  szemek  csillagai 
ragyognak.  Mi  lett  abból  a  népismei  jegyzet- 
ből, melyet  Priscus  a  hun  leányok  hosszú  fá- 
tyoláról elvétve  elmond!  Mily  nagy  értékű 
itt  a  feldolgozás  a  nyers  anyaggal  szemben. 
Különben  a  fátyol-kifeszítést  is  megtaláljuk 
Buda  halálahun: 

Őneki  (Attilának)  útjában  hintenek  és  fűznek 
Fátyol  ivet  a  nők,  virágot  a  szüzek.     (X.  ének.) 

Midőn  Priscus  a  görög  követséggel  egye- 
temben a  fejedelmi  fasátorban  Attila  lakomá- 
ján részt  vett,  az  ebéd  után  két  hun  lépett 
elő  és  önkészítette  dalokat  énekelt  Attila  győ- 
zelméről. Később  a  mór  Zerkon  sunnyogott 
be,  kit  Attila  egyszer  későbbi  nagy  ellenfelé- 
nek, Aetiusnak  küldött  ajándékba.  Zerkon,  ki 
azóta  ismét  visszakerült,  a  lakoma  alkalmá- 
val Priscus  tanúsága  szerint  « alakja,  öltözete, 
hangja  és  zavart  beszédével  mindnyájunkat 
annyira  felvidított,  hogy  szűnni  nem  akaró 
kaczagásba  törtünk  ki,  Attilát  kivéve :  mert  ő 
megindulatlan  és  arcza  változatlan  marad.»  Arany 
mindezt  így  fordítja  a  maga    költői  nyelvére : 

Lakoma  utolján  öreg  ivást  kezdtek 
Odabenn  a  hősök ;  nem  is  énekszóval  — 
Mulatíanak  immár  nyavalyás  Czerkóval. 

Kicsi  vala  Czerkó,  éktelen  és  görbe, 
Szálas  daliák  közt  kaczaj  ez  a  törpe ; 
Aétiosz  külde  rabul  Etelének; 
Vele  vidul  gyakran  a  szomorú  ének. 

Most  is  szomorú  dalt  vére  Zangó  kobzán; 
Kéve,  Béla  gyászát,  Kadosát  felhozván  ; 
Sírt  vele  minden  hős;  de  legott  Czerkónak 
Nevetett,  hogy  törpe * 

hahota  nagy  zendüle  rája; 

De  a  királynak  el  sem  mosolygott  szája. 
Ülve  magasb  polczán,  fő  gondokat  érlel. 
Hagyja  boros  népét  játszani  törpével. 

Arany  azonban  azokat  az  elemeket,  a  melyek 
nem  költői  képzeletének  termékei,  nem  csak 
papirosról,  hanem  a  magyar  nép  ajkán  élő 
hitregei  töredékekből  és  babonákból  vette.  A 
magyar  nép  úgy  van  képzelve,  mint  a  hun 
utódja;  a  mi  tehát  a  magyar  ősidőkre  és  a 
pogány  korszakra  utal  bennünket,  azt  hun 
maradványkép  fogta  fel  Arany  és  beleszőtte 
meséjének  aranyos  szálai  közé.  A  magyar  nép- 
hit alapján  van  reconstruálva  Ármány  alakja, 
kit  Arany  eposíró  elődeinek  példájára  szintén 
felléptet;  a  néphitből  valók  a  csudaszarvasbeli 
tündérleányok,  kiket  a  népmese  villijeihez  kö- 
zehtett ;  a  hadak  útja,  a  földből  kinövő  kard, 
a  garabonczok  és  nézők  neve.**  Magyar  babona 

*  Itt  Priscus,  c  hely  forrása,  kivételesen  felülmúlja 
Aranyt :  «A  vendégek  az  énekesekre  függesztek  szemö- 
ket :  némelyek  a  költeményben  gyönyörködtek,  néme- 
lyek a  csatákrav  isszaemlékezve  gondolatokba  mélyedtek, 
mások,  kiket  a  kor  elgyengitett  s  hevüket  nyugalomra 
kárhoztatott,  könyekre  fakadtak.)) 

**  Jornandes  meg  Priscus  mit  sem  tudnak  arról, 
hogy  a  hadisten  kardja,  melyet  a  hun  pásztor  a  föld- 
ben talált,  nőtt  volna  {Jiiula  halála  IX.  ének).  \  gara- 
bonczokra  nézve  Arany  Ipolyi  felfogását  követte. 

az  íiczéltükör,  valamint  népmesei  elem  a  világ 
fája,  melyről  Arany  Hadúr  leírásánál  szól.  Ha 
Arany  már  ilykép  magyar  mythologiai  töre- 
dékeket vitt  át  a  hun  múltba,  mintegy  magától 
kínálkozott  az  a  gondolat,  hogy  a  magyar 
népéletből  is  helyeíczen  át  egyes  vonásokat 
Attila  sátoros  népe  közé.  S  valóban,  Arany 
többször  élt  ily  analógiákkal :  egy  alkalommal 
részletesen  elbeszéli,  hogyan  tereltek  a  ma- 
gyarok egy  egész  ménest  Ázsiából  Attila  szék- 
helyéhez a  Duna-Tisza  közre.  A  népies  kun 
kötés  hasonmásául  a  hun  kötést  említi ;  a  ven- 
dég felköszöntése  pohárral  szintén  magyar 
szokás  hun  sátorok  alatt.  Egészen  mellőzöm 
itt,  mennyi  magyar  vonást  vitt  be  a  költő  az 
egyes  jellemekbe,  különösen  Attilába. 

A  magyar  mondai  emlékeken  kívül  Arany 
még  történetiekkel  is  élt.  Álmos,  Bulcsú,  Sza- 
lárd,  Szemere,  Torda  hun  főurak  nevei  a  ma- 
gyar krónikákból  (Anonymusból)  valók.  A 
véres  zászló,  mely  harczi  jel  gyanánt  a  hunok 
földét  bejárja  (IV.  ének),  a  magyar  történet- 
ből ismeretes.  A  turul,  mely  szárnyait  Attila 
palotáján  feszíti  ki,  a  magyar  hadak  heraldikus 
madara.  A  hun  rovás  említésénél  Arany  bizo- 
nyára a  székely-irásra  gondolt,  mely  rovásra 
történt.  A  magyarok  /;///,  huj  harczi  kiáltását 
Arany  a  vadászó  hunok  szájába  adja,  (V.  ének). 
Sőt  még  a  hun  királyné,  Gyöngyvér  neve  is 
egy  régi  magyar  okiratból,  a  váradi  regestrum- 
ból van  átidomítva.  Arany,  a  hol  csak  lehet, 
mondai  vagy  történelmi  talajt  keres. 

De  még  másféle  magyar  analógiákat  talál- 
hatunk Buda  halálában.  Midőn  Attila  hadi  útját 

Buda  ellen  leírja,  be  vegyíti  az  EmUke:(^ünk 
régiekről  (akkor  még  ősréginek  vélt)  költe- 
nlénv  alliteratióit : 

Föl  Keveházának  seregét  vezérli 
Etele  ;  ott  áldoz  ;  Érdet  nyomban  éri, 
Buda  új  városnak  fordul  folyam  ellen, 
TéU'iiy  előfokján  föltftsiik  az  ellen. 

Az  Emléke:(^ink  régiekről  kezdetű  költemény- 
nek azon  helye,  mely  e  részben  Arany  szeme 
előtt  lebegett,  így  hangzik : 

Kelenföldön  a  Dunán  elkeltnek. 
Az  Cseken  ők  csekének, 
Az  Tetemben  elfeltetének 
Érden  sokat  ők  értenek.. 

A  jelenet,  melyben  Attila  bemegy  egyedül  az 
ellenséges  Buda-városba,  annélkül,  hogy  valaki 
kezet  merne  reá  vetni,  bizonyára  a  magyar 
történelem  ama  megható  elbeszélésének  ana- 
lógiájára van  gondolva,  miszerint  Imre  király 
magában,  csak  királyi  méltóságától  védve,  be- 
ment Endre  táborába  és  hűtlen  öcscsét  sátrá- 
ban leíegyverzi. 

Az  Attila-mondák  leggazdagabb  kútfői  a 
német  hősmondák.  Arany  több  ízben  merített 
is  belőlük,  különösen  a  Nibelimg-énekhöl ;  nem- 
csak Attila  és  Ildikó  (Krimhild)  viszonya, 
Ildikó  bosszúterve:  ((Vesszenek  árulva  mind 
a  nibelungok))  vannak  átkölcsönözve,  hanem 
több  Nibelungen-énekbeli  motívum  is  át  van 
öltöztetve  a  Bniia  halalűhan.  Midőn  Etele  a 
Mátra    tövében    hurkon    maga    után    vonja    a 


medvét,  akkor  Siegfrid  jut  eszünkbe,  ki  a 
vogéz  erdőben  ép  így  bánik  el  a  maczkójá- 
val*  A  két  királyné,  Gyöngyvér  meg  Ildikó 
ellenséges  szembeállítására  —  bár  más  indokok 
mellett,  más  helyzetben  történik  —  valószí- 
nűen szintén  a  Nibelung-ének  Krimhild  és 
Brunhildének  összezörrenése  adta  az  első  ösz- 
tönt a  költőnek.  Gyöngyvér  a  megölt  Buda 
holttestén  úgy  átkozza  el  Attilát,  mind  a 
Nibelung-énekben  Siegfried  legyilkolása  után 
Krimhild  Hagent. 

Mindezek  mellett  Arany  még  más  talajban 
is  fúrt  magának  kutat.  A  régi  népek  mondai 
élete  megelevenedik  előtte ;  hol  az  egyik,  hol 
a  másik  szellemét  használja  fel  a  maga  módja 
szerint.  Hogy  a  fejedelem,  ha  különös  álma 
volt,  magához  hivatja  az  álomhüvelyezöket : 
ez  már  a  Bibliából  és  Cyrus  történetéből  isme- 
retes motívum.  Azt  is  gyakrabban  olvassuk  a 
korai  népvándorlás  fejedelmeiről,  hogy  —  mint 
Arany  Budája  —  kincseik  elásatása  után  a 
résztvevő  szolgákat  mind  megölették,  hogy 
túl  ne  adhassanak  titkukon.  Attila  Arany  sze- 
rint minden  katonájának  nevét  tudja,  a  mit 
voltakép  Mithridatesről  (és  utána  Mátyás  király- 
ról) beszélnek  a  történetírók.  Kanyaró  kulacs- 
fejű, lapos  orrú  népének  leírásában  a  mongolok 
typusát  rajzolja  Arany,  a  mint  ezt  a  XIII.  szá- 
zadbeli forrásokban,  kétségtelenül  túlhajtva, 
találjuk.  Hasonlóan  átruházta  a  Kanyaró  cső- 
cselékére a  hunok  áUítólagos  szokását,  hogy 
a  nyers  húst   nyereg    alatt    megpuhították    és 

*  Nibelung-ének  XVI.  aventiure.  948 — 961.  versszak. 


úgy  ették.  A  Mátra  leírásában,  melynek 
vidékén  Arany  járt,  midőn  Tompáékat  meg- 
látogatta, utazási  emlékeket  érvényesített;  való- 
színű, hogy  a  Gyöngyvér  és  Ildikó  közti  vi- 
szálykodás nem  egy  vonása;  szintén  saját  tapasz- 
talatából van  merítve. 

Nem  nehéz  a  Buda  halála  némely  helyein 
más  költők  reminiscentiáira  akadni.  Homérre 
gondolhatott  Arany,  midőn  Attilával  elmon- 
datja :  «Nem  tudom,  Odinnak  asztalához  ül-e, 
kit  felakasztottak  magas  ösztörüre,  sátorom 
elébe,  törvény  szava  nélkül,  ronda  repesőknek 
utálatos  étküb)  (III.  ének).  Az  Iliász  kezde- 
tén az  van  mondva,  hogy  Achilles  oda  dobta 
a  zsákmányt  kutyáknak  és  madai-aknak.*  Ha 
Arany  azt  írja : 

«Nincs  földön,  egén  nincs  vadnak  maradása))  (V). 

Vörösmarty  Salamonja  jut  eszünkbe,  kinek 
« nincs  hol  maradása,  földön  nyugta,  égbe  vá- 
gyódása)). A  hunokat  úgy  jellemzi  Arany: 
((Ugy  mennek  a  hadra,  mint  lakodalomra)).  (X.) 
E  vers  méze  a  Petőfi  kasából  való : 

«Ugy  mennek  a  hahUba  ők, 
A  mint  más  ember  menyegzőre. mén». 

(J  síékt'lyek.) 

A  kiáradt  Tiszából  kimagasló  szigetormó  és 
állatvilágának  leírása  (VIII.  ének)  tán  Kuthy 
Lajos  egy  regényére  vezet  vissza.** 

Hogy  Arany  ép  a  hun  Attilát   szemelte    ki 

*  ÉXiupta  xt^iyi  yovíao'.v  otíuvoíG'.  ts  iraGt.    Iliász  I.  4. 
**  Lásd   a  források  táblázatos    kimutatását  a  Függe- 
lékben. 


egy  nagy  epos  hősévé,  azt  belső  meg  külső 
okok  egyaránt  magyarázzák.  Arany  nagysza- 
bású mondai  anyagot  keresett ;  Árpád  és  egy- 
általán az  árpádkori  királyok  mondaköre  általán 
igen  szegény:  Attiláról  ellenben  krónikáink 
meg  a  külföldi  források  sok  mondai  elbeszé- 
lést tartottak  fenn,  úgy  hogy  inkább  ajánlkozik 
epikus  hősnek,  mint  Árpád.  A  magyar  meg  a 
német  nép  harcza,  mely  a  magyar  krónikák 
szerint  benne  rejlik  Attila  és  fiai  birodalmának 
történetében,  az  elnyomatás,  a  bécsi  absolutis- 
mus  éveiben  is  szomorúan  időszerű  volt.  A 
régi  hun-magyar  dicsőség  felelevenítését  nem 
csak  költői,  hanem  hazafiúi  érdemnek  tekintet- 
ték. Mindehhez  járultak  azután  még  külső  körül- 
mények, melyek,  összevetve  az  előbbi  okokkal. 
Aranynak  választását  teljesen  megértetik  velünk. 
Az  ötvenes  és  hatvanas  években  jelentek  meg 
magyar  fordításban  Priscus  és  Thierry  művei, 
melyek  a  műveltek  figyelmét  Attila  nagy  alak- 
jára irányították.  Arany  különben  is  már  ré- 
gebben nagy  kedvvel  olvasgatta  a  magyar  kró- 
nikákat, melyek,  ha  nem  is  tartalmaznak  össze- 
függő nagy  mondai  cselekvényt,  legalább  sok 
érdekes  és  továbbszövésre  ingerlő  szálakat 
adnak  kezünkbe.  A  Nibelung-ének,  habár  tőlünk 
távoleső  mintát,  a  magyar  krónikák  naiv  elbe- 
szélő hangot  szolgáltattak  Aranynak.  E  sokféle 
ösztön  és  hatás  eredménye  a  Buda  halála. 

íme,  minő  különböző  bányákban  fejtette  a 
szerző  nagy  művei  köveit.  Az  azonban,  a  mi 
ebből  a  kőhalmazból  épült,  az  összhangzatos, 
teljes  egész.  Egy  a  stílusa,  egy  a  szerkezete, 
egy  a  szelleme :  az  Aranyé. 


IV. 

Széchy  Mária  és  Veselényi  Ferencz  sze- 
relmének története,  melyet  Arany  a  Murány 
Ostromában  tárgyal,  a  legvonzóbb  és  legkénye- 
sebb themák  egyike.  Vonzó  a  hős  vitézsége, 
a  hösnö  szépsége  és  az  eset  kalandos  romanti- 
kájánál fogva :  kényes,  mert  voltakép  egy  árulás 
története. 

Két  század  óta  csábítja  e  tárgy  költőinket : 
Gyöngyösi  Istvántól  kezdve  Dóczy  Lajosig, 
milv  hosszú  sora  a  kísérleteknek,  a  különböző 
felfogásoknak,  a  kisebb-nagyobb  elmésséggel 
beszőtt  új  motívumoknak!  Az  epos,  a  dráma, 
a  vígjáték,  a  ballada,  a  regény  formája  egy- 
aránt alkalmatosnak  látszott  e  kaczér,  ingerlő 
esemény  költői  megérzékítésére.  Nincs  tárgya 
a  mag\ar  költészetnek,  mely  annyira  ki  volna 
dolgozva,  mely  annyi  kész  költői  motívumot 
örökítene  át  az  új  tárgyalóra,  mint  a  murányi 
\'enus  története. 

1847-ben  egyszerre  hárman  írtak  epikus 
költeményt  Széchy  Máriáról:  Petőfi,  Tompa 
meg  Arany.  Petőn  egy  szeretetreméltó  levelé- 
ben leírja,  hogy  Tompával  együtt  meglátogatta 
Murány  várát.  Petőfi  a  táj  szépségén  s  a  múlt 
idők  nagyszerű  emlékein  merengett:  aA  nyájak 
kolompoltak,  a  madarak  daloltak  és  fütyültek, 
távolabb  a  hámorok  zúgtak  — ;  mindenütt 
zaj,  életzaj,  csak  itt  fenn  a  bérczen,  hol  egy- 
kor kardok  csörögtek  és  ágyúk  dörögtek, 
csak  itt  volt  csend,  halálcsend  ....  kivévén, 
hogy  Tompa  Mihály  hortyogott.  Hrrr,  hrrr, 
hrr !« 

E  kis  jelenet,  melyet  Petőfi  pathetikus  hu- 
morával ír  le,  jellemző  a  két  költő  Széchy 
Mária  eposzára :  a  Petőfiében  a  hősi  szerelem 
ébresztette  lelkesedés  tüze  lobog,  a  Tompáéban 
a  költő  folytatja  azt,  a  mit  a  hires  vár  árnyéká- 
ban megkezdett :  alszik  (nem  néha,  a  mi  Ho- 
ratius szerint  Homéren  is  megesett),  hanem 
egyfolytán,  mélyen,  hortyogva. 

Széchy  Mária  murányi  története  nagy  con- 
flictust  rejt  magában:  a  várkapitány  meg  a 
szerelmes  nő  harczban  áll  Széchy  Máriában, 
midőn  Murányt  átadja  Veselényinek.  Ezt  az 
összeütközést  tárgyalja  mind  a  három  költő, 
de  eltérő  felfogással.  Tompa  komolyan  fogta 
fel,  szinte  tragikusan  színezte  e  belső  harczot : 
szerinte  a  vár  átadásánál  a  kötelesség  küzd  a 
szerelemmel,  de  az  utóbbi  győz :  a  hadvezér 
szerelemből  elárulja  hadseregét.  Egész  más 
jellegű  a  fordulat  Arany  meg  Petőfi  szemében. 
Széchy  Mária  nem  megy  komoly  hadvezér 
számba:  férfiaskodás  küzd  benne  a  nőiség- 
gel.  Széchy  Mária  katonáskodása  könnyen 
megbocsátható  tévedés;  a  természet  győzelmét 
látja   a   költő,  midőn  Széchy  Mária    elmondja 

Fölveszlek  szerelem  eldobott  rózsája ! 

Aranynál  is,  Petőfinél  is  Széchy  Máriának 
epikus  felfogása  a  harczoló  nő  visszásságán 
alapúi.  Arany  rajzolt  ugyan  máshol  is  fegyver- 
rel küzdő  nőket :  Rozgonyiné  is  pánczélba 
szorítja  selyem  vállát  és  Muczi  paripáján  lobogó 
tengerzöld  ruhában  háborúba  siet.  Az  egri 
leány  kicsavarja  a  cseh  rabló  kezéből  a  vasat. 

és  gyenge  szűz  létére  elkezd  vele  viaskodni, 
akár  mint  galamb  marókkal.  A  Toldi  s:;^erelmé- 
ben  Anikó  ragad  fegyvert,  hogy  egy  egész 
hadjáratban  részt  vegyen.  Mindezeket  a  nőket 
azonban  a  szeretet  viszi  a  harczba;  a  harczot 
nem  a  harcz  kedveért,  nem  is  politikai  okok- 
ból keresik,  hanem  odaadásból.  Rozgonyiné 
férjét  akarja  követni :  nem  látjuk  támadó  küz- 
delemben, csak  akkor,  midőn  férjét  és  királyát 
hajójával  megmenti.  Az  egri  leány  kétségbe- 
esetten viaskodik  kedvese  holtteste  mellett, 
Anikó  pedig  Miklóst  keresi. 

Ezekkel  szemben  Széchy  Mária  ex  professo 
katona,  murányi  kapitány;  ne  csudálkozzunk, 
ha  mint  ilyen  kudarczott  vall,  ha  a  természet 
szava  benne  erősebb,  mint  a  hivatalé.  Shake- 
speare Beatriceje  és  Moreto  Dofía  Dianája  is 
megakarják  tagadni  a  női  természetet,  míg  az 
erőt  nem  vesz  hiú  szándékukon.  Ennyiben  az 
epos  tartalma  valóban  vígjátéki;  de  e  mellett 
még  történelmi  háttere  is  van  a  cselekvénynek 
s  ebben  rejlik  a  tárgy  nehézsége.  Történelmi- 
leg véve  a  mü  themája  a  következő :  Egy 
Rákóczypárti  nő  szerelemből  elárul  egy  reá 
bízott  várat  a  császáriaknak.  Arany  egész  mű- 
vészetével élt,  hogy  hősnője  ne  veszítse  el 
rokonszenvünket  és  igen  talpraesetten  kieszelt 
mentő  körülményeket  alkalmaz.  Murány  vára 
szerinte  már  kifogyott  az  élésből,  tehát  úgy 
se  tarthatja  magát.  Máriában  a  szerelem  az  erős 
szenvedély  rohamaival  jelentkezik,  mely  min- 
dent elíelejtet  vele.  Arany  oly  magasra  emelte 
Veselényit  észben  és  jellemben,  hogy  megbocsát- 
juk  Mária  meghódolását  ily  rendkívüli  férfi  előtt. 

Veselényi  jelleme  a  vérpadon  mutatkozik  és 
olyannyira  elbűvöli  Széchy  Máriát,  hogy  min- 
denben enged.  Veselényiről  különben  is  azt 
olvassuk  Aranynál,  hogy  ő  császárpárti  ugyan, 
de  azért  előtte  is  drága  a  nemzet,  a  vélemény 
meg  a  vallás  szabadsága,  sőt  ha  gonosz  nap 
jönne  hazánkra,  ő  fogja  megóvni  a  nemzet- 
szabadság sértett  lobogóját,  de  míg  módunkban 
van  törvényhozás  útján  segíteni  a  bajon,  addig 
nem  akarja  a  hazát  a  pártharcz  prédájává  tenni.* 
(II.  szakasz.)  Rokonszenvünket  Veselényi  iránt 
még  azzal  akarta  fokozni  Arany,  hogy  csak 
Veselényi  táborában  mutat  be  harczi  vitézséget. 
Mind  ezen  eszközök,  a  melyekkel  a  költő 
tárgya  kényes  voltát  iparkodik  eltakarni,  nem 
bírják  velünk  elfelejtetni,  hogy  Mária,  midőn 
a  vérpad-jelenetben  annyira  bámulja  Veselényi 
hűségét,  mely  a  halálnál  erősebb,  maga  lesz 
árulóvá:  az  olvasó  is,  mint  az  epos  végén 
Illésházy  némikép  ((keseredve  néz  föl»  a  capi- 
tulált  várra.  A  főeszme :  a  nőiség  diadala  a 
féríiaskodáson  Széchy  Mária  iránti  rokonszen- 
vünk rovására  van  keresztülvíve.  Kétségtelen, 
hogy  maga  a  tárgy  komikus  színezetű  azon 
belső  visszásság  következtében,  mely  benne 
rejlik;  csakhogy  a  komoly  történelmi  háttér 
és  a  küzdelem  czélja  nem  igen  tűri  a  víg- 
játéki felfogást.  A  cselekvény  gyökerei  mé- 
lyebb talajra  vannak  beeresztve,  semmint  ezt 
Arany    tervezte;    Széchy    Mária  történetében 


*  Veselényinek  ezen  —  különben  elég  prózai  — 
fejtegetésein  a  40-es  évek  vezérczikkeinek  stilusa  és 
eszmemenete  érzik  meg. 

nem  csak  a  férfiaskodás  leleplezett  félszeg- 
ségét,  hanem  a  kötelesség  és  a  szív  meg- 
hasonlását  látjuk  (a  mit  Arany  lehetőleg  el 
akart  leplezni).  Az  akadály  Veselényi  és 
Széchy  Mária  közt  nem  külső,  mint  az  a 
vígjátékban  szokásos,  hanem  belső,  mely  már 
megközelíti  a  tragikumot.  Arany  tehetsége 
egyáltalán  nem  volt  alkalmatos  ily  tárgy  köny- 
nyelmü  felfogására ;  ő,  mint  a  lelkiismeret  köl- 
tője, minden  ellentétet  kimélyít,  minden  mu- 
lasztást súlyosbít  és  már  lélektani  tárgyalásával 
is,  mintegy  önkénytelenül  tragikus  színezetet 
ad  a  murányi  eseményeknek. 

Miirány  ostroma  igen  egyenlőtlenül  van  dol- 
gozva :  vannak  leíró  részei,  melyek  a  legnai- 
vabb  népköltés  szellemében  valóságos  ősmytho- 
logiai  képzelettel  vannak  gondolva,  vannak 
benne  ismét  politikai  beszédek,  melyeknek 
fejtegető  vezérczikk-hangján  a  kor  erős  poli- 
tizáló hajlama  mutatkozik.*  Meglátszik  a  művön, 
hogy  Arany  nem  fektette  belé  lelkét,  mint  a 
Toldiba :  az  egészben  van  valami  mesterkélt, 
sőt  helyenként  megérzik  rajta  a  pályamüvek 
erőszakolt  ihlete. 

Murány  ostroniahun  Arany  új  műfajt  akart 
megkísérelni,  a  népies  stílust  a  magasabb  elő- 
adásmóddal összeolvasztani.  A  müveiteknek 
írt  olykép,  hogy  a  nép  is  élvezhesse.  Az  el- 
készült mü  igen  távol  esett  ettől  a  czéltól: 
oly    sokat    rajzolja    benne    a    lelki    küzdelmet. 


*  Az  elsőre  példa  a  vihar  leínlsa  (III.  szakasz.);  a 
másodikra  Vesselényi  és  Mária  párbeszéde,  melyen 
látszik,  mily  merev  a  politikai  thema  (II.  szakasz.). 

annyira  megterhelte  az  elbeszélést  lélektani 
filigranmünkával,  hogy  a  nép,  mely  az  egyen- 
letesen perdűlő  mesét  szereti,  csak  idegenke- 
déssel olvasná.  A  mese  jó  részét  Széchy  Mária 
megha3onlásának  jellemzése  foglalja  el;  a  nép 
pedig  nem  vizsgálja  a  cselekvényt  lélektani 
górcsövön  át.  Különben  Arany  is  csak  Máriánál 
fejti  fel  ily  részletesen  a  szerelem  keletkezését, 
Veselényi  szerelmét  nem  látjuk  fejlődni  és  nem 
•is  igen  hiszünk  benne.  Ugy  érezzük,  hogy 
Veselényi  se  tiszta:  a  mit  mivel,  a  várért 
teszi,  vagy  legalább  a  várért  is. 

E  mellett  az  eposban  csattanós  színpadi 
hatásokra  is  akadunk,  mintha  drámát  epossá 
hígítottak  volna.  Midőn  Mária  a  végén  vér- 
padra hurczoltatja  Veselényit,  de  állhatatossá- 
gától  meghatva  az  utolsó  perczben  elérzéke- 
nyülve hozzá  lép:  a  Vitéz  vedd  jobbomat.  .  .  . 
csudát  tesz  erényed:  pártomat  elhagyom,  hogy 
kövessek  férjet  .-to  az  olvasó  is  Veselényivel 
kérdi:  ccOh  Mária,  miért  e  kegyetlen  próba?» 

A  mese  egész  menetén  Gyöngyösi  hatását 
lehet  észrevenni;  a  hadi  tanácskozás  leírására 
Zrinyi  eposa  folyt  be,  a  természeti  jelenségek 
megszemélyítése,  mely  e  műben  sokkal  gya- 
koribb, mint  Arany  bármely  más  művében, 
Petöfies,  a  kifejlés  Kisftiludy  Károly  drámájára, 
a  Murányi  Fémisra.  emlékezteti  az  olvasót.  A 
történelem  apró  adataihoz  nem  igen  ragasz- 
kodott, hisz  voltakép  a  történelem  tanúsága 
szerint  alig  van  prózaibb  házasság-kötés,  mint 
a  Veselényi  és  Széchy  Máriáé.  Valódi  érdek- 
házasság. Az  újabb  kutatás  szétoszlatta  azt  a 
rózsás  felhőt,  melylyel  a  költők  e  frigyet  el- 

borították.*  Igaz,  hogy  ezzel  az  új  történelmi 
felfogással  a  tárgy  költői  ingere  is  elveszett. 
A  mi  e  történet  regényességét  alkotja:  hogy 
Veselényi  egyszerre  hódítja  meg  a  várúrnő 
szívét^  és  a  várat,  az  oda  módosult,  hogy 
Széchy  Mária  voltakép  maga  is  félig-meddig 
fogoly  volt  Murányban.  A  mi  maradt  a  régi 
elbeszélésből,  az  költőileg  véve  közönséges 
várostrom  és  nem  Venus  diadala  Marson,  mint 
azt  Gyöngyösi  keresett  barok-stilusában  szokta 
volt  mondani. 


V. 


A  nagyszabású  komoly  epikai  szerkezetek 
mellett  néhány  tréfás  eposa  is  van  Aranynak. 
Sötét  felhők  mögül  rézsútos  ragyogó  nap- 
sugarak törnek  elő,  a  költő  könyekkel  telt 
szeme  enyelegve  meg-megvillan. 

"Szeretem,  hogy  ha  —  mint  tavaszmezőn 
Árnyékot  napfén}'  —  tréfa  űz  komolyt». 

{Bolond  Islók  I.) 

Arany,  ha  tréfál,  humorista,  azaz  vígsága  mö- 
gött mindig  komoly,  sőt  szomorú  érzés  lap- 
pang. Az  emberi  élet  múlandósága,  törekvéseink 
hiúsága  képezi  mély  alaphangját;  szemlélete 
mintegy  magasabb  szempontból    mutatja    neki 

*  AcsAdy  Ignácz  ahipos  művében :  S'^échy  Míiria 
(Tőrténehni  Életrajzok  I.) 

hiúságok  e  vásárát  és  a  rajta  járó- 
kelő, egymást  könyöklő  és  taszigáló  felebará- 
tainkat. 

Már  első  komikus  eposának,  az  Elves::;ftt 
alkotmánynak,  melylyel  Arany  27  éves  korában 
először  lépett  nyilvánosság  elé,  szintén  mélabús 
a  háttere.  Hogy  is  ne,  ha  annyi  a  fonákság 
és  visszaélés  a  megyei  életben,  melyet  Arany 
keserű  tapasztalásai  alapján  satirikusan  rajzol. 
Egészben  véve  még  hidegek  az  Elveszeit  alkot- 
mány tréfái:  voltakép  csak  abban  rejlik  a  ko- 
mikuma, hogy  a  nagy  eposok  apparátusát 
kisszerű  tárgyakra  alkalmazza.  A  hang,  a  me- 
lyet Arany  itt  megüt,  a  Vörösmarty  pathoszára, 
a  modor  Csokonai  komikus  eposzára  emlé- 
kezteti az  olvasót.  Az  Elveszett  alkotmány  akarva, 
nem  akarva  Vörösmarty  magas  epikus  stílus- 
ának paródiája :  a  nagy  hang,  bizonyos  lendü- 
letes fordulatok,  a  hexameteres  bőbeszédűség, 
az  allegóriái  apparátus  mind  reá  vallanak,  mint 
a  torzkép  az  eredetire.  Mintha  az  Elves:^etf 
alkotmány  utolsó  maradéka  volna  Arany  oly 
életkorának,  melyben  mindenekelőtt  Vörös- 
martyt utánozta,  míg  végre  (hogy  megszabadul- 
jon ettől  az  iránytól)  az  Elves:(ett  alkotmánynyú 
satirikusan  legyőzi.  Különben  is  ennek  az  epos- 
nak  nincs  cselekvénye,  világos  meséje :  istenei 
lelketlen  machinák,  emberei  pedig  oly  unal- 
masak, mintha  Garay  vagy  Czuczor-féle  ko- 
moly eposból  valók  volnának.  Főalakja  az 
elmaradt  vidéki  nemes.  Rák  Bende,  inkább 
allegorikus  torzkép,  mint  lélektani  valóság. 
Az  előadás  még  ingadozó,  nagyon  is  világos, 
gyakran  jó  versekbe  szedett  középszerű  próza. 


(III.  ének).  De  van  már  benne  valami,  a  mi- 
ben kirí  a  negyvenes  évek  banális  satirai  közül ; 
nagy  a  szókincse,  sőt  részben  eredeti,  a  pusz- 
tán és  nem  könyvtárakban  szedett ;  a  korkép- 
ben (Védegylet,  Priesnitz  kara,  Széchenyi  hitele) 
találhatunk  némely  jellemző,  habár  durva  vo- 
nást. Mindamellett  hogy  az  elbeszélés  elnyúj- 
tott, (akár  csak  ((kaczagányos  őseinket»  énekelné 
meg  Arany)  néha-néha  nemes  pathoszszá  tö- 
mörül. Nem  ilyen-e  ez  a  hely,  az  első  ének- 
ben, egy  vakról,  ki  előtt  mécses  van : 

Bdr  az  olajmécsben  maga  Isten  napja  fürödnek  : 
Annak  súgárit  sem  verné  vissza  ez  a  szem. 

Az  ilyen  részletek  valóban  nem  méltatlanok 
Zalán  futásához,  melyet  parodizálnak,  sem 
Imoláihoz,  melyet  megelőznek. 

Mélyebb  az  érzés,  komolyabb  a  háttér  a 
'^Nagyidai  c:{igányokh3.n  és  a  Bolond  Isíókhan, 
Mindegyiküknek  kettős  fiókja  van :  az  elsőben, 
mely  könnyen  nyiUk,  csörgősipkát  találunk; 
nehezebben  jár  a  második  titkos  fiók,  de  ha 
ráakadunk  a  nyitjára,  drágakövek  ragyognak 
:  belőle :  a  humor  gyémántos  könycseppei,  a 
fájdalom  égő  rubintjai. 

A  Nűgyidai  c::^igáiiyokban  egy  adoma  ko- 
fmikus  eposzszá  van  bővítve.  A  czigányok  köz- 
[mondásos  Idái  várvédelme,  jóhiszemű  naiv- 
ságok,  vérmes  könnyelműségök,  a  látszatot 
hajhászó  elbizakodásuk,  magas  hangú  szalma- 
láng lelkesedésök  egyszersmind  képe  akar  lenni 
a  magyar  szabadságharcz  visszásságainak.  A 
cselekvényben  tehát  a  czigányokat  kellett  jel- 

lemezni,  de  úgy,  hogy  az  egész  történet  egy- 
szersmind félszegségünk  és  kudarczunk  satirája 
legyen.  Az  egész  műven  meglátszik  a  maró 
fájdalom  torzító  kedvtelése.  Valóban  minő  czi- 
gányos  —  és  (ki  tagadhatná  ?)  fájdalom,  minő 
magyar  —  az  a  vonás,  hogy  Csóriék,  alig 
hogy  beveszik  magokat  Nagy-Ida  várába,  rög- 
tön, minden  fontos  teendő  előtt,  kikiáltják  a 
nagy  czigányországot,  az  ünnepélyek  emelésére 
pedig  elsütik  mind  a  puskaport !  Nem  talál-e, 
ha  olvassuk,  hogyan  álmodik  Csóri  vajda  — 
kiben  több  vonás  a  forradalom  vezérférfiára 
vall  —  szebb  jövőt,  hogy  eszik  meg  ma  a 
czigányok  a  holnapot,  hogy  vesznek  össze 
minden  apróságon  az  ellenség  szemeláttára? 
Arany  maga  a  legjobban  fejtette  fel  a  Nagy- 
idai  czigányok  keletkezését  és  irányát,  midőn 
a  Bolond  Istókban  több  támadás  ellen  véde- 
kezve, a  hangulatát  írja  le  a  mű  szerzésekor : 

És  engem  akkor  0I3'  érzés  fogott  el 

A  szőlős  gazda  is,  az  egykori. 

Magánkívül  s  őrjöngve  kaczagott  fel, 

Látván,  hogy  szőlőjét  a  jég  veri, 

Durongot  ő  is  hirtelen  kapott  fel. 

Paskolni  kezdé,  hullván  könnyei  :. 

«No  hát  no!»  így  kiált,  «én  uram-isten! 

Csak  rajta:  hadd  lám:  mire  megyünk   ketten!') 

így  én,  a  szent  romon,   emelve  vádat 
Magamra,  a  világra,  ellened : 
Torzulva  érzem  sok  nemes  hibádat, 
S  kezdek  nevetni,  a  sírás  helyett : 

Rong}'  mezbe  burkolúm  dicső  orczádat, 
Hogy  rá  ne  ismerj  és  zokon  ne  vedd  : 
S  oly  küzdelemre,  mely  világcsoda, 
Kétségb'esett  kaczaj  lőn  Nagy-Ida.     (II.  7.  8.) 

E  mélyreható  öncommentár  mellett  a  magya- 
rázó leteheti  tollát. 

A  czigánycsaták  drastikus  történetén  és  a 
magyar  forradalom  íajdalmas  satiráján  kívül  a 
Nacryidai  c:(igányokh:\n  van,  bár  már  inkább 
elnyomva,  egy  más  elem  is :  a  nagy  epos- 
apparatusok  paródiája. 

A  fej  nélküli  Puk,  ax  eposi  csudák,  a  nagy 
czigánycsata  a  III.  énekben,  az  eposi  iiarczok 
banális  környékbe  való  sülyesztése.  Sajátságos, 
hogy  Arany  először  irt  paródiát  egy  bizonyos 
eposfajra  s  azután  ilynemű  eposzt:  először 
írta  az  Elves:ielt  alkotmányt  és  azután  a  két 
Toldit;  a  nagy  lovag-eposát,  a  7\}ldi  szerel- 
mét is  a  miiíaj  torzképe :  a  Nagyidai  c:;^igűnyok 
előzték  meg.  Szégyenlős,  érzékeny  emberek 
gyakran  hajlandók  ilyképen  érzelmeiket  gú- 
nyolni, mielőtt  bevallanak.* 

Hgész  más  humor  nyilatkozik  a  Bolond  Istók- 
ban.  Az  első  rész,  melyet  Arany  néhány  hónap- 
pal a  világosi  fegyverletétel  után  írt,  kínos 
belső  convulsiók  kifejezője,    mint    a    Nagyidai 


*  A  \íigyi(/ai  c^igáiiyoi-  először  1852-ben  jelentek 
meg  mint  afféle  ponyvafiizet,  czimképén  az  dlmodó 
(]sórit  ábrázoló  rossz  fametszettel.  (Akkor  még  csak 
így  illustrálták  a  magyar  költőket.)  A  későbbi  kiadásból 
néhány  durva  hely  kimaradt.  Különben  mai  alakjában 
is  a  kelletinél  maróbb  a  gúny,  melylyel  a  czigányok 
álarczain  át  a  forradalom  fonákságát  illeti. 

C/^igányoh.  Az  egész  ének  tele  van  keserűség- 
gel; az  ember  aljas,  a  sors  kegyetlen.  Ez  első 
ének  egy  paraszt-epos  töredéke;  magva  még 
megvan  Aranynak  A  falu  bolondja  czímű  kisebb 
töredékében.  Az  eposban  is  azt  akarta  raj- 
zolni, hogyan  fojtják  el  a  mostoha  körülmé- 
nyek a  nagy  tehetségnek  és  a  költészetnek 
lángját  egy  falusi  költőben.  A  Bolond  Istók 
második  részében,  mely  20  évvel  később  jelent 
meg,  mint  az  első,  az  epos  egész  terve  és 
vele  együtt  egész  hangulata  megváltozott.  Arany 
itt  már  önmaga  helyettesíti  a  boldogtalan  falusi 
költőt  és  az  elsőnél  lágyabb,  nyugodt  játszi 
humorral  saját  ifjúságának  történetét  mondja 
el  (15-dik  évétől  19-dik  évéig). 

Bolond  Istókon,  mint  Puskin  Anyeginján, 
Gyulai  Romhányiján  és  sok  egyéb  nálunk  is 
ismert  költeményen  megérzik  Byron  hatása. 
A  hang :  a  nemes  pathosz  át  meg  átcsapása 
a  (néha  már  cynikus)  gúnyba,  a  meleg  humor 
meg  a  szúrós  élezek,  a  szárnyaló  költészet  és 
az  okoskodó  prózának,  a  pajkosság  és  a  méla- 
búnak ezen  sajátos  formátlan  vegyüléke,  az  a 
kalandozó  szeszély,  melylyel  saját  egyénisége 
át-átlör  az  epos  objektív  elbeszélésének  kere- 
tén, —  mindez  arra  a  munkára  vall,  mely  a 
legmodornebb  szellemű  a  nagy  költői  remekek 
közt :  a  Don  Jíianra.  Byrontól.  De  mind  e 
hasonlóság  mellett  is  a  két  költemény  annyira 
elüt  egymástól,  a  mennyire  különbözik  egy 
angol  lord  egy  magyar  alföldi  város  (hivatalát 
veszített)  aljegyzőjétől.  Az  angol  műben  az 
örök  tenger  zúgását  halljuk;  a  földközi  tenger 
vidékeinek    minden   bája,   a   női   szépség    és  a 


215 


kelet  mesés  kincsei  tükröződnek  csillogó 
stanczáiban :  előttünk  egy  határtalanul  geni- 
alis  lélek,  határtalan  nagyszerű  és  elragadó 
benyomások  közepette.  Mily  nyomasztó  ezzel 
szemben  a  szalontai  láthatár,  mily  kisszerű 
a  tárgy,  mily  fanyar  a  szerelem  (Bolond 
úr  és  Klarcsié\  mily  mély  a  költő  lehan- 
goltsága.  Meglátszik,  hogy  Byron  Waterloo, 
Arany  pedig  Világos  után  írta  költeményét. 
Hát  még  Arany  alakjai !  Minő  egy  társaság 
találkozik  Bolond  Istók  epikus  talaján!  Vásott 
tolvaj  czigányok,  a  csősz  kétségesen  szűz 
leánya,  a  csősz  maga,  ki  csak  megszokásból 
sajnálja  feleségét,  a  csecsemőt  az  árokban 
felejtő  pálinkás  Pityeri  Erzsók,  a  mester,  ki 
csak  bizonyos  díj-foknál  kezdve  temet  tisztes- 
ségesen, István  mester,  kinek  végre  elmenne 
a  kedve  a  lopástól,  ha  nem  volna  rászületve, 
mindezeken  az  a  véghetetlen,  mindent  átható 
mélabú  borong,  a  mely  Turgenyeíf  novelláiban 
elszomorít:  egy  ember,  ki  teljesen  fölöslegesnek 
érzi  magát,  leírja  szintén  fölösleges  felebarátai 
boldogtalanságát  és  komiszságát. 

Ilyennek  tűnik  fel  előttünk  az  angol  meg 
a  magyar  humoros  epos  szerzője :  de  a  mint 
valamivel  közelebb  lépünk,  a  viszony  más  jel- 
leget ölt. 

Mindenekelőtt  észrevehetjük,  hogy  az  angol 
költő  lelke  meg  van  mérgezve:  féktelen  indu- 
latai, beteges  gőge,  vérig  sértett  büszkesége, 
az  érzékiség  rohamai  feldúlták  belsejét;  csa- 
ládjával meghasonlott,  hazájától  végleg  elsza- 
kadt, régi  ismerősei  részéről  az  üldözet  és 
gyűlölet  tárgya.  Byron  érzi  is,  hogy  csak  egy 

sors  maradt  még  számára:  mint  hős  meghalni.* 
Nem  is  késik  ezt  megtemii. 

Arany  ellenben,  bármennyire  meghasonlott 
is,  mindig  hű  hazafi,  szerető  családfő ;  hazájá- 
tól, csaladjától  soha  semmi  csapás  el  nem  tán- 
toríthatja, bármennyit  hamvasztott  is  el  a  sors 
lelkében,  az  eszménynek  parazsa  elfojthatatla- 
núl  ég  a  hamu  alatt.  A  blazirtság  gőge  nem 
vesz  erőt  rajta,  a  mélabú,  a  kétségbeesés  leg- 
hevesebb rohamai  után  ismét  megszólal  a  józan- 
ság, a  mely  az  embereket  nem  látja  még 
rosszabbaknak,  mint  a  minők : 

Vernunft  fáiigt  wieder  an  zu  sprechen. 
Und  Hoffnung  wieder  au  zu  blühen.    (Faust  I.> 

Bolond  Istók  első  része  a  vidéki  élet  erkölcsi 
trivialitásainak  rajza;  a  mese  maga  gyenge, 
mint  rendesen,  ha  Arany  nem  támaszkodik 
valami  kész  mondára  A  minő  sivár  a  hangulata, 
olyan  sivárok  alakjai  is.  Látszik,  mennyire  sért- 

*  Ezt  fejezi  ki  utolsó  költeményében  is  : 

Seek  out  —  less  oíten  sought  than  found  — 
A  soldier's  grave,  for  thee  the  best ; 
Then  look  around  and  choose  thy  ground, 
And  take  the  rest. 

(Keress  magadnak  —  a  mit  inkább  találnak  mint  keres- 
nek —  karczi  sírt,  a  mi  reád  a  legjobb.  Nézz  körül, 
válassz  magadnak  talajt  és  tartsd  magadnak  a  többit  mind). 
Ugyanez  az  alapeszméje  Saidanapal  drámájának.  — 
Byron  Don  jiianyi  28  évvel  a  Bolond  Istók  előtt  jelent 
meg,  szintén  névtelenül,  mint  az  Arany  műve.  Byron 
az  időben  annyira  meggyűlölte  az  angolokat,  hogy  köl- 
teményeit azontúl  olaszul  akarta  írni.  Az  olasz  nyelvet 
különben  is  úgy  beszélte,  mint  az  angolt. 

liették  azok  a  sokféle  durvaságok,  melyekkel 
kénytelenek  vagyunk  oly  gyakran  találkozni 
az  életben,  Arany  érzékenységét :  oly  realis- 
mussal  írja  le  a  durva  jeleneteket,  mint  egy 
ember,  ki  nem  tudja  felejteni  azt,  a  mi  nagyon 
bántotta.* 

Enyhébb  éghajlatba  vezet  bennünket  a  máso- 
dik rész.  A  költő  saját  életének  örömeit,  téve- 
déseit, dőreségeit  a  humor  fényében  látja  és 
kénytelen  önmagán  mosolyogni.  Az  egész 
virtuóz,  komoly-tréfás  játék  ötletes  enyelgések- 
kel,  méla  eszmékkel,  hol  fájdalmas,  hol  nevet- 
tető emlékekkel.  A  verssorok,  melyek  egy- 
hangúságát pajkosan  át-áttöri,  mintegy  lelki 
állapotát  fejezik  ki.  Egyáltalán  az  egész  műben 
szeszélyes  az  időjárás.  Napfényes  vidéken 
vagyunk.  Majd  egy-egy  felhő  futó  árnyéka 
esik  a  világos  területre,  egyszerre  csak  össze- 
gyűlnek a  humor  felhői,  az  élez  villáma  pat- 
tan, hosszú  esőszálak  a  levegőben,  aztán  ismét 
kisüt  a  nap,  ragyogva  és  melegítve. 

Mint  Shakespeare  pályája  végén  a  Viharhíin 
elbúcsúzik  a  költészettől,  tengerbe  sülyeszti 
bűvös  gyűrűjét,  lemond  szellemidéző  hatalmá- 
ról, úgy  Arany  a  Bolond  Istókban  ősz  hajjal 
visszapillant  érzelmekben  és  eszmékben  gazdag 
életére  és  megválik  költői  álmaitól : 

Isten  veled,  jobb  részem  arany  dlma ! 
llű  Toldi,  Csaba,  Isten  veletek ! 
Oly  messze  a  czél,  oly  magas  a  pálma ! 
Rég  törve  lelkem,  és  a  test  beteg. 

*  Il}'en  keserű  realismiis  mutatkozik  a  temetés  jele- 
netében. (I.  65  —  69.) 

A  búcsúzás  különben  csak  néhány  évre  szólt ; 
halála  előtt  két  évvel  befejezvén  a  Toldit,  eléri 
a  messze  czélt,  kivívja  a  magas  pálmát. 

Arany  eposi  művészete  l)alladáiban  tetőzik : 
Első  balladáját  még  tapogatódzva,  31  éves 
korában  írta:  de  csakhamar  megteremti  magának 
saját  stílusát  és  e  műfajnak  örök  mintáit  költi. 
Remekmű  mindig  akkor  keletkezik,  ha  vala- 
Imely  nagy  tehetség  megtalálja  a  tehetségének 
eginkább  megfelelő  műfajt  és  tárgyat.  Ilyen 
volt  Aranyra  néze  a  ballada.  O  mintegy  a 
balladára  termett,  mert  költői  sajátságai  nagyon 
is  alkalmatosak  a  balladaköltésre.  Stílusának 
mindig  volt  bizonyos  hajlama  a  tömörség  iránt, 
a  mely  a  balladákban  különösen  beváUk.  Szer- 
kezetérzéke szintén  nagyobb,  mint  bármely 
más  magyar  költőé,  a  balladában  pedig  ez  a 
legnehezebb.  Képzeletében  is  van  valami  bal- 
ladaszerű; szereti  a  gyorsan  eltűnő,  a  futó 
jelenségeket  reproducálni.  Nag}'  érzékenységé- 
nek a  ballada  izgatott  előadása  épen  megfelelt. 
A  népköltészetet,  melynek  balladái  a  legtöké- 
letesebbek, mindig  tanulmányozta  és  rendkívül 
szerette ;  különben  is  erős  hajlama  volt  a  bús 
tárgyak  iránt,  a  mi  őt  szintén  a  balladához 
vonzta.  Ehhez  járult  még  egy  külső  ok  is; 
Arany  hangulata  az  ötvenes  években  nem  igen 
engedi  meg  a  nagyobb  compositiók  (Toldi, 
Csaba,  Bolond  Istók)  bevégzését;  minthogy 
mégis  erős  epikus  hajlama  van,  csak  a  kisebb 

elbeszélő  költeményekben  fejezheti  ki  ihletét. 
Balladái,  melyekben  egy-egy  tragikus  ese- 
ménysorozatot összetömörít,  olyanok,  mint  amaz 
ó-kori  vésett  drágakövek,  ama  remek  intagUók, 
melyeken  a  classicus  monda  egy-egy  jelenete 
az  élet  jellemző  vonásaival  ragyogó,  átlátszó 
kőbe  van  vésve.  Arany  szeme  előtt  először 
(a  Rákóc:(iné  czíműben)  a  magyar,  később  a 
skót  balladák  lebegnek.  E  népballadák  fő  jel- 
lemző vonásai  nála  is  fellelhetők :  a  párbeszé- 
des alak  gyakori  alkalmazása,  az  elbeszélés 
hézagossága,  lázas  lüktetése,  a  tragikus  fel- 
fogás. Arany  azonban  mind  e  sajátságokat  költői 
felfogással  kimélyíti.  A  párbeszédeket  szapo- 
rítja, sőt  néha  oly  sok  személyt  szólaltat  meg, 
hogy  mintegy  mozgalmas  kis  drámát  hallunk 
ki  a  balladából.  Az  előadás  hézagosságát  is 
fokozza,  mindig  nagyobb -nagyobb  árnyékot 
vet  az  elbeszélésre  és  csak  néhány  csúcsot 
mutat  nekünk  költészetének  mágikus  világítá- 
sában. A  tragikus  tárgyat  is  egészen  drámaikig 
fogja  fel  és  beviszi  a  balladába  a  lélektani 
subtilitást  (Tetemre  hívás),  és  mint  Shake- 
speare tanítványa,  főleg  a  lelkiismeret  convulsióit 
rajzolja  bennük. 

Arany  ilykép  a  népballada  hangját,  szerke- 
zetét és  rythmusát  a  legmagasabb  költői  sphae- 
rába  emeli.  Midőn  költészetünk  a  népköltészet 
forrásainál  megifjodott,  egy  műfaj  sem  nyert 
többet  a  balladánál,  egy  sem  meríthetett  több 
erőt  és  bájt  a  népies  mintákból.  A  század 
lején  a  ballada  nálunk  külföldi  műballadák 
többé-kevésbbé  sikerült  utánzata.  Kölcsey  és 
Kisfaludy  Károly  német  nyomon  indulnak,  ez 


főkép  Bürger  rikító  színű  balladáit  tartja  szem 
előtt,  amaz  természetének  megfelelően  inkább 
a  sentimentális  német  ballada  felé  vonzódik. 
Az  a  nagy  nemzeti  mozgalom,  a  mely  1825. 
óta  nőttön  nő  és  mindinkább  magával  ragadja 
a  szellemeket,  a  költői  műfojokra  is  kihat  és 
átalakítja  a  balladát.  Garaynál,  ki  az  új  irány 
legjellemzőbb  kifejezője,  a  ballada  hangja  a 
szónoklás  pathosz,  melyből  a  megyegyűlések 
hazafias  bassusa  kihallik.  Aranynál  és  kortársai- 
nál ellenben  már  a  népies  elem  kerekedik 
fölül  ;  költészetének  sajátosságai ,  nyelvének 
népies  megelevenítő  ereje,  stílusának  hajlékony- 
sága és  tömörsége,  mind  ez  megszólal  balladái- 
ban. Semmi  fellengés,  semmi  hazaíiiii  kimele- 
gedés,  semmi  rhethorikai  fokozás ;  a  szerkezet 
néha  bonyolult,  sőt  egy-két  esetben  mesterkélt, 
az  előadás  maga  azonban  eg}-szerű  és  meg- 
ható. Tartalmuk,  a  Walesi  bárdok  kivételével, 
(mely  idegen  tárgyú  ugyan,  de  magyar  viszo- 
nyokra czéloz)  a  magyar  történelemből,  vagy 
a  magyar  népéletből  van  véve. 

A  ballada  sajátos  költészete  a  compositióban 
rejlik.  A  ballada  szerkezete  különös  módon 
világítja  meg  az  eseményeket;  a  fény  és  ho- 
mály elosztása  az,  a  mi  a  balladai  elbeszélést 
oly  rejtelmessé  és  mégis  érthetővé  teszi.  A 
balladának  van  külön  perspectivája,  mely  bizo- 
nyos részleteket  egy-egy  futó  villanással  meg- 
világít, másokat  pedig  homályba  borít,  de  oly 
művészettel,  hogy  a  megvilágított  részek  épen 
azok,  a  melyekből  képzeletünk  az  egész  cse- 
lekvény képét  megalkothatja.  A  balladában 
mintegy  az  elbeszélés  némeh'  helyzeteit  egy- 


egy  perezre  megvilágító  villámcsapásokat  látunk : 
ha  a  balladaszerző  meg  akarja  velünk  ezen 
egyes  megvilágított  jelenetek  kapcsolatát  és 
jelentését  értetni,  szükséges,  hogy  e  jelenetek 
jellemző  főjelenetek  legyenek,  melyekből  ki- 
egészíthetjük a  megelőző  és  következő  ese- 
ménysort. Néhány  lánczszemből  az  egész  lán- 
czot  kell  megsejtenünk.  Arany  legsötétebb 
balladáit  is  néhány  fénysugárral  sejtelmesen 
meg  tudta  világítani ;  a  világítás  nála  ép  azokra 
a  helyekre  esik,  a  melyek  a  homályban  ma- 
radt részleteket  is  el  bírják  velünk  képzeltetni. 
A  balladai  félhomály,  a  claire-obscure  ezen  alkal- 
mazása a  festészetre  emlékeztethet  bennünket : 
Rembrandtnak  akárhány  arczképe  jóformán 
sötétes ;  de  az  a  néhány  vonás,  a  melyen  fény 
dereng,  (Rembrandt  sajátos  ragyogású,  aranyos 
fénye)  megkapó  domborulattal  emeli  ki  az 
egész  fej  jelentős  physiognomiáját. 

Aranynál  a  ballada  eme  mystikus  megvilá- 
gítása, ez  a  félhomály  néha  már-már  három- 
negyed homálylyá  válik;  ő  helylyel-közzel 
skótabb  a  skótoknál.  Zách  Klára  vagy  V.  László 
például  alig  érthető  arra  nézve,  ki  e  történelmi 
eseményeket  nem  ismeri ;  Vörös  Rébék  is  bizo- 
nyos stúdiumra  szorul.  Ezeknél  már  nagyon 
sok  marad  árnyékban. 

Első  balladája  a  forradalmi  időkből  való 
Rákóc:(^iné  még  terjengős,  népdalszerű,  sőt  szó- 
nokias;  vannak  benne  versszakok,  melyeket 
Petőfi  írhatott  volna.  A  későbbiekben  oly  concis 
és  egyéni,  hogy  már  nem  gondolhatunk  Petőfire. 
Legközelebbi  balladáját,  Ro:;j^o}iyinét  már  a  skót 
népballada  tanulmányozása  előzte    meg.    Roz- 

gonyiné  balladája  hézagos,  de  még  nem  oly 
rövid  lélekzetű,  gyors  leperdülésű,  mint  a  ké- 
sőbbiek Az  egész  csupa  zengzetesség  és  sze- 
retetreméltó, az  életből  ellesett  bizalmas  részlet. 
Mily  nyájas  például  Rozgonyiné  útra  kerekedése : 

Csalogatja  csemegével 
Muczi  paripáját, 
Lebke  szellő  lebegteti 
Tengerzöld  ruháját : 
Széles  úton,  poros  úton 
Felleget  ver  a  ló  ; 
Csillamlik  a,  villámlik  a 
Fényes  aczélpatkó. 

A  költő  nem  magas  történelmi  szempontból, 
nem  pathoszszal  vagy  okoskodó  szónokiasság- 
gal  nézi  az  eseményeket,  hanem  egész  közel- 
ről, annyira,  hogy  meg  tudja  mondani,  mi  volt 
Rozgonyiné  paripájának  a  neve,  minő  volt  a 
patkója  és  egész  pontosan  meghatározza  az 
úrnő  ruhájának  színárnyalatát  (tenger:(óJd).* 

V.  Lás2^lóhzn  és    Zách   Kldráhzn   a    balladai 
stilus  megváltozik.  Itt  már  nem  találunk  rész- 


*  Rozgonyiné  szerkezetében  Sir  Patríck  Spens  czimű 
skót  balladára  emlékeztet,  melyet  Arany  akkortájt  for- 
dított ;  a  ballada  mozgalma  részben  innen  való,  de 
csakis  ez.  Például. 


Roigonyiné  : 

Hej  ki  hozza,  kormányozza 
Ide  azt  a  gályát  .   .  . 

En,  én  hozom  gyönge  asszony 
Hajómat  az  éjbe. 


Patrick   Spens  : 

Hol  egy  legény,  hogy  a  kormányt 
Fogná   meg  azalatt   .   .   . 

Itt  vagyok  én ;  és   a  kormányt 
Alegtartom  azalatt. 


leteket,  mint  Ro:{£onyinéhíLn;  az  előadás  nem- 
csak hézagos,  hanem  nagyoló,  csak  néhány 
fő-fő  vonást  kiemelő :  a  költő  csak  érinti  a 
tárgyat  és  előre  siet.  F.  Lás:;Jó  el  van  hal- 
mozva elbeszélő  anyaggal;  szerkezete  kettős 
és  párhuzamos.  Az  egyik  szerkezet  V.  László 
történetét  tárgyalja,  a  második  az  összeeskü- 
vését :  az  utolsó  versszak,  mely  László  halálát 
és  Mátyás  visszajövetelét  mondja  el,  mind  a 
két  cselekvény- ágat  befejezi.  E  kettős  cselek- 
vény azonban  sok  is  egy  balladának ;  az  olvasó 
csak  nehezen  tájékozódik  a  cselekvők  és  be- 
szélők e  gyors  váltakozásában.* 

Zách  Klára  a  legkényesebb  tárgyat  a  leg- 
gyöngédebb módon  adja  elő,  a  nélkül,  hogy 
színtelen  volna;  sőt  ellenkezőleg  itt  is  a 
valódiság  részleteivel  találkozunk.  Előadása 
hézagos  vagy  inkább  már  csak  czélzatos;  a 
ballada,  mint  a  Toldi-eposz  egy  részlete  van 
gondolva,  melyben  a  XIV.  századbeli  hegedűs 
hallgatói    előtt    ismeretes    eseményt    dalol    el. 


V.  László  szerkezetét  ily  képlet  tűntethetné  fel: 


(V    László 
halála) 


Utolsó     VLTSzak 

(a  forrailalom 

győzelme  .  Mátyás 

hazatér) 

A  sejtelmes  kezdet  a  magyar  népdal  természet- 
symbolismusára  emlékezteti  az  olvasót : 

Királyasszony  kertje 
Kivirult  hajnalra : 
Fehér  rózsa,  piros  rózsa, 
Szőke  leány,  barna. 

Mindamellett  e  kezdetet  közvetlenül  nem  a 
népdal,  hanem  egy  gyorsan  elfelejtett  költe- 
mény inspirálta.  Székely  Józsefnek  egy  évvel 
előbb  megjelent  S:^es:(elydalaihan  e  sorokat 
találjuk : 

Énekelek  rólatok, 
Fehér  piros  virágok, 
S'iőhe  barna  leányok ! 

íme  a  középszerű  költő  —  kinek  jogosultsá- 
gát már  Horatius  is  tagadta  —  mégis  hasznot 
hajthat :  motívumokat  szolgáitat  a  nagyobb 
költőknek.* 

A  Walesi  bárdok  és  5:^o;/í//  kél  apródja  czimű 
balladáknak  egy  az  alapjuk:  a  költészet  erkölcsi 
győzelme  zsarnoki  erőszakon.  A  Szondi  balla- 
dának is  kettős  a  szerkezete :  az  apródok 
balladája  párhuzamos  a  Szondiéval,  melyet  az 
apródok  énekelnek.  A  török  szolga  közbe- 
szólásai képezik  a  retardáló  elemet.  A  Szondi 
története  különben   is   a   török  háborúk  leg- 

*  Székely  J.  S-^es^ély dalok.  1855.  79-  ^-  ^  költemény 
folytatása  aztán  merő  petőfieskedő  pongyolaság  :  «Nagy 
tüzes  szerelmet,  mint  egy  pékkcmenc:^e,  mert  fizetnek 
érte ...  Én  legalább  úgy  élek,  ha  hoz  be  valamit  az 
ének,  mert  a  cxjpót  ingyen  nem  árulják  itt  sem». 

meghatóbb  epizódjai  közé  tartozik:  mily  vonzó 
Szondiban  a  vitézségnek  és  a  gyöngédségnek 
egyesülése !  A  legnagyobb  elszántsággal  azt 
üzeni  a  török  fővezérnek,  hogy  meg  akar 
halni  társaival,  de  szeretett  énökös  apródjain 
—  a  mint  Tinódi  nevezi  —  megesik  a  szíve, 
az  ellenség  nagylelkűségére  számítva,  ajándékba 
küldi  neki,  hadd  neveljen  belőlük  vitézeket. 
Vájjon  mikép  esett,  hogy  az  erőszakos  Zrínyi 
Miklós  lett  a  török  háborúk  nagy  nemzeti 
hőse  és  nem  az  énekkedvelő  Szondi,  ki  Tinódi 
naiv  kifejezése  szerint  «halálra  sebesülve,  tér- 
dön  állva  még  viv  vala»  ? 

A  Tetemre  hivásh^LW  és  az  Éjféli  párhajhiin 
Arany  elhagyja  a  clair-obscur  amaz  erős  árnyék- 
lását,  mely  V.  Lás:(lót,  Zách  Klárát  és  S:{ondil 
borította:  a  rejtelmesség  itt  is  megvan,  csak- 
hogy motívumot,  a  gyilkosság  indító  okát 
fedi  el.  Arany  balladáiban  többnyire  egy  bűn- 
eset következményeit  látjuk :  a  bűneset  maga 
homályban  marad,  csak  futva  világítja  meg  a 
költő  egy-egy  sugárral.  V.  Lás:-^lohan  meg 
Zách  Klárában  csak  czéloz  arra  a  bűnre,  mely- 
nek hatását  a  ballada  rajzolja;  de  e  két  bal- 
lada meséjét  a  történelemből  ismerjük,  a  ki 
pedig  nem  ismeri,  egykönnyen  nem  is  értheti 
meg.  Bende  vitéz  és  Kund  Abigél  bűnét  nem 
takarja  ily  sűrű  fátyol,  de  mégis  reconstrua- 
lásra  szorul  az  olvasó  részéről.  Bende  vitéz 
az  Éjféli  párbaj  hőse,  párbaj  alkalmával  lesben 
álló  csatlósaival  leölette  ellenfelét,  Robogányt: 
de  Kund  Abigél  mivel  hozott  oly  súlyos  bün- 
tetést kaczér  fejére  ?  Bárczi  Benő  egyre  fag- 
gatta   kérdésekkel   kedvesét :    Szereti-e  ?  Mert 

ha  nem,  megöli  magát.  Abigél  tudta,  mint 
minden  nő,  hogy  a  megtagadás  csak  emelheti 
szerelme  értékét :  kaczéran  «í'/;/-mel  felelt :  cdtt 
a  tőr,  nosza  hát  öld  meg  magad !»  Bárczi  Benő 
félreérti  e  kötődő  kaczérkodást  és  sötét  erdőben 
szíven  döfi  magát  cca  hosszú,  hegyes    tőrrel». 

Abigél  épp  oly  borzasztóan  lakol  egy  kaczér 
ötletért,  mint  Toldi  Miklós  egy  harczjátéki 
csínyért.  Arany  világfelfogása  szerint  egy  ki- 
vetett szem  könnyelműségnek  véres  az  aratása.* 
A  Tetemre  hívás  csírája  megtalálható  Aranynak 
Heiiuina  czímű  novellájában,  mely  az  Életképek 
1 846-diki  folyamában  jelent  meg  nyomtatásban. 
Több  elem,  ha  nem  is  ugyanabban  a  sorrend- 
ben, azonos  a  két  műben.  A  novellában  egy 
fiatal  leány  valami  tévedés  következtében  ön- 
gyilkosságra bírja  kedvesét.  Midőn  áldozatát 
« véres  mellel,  vértelen  arczczal»  maga  előtt 
látja,  megőrül.    íme   a  későbbi  Kund  Abigél! 

A  novellában  Arany  hosszasabban  elmond- 
hatta azt  a  szerencsétlen  tévedést,  mely  az 
öngyilkosságnak  oka.  A  ballada  nem  tűr  bő 
megokolást  és  csak  egy-egy  vonással  rajzol : 
Abigél  kaczérkodva  gúnyolódik,  Benő  megöli 
magát.  A  novellában  Serényi  Gyula  szintén 
tévedésből  öli  meg  magát,  mert  Hermina  más- 
sal kaczérkodik;  pedig  Hermina  csupán  csak 
azért  teszi  ezt,  mert  Gyulát  félreértés  követ- 
keztében hűtlennek  hiszi.  A  balladában  a  meg- 
okolásnak  ez  a  bonyolult  zsinórzata  egyszerű- 
sített és  feszesre  van  vonva. 


*  Az  ilynemű  tragikumot  érdekesen  fejtegeti  Rákosi 
Jenő  :  A  tragikum  65 — 67.  lap. 

A  Tengeri  hántás  szintén  Arany  egy  novel- 
lájára vezet  bennünket  vissza.  Egy  egys:^erü 
bes:;^élyke  hőse  Gézengúznak,  egy  kulacsfejű,  rőt 
hajú,  sánta,  félszemű  harangosnak  szerehnét 
tárgyalja  egy  fiatal  parasztleányhoz.  Ki  ne 
ismerne  reád  magyar  paraszt  dolmányban  is 
ó  Quasimodo,  a  Notre-Dame  gyönge  szívű 
óriására?  Gézengúz  felesége  azonban  Mokány 
Ferkót,  gyermekének  apját  szereti.  Ebből  válás, 
bűn,  halál.  A  novella  végén  Ferkó  őrűlési 
rohamában  szénaboglyán  elégeti  magát.  E  no- 
vella néhány  eleme  fellelhető,  bár  erősen  átala- 
kítva a  Tengeri  hántásban.  Ferkó  (már  nem 
Mokány,  hanem  Tuba  Ferkó)  itt  is  pásztor- 
kodik, kedvesét  meg  gyermekét  itt  is  elhagyja, 
őrűlésében  elébb  szénaboglyára,  később  mint 
holdkóros  a  templom-toronyra  kapaszkodik, 
honnan  lezuhan.  Ez  az  adonyi  templomtorony 
ilykép  Arany  képzeletében  ködös  reminiscen- 
tiája  a  párizsi  Notre-Dame  tornyainak :  a 
Tengeri  hántás  végső  elemzésben  Victor  Hugó 
Notre-Dame  regényének,  már  ugyan  igen  távol 
eső  átalakítása. 

A  Tengeri  hántás  kettős  szerkezetű,  mint 
S:(ondi  hét  apródja;  kerete  egy  falusi  jelenet,  a 
voltaképeni  ballada  egy  kukoriczafosztó  elbe- 
szélése, melyet  valami  külső  jelenség  meg- 
megszakít. Majd  a  hűvös  szél  csap  a  dolgo- 
zókra, majd  a  hold  búvik  fel,  majd  a  vadkan 
töri  az  irtást,  vagy  csillagok  hullanak,  majd 
megint  egy  ökör  harangja  hat  el  az  elbeszélőig, 
míg  végre  az  adonyi  óra  tizenkettőt  ver.  E 
külső  félbeszakítások  mindig  valami  symbolicus 
('összefüggésben  vannak  az  elbeszélés  tartalmá- 

val.  Első  pillantásra  ez  rendkívül  mesterkéltnek 
látszik;  nem  erőszakolt-e  az  a  véletlen,  hogy 
épp  akkor  emelkedik  az  ég  aljáról  a  hold, 
midőn  Dalos  Eszter  kerek  arczát  említik,  hogy 
a  vadkan  épp  akkor  bujdokol,  midőn  Eszter 
az  elbeszélésben  éjjel  lopva  elhagyja  a  többi 
cselédet,  hogy  a  kuvik  megszólal,  midőn  Tuba 
Ferkó  temetőnézéséről  van  szó  ?  Gondoljuk 
meg  azonban,  hogy  a  pusz*a  még  éjjel  sem 
egészen  néma;  kis  vártatva  mindig  fülünkbe 
csap  valami  zörej,  elhal  valami  távoli  hang : 
egy  kutya  ugatása,  egy  állat  fészkelődése  az 
istállóból,  egy  denevér  surranása  a  levegőben, 
egy  véletlenül  megérintett  kolomp  tompa 
csengése,  egy  nyíló  ajtó  nyikorgása,  a  kútgém 
halk  nyöszörgése  a  szélben.  A  Tengeri  bántás 
elbeszélője  is  ily  jelenségek  között  ül :  oly 
természetellenes-e,  hogy  ő  e  sokféle  egyes 
hang  és  jelenség  közül  csak  azokat  említi, 
melyek  iránt  épp  fogékony,  mert  hangulatos 
reliefet  adnak  meséjének  ? 


VII.  PRÓZÁJA. 


Arany  maga  tréfásan  azt  szokta  mondani, 
hogy  prózája  faízű.  Ha  már  elfogadjuk  e  ha- 
sonlatot, akkor  is  a  fohéjra  kell  gondolnunk 
Arany  prózájánál,  arra  a  fahéjra,  melynek  át- 
ható édes  zamatja  egy  egész  asztalt  beillatoz. 
Aranynak  mind  a  mellett  nem  adatott,  mint 
Goethének,  hogy  a  költészetben  meg  a  prózá- 
ban egyaránt  új  pályát  nyitva,  a  legmagasabb 
czélokat  elérhesse :  bármennyire  jeles  is  a  Toldi 
szerzőjének  prózája,  nagyobb  prózai  remeke 
nincs,  stílusában  pedig  van  valami  rejtett  hiány, 
melyet  numerosus  magyarságán,  nyugodt  vilá- 
gosságán és  minden  formai  tökéletességén  át 
is  hol  erősebben,  hol  homályosabban  érezünk, 
rany  különben  is  nem  annyira  hivatásból,  mint 
ivatalból  irt  prózát;  két  zsenge  novelláját 
ellőzve,  csak  alkalmi  ösztönből  folyamodik  a 
ózához :  az  akadémiai  tag,  a  szerkesztő,  a 
kár,  szóval  az  értekező  szólal  meg  benne, 
költő  kevésbbé.  A  mit  ekkor  fejteget  és 
magyaráz,  az  mind  a  mellett  tartalmilag  oly 
jelentékeny,  alakilag  oly  nemes,  hogy  nem 
lehetünk  el  a  nélkül,  hogy  legalább  egy  pil- 
lantást ne  vessünk  a  prózaíró  Arany  műhelyébe. 

A  magyar  próza  lassan  fejlődött,  lassabban, 
mint  a  költészet.  Ki  tagadhatná,  hogy  Faludi 
prózája  minden  jellessége  mellett  is  még  nyers 
ízű  és  hogy  a  Mikesé  lapos,  hogy  az  elsőben 
nincs  elegantia,  az  utóbbiban  nincs  mélység, 
nincs  perspectiva?  Az  újabb  költői  nyelvet 
Vörösmarty,  a  prózait  Kazinczy  teremtette  meg. 
Csakhogy  a  Vörösmarty  alkotta  költői  nyelv 
valóságos  kthema  es  aei,  örök  birtokunk,  azaz 
oly  eszköz,  melylyel  ezentúl  minden  magyar 
költő  többé-kevésbbé  élni  fog :  a  Kazinczy 
prózája  ellenben,  minden  simulékonysága,  stilus- 
érzéke,  választékossága  mellett  is  az  alap- 
vetésnek mégis  csak  kezdete ;  Kazinczynak  nem 
volt  elég  ereje,  hogy  a  magyar  nyelv  legmé- 
lyére jusson  és  nem  volt  elég  érzéke,  hogy 
a  magyar  nyelv  geniusával  versenyezve,  új 
fogalom-összetételeket,  új  szóképeket  és  for- 
dulatokat alkosson. 

Mai  prózánk  gyökereit  még  távolabbra  is 
nyomozhatjuk:  egészen  Bessenyei    korszakáig. 

Ha  egy  szobában,  hol  többen  alusznak,  az 
egyik  alvó  felriad,  csakhamar  fölébred  a  többi. 
így  volt  irodalmunk  a  múlt  század  közepén. 
Midőn  Magyarország  kibontakozik  a  török 
uralmat  követő  nemzetgazdasági  és  (az  ebből 
folyó)  irodalmi  lethargiából :  midőn  Bessenyei 
felette  gyenge  drámákkal  ugyan,  de  nemes 
buzgósággal  erősebb  mozgalmat  indít  meg :  az 
alvó  szellemek  egymás  után  ébredeznek.  A 
nagyobb  közönség  csak  regényekkel  hódítható 
meg  és  így    megalakul    Báróczy    fordításaiban 


231 


az  Lij  műpróza  első  szerencsés  kísérlete.  De 
mind  a  mellett  nálunk  is  ismétlődik  az  a  jelen- 
ség, mely  a  külföldi  irodalmak  tanulmányozá- 
sánál is  meglep :  a  próza  lasabban  fejlődik  a 
költészetnél.  Mily  zengzetes  és  magyaros  már 
Himfy  nyelve  1 80 1  -ben !  Mily  halavány  vele 
szemben  —  az  új  iskola  finomsága  mellett  is 
—  a  kortársak  prózája !  ha  a  húszas  és  har- 
minczas  évek  almanachjait  lapozgatjuk :  ren- 
desen elég  ügyes  verselő-technikára  találunk, 
a  prózai  dolgozatok  ellenben  dadogók.  Leg- 
erősebben fejlődött  nálunk  még  a  szónoki 
próza :  Kölesei  gördülékeny,  tüzes  és  e  mellett 
méltóságos  előadása  korszakot  alkot.  Kölcsey 
legnagy'obb  tanítványai  Eötvös  és  Kossuth.  A 
tudományos  és  értekező  próza  fejlődésére  leg- 
fontosabbak az  ötvenes  évek  és  a  hatvanas 
évek  kezdete,  melyekben  egyáltalán  a  tudo- 
mányos élet  sokkal  élénkebb,  mint  a  megelőző 
évtizedekben.  Ebbe  az  időbe  esnek  Arany  prózai 
dolgozatai  is. 


II. 


Arany  prózai  műveinek  zöme  az  értekező 
prózából  való  és  kevés  kivétellel  tíz  évre 
(1854 — 1864.)  terjed,  tehát  legérettebb  férfi- 
korának gyümölcsei.  Kivételt  ez  alól  csak  két 
novellája  képez,  melyek  első  cposaival  egy- 
korúak. 

Arany  értekezései  majdnem  mindannyian 
alkalmi  művek :  a  Bánk  Bánról  szóló  tanul- 
mányt akadémiai  székfoglalónak  szánta  és  midőn 

értesült,  hogy  Gyulai  Pál  hasonló  keretben 
dolgozza  ki  ugyanazt  a  tárgyat,  a  Zrínyi  és 
Tasso-h^  fogott.  Irodalmi  arczképeit  és  bírá- 
latait is  aligha  írja,  ha  a  Figyelő  és  Koszorú 
szerkesztése  alkalmat  nem  ad  erre.  Akadémiai 
jelentései  is  —  a  tárgy  természeténél  fogva  — 
csak  titkári  működésének  köszönhetők. 

Az  a  realistikus  irányú  contemplatio,  mely 
Arany  költészetének  alapját  képezi,  magya- 
rázza meg  prózájának  fősajátságait  is.  A  nyu- 
godt szemlélődés  maga  után  vonja  nála  a  verve 
hiányát,  az  öntudatosságot,  a  szúró  világossá- 
got, a  magyarázó,  fejtegető  tendentiát;  szem- 
lélődése és  realismusa  megérteti  velünk,  mért 
nem  keres  általánosabb  elméleti  támaszt  valami 
bölcseleti  rendszerben. 

Legfeltűnőbb  sajátossága  az  Arany  prózai 
stílusának  a  nyugodtság.  Ebben  van  stílusának 
fénye,  ebben  van  —  árnyéka  is.  Az  erő,  a 
biztosság  nyugalma  ez,  mely  mindent  kellően 
megvilágít,  pontról-pontra  haladva,  tételeit 
meggyőzően  fejtegeti,  majd  körmondatokká 
szélesbűi,  majd  döntő  következtetésekké  tömö- 
rül. De  viszont  úgy  érezzük,  mintha  e  clas- 
sicus  tökéletességű  próza  nyugodtsága  hosszabb 
előadásnál  elfárasztana  bennünket,  mert  némi 
egyhangúságot  kelt,  mintha  a  teljes  világosság, 
mely  egyenlő  erővel,  árnyéktalanúl  ömlik  el 
a  prózán,  idővel  mégis  kissé  ellankasztana.  A 
magyarázó,  fejtegető  szemlélődés  végül  már 
szinte  vontatottnak  tetszik;  helyébe  már  előre 
törő  mozgékonyságot  óhajtanánk.  E  részben  a 
prózaíró  Aranyra  nem  volt  előnyös  több  évi 
hivatalos    jegyzősködése.    Hogy    siet,    rohan, 


szakad  le  /suhanó  gyorsasággal,  ezzel  szemben 
például  a  Jókai  prózája.  Mily  élénk,  változatos, 
tüzes  minden  izében !  Perczről-perczre  érezzük 
(legjobb  műveiben  izgatva,  különben  csak  csik- 
landozva) szellemének  elektromos  csapásait. 
Igaz,  hogy  Jókainál  ismét  ez  élénkség,  e  moz- 
gékonyság nem  egyszer  onnan  van,  mert  na- 
gyon is  könnyű  a  podgyásza ;  gyorsasága  néha 
a  túlfűtött  gőzmozdonyé,  mely  veszett  módon, 
vezető  nélkül,  eltévesztett  vágányon  neki  megy 
a  vörös  óvólámpának. 

Ha  a  mostani  ideges  nemzedék  némikép 
hosszú  lélekzetűnek  tartja  Arany  írása  módját, 
ha  jobban  felel  meg  ingereket  kereső  fásult- 
ságának az  előadást  apró  mondatokra  vagdaló 
franczia  siyl  coiipé,  viszont  megirigyelheti  Arany 
világosságát  és  magyarosságát.  Ebben  a  caniera 
hicida-han  minden  zavar  eloszlik,  minden  ho- 
mály felderűi;  lépésről-lépésre  vezet  bennünket 
Arany  fejtegetéseiben,  nem  gyorsan,  de  biz- 
tosan, míg  tárgya  egészen  átlátszó  előttünk, 
bármily  bonyodalmas  is  belseje. 

Ha  Arany  képzelete  megindul,  nem  ír  pró- 
zát, csak  akkor,  ha  valami  magyarázni  valója 
van.  A  próza  nála  tisztán  az  értelem  eszköze. 
Főiránya  a  fejtegetés,  a  magyarázás,  a  felvilá- 
gosítás. És  épp  mint  ilyen,  érdekes  fényt  vet 
Arany  öntudatosságára.  Az  ő  példája  bizonyítja: 
a  legnagyobb  öntudatosság  neni  zárja  ki  a 
legmagasabb  ihletet.  Költői  működésének  min- 
den ágáról  részletesen  számot  ad  önmagának, 
sőt  mint  bíráló  szigorúbb  önmaga,  mint  iró- 
társai  iránt.  A  verselésről  külön  értekezést  irt, 
eposainak  iránvát  elő   vagy  utószóban  fejtegeti, 

költeményeit  maga-maga  magyarázza  jegyze- 
tekben, sőt  a  nehezebb  kifejezéseket  hátúi  kis 
szótár  alakjában  állítja  össze,  megelőzve  ily 
módon  az  utókor  bírálóit,  magyarázóit  és 
nyelvtudósait. 

E  körűitekintő  és  beható  öntudatosság  mel- 
lett, mely  a  költő  saját  műveit  apróra  elemezi, 
feltűnő,  hogy  Arany  értekezésein  nem  mutat- 
kozik valamely  általánosabb  elmélet,  valamely 
bölcsészeti  felfogás  hatása.  Még  magáról  a 
költészetről  sem  szól  általánosabb  bölcsészeti 
szempontból;  csak  a  gyakorlati  aesthetika  terén 
mozog,  a  művészetek  elméletének  alapjáig  el 
nem  mélyed.  Nem  is  áll  valami  nagy  bölcselő 
hatása  alatt,  mint  Shakespeare  a  skeptikus 
Montaígne,  Goethe  a  pantheista  Spinoza  vagy 
Schiller  az  észbiráló  Kant  varázsában.  A  ma- 
gyar népnél  ratíonalismusánál  fogva  nem  igen 
találunk  hajlamot  a  metaphysikai  kérdések  iránt: 
e  faj-sajátság  a  prózaíró  Aranyon  nem  kevésbbé 
érzik  meg,  mint  a  költőn. 

Arany  mind  prózai  dolgozataiban,  mind  köl- 
teményeiben egyaránt  sokoldalú.  Költeményei 
közt  a  lyra  majd  minden  nemére  van  remek 
példa ;  prózai  értekezései  közt  új  verstani  elmé- 
let mellett  bírálatokat,  irodalomtörténeti  tanul- 
mányok mellett  nyelvtani  fejtegetéseket  és 
akadémiai  jelentéseket  találunk.  A  tárgyalt 
anyag  sokféleségének  megfelel  széles  látköre 
és  olvasottsága.  Mint  Lafontaine,  Arany  is 
mondhatta  magáról :  J'en  lís  qui  sönt  du  Nord 
et  qui  sönt  du  Midi.  Olvasom  a  déli  vidékieket 
és  azokat,  kik  északról  valók :  a  violaszínű 
aegei  tenger  márványszigetein,    Homer    hősei 

közt  ép  oly  otthonos,  mint  amaz  old  England- 
ben,  mely  Shakespeare  darabjaiban  tombol,  a 
jámbor  páter  Aeneas  utazásait  ép  oly  behatóan 
ismeri,  mint  a  skeptikus  Child  Haroldéit. 

Arany  prózája  a  magyar  értekező  próza  min- 
tája: kristály  tiszta  és  átlátszó,  a  helyes  gon- 
dolatot mindig  a  helyes  szó  jelöli.  A  költők 
prózai  stilusa  gyakran  képekkel  és  hasonlatok- 
kal elhalmozott ;  a  kötetlen  beszéd  nem  ritkán 
alkalmat  szolgáltat  nekik  mindazon  képek  föl- 
kincselésére, melyeket  versben  nem  alkalmaz- 
hattak. Arany,  a  művész,  e  részben  is  megtartja 
a  szép  mértékét;  képei  megérzékítik  előadását, 
de  nem  zavarják,  virágai  nem  rejtik  el  gondolat- 
menetének lánczolatát.  Stilusa  mindig  a  fölve- 
tett thémához  idomúi,  mintegy  a  dolgok  termé- 
szetes hangját  véljük  hallani.  A  lyrikus  fel- 
indulásának és  lelki  küzdelmeinek  semmi  nyoma; 
a  láthatár  tiszta  és  világos,  minden  arra  vall, 
hogy  oly  íróval  van  dolgunk,  ki  nem  csak  a 
nyelvnek  és  a  tárgynak,  hanem  önmagának  is 
tökéletes  ura. 

E  nyugodtság  megérzik  stílusán  is,  mely 
néha  már  hivatalos  vagy  ünnepélyes  színezetű, 
sőt  néha  tán  nagyon  is  nyugodt  reánk,  az 
izgatott  XlX-dik  század  ideges  fiaira  nézve, 
kik  itt-ott  jobban  szeretnők,  ha  e  nemes  nyu- 
galmat, mely  az  önuralom  és  a  higgadtság 
osztályrésze,  néha  élénkebb  írói  verve  váltaná 
fül,  mely  előretörő,  drámai  mozgalomba  hozza 
a  gondolatokat  és  ezeknek  kifejezőit :  a  mon- 
datokat. 

Ha  azonban  stilusa  nem  is  játszik  rikító 
színekben,    nyugodt    folyama    mellett    is    elég 

változatos.  Helylyel-közzel  virág :  egy-egy  me- 
taphora  nyílik  benne,  mely  egyszerre  meg- 
érzékít  oly  valamit,  a  mit  más  író  csak  fárasztó 
fejtegetésekkel  bír  megmagyarázni ;  hol  az  irónia 
íinom  mosolyát  látjuk,  hol  egy  öldöklő  epi- 
gramm  éle  villog  elénk.  Tanulmányaiban  nem 
tudományos  irodalmunk  halványra  betegedett 
elvont  jargonját  találjuk ;  a  tudós  nyelvén  is 
megérzik  ép  eleven  voltánál  és  megjelenítő  ere- 
jénél fogva  a  népies  szólam  friss  illata. 

Arany  értekezései  különben  nemcsak  a  próza- 
íróra, hanem  a  költőre  is  jellemzők.  Mily  nagy 
szerepe  van  a  költői  alkotásban  az  észnek! 
A  szorgos  figyelem,  melylyel  Arany  Katona 
drámáját  és  Zrínyi  eposát  vizsgálja  és  minden 
egyes  képet,  minden  egyes  kifejezést  a  leg- 
különbözőbb szempontokból  elemez,  azon  mű- 
vészeti'gondra  enged  következtetnünk,  mely- 
lyel a  Toldi  és  Buda  halála  készült.  Az  erős 
logika,  mely  bírálataiban  az  ok  és  okozati 
lánczolat  minden  egyes  szemét  meg-megmér- 
legeli,  minden  jellemző  szót  lélektanilag  meg- 
fontol, nem  csupán  a  bíráló,  hanem  a  költő 
eljárását  mutatja.  A  szellemi  munka,  melyet 
Arany  itt  a  bírálatra  fordít,  költői  alkotásaiban 
is  érvényesül. 

Arany  a  költő  egy  más  jellemvonása  is 
közös  a  kritikuséival :  a  rendkívül  kifejlődött 
költői  fogékonyság.  Ez  olyan  sokoldalú,  mint 
aesthetikai  műveltsége;  nincs  költői  szépség, 
melyet  ő  föl  ne  fedezne,  hangulat,  melyet  meg 
ne  értene.  Megvan  benne  a  sympathiának  azon 
neme,  melyet  csak  a  szerelem  vagy  a  költői 
géniusz   ad:   beleéli  magát    más    gondolatvilá- 

gába,  utánérzi  érzelmeit,  az  idegen  szemével 
nézi  a  világot.  Lelkében  ilykor  rég  elmúlt  fáj- 
dalmak újulnak  meg,  rég  elhalt  örömek  ismét 
visszhangot  ébresztenek  benne.  Ezzel  össze- 
függ a  bíráló  legbecsesebb  tehetsége,  mely  a 
műveken  át  a  szerzőt,  a  könyv  mögött  lap- 
pangó embert  látja.  Aranynak,  valamint  a  nagy 
kritikusoknak,  szemében  valami  könyv  tartalma 
nem  marad  többé-kevésbbé  elvont  fogalmak 
sorozata;  ők  látják,  fölelevenítik  az  embert, 
ki  szerezte  és  a  világot,  mely  művében  tükrö- 
ződik. Legerősebben  kifejlődött  természetesen 
a  föltámasztás  ez  adománya  oly  írónál,  kinél 
a  költői  phantasia  nem  másodrangú,  hanem 
épp  uralkodó,  mint  Aranynál.  O  nem  egyes 
jellemző  passusok  alapján,  darabonként  recon- 
struálja  a  költő  alakjait,  hanem  látja  egészben: 
a  költemény  szava  nem  csak  fogalmakat  és 
érzelmeket,  hanem  a  valóságnak  megfelelő 
képeket  idéz  elő  szellemében;  a  szenvedélyes 
fölkiáltás  mögött,  melyet  a  könyvben  talál,  a 
lángoló  szemet,  a  kigyúlt  arczot,  a  kezek  gör- 
csös összekulcsolását  is  látja,  az  indulat  fojtott 
lélekzetét  és  szakgatott,  rezgő  hangját  is  hallja, 
míg  e  hatások  alatt  saját  idegenrendszere  is 
megrázkódik  és  lelkének  minden  gyökere  át 
van  hatva  a  távol  emberek  érzelmeitől. 

Arany  legbővebb  értekezése  a  leghomályo- 
sabb  magyar  classicus  művet,  Katona  Bánk 
BáH']it  világosítja  meg. 

A  Bánk  Bán  valóban  magyarázatra  szorul. 
Nyelve  minden  szépsége  mellett  is  gyakran 
homályos,    nem    ritkán    dagályos,    a    lélektani 

okadatolás  egyes  esetekben,  legalább  látszóan, 
kétféle  magyarázatot  tűr  meg. 

Arany  magyarázatának  olvasásakor  oly  érze- 
lem fog  el,  mintha  világos  szobába  lépnénk. 
A  tragédia  minden  homályosabb  mondatát, 
minden  rejtettebb  lélektani  mozzanatát  meg- 
győző világossággal  fejti  meg.  Lélektani  tapin- 
tatát  e  részben  csak  költői  tapintata  múlja 
fölül,  melylyel  e  rendkívüli  mű  minden  szép- 
ségét átérzi. 

Gertrudis  királyné  szerepére  vonatkozóan 
már  a  darab  első  bírálója.  Bárány  előtt  is  nehéz- 
ségek merültek  föl.  Vétkes-e  a  királyné  vagy 
nem?  íme  Arany  megfejtése:  A  királyné  igenis 
akarja,  hogy  Melinda  önként  elbukjék,  hisz 
a  bukott  Melinda  nem  veszedelmes  (nem  lép- 
het föl  vádlóul  a  király  előtt  Gertrudis  ellen, 
ki  szabad  kezet  engedett  Ottónak);  arról  azon- 
ban, hogy  Ottó  később  erőszakkal  ejti  meg, 
mitsem  tud. 

Arany  Bánk  Bán  magyarázata  keletkezésének 
idejére  és  főeredményeire  nézve  összeesik 
Gyulai  Pál  ugyan  e  tárgyú  fejtegetéseivel.  Ha 
két  kiváló  kutató  önállóan  ugyan  azokra  az 
eredményekre  jut,  az  mindig  erős  bizonyítéka 
hitelességüknek. 

De  a  tárgy  és  a  felfogás  egyezése  mellett 
is  mily  nagy  a  különbség  az  Arany  meg  a 
Gyulai  interpretatiója  közt!  Tüstént  észre- 
vehetjük, hogy  két  különböző  temperamentum 
kifejezője.  Arany  hangja  a  nyugodt  fejtegetőé, 
ki  alaposan  magyarázva,  körűitekintő  meg- 
fontolással egymáshoz  fűzi  okoskodásának 
lánczszemeit :    a    Gyulai    prózájának    lüktetése 

ellenben  egyre  csak  változik  és  százalakú.  Mint 
a  légkör  csapadéka:  hol  méltóságos  pathos- 
szal  hömpölyög,  hol  indulatos  polémiában  neki 
hullámzik:  majd  szakgatott,  gúnyos  mondatok- 
ban megszűkül  (rövidek  ilykor  a  mondatok, 
hisz  a  csepp  méreg  is  egy  kávéskanálnyi  vízben 
sokkal  erösebben  hat,  mint  egy  egész  pohár- 
ban), majd  hosszabb  mondatszerkezet  mellék- 
ágaiba oszlik  el,  majd  ismét  záporeső  gyanánt 
kopogtatja  érveit.  Arany  egész  mondatszerke- 
zetekre dolgozik;  a  finom  ér,  mely  az  egyik 
mondattól  a  másikhoz  futva,  megalkotja  szoros 
összefüzésüket,  nála  mindig  fellelhető.  Gyulai 
inkább  az  egyes  mondatokat  dolgozza  ki,  az 
egész  mondatszerkezet  nála  nem  oly  kapcso- 
latos; prózájában  van  bizonyos  nyugtalanság, 
bizonyos  aphoristicus  vonás,  mely  feltűnően 
elüt  Arany  előadásának  sima  folyásától.  A 
geológus  néhol  azt  találja,  hogy  a  föld  egy  mis 
után  fejlődött  rétegei  úgy  szét  vannak  hányva, 
úgy  át  vannak  görbítve,  hogy  nehéz  az  újabb 
képződéstől  az  eredetit  megtalálni.  így  vagyunk 
Gyulai  Pállal.  Mi  voltakép  Gyulai  sokirányú 
prózájának  alapérzelme?  Ki  tudja  megmondani! 
Ha  ön  látja,  mily  kérlelhetlenűl  szeret  másokat 
kiábrándítani,  azt  gondolhatná,  a  hideg  józanság 
alapja  ennek  az  írónak.  De  mélyebbre  szállva 
ismét  azt  találja,  hogy  lángok  törnek  ki  a 
talajból,  a  lelkesülés  pathosa  elragadja  a  ki- 
ábrándítót. Tán  mégis  a  költői  alap  a  leg- 
mélyebb ?  Nem,  még  eredetibbnek  látszik  a 
bíráló,  ki  folyton  latolgat  és  itél,  ijesztő  őszin- 
teséggel elmondja  véleményét  és  rejtett  iróniával 
meg  nyilt  gúnynyal  fűszerezi.  Ha  még  mélyebb 

réteget  keres,  könyek  n3'omára  akad;  a  gúnyt 
az  elérzékenyedés  váltja  fel.  Vájjon  melyik  hát 
voltaképeni  talaja? 

A  h;isonló  eredmények  mellett  is  a  két 
értekezés  tartalmán  is  megérzik  a  két  író 
különbsége :  Arany  úgy  tekinti  Katona  művét, 
mint  egy  élvező,  ki  a  dráma  minden  szépsé- 
géről, egyes  részeinek  összefüggéséről  és  értel- 
méről számot  akar  magának  adni :  Gyulai  mint 
kritikus  nézi,  azaz  mint  oly  műértő,  ki  vaki- 
mely  műterméknél,  annak  minden  részét  egy 
képzelt  tökéletes  remekkel  összevetve,  első 
sorban  arra  akar  felelni:  jó-e  az  illető  mű 
vagy  nem?* 

Aranynak  van  még  egy  tanulmánya,  mely 
behatóan  foglalkozik  költői  mű  interpretá- 
tiójával :  a  Zrínyi  és  Tasso.  Zrínyi  már  sok- 
oldalú működésénél  fogva  a  magyar  irodalom 
legérdekesebb  alakjainak  egyike.  Államférfiúi 
fölfogása,  a  mint  ez  a  még  nem  eléggé  mél- 
tányolt prózai  műveiben  nyilvánul,  versenyez 
nagyszerűségre  stratégiai  terveivel  és  költői 
conceptióival.  Hatalmas  egyénisége  arra  a  korra 
vall,  a  hol  a  költő  egyszersmind  hős  volt,  a  hol 
—  úgy  gondoljuk  —  az  eszmény  és  valóság 
közt  nem  repedezett  oly  tátongó  mélység  és 
a  hol  a  hős  megvalósította,  a  mit  a  költő 
álmodott.  Zrínyinek  adatott  az  a  ritka  szerencse 

*  Mily  jellemző  Gyulaira,  hogy  csak  egy  példát  emel- 
jek ki,  a  Bánk  Bán  tanulmány  legutolsó  mondata :  «Az 
a  koszorú,  mely  Katona  bedőlt  sírján  zöldéi,  szolgáljon 
vigaszul  a  csüggedő  lelkesülésnek,  mely  hitet  keres  s 
intőjelül,  hogy  nem  mindig  p.  legdivatosabb  költők  egy- 
szersmind a  legjobbah).  Katona  J.    és    Bánk  Bánja    305. 

(sors  hona),  hogy  nagy  tehetségét  harmo- 
nikus, harcz  és  költészet  ihlette  életben  nyil- 
vánítsa. 

Arany  kimutatja,  mit  vett  át  Zrínyi  az  epi- 
kusok közkincséből,  Homerből,  Vergiliusból 
és  mit  Tassoból.  Alig  van  jellemzőbb  valami 
íróra  nézve,  mint  az,  hogyan  változtatta  és 
idomította  át  a  kölcsönzött  motívumokat  és 
kifejezéseket.  Arany  Zrínyi  és  Tűsso'yA  tanulmány 
a  költő  lélektanához.  Látjuk  belőle,  hogy  Zrínyi 
gyakran  utánoz,  de  mindig  bizonyos  eredeti- 
séggel; még  azon  is,  a  mit  átvesz,  észrevehe- 
tők szellemének  fősajátságai.  Zrínyi  első  sor- 
ban jellemző,  azaz  olyan  író,  kinek  szemébe 
mindenekelőtt  a  megfigyelt  emberek  vagy  tár- 
gyak jellemző,  vagyis  lényeges,  a  többin  ural- 
kodó tulajdonságai  ötlenek.  Innen  van,  hogy 
Zrínyi  egyszersmind  a  XVI.  század  költői  közt 
az  egyedüli  faj-jellemző;  eposában  megismer- 
kedünk a  török  nép  jellemével,  míg  Tasso 
törökjei  az  operába  valók. 

Arany  bámulatos  gonddal  nyomozza  ki  az 
átvételeket  a  Z;7//ytóí^ban ;  mindegyikről  kimu- 
tatja, hogyan  alakult  át  Zrínyi  képzelő  tehet- 
ségében, tehát  mi  Zrínyi  és  mi  példaképeinek 
osztályrésze.  Emlékező  tehetségét  e  részben 
csak  költői  tapintata  múlja  fölül,  melylyel  az 
egyes  helyek  rokonságát  felismeri.  Valóban 
csak  költő  hozhat  fel  ily  tenger  parallel-helyet 
és  hasonló  részletet  a  nagy  epikusokból.  A 
művészek  általában  a  legbámulatosabb  memó- 
riával bírnak  mindarra,  a  mi  művészetöket 
illeti.  A  festő  nem  felejt  el    egy    szép    arczot 

Iem,  melyet  valaha  látott,  a  zenész  egy    szép 
ARANY    JÁNOS.  l6 

uccordot  sem,  melyet  hallott,  így  a  költő  sem 
felejt  el  lélektanilag  érdekes  helyzetet  vagv 
szép  hasonlatot. 

Arany  azonban  nem  szorítkozik  csupán  a 
a  Zrínyi  motívumainak  és  kifejezéseinek  meg- 
felelő homéri  és  tassói  helyek  kinyomozására, 
hanem  fölfejtí  egyszersmind  a  Zrinyiás:^  három 
első  énekében  a  cselekvény  kapcsolatát,  az 
indító  okok  lánczolatát  és  a  homályos  helyek 
értelmét,  szóval  tökéletes  interpretatiót  ad.  S 
vájjon  találhatna- e  a  Zrinyiás:^  avatottabb  ma- 
gyarázót, mint  a  Buda  halála  szerzőjét? 

A  Naiv  epostmk  czimű  értekezés  a  régi 
magyar  epos  nyomaival  foglalkozik.  Aranv 
itt  krónikáink  azon  helyeire  utal,  hol  az  eposi 
eredet  kisebb-nagyobb  mértékben  átérzik ;  sze- 
rinte a  krónika -írók  Kézaitól  kezdődve  le 
egész  Túrócziig  számos  episodban  megtartot- 
ták az  eposi  szerkezetet.  Arany  finom  érzékkel 
érezte  ki  a  krónikákban  az  epikai  ér  lükteté- 
sét ;  a  mai  tudomány  gyér  adatai  alapján  azon- 
ban alig  lehet  azon  egyes  aranyfonalakból, 
melyek  krónika-íróink  szövetében  mutatkoz- 
nak, egy  nagy,  kapcsolatos  nemzeti  epos  léte- 
zését kimutatni,  a  nyomok  inkább  csak  prózai 
mondák,  vagy  legföljebb  egyes  történelmi  éne- 
kekre engednek  következtetni.  Ezek  pedig  csak 
a  nép-epos  elemei. 

A  néhány  magyar  irót  jellemző  Irodalmi 
arc:(Jcépekhen  mutatkozik  legfényesebben  Arany 
fölelevenítő  ereje,  mely  a  múlt  embereit  és 
eseményeit  szemlélhetővé  teszi.  Olyan  bírálót 
hallunk  bennök  beszélni,  ki  mélyen  be  hatol 
a  költői  teremtés  titkaiba,  s  a  költő  jellemző 

sajátságait  is  sokkal  erősebben  érzi  más  bíráló- 
nál. A  költői  mű  szemében  nem  csupán  az 
aesthetika  kellékeinek  nagyobb  vagy  kisebb 
mértékben  megfelelő  alkotás,  hanem  valami 
meghatározott  lelki  állapotnak  a  kifolyása,  bizo- 
nyos temperamentumot,  bizonyos  világnézetet 
és  erkölcsi  hajlamot  föltáró  okirat.  E  fölfogás 
segítségével  a  múlt  idők  lelkét  leheli  az  iro- 
dalomtörténet különben  holt  anyagába,  a  régi 
költemény  az  élet  bűvös  accentusával  hangzik 
fülünkbe,  rhythmusának  lüktetéseiben  egyszers- 
mind a  szív  dobogását  halljuk  és  nemcsak 
a  jó  vagy  rossz  költővel,  hanem  az  emberrel 
is  megismerkedünk. 

A  ki  az  írott  művek  alapján  ekkép  recon- 
struálja  az  embert,  annak  elhiszszük,  ha  elmondja 
mint  Arany  báró  Orczy  Lőrinczről  szóló  czik- 
kében : 

((Kivált  az  öreg  Lőrincz  báró  —  egy  kis, 
kopasz  ember,  kurta  dolmánykában  —  gyakorta 
jő  én  velem  szembe,  ha  e  pesti  paradicsom 
(az  Orczy-kert)  árnyékos  utain  merengenek.)) 

Hisz  a  ki  oly  mélyen  átérzi  az  idegen  indu- 
latokat, annak  érzelmeihez  képek  is  fűződnek : 
az  elmúlt  idők  alakjai  elvonulnak  szeme  előtt, 
ébrenlétének  ezen  álmaiban  egy  eltűnt  világ 
elevenedik  meg. 

Az  első  arc:ikcp  a  két  utolsó  század  leg- 
rdekesebb  költőjét,  Gyöngyösit  ábrázolja.  Arany 
nieggyőzően  mutatja  ki,  mily  gyönge  Gyöngyösi 
compositiója,  mely  voltakép  csak  kezdetleges 
csoportosítása  az  eseményeknek,  utal  arra,  hogy 
alakjai  gyakran  csak  menté jök  által  különböz- 
nek egymástól,  valamint  arra  is,  hogy  a  daliás 

Veselényi  és  a  szép  Mária  gyakran  oly  czi- 
kornyásan  beszélnek,  mint  Moliére  halhatatla- 
nul nevetséges  két  précieux  inasa:  de  e  mellett 
föl  is  fedezi  költői,  szépségeinek  forrását :  l3Tai 
hevét,  mely  kiragadja  a  krónika  czammogásá- 
ból,  mely  lelkesíti  írása  közben,  színt,  életet 
ád  szavának  és  szárnyat  gondolatának. 

Az  udvari  élet  költője  mellett  a  falusi  élet 
magasztalóját  állítja  elénk  Arany;  Gyöngyösi 
után  báró  Orczy  Lőrinczet,  a  régi  magyar 
nemes  typusát.  Orczy  conservativismusában  egy- 
szersmind satyrai  erejének  forrását  találja  Aranv. 
A  műveltség  erkölcsrontó  hatását  korholva, 
jovialitása  még  sem  hagyja  el  Orczyt,  sőt 
költőiebb  lendületet  ad  versének,  különösen 
ha  kedvelt  thémájára  tér  át  és  azok  ellen  kikel, 
kiknek  « csengő  patakoknak  suUogó  folyása, 
álmatlan  rigónak  fütyülő  szólása,  a  fülemüle 
zengő  csacsogása,  .  .  .  nem  tetszik,  sem  kutak 
forrása)). 

Arany  harmadik  sorban  egy  műveltségtör- 
ténetileg  fölötte  érdekes  íróról,  Gvadányi  József 
lovas  generálisról  szól.  A  Peleskei  nótárius  szerző- 
jének oly  valami  sikerült,  a  mivel  nála  sokkal 
nagyobb  költők  nem  dicsekedhetnek :  oly  ala- 
kot teremteni,  mely  nemzedékről  nemzedékre 
fönmaradt.  Gvadányi  triviális  műveit  könnyű 
lenézni,  de  nehéz  megérteni.  Nagy  sikert  tudni- 
illik mindig  csak  nagy  qualitások  magyaráznak 
meg.  Arany  meg  is  érteti  velünk  a  Peleskei 
nóiáriiis  és  Rontó  Pál  nálunk  páratlan  népszerű- 
ségét, midőn  Gvadányi  költői  eljárását  magya- 
rázza. Alakjai  közkedveltségöketa  költeményben 
alkalmazott  talpraesett  részleteknek    köszönik. 


245 


azon  sok,  az  életből  ellesett  apró  vonásnak, 
melyek  e  különben  faragatlan  személyeknek  a 
realitás  színét  adják.  Hol  az  ily  egyes  rész- 
letek, hol  a  személyek  háttere,  mely  előtt 
mozognak,  annyira  egyeznek  az  előttünk  ismert 
valósággal,  mint  a  Gvadányi  műveiben,  ott  a 
benne  járó-kelő  egyéneket  is  valódiaknak  fog- 
juk tekinteni.  Arany  igen  tanulságosan  állít 
össze  a  Peleskei  nótáriiishól  ilyen  egyes  voná- 
sokat, melyek  előtt  az  olvasó  fölkiált:  « Valóban, 
ez  így  van!  Ezt  én  is  láttam !» 

A  két  utolsó  arczkép  a  Ráday  és  Szabó 
Dávidé.  Eddig  mindkettőt  vagy  túlbecsülték, 
mint  mindnyájunk  tanítója :  a  lelkes  Toldy 
vagy  visszahatáskép  —  ha  tán  csak  hallgatva 
is  —  nagyon  is  lenézték.  Arany  jeUeni^^i  őket 
és  valamint  előbbi  irodalomtörténeti  tanulmá- 
nyaiban, úgy  ebben  is  ép  oly  része  van  a  hig- 
gadt bíráló  észnek,  mint  a  költő  sympathiájá- 
nak,  úgy,  hogy  ő  e  költőknél  is,  mint  mindig, 
fölfedezi  a  szépség  gyöngyét,  mely  Byron  szavai 
szerint  a  nehezen  elérhető   mélységet    szereti. 

A  mondattan  mellett  a  magyar  rhythmus  is 
foglalkoztatta  Aranyt.  A  nemzeti  vers-idomról 
szóló  értekezés  szerényen  egy  gymnasiumi 
értesítőben  jelent  meg  1856-ban.  A  kik  olvas- 
ták, azok  fejében  egész  új  fogalmat  alkotott 
a  magyar  versről;  ez  azon  kis  forradalmak 
gyike  volt,  melyek  ellen  Bach  huszárainak 
sem  volt  kifogásuk.  Arany  számos,  a  népköl- 
tészetből vett  példával  kimutatta,  hogy  a  ma- 
gyar vers  2,  3,  4  szótagú  ízekből  (sor  caesurák- 
ból,  ütemekből)  áll,  melyek  bizonyos  meghatá- 
rozott számú  szótagból  álló  verssort  képeznek. 

Bármily  finom  volt  is  Arany  hallása,  melylyel 
az  addig  inkább  csak  sejtett  magyar  rhyth- 
must  elemeire  szedte,  a  mondathangsúly  sze- 
repét a  magyar  verselésben  mégis  túlbecsülte. 
Igaz,  hogy  a  mondathangsúly  erőt  és  zengze- 
tességet  ad  a  versnek,  de  rendszeres  elhelyezése 
nem  okvetlen  kellék,  nem  conditio  siiie  qtia  non. 

A  hatvanas  évek  elején  megjelent  IrAnyohh?i\\ 
oly  bajnak  okait  fejtegeti  Arany,  melyben  a 
magyar  költészet  még  mindig  szenved :  a  lyrai 
vértódulást. 

A  mi  költészetünk  iránya,  gravitatiója.  Arany 
szerint,  lyrai  ott  is,  hol  nem  kellene,  a  lyrában 
pedig  dalszerű  ott  is,  hol  nem  kellene.  E  túl- 
nyomó lyrai  hangulatot  egy  fényes  példa,  Petőfi 
ragyogó  sikeréből  származtatja,  kit  tudva,  nem 
tudva,  akarva,  nem  akarva  mindenki  utánoz. 
Üj  utat  kell  tehát  törnünk,  mondja  Aram-, 
hol  szabadabban  kifejthessük  egyéni  tehetsé- 
günket. Ez  történik  szerinte,  ha  mind  a  lyrá- 
ban a  Petőfiétől  különböző  irányokat  válasz- 
tunk, mind  a  költészet  egyéb  fajait  tanulmá- 
nyozzuk és  gyakoroljuk. 

Arany  —  tehetségének  megfelelően  —  sze- 
rette hangoztatni,  hogy  nemcsak  az  ihletésnek, 
hanem  a  komoly  munkának  is  nagy  része  van 
a  költészetben;  és  valóban  a  compositió  és  a 
jellemzés  művészete  —  hogy  csak  e  kettőt 
említsem  — ■  rendesen  beható  tanulmány  ered- 
ménye. Mai  fiatal  költőink  —  és  sok  nem 
fiatal  is  —  elhanyagolják  a  költészet  e  fárasztó 
részét;  kitartásuk  ép  elegendő,  hogy  neki- 
hevülve, kisebb  költeménybe  fogjanak,  mely 
elkészülhet,  mielőtt  szivaruk  elég. 

Igen  tanulságosak  Arany  irodalmi  birálatai 
is.  Egynéhány  köztök  mulandó  értékű  müvek- 
ről szól,  de  ezek  is  az  utókorra  fognak  ma- 
radni Arany  bírálataiban,  mint  a  szúnyog,  me- 
Ivet  az  átlátszó  borostyánkő  számunkra  megőriz. 

E  bírálatokban  mutatkozik  még  egyszer  fel- 
tűnően Arany  fogékonysága ;  ő  a  jeles  és 
középszerű  költőket  egyaránt  megérti,  a  szép 
minden  alakban  meghatja:  Frankéi  zsidó  ten- 
dentiájú  költészete  épúgy  megkapja,  mint  a 
rokonszenvétől  különben  nagyon  elütő,  orosz- 
magasztaló Wittgenstein  herczeg  éposa.  Érzé- 
kenységéből a  költői  szépségek  iránt  származik 
egyszersmind  erős  Ítélete;  a  ki  oly  gazdag 
mint  Arany  költői  kincsekben,  az  biztosan  kü- 
lönbözteti meg  a  valódi  gyémántot  a  hamistól. 

Mily  finom  érzékről  tanúskodik  például  a 
Merényi  népmese  -  gyűjteményének  bírálata  ! 
Merényi  nem  fogván  föl,  hogy  a  népmesék 
egyszersmind  tudományos  okiratok,  melyek 
alapján  a  nyelvtudós  meg  a  mythologus  dolgoz- 
ónak, meséit  kacskaringós  részletekkel  czifrázza 
ki  és  a  völgy  és  erdő  illatos  virágai  közé 
'saját  gyártmányú  papirosvirágokat  vegyített. 
Arany,  a  nép  e  nagy  ismerője  biztos  kézzel 
megjelöli  a  nép  nyelvszokásának  és  gondolat- 
menetének meg  nem  felelő  helyeket,  és  kimu- 
tatja, mit  költött  a  nép  örök  lelkével  és  mit 
Merényi. 

Legérdekesebb  bírálata  Bulcsú  Károlyról  szól. 
Bulcsú  a  Petőfieskedés  virágkorában :  az  ötve- 
nes években,  hol  minden  költő  az  aranykalász- 
szal  ékes  rónaságba  vezette  Pegazusát  —  a 
felföld  pártját  merte  fogni,  sőt  a  délibáb  sze- 

rintc  nem  egyébb,  mint  a  pusztának  a  felföld- 
ről való  álma.  Ebben  az  irányban  rejlik  Bulcsú 
eredetisége  ama  vad  poéta-sereggel  szemben, 
mely  úgy  nyíratta  haját,  a  bor  mellett  úgy 
káromkodott,  mint  Petőfi.  De  más  tekintetben 
egészen  korának,  az  elcsüggedés  és  elnyomás 
éveinek  (1850 — 60)  a  fia:  az  allegória  hajhá- 
szatában.  A  politikai  elnyomás  korszakában  az 
irodalomnak  mindig  nagy  hajlama  van  az  alle- 
gória iránt,  melynek  hímes  leple  alatt  el  lehet 
mondani  mindazt,  a  mit  különben  a  bajonett 
vagy  a  censor  vörös  czeruzája  eltiltana.  Nincs 
költőnk,  ki  annyira  el-allegorisálta  volna  ma- 
gát, mint  Bulcsú.  Különben  minden  fogyat- 
kozása mellett  is  Arany  teljesen  méltányolja 
Petőfi  ezen  ellenlábasát.  Itt  is  látjuk  a  vele- 
érzés,  a  sympathia  adományát  Aranyban,  mely 
az  idegen,  elütő  érzelmekbe  is  bele  tud  me- 
rülni. 

Az  értekezések  közt  a  két  legnagyobb :  a 
Bánk  Bán  és  a  Zrínyi  tanulmány  befejezetlen 
maradt.  Feltűnő,  jegyzi  meg  találóan  Szász 
Károlv,  hogy  ép  annál  a  költőnél  találunk  oly 
sok  töredéket  versben  s  prózában  egyaránt,  a 
kinél  a  formaérzék  leginkább  ki  van  fejlődve. 
Azonban  a  nagy  írók  töredékei  is  a  befejezett- 
ség hatásával  vannak  ránk ;  a  részletek  művészi 
kidolgozása  valami  egésznek  tűnteti  föl  e  da- 
rabokat, a  bennök  uralkodó  belső  harmóniát 
pedig  úgy  sem  zavarhatják  a  testvilág  törvényei. 

Arany  értekezéseinek  jó  része  abba  az  időbe 
esik,  midőn  a  Fíf^yelöt  és  Kos:^orút  szerkesz- 
tette. E  két  folyóirat  révén  a  visszavonult, 
magába  zárkózott  Arany  közvetlen  összeköt- 
tetésbe lép  a  nagyobb  közönséggel.  Midőn  a 
politikai  élet  ismét  megindult  Magyarország- 
ban, midőn  a  nyilvános  birálat  lehetősége  meg 
volt  adva  az  állam  ügyeiben,  az  irodalom  is 
megkövetelte  jogait.  Az  ötvenes  évek,  az 
elnyomatás  szomorú  évei,  nem  voltak  éppen 
kritikusok;  magyar  könyvet  írni  vagy  olvasni 
szinte  hazafiúi  tett  volt,  melyet  a  szigorúan 
mérlegelő  birálat  nem  igen  zavart  meg.  Arany 
Budapestre  érkezve,  43-ik  évében,  mintha 
ifjúságának  másodvirágzását  érné;  minden  irány- 
ban tevékeny  munkása  lesz  az  irodalmi  élet- 
nek; 1860.  végén  megalapítja  a  S:^épirodaliui 
Figyelőt,  melyet  1863-ban  a  Kos::^oni  követ: 
két  folyóirat,  a  minő  e  nemben  azelőtt  és 
azóta  nem  volt  irodalmunkban.  A  közönség  Ízlé- 
sét minden  pedansság  nélkül  nevelni,  szigorúan 
bírálni  a  nélkül,  hogy  a  bíráló  egy  klik  szol- 
gálatába szegődnék,  vagy  a  szerzőt  sértené : 
ez  volt  a  két  lap  kitűzött  és  bizonyos  fokig 
(a  mennyire  a  rövid  idő  és  a  viszonyok  kor- 
látai megengedték")  el  is  ért  czélja.  Arany 
személyisége  különben  is  igen  alkalmatos  voír 
ily  bíráló  tisztre  :  szelíd,  de  határozott  modora, 
az  utánérzés,  a  sympathia  tehetsége  nagy  költői 
tudatossággal  párosulva,  ízlése  meg  tapintnta 
egyaránt  arra  hivatták,  hogy  a  szépirodalom- 
ban jiidex  ciiriac  leg}-en. 

Miután  1864-ben  a  Koszorú  —  mint  nálunk, 
a  protectió  országában  mondani  szokás,  párl- 
fogás  hiánya  miatt  —  megszűnt  és  a  rea  kö- 
vetkező évben  leánya,  Juliska  meghalt,  a  költő 
Aranynyal  a  prózairó  is  elnémult.  Ezentúl 
hosszabb  időre  a  közönség  elé  csak  titkári 
jelentéseivel  lépett,  melyeke'  az  akadémia  mű- 
ködéséről a'naggyűlésen  felolvasott.  Az  aka- 
démiai titkári  jelentés  nehéz  egy  műfaj,  mert 
nagyobbrészt  a  bemutatott  értekezések  fel- 
sorolását foglalván  magába,  egykönnyen  szá- 
razzá válik.  Arany,  a  hol  lehet,  átnézhetően 
csoportosítja  és  általánosságában  jellemzi  az 
egyes  osztályok  működését ;  a  hol  a  darabos 
anyag  ezt  nem  engedi,  ott  legalább  azon  van, 
hogy  némely  általánosabb  elv  fejtegetésével 
vessen  világot  az  akadémia  működésére  és 
czéljaira.  Mindjárt  az  első  jelentésben  kitűzi, 
mire  törekedjék  a  magyar  tudományosság.  Alig 
fejezték  ki  ezt  helyesebben  és  szebben:  «Egy 
van  főleg,  mi  első  helyen  reánk  magyarokra 
néz :  hazánk  minden  oldalú  megismerése  s 
megismertetése  a  nagy  világgal.  Ha  majd  e 
haza  szent  földén  minden  rög  ismerve  lesz, 
minden  kődarab  elmondja,  honnan  jött,  kikkel 
találkozott;  ha  minden  élő,  mely  rajta  tenyész 
és  mozog,  általunk  összegyűjtve,  a  közös  rend- 
szerben foglal  helyet;  ha  kitanultuk  ege  mér- 
sékletét, a  nedv-  és  aszályhordó  fuvalmak 
viszonyait;  ha  népei  egymásra  temetkezett  ré- 
tegeit felbúvároltuk  a  legmélyebbig,  de  kivált 
a  ma  élőnek  —  édes  nemzetünknek  —  nyelv- 
és  tettben  nyilatkozó  múltját,  jelenét  a  tudo- 
mány teljes    fényébe    állítottuk :    ez    által    oly 


politikai  tökére  tettünk  szert,  melynek  keletét 
legörömestebb  ismeri  el  a  művelt  külföld.  És 
ím,  ez  a  honszeretet  a  tudományban.))* 

A  titkári  jelentésekben  Arany  stilusa  is  mó- 
dosul; a  rhetorikai  hatás  szüksége  rövidebb 
mondatú  és  élénkebb  mozgású  szerkezetre 
utalja,  mely  a  végén  pointeben  élesedik  ki. 
Ily  előretörő,  epigrammatikus  fordulatok  kü- 
lönben csak  költeményeiben  találhatók.  Minő 
ügyesen  kapcsolja  például  Szalay  László  halotti 
jelentéséhez  saját  nevét,  azzal  a  bizonyos  rhe- 
torikai szerénységgel,  mely  mindig  megnyeri 
a  közönség  tetszését : 

Végre  (elköltözött)  az,  kiről  utánam  méltóbb  ajak 
fogja  elmondani,  hogy  élete,  munkálkodása  maga  egy 
monumentum,  az  érez  jellemszilárdságával,  a  gondolkozás 
vas  következetességével,  munkáinak  mű  plasztikájával; 
egy,  bár  fajdalom !  csonkafélben  letört  oszlop,  de  igy 
is  örök  dísze  a  halhatatlanság  pantheonjának  —  Szalay 
László,  kinek  elvesztése,  mint  tisztviselőé  is,  mennyire 
érzékenv  csapás  intézetünkre,  semmi  sem  hirdeti  han- 
gosabban,  mint  éppen  az  ellentét,  hogy  ái  állok  meg- 
ürült lielyén  !  ** 

*  .-/  M.   Tiiíf.  Akadémia  Évkönfvei    XI.   1866.    12.  1. 

**  A  Magyar  Tud.  Akadémia  Évkönyvei  XI.  köt. 
V.  d.  19.  —  Akadémiai  jelentései  egyikében  —  mel- 
lesleg naegjcgyezve  —  oly  sajtóhiba  található,  mely 
szinte  példa  arra,  hogy  lehet  2  —  5  betű  kicserélésével 
egy  egész  finom  jellemzést  tönkre  tenni.  Klein  Gyula, 
a  német  költő  és  a  nagyérdemű,  de  emészthetetlen 
stilű  tudós  nekrológjában  ezt  olvassuk  :  «Klein  Gyula 
hazánkfia,  ki  korán  elszakadva  hónától,  német  iró  lőn 
és  magyar  létére  a  legremekebb  munkát  irta,  a  «Ge- 
schichte  des  Dramas»  cziműt.»  így  elég  brutális  ez  a 
passus ;  szellemes  jellemzés  ellenbén,  ha  (a  mi  kétség- 
ídvül  a  helyes  olvasás)  a  legremekebb  helyett  Je^néme- 
lebbct  olvasunk,  a  mely  jelző  nagyon  is  illik  Klein 
prózájára. 


252 


Még  szónokiabb  hangú  egy  későbbi  jelen- 
tése, melynek  végén  Balassa,  a  híres  sebész 
halálát  tudatja : 

Felújítom  a  főváros,  a  haza,  az  egész  művelt  külföld 
fájdalmas  emlékezetét  egy  oly  férfi  elvesztése  naiatt,  ki 
szakjában  messze  földig  páratlan,  fáradatlan,  csak  nem 
utolsó  perczéig  a  szenvedő  emberiség  jóltevője  volt.  .  . 
Nevét  szükség-e  említenem  ? 

Balassa  János ! 

Ezt  a  rhetorikai  vonást,  mely  a  hatásos 
befejezéseket,  a  climaxok  emelkedését,  a  tet- 
szetős személyi  vonatkozásokat  keresi,  érde- 
mes külön  kiemelni,  mert  különben  sem  Arany 
költői  műveiben  nem  találhatók,  sem  vissza- 
húzódó egyéniségével  meg  nem  egyeznek. 
Hivatala  itt  némikép  eltereli  hajlaniaitól. 


III. 


Midőn  Magy ország  három  legnagyobb  költői 
geniusa,  Vörösmarty,  Petőfi  meg  Arany  el- 
határozzák, hogy  közösen  lefordítják  Shakes- 
pearet,  mindegyikök  természetére  nézve  jellem- 
zően választ.  Vörösmarty  a  mélabús  exaltatio 
költője,  Lear  királyt,  Petőfi  a  büszke,  daczos, 
fel-fellobbanó  és  nagylelkű  Coriolanusl,  Arany 
a  tett  előtt  már  elfásúlt,  lelkiismeretével  küzdő 
Hamletet  szemeli  ki. 

Aranyt  sajátos  tehetsége  rendkívül  kedvezett 
a  műfordításnak.  A  sympathia  adomán}-ának 
segítségével  beleélte  magát  az  idegen  költő 
világába  és  sajátosságaiba,  nagy  nyelvtehetsége 
pedig  arra  képesítette,  hogy   az   idegen  nyelv 

alakjait  a  legeredetibb  magyar  zamattal  adja 
vissza.  O  bizonyára  legnagyobb  fordítónk  és 
mint  ilyen  is  megérdemli  a  méltató  jellemzést. 
Arany  fordításainak  fősajátossága  nagy  hűsé- 
gük. Ha  fordításait  más  híres  fordításokkal 
vetjük  össze,  mindig  azt  fogjuk  tapasztalni, 
hogy  az  övéi  értelemre  közelebb  állnak  az 
eredetihez.  Általán  mondhatni,  hogy  hívebb 
Schlegelnél,  ki  a  leghíresebb  Shakespeare-  és 
Droysennél,  ki  a  legjelesebb  Aristophanes-for- 
dító.  A  fordított  mű  tömörségét  mindig  eléri, 
a  gondolatbeh  részeknek  is  méltó  párját  adja, 
csak  a  tisztán  lyrai  elem,  a  könnyű  báj  vissza- 
adásában marad  néha  az  eredetinek  szépségein 
alul.  Nehéz  választani,  de  úgy  tetszik  előttem, 
hogy  legjobb  fordítása  a  Hamleté,  tán  mert 
Arany  sok  rokonérzést  talált  benne. 

Shakespeare-fordításai  (János  király,  Hamlel, 
S:^enlivánéji  álom)  Aranyt  legelső  fordítónknak 
mutatják.  Arany  a  drámai  részek,  az  erős, 
kevés  szavú  kifejezések  visszaadásában,  Schle- 
gel  a  lyrai  elemben  (érzelmek,  hasonlatok) 
remekel.  Egészben  véve  Arany  fordítása  sze- 
rintem shakespeare-ibb  mint  a  Schlegelé.  Sha- 
kespeare az  angol  nyelv  óriási  szótárát  a 
legmerészebb  módon  pazarolja;  korláttalan 
képzelete  képet  képre,  új  szóösszetéte't  szó- 
összetételre, meglepő  hasonlatot  hasonlatra, 
sziklaszálat  sziklaszálra  halmoz.  Van  valami 
erőszakos,  vad,  bizar  vonása;  kifejezéseket 
összeránt,  a  minők  együtt  még  nem  fordultak 
elő  költői  agyvelőben,  szavakat  egybekovácsol, 
melyek  a  próza  logikája  szerint  más-más 
fogalomkörbe  esnek.  A  Schlegel  Shakespeareje 

megszelídített  egy  Shakespeare:  ezek  a  phan- 
tastikus  szögletek  lyrailag  le  vannak  csiszolva ; 
ez  az  erőszakos,  sőt  néha  ízléstelen  vad  erő 
mai  ízlésünkhöz  szelídül;  a  nemes  gyümölcs 
vad  zamatját  kerti  édesség  váltja  fel.  Arany, 
ámbár  nyelve  távolabb  esik  az  angoltól,  mint 
a  német  nyelv,  e  részben  mégis  közelebb  jár 
az  eredetihez,  mint  Schlegelék. 

Mi  bírta  rá  Aranyt  Aristophanes  fordítására  ? 
ez  a  kérdés  látszólag  nehezebben  fejthető  meg, 
mint  hajlamai  Shakespeare  iránt.  Ha  már  görög 
íróról  van  szó,  a  "To/í// szerzőjétől  inkább  Homer 
fordítást  vártunk  volna.  Aristophanes  pajkosan 
csapongó  o-flr/;//;/-képzelete  nagyon  is  elüt  Arany 
lelkiismeretbeli  költészetétől:  sikamlós  gúnya, 
neveletlen  sértegetései  elidegenítenek  bennün- 
ket tőle.  De  ha  alaposabban  szemügyre  vesz- 
szük  Aristophanest,  ismét  erős  kapcsokat  talá- 
lunk, mely  Aranyt  a  grácziák  ezen  kicsapongó 
kedveltéhez  fűzték.  Aristophanes  a  legathenibb 
költő.  Plató  Dyonisosnak  Syracusba  Aristo- 
phanes Felhőit  küldte,  hogy  a  zsarnok  lássa, 
minő  az  athéni  nép.  Bármily  rakonczátlan  is, 
mindig  van  benne  valami  kellem ;  phantastikus 
csúfolódásain  mindig  áttör  a  józanság  napja. 
Mai  napság,  midőn  a  demokratia  világát  éljük, 
Aristophanes,  a  demokratia  kinövéseinek  gú- 
nyolója,  ismét  közelebb  áll  hozzánk.  Arany 
maga  is  ostorozta  a  megyei  élet,  az  ál-alkot- 
mányosság fonákságait  az  Elves:(ett  alkotmány- 
ban, meg  a  népvezérek  hiúságát  és  gyönge- 
ségeit a  Nagyidaí  c:^igányokhan  :  a  politikai  irónia 
iránti  hajlamát  Aristophanesben,  egy  kétezer 
éves    tekintély    védelme    alatt,    újból    fellelte 


Aranyban  is  van  ezenkívül  bizonyos  elnyomott, 
finom  Ízlés  mérsékelte  realísmus ;  különben  is 
a  magyar  férfitársaság,  még  a  legműveltebb  is, 
mindenkor  megtűrte,  sőt  kedvelte  a  sikamlós, 
a  csiklandós,  borsfűszerezte  tréfákat. 

Arany  Aristophanesében  mintha  kimerítette 
volna  a  magyar  nyelvet:  minden  rétegében, 
pathoszban,  humorban  egyaránt  feldúlja  és  min- 
den neki  való  szólást  felhajt.  A  népies  kifeje- 
zések, tréfás  fordulatok  sokasága  elkábító.  De 
mind  a  mellett,  Aristophanes  idegen  író  ma- 
rad előttünk.  Mindenek  előtt  kifáraszt  a  sok 
helyi  és  időbeli  vonatkozás,  a  miben  tán  a 
fordítónak,  minden  virtuozitása  mellett  is,  meg- 
van a  maga  része ;  nem  azért,  mert  a  lyrai 
természetű  helyek  nehezebben  ömlenek,  hanem 
mert  a  fordító  félúton,  a  magyarosítás  felében 
állott  meg.  Arany  helylyel-közzel  localizál,  más- 
hol ismét  megtartja  az  eredeti  helyi  viszonyo- 
kat ;  néha  magyar  vonatkozásokkal  pótolja  az 
eredeti  czélzásait,  néhol  elmulasztja  ezt.  Hol 
magyarosítja  a  helyneveket :  Bakonbeli,  Fúrta, 
Lopád,  Dob  lesz  a  görög  kétértelmű  városok- 
ból, hol  görögök,  idegenek  maradnak.  Szóval : 
ILristophanese  magyar  is,  nem  is.  A  fordítás 
[linden  jelessége  mellett,  az  assimilatio  még 
em  teljes.  A  magyar  Aristophanes  mintha  már 
i-levetné  a  görög  chlamist;  de  csakhamar 
deburkolódzik,  mintegy  eltakarja  magát  sze- 
^.    műnk  elől. 


VIII.  NYELVE  ES  STÍLUSA. 


Bár  mily  nagy  fordítója  akadna  is  Aranynak, 
a  külfölddel  még  sem  bírná  megértetni,  meny- 
nyire gazdagította  költészetünk  nyelvét,  mennyi 
szót,  szólásmódot  fedezett  fel  számára,  hány 
kifejezésnek  adott  új  életet  meg  új  színt. 
Művész  sohse  volt  korlátlanabb  ura  művészete 
eszközének,  mint  Arany  a  magyar  nyelvnek. 
Magyar  nyelvalakok,  melyek  századok  óta  föld 
alá  voltak  temetve,  vagy  csak  a  nép  száján 
élve,  magyar  költeményben  még  sohasem  for- 
dultak elő,  egyszerre  csak  költői  szárnyra 
kelnek,  színt  öltenek,  hangoznak  és  illatoznak. 
Arany  a  magyar  nyelv  legnagyobb  ismerője; 
bizonyára  minden  mondatot  magyar  idiotis- 
mussal  tudott  volna  kifejezni.  Tán  nem  is  volt 
fej,  melyben  annyi  magyar  szó  reproducálódott 
volna,  mint  az  övében.  Mindenesetre  költőink 
közül,  az  ő  szókincse  a  legnagyobb.  E  részben 
sokszorosan  fölülmúlja  Petőfit,  de  még  Vörös- 
martyt is;  az  Arany  használta  szavak  száma, 
hozzávető  becslés  szerint,  meghaladja  a  10,000. 
Ha    művei    tartalmilag    teljesen    értéktelenek 

volnának  is,  még  akkor  is  beható  tanulmányt 
érdemlenének  nyelvök  miatt.  Szótárának  bősé- 
géről meggyőzödhetünk,  ha  megfigyeljük,  hogy 
egy-egy  szó  hányféle  értelemben  fordul  elő 
műveiben,  mennyire  kimeríti  összes  jelentéseit, 
minden  árnyéklatát,  vagy  ha  összevetjük,  mily 
sok  kifejezést,  fordulatot  talál  egy  és  ugyan- 
azon dolog  kifejezésére.  Vegyük  fel  például 
az  állani  igét.  Minden  nagyobb  szótár  egész 
sor  különböző  értelmet  tulajdonít  e  szónak; 
Arany  többet  tud.  Nemcsak  hogy  kimeríti  az 
áll  ige  szótáraink  idézte  árnyéklatait,  hanem 
még  különböző  más  jelentéseivel  is  él,  melyet 
könyvben  nem  találhatni.*  Arany  nem  kevésbbé 
gazdag  egy  szónak  sokféle  jelentezésében,  mint 
ugyan  egy  értelemnek  sokféle  szóval  való 
kifejezésben.  Lássunk  erre  is  példát,  —  egyet 
a  sok  közül,  melyet  költeményeiből  kibön- 
gészhetni. Arany  több  ízben  említi  valamely 
személyéről,  hogy  arcza  kipirult.  Hány  külön- 
böző szót,  hány  fordulatot,  hány  népies  meta- 
phorát  talál  a  kipirúlás  kifejezésére.  Majd  azt 
olvassuk  nála,  hogy  kipirítlí,  majd  hogy  elvere- 
sedett az  arcz;  Toldi  György  véresebb  les:^  a 
főzött  ráknál,  Ildikó  arcza  lobbot  vet,  Lajos 
képét  láng  csapta  fel,  Jóka  felzaklatott  vére 
mind  hépébe  futa,  Toldiné  orczája  egy  alkalom- 
mal vérbe,  lángba  borúit;  midőn  Miklósra  gon- 
dol, szép  Piroska  vére  meghajnallott  arczán, 
midőn  pedig  a  királyra  köszönti  poharát,  ti'i~es 

*  A  Füír^j^elékhan  összeállítottam  az  <///  ige  sokféle 
jelentését  Arany  különböző  műveiből.  (282.  lap).  A 
nyelvérzéknek  mily  finomsága,  a  nyelvbirtok  mily  gaz- 
dagsága nyilvánul  e  sokirányú  nuan^irozásban  ! 

AHANV     |ÁN<)S.  17 

les:^  a  képe  (de  nem  a  bortól),  a  kiráh'  egy 
tréfájára  pedig  elpirul  a  lakomán ;  Széchy  Mária 
arcza  Veselényi  levelének  olvasásakor  olyan 
lesz,  mintha  vére  mindgyárt  csöppenni  akarna; 
a  vén  Toldi  ábrázatja  dühében  //i-  les:^;  Ildikó 
udvari  lányainak  arc:(dí  a  lovaglás  kéje  ingerli.* 

Valóban  ha  más  bizonyítékunk  nem  volna, 
az  ő  műveiből  is  meggyőződhetnénk,  hogy  a 
magyar  nyelv  éppenséggel  nem  szűk,  nem 
szegény;  a  mi  hiánya  van,  a  mit  különösen 
Kazinczyék  éreztek,  az  nem  szegénységből 
származott,  hanem  onnan,  hogy  a  meglevő 
kifejezések  nem  voltak  közkeletűek.  ((Kincse- 
ket akarsz?  Menj  ki  szántóföldedre)),  mondja 
egy  arabs  közmondás.  Ezt  mondhatnók  azok- 
nak is,  kik  keveslik  szókincsünket,  szűkelik 
nyelvünket.  A  mi  nincs  meg  a  könyvekben, 
megtalálod  künn  a  mezőn,  a  nép  ajkán:  nem 
kell,  hogy  meghamisítsd,  hogy  törvénytelenül 
utánozd  írószobádban. 

Arany,  mint  a  nagy  költők  egyáltalán,  visz- 
szavezeti  a  nyelvet  eredeti  forrásaihoz,  régi 
érzéki  jelentéséhez.  Minden  nyelv  elhalványult 
képies  kifejezésekből,  színehagyott  metaphorák- 
ból  áll,  mint  egy  színházi  félszer  elkopott 
kulisszákból.  Mindegyikünk  él  ezekkel  az  elhasz- 
nált képekkel,  annélkűl,  hogy  értenök  eredeti 
jelentésüket,  annélkűl,  hogy  határozott  kép 
volna  phantasiánk  előtt.**    Arany  ismét  meg- 

*  Buda  haldia  V.  Piroskáról  Daliás  Idők  II.  ének, 
A  többi  Lehr  Toldi  kiadásában  (291.  1.),  a  mely  egy- 
általán a  főforrás  Arany  nyelvére  nézve. 

**  Csak  egy  példa,  mely  egész  osztályra  vonatkozik  : 
mind  a  határozók  eredetileg  helyhatározók  voltak,  me- 

eleveníti  e  képeket,  új  fényt,  új  szint  ad  ezek- 
nek a  halványra  kopott  metaphoráknak.  Ha 
például  azt  mondjuk  valakiről :  hányja  a  hab, 
azt  akarjuk  kifejezni,  hogy  gyötri  a  kétség, 
töprenkedve,  tűnődve  aggódik.  Valóságos  habra 
már  senki  sem  gondol.  E  kifejezésnél:  lenjei- 
sok  kívánsága,  vágya  van,  nem  terül  el  már 
szemünk  előtt  az  oczeán,  jól  tudván,  hogy 
tenger  =-  igen  nagy  mennyiségű.  Nézzük  e 
két  szó  renaissance-a.t  Aranynál: 

Oh  hányszor,  a  két  szűz  kebelét  hab  hányja 
Vajh  mitévő  legyen  a  Rozgonyi  lánya  ? 

(Toldi  si.  V.  71.) 

A  férjét  áhítozó  Ildikóról  pedig  ezt   mondja: 

Hattyú  fehér  teste  forog  a  hab  ágyon, 
A  lelke  meg  úszkál  teng-er  hiú  vágyon. 

Arany  itt,  mint  oly  sok  más  helyen,  vissza- 
nyúl a  magyar  phantasia  őstörténetébe. 

Ha  végig  nézünk  Arany  szótárán,  önkény- 
telenül az  a  kérdés  merül  fel :  honnan  vette 
a  költő  ezi  a  sok  szót?  Minő  bányában  fej- 
tette mind  e  drága  követ? 

Az  alap  itt  is  kétségtelenül  egy  veleszüle- 
tett tehetség :  rendkívül  nagy  fogékonyság 
szóalakok  és  kifejezések  iránt.  Az  irodalomban 
meg    a    közéletben    egyaránt    láthatjuk,    hogy 

lyek  régi  jelentése  megfakult :  még  a  -kor,  -kép,  végett 
határozók  is  helyi  vonatkozásokat  fejeztek  ki ;  (kor  = 
régibb  koroM,  kép  =  képen,  végett  ■-=^  vég  -f-  hely- 
rag //). 

17* 


26o 


kinek-kinek  más  a  szókincse :  vannak  kiváló 
férfiak,  sőt  írók  is,  kik  aránylag  kevés  szóval 
érik  be,  míg  mások  észrevehetóleg  több  szó- 
val rendelkeznek. 

Ez  alaptehetséghez  Aranynál  még  különböző 
körülmények  járultak  nyelvének  fejlesztésére  és 
öregbítésére.  A  nép  közt  nevelkedett,  a  nép 
közt  töltötte  el  élete  legjavát.  Ez  az  érintke- 
zés meglátszik  mindenekelőtt  költeményei  nyel- 
vén, mely  tele  van  népies  szólamokkal  és 
népies  szókötési  fordultokkal.  A  mit  még  le 
nem  írtak  soha,  a  mi  könyvben  még  e'ő  nem 
fordult,  azt  ő  nagy  merészséggel  és  nagy  ízlés- 
sel beviszi  a  magas  szárnyalású  költészetbe. 

A  népiesség  —  Arany  nyelvének  ezen 
szembeszökő  fősajátossága  —  minden  irány- 
ban mutatkozik  nála:  a  népies  nyelv  egyes 
hangtani  sajátságaival  ép  úgy  él,  mint  bizonyos 
alaktani  formáival;  irodalmilag  még  el  nem 
koptatott  szókincsét  ép  annyira  tudja  értéke- 
síteni, mint  fordulatait  és  mondatszerkezetét. 
Néhány  példa  világot  vet  ez  általános  állításra. 

A  népnyelv  hangtani  jelenségei  közül  Arany 
a  -/«/,  -tül,  a  -rul,  -ri'il  ragokat  a  legkomo- 
lyabb hangú  stilusban  alkalmazza,  így  például 
Toldi  s:<^erelmének  utolsó  két  sorában : 

Most,  mikor  agg  lettem,  hajam  is  fehérül : 
ímhol  a  bús  ének  Toldi  szerelmér/í/. 


((Miért  iszonyodik  az  ember  önmaga////  ?»  kér- 
dezi Bolond  Istók  egy  pessimistikus  helyén. 
A  volna  helyett  az    összerántott    vón,    a    ban^ 

ben  helyett  a  népies  ba,  be  raggal  él.*  Tréfás 
előadásban  a  kf^in  (legény),  nem  t'om,  mest'uram 
féléket  se  kerüli.  Rövid  hangzót  népies  ana- 
lógiára hosszúval  cserél  fel.  Például: 

egy  érzet 
Holtig  sajog  itt  benn  s  tüzesebben  vér 
Láttodra,  te  búzás  alföldi  szekér.      (Vásárban.) 

Szótani  sajátságokban  szintén  igen  gazdag 
Arany.  Szóösszetételei  nem  oly  változatosak, 
mint  a  Vörösmartyéi,  de  magyarosak.**  A  nyelv- 
újítás szóképzéseivel  csak  elvétve  él  (hirnök 
hiradó  mellett  és  hasonlók).  Rendkívül  szereti 
az  ikerszavakat,  melyek  oly  magyaros  ízt  ad- 
nak az  előadásnak.***  A  határozó  ragok  közül 
feltűnő  gyakran  használja  az  -«-et  okhatározói 
értelemben.  Például:  «Hol  durva  kő  mozdula 
önként  a  lantos  hurjaim'i.  (Dalnok  búja).  «Délbe 
megkímélt  s  én  nem  aléltam  össze  forró  öle- 
lésén.y)  (=^  ölelése  következtében).  A  ki  név- 
mással (mely  helyett)  is   többször    találkozunk 


*  «Mintha  fojtogatták  vön  patinggal.»  Bolond  Istók 
I.  67.  Dél/v  =  ÁkM'en.  (Pusztai  fül.)  Mássalhangzó- 
kopás a  szó  végén :  «Azt  nem  adom  százfV)).  (Zách 
Klára).  Egy-egy  példa  itt  sok  mást  pótol,  melyeket  e 
szűk  keretben  nem  hozhatok  fel. 

**  Nagy  ritka  a  hibás  összetétel  a  versmérték  ked- 
véért: hal^samteli. 

***  Álljon  itt  például  ikerszavai  gazdagságára  öt  sor 
Jóka  ördögéből:  «Duzzog  idébb-tovább  és  nem  szól 
napokig.  Ilyenkor  van  oztán  csett-csatt  elé  s  hátra, 
borogat  és  hány- vet,  tör- rombol  rakásra;  minden  ingó- 
bingó  tővel-heggyel  össze :  szegény  Jóká  csak  úgy 
csetlik-botlik  köztew. 

nála,  mint  más  költőnél  Az  igék  szenvedő 
alakja  nála  ritka ;  egy-két  helyen  az  ünnepélyies 
hangot  emeli,  például  Rachel-hen  a  biblia  pa- 
thoszát : 

Midőn  Rámába  hallatott 
Sirás,  kiáltás,  jajgatás, 
Lőn  keserű  könyhullatás, 
Mikép  jósoltatott. 

Vagy  a  Dalnok  bújában: 

Fényes  magasztos  korban  élni, 
Büszkén  emlékezni  s  remélni 
Tinéktek  adatott ! 

A  számnév  után  néha  többesszámot  használ 
Arany,  a  mi  szintén  népies,  (például  Négy 
Laciűak,  Toldi  sierelme  IV.  22.)  valamint  a 
határozott  ragozást  helylyel  közzel  felcseréli 
a'  határozatlannal  («Ki  láttó  valaha  villámlani 
télen  ?»  Egri  leányok^.  Az  igeidők  közül  Arany 
a  történeti  múlttal  és  az  andok-íé\e  jövővel 
aránylag  ritkábban  él,  mint  például  Vörös- 
marty.* 

Mint  nyelvtanán,  úgy  szókincsén  és  mondat- 
szerkezetén is  megérzik  a  népies  elem  befo- 
lyása. Akármily  nagyobb  költeményére  nyitunk  rá, 
mindegyikben  akad  legalább  egy-két  népies  szó, 
melyet  ő  vezetett   be    irodalmunkba,    egy-két 


*  Az  andok-féle  jövőt  helyesen  feltételes  mondatok- 
ban alkalmazza.  Pld.  Petőfiről  szólva : 

Hátha  eljő  és  dalland  ?     (Egressy  Gáborhoz.) 

fordulat,  mely  előtte  csak  a  nép  száján  élt. 
Mily  sok  tisztán  népies  szó  és  kifejezésmód 
van  például  a  Toldi  egy-egy  énekében!*  E 
kívül  még  az  általános  használatú  irodalmi 
szavakat  is  rokon  mellékalakokkal  gazdagítja : 
pa:{er  =^  pazar,  eliir  =  alig. 

A  népnyelv  mellett  a  régi  irodalom  is  for- 
rásúi szolgál  Aranynak  költői  nyelvének  gaz- 
dagítására. Különösen  a  XVI.  század  naiv, 
részben  még  ódon  nyelvű  epikusai  állnak  szol- 
gálatában. 

Majd  ///  udvar,  öklelés  dll 

mondja  S:^ihin\a}ii  JankhAw,  az  első  kifejezésen 
tornajátékot,  a  másodikon  szúró  viadalt  értve. 
Mind  a  két  szó  Ikosvaiból  van   fölelevenítve.** 


*  Találomra  a  negyedik  éneket  veszem  elő.  Még 
aléltabb  most  az  isten  adta.  —  Bujdosik  a  nádon.  — 
Isten  kék  ege.  Meopityumllútt.  Éh-szomját  elvervén.  Uraui- 
fia  !  Ellátta,  hogy  őt  csak  testvére  marja.  Es{em  a  lel- 
ked. Hogy  vagy  édes  siolgdm  (=  ifjabbik,  fiam).  Végre 
két  almával  a  módját  megadta.  Xyelve  mellé  önti.  Kinyílt 
a  szive.  Ostoroi  gyermek.  S  tán  a  szó  belőle,  mig  a 
világ,  folyna.  Más  pennával  irnak.  De  his:{eni  ai  Istent  l 
Nem  teremtődtem  villásnak.  A  világ  mező/-/;/  haza  taka- 
rodik. Kis  ga^da.  Kis  király  (=  Princz).  Gyászba  boruL 
csillaga.  Elrejtetik  (=  elalél).  Szalonnás  ruha  (=  vászon- 
darab). 

**  «No,  mikor  feljuta  Tholdi  jó  Budába,  Lajosnak 
akkoron  vala  lij  udvara ;  egy  cseh  vitéznek  az  öklelés 
áll  vala.))  Ilosvai,  Tholdi.  118— 119.  s.  Tinódi  Sebes- 
tyénnél :  «Legottan  új  udvari  király  hogy  tétete,  viga- 
ságot  benne  nagy  sokat  tétete».  Jasonról  és  Medearól. 
45—46.  sor.  Hasonlóan  föleleveníti  .-Vrany  a  nyék  = 
vadaskert,  ápol  =  csókol,  fogni  =  kezdeni,  alit  =  vél, 
vérint  =  vér  szerint  kifejezéseket. 

A  szavakkal  együtt  régi  nyelvtani  alakokat 
is  reconstruál.  Ilyen  az  állít  ige  egy  régibb 
alakja :  dllai,  melyet  a  XVI.  század  epikusai 
még  székiben  használnak.  Aranynál  Attila  »hét 
nemet  így  állat,  régi  szokást  nézve » ;  az  öreg 
Bárczyról  pedig  azt  olvassuk,  hogy  mllata 
őrzeni  négy  alabárdost».  (Tetemre  hívás). 

Arany  a  magyar  nyelv  minden  szabályát 
tudja  alkalmazni,  de  egyszersmind  minden  sza- 
badságával él.  Nyelvében  a  lehetetlennek  látszót 
lehetővé  teszi;  szabadon  csapong,  felbont  — 
legalább  első  pillantásra  —  minden  nyelvtani 
rendet,  megszeg  látszólag  minden  szabályt  és 
magyaros  marad. 

Vannak  mondatszerkezetei,  melyekben  a  kü- 
lönböző mondattagok  nyelvtanilag  nem  egyez- 
nek, mert  az  értelmi  vonatkozást  követik,  mely 
nem  fedi  mindig  teljesen  a  nyelvtanit.  Arany 
e  kifejezésekkel  is  a  legnagyobb  merészséggel 
és  szerencsével  él.* 

Bontják,  siolgacseléd  a  sok  vermet. 

(Buda  halála  V.) 

Hasonlóan  szabad  szerkezet,  de  nem  hely- 
telen a  következő : 

Láttam  követ  én  is,  oszlopot  Rómában, 
De  régi  lakóit  keresem  hiában: 
így  előttem,  kinek  fegyverem  a  hité, 
Nem  Cató  képe  leng  —  hamarabb  a  Cidé. 

{Toldi  sierelme  IX.  47.) 

*  A  latin  nyelvtan  construciio  ad  synesim-ntk  (értelmi 
szerkezetnek)  nevezi  ezeket  a  kitételeket. 

Ugyanaz  a  szerkezet  lep  meg  bennünket  bár 
már  mesterkélten  a  C:(akó  sírján  czímű  költe- 
ményben : 

Te,  kit  aranyhímes  pólyába  kötöztek 
S  fednek  születésed  érdemcsillagi, 
Kire  gondolkozni  nem  szorult  magadra 
S  minden  gondolatod  más  találja  ki. 

E  néhány  példa  csak  halványan  illustralja 
Arany  virtuozitását  a  nyelv  alkalmazásában. 
Mindenütt  korlátlan  ura  eszközének:  a  nyelv 
kénytelen  mestere  minden  szeszélyének  en- 
gedni. De  a  hol  rabszolgák  vannak,  ott  mindig 
akad  zsarnok  is.  Aranyon  is  megesik,  hogy 
mintegy  saját  virtuozitásától  elragadva,  oly 
nyelvalakokat  gondol  ki,  melyek  már  mester- 
kéltek, nem  magyarosak : 

Tisztessége  vagyon,  de  magát  alázza 
Hódoló  mosolynak  arccal  lepi  niíiia. 

(Buda  haldia  II.) 

Karimás  kalappal 
A  juhőrző  gyermek  meglopni  akarja. 

(Télben.) 

Mindez  azonban  elenyészik,  ha  Arany  egész 
nyelvmüvészetét  tekintjük.  Minő  perspectivát 
tud  ö  a  magyar  nyelv  mindennapi  kifejezései- 
nek adni !  A  közönséges  szónak  falán  mint- 
egy ablakot  tör  és  új,  távol  vidéket  mutat. 
Oly  sok  példa  tódul  a  toll  alá,  hogy  nehezen 
esik  ;/<'/;íí//ví7/ idézni.  Igypéld.  az  iriani,  virradni, 

s:(em  rebbenése  kifejezések  —  mind  szinte  meg- 
tágulnak előttünk : 

Utat  irtogatnak  emhererdök  felett. 

(Murdny  oslroma  I.) 

Hallván  e  beszédet  Buda  királynéja, 
Szép  barna  szemének  felvirrada  héja. 

(Buda  halála  X.) 

S  mint,  ha  sötét  felhók  gyülekeztek  zordul. 
Lassan  elébb  egyik  vagy  a  másik  mordul, 
Azután  a  villám  s\eme  itt-ott  rebben* 
Majd  a  tüzet,  dörgést  szaporázzák  többen. 

{Toldi  szerelme  III.  45.) 

Arany  stílusára,  azaz  arra  a  művészetére,  a 
melylyel  ő  a  tárgyakat  úgy  láttatja  velünk,  a 
mint  ő  látta  —  már  több  ízben  fény  esett  epikus 
művészetének  általános  fejtegetése  alkalmából.** 
Mint  a  festő  képzelete  kifogyhatatlan  külön- 
böző alakok  és  szinvegyülékek  produkálásában, 
úgy  a  nagy  stilista  csak  úgy  ontja  új  meg  új 
mondat-alakjait,  különböző  fordulatait,  árnya- 
latos szófűzéseit  és  változatos  syntaktikai  szer- 
kezeteit. Arany  is  bővelkedik  ily  mondattani 
szépségekben;  az  évekkel  csak  nő  stílusának 
fordulatossága  és  tömörsége.  Első  műveiben 
legbővebb  beszédű;  idővel  egyre  rövidebb, 
hallgatagabb,  concisebb.  Stílusának  rövidségére, 
a  sok  kínálkozó  közül  csak  egy  példát.  Attiláék 
a  Mátrának  tartanak,  hogy   ott    vádaszszanak. 

*  Hasonlóan :   Fel  hó  szeme  rebben.    (Tölgyek   alatt.) 
**  35.,  167.  lap. 

Buda  ezt  látja,  mint  a  vak  a  rózsát : 
Színére  nem  örvend,  érzi  a  szúrását ; 
Asszonyok  ingerlő  szava  miatt  mormog. 
Haladnak  azonban  ;  túl,  nőnek  a^  ormok. 

Lehetne-e  azt,  hogy  mindinkább  közelednek  a 
mátrai  magas  hegyekhez,  megér:(ékitve  rövideb- 
ben kifejezni? 

Arany  tömörségével  függ  össze  egy  más, 
látszólag  teljesen  külsőleges  nyomdai  és  helyes- 
írásbeli sajátsága :  a  sok  riíkíiott  szó  és  a  kettős 
pont  gyakori  használata.  A  Toldi  szerelmének 
némely  lapján  8 — 9  szót  húz  alá.  Ez  a  gya- 
kori ritkítás  nála  a  rövidség  következménye; 
a  jelentős  szót  nem  emeli  ki  külön  mondat- 
ban, vagy  előre  csapott  jelzőkkel,  hanem  hogy 
a  kevésbbé  figyelmes  olvasó  előtt  is  nyoma- 
téka legyen,  a  sajtó    segédeszközéhez    fordul. 

De  nemcsak  életkora,  hanem  a  műfaj  és  a 
tárgy  szerint  is  változik  stílusa.  Minden  eposá- 
nak  megvan  a  magáé.  Az  ódon  krónikái 
előadás  és  a  népies  szólamok  minő  sajá- 
tos, összhangzatos  vegyüléke  Buda  halála! 
Mily  egyszerűen  naiv,  nyugodt  az  első  Toldi, 
mily  izgatott  a  Katalin :  A:{  első  lopás  rész- 
letes, világos,  V.  Lás:iló  szakgatott  és  árnyék- 
kal meg  homálylyal  telt.  ^^  elves:(ett  alkoltnány 
parodistikus  hangú,  bőbeszédű,  de  fölületes. 
Toldi  estéje  humoros,  elmélyedő.  Maga  a  hu- 
moros stílus  is  egészen  más  A  nagyidai  c:(igá- 
nyohh-AW,  mint  Bolond  /.f/ó/vban. 

Ha  egy  írót  gyakrabban  olvastunk,  két- 
három  sora  is  elegendő,  hogy  reá  ismerjünk, 
így  van  ez  Aranynyal  is.  Van  tehát  az  ő  sti- 

lusában,  —  mint  minden  nagy  íróéban  —  valami 
sajátos,  valami  jellemző,  melyet  a  gyakorlat- 
ban mindjárt  megérezünk.  Nem  lehetne-e  ezeket 
az  ismertető  jeleket  elvon'-an  is  kifejezni? 
Oly  finomak-e  ezek  a  sajátságok,  hogy  el- 
illannak, ha  elméletileg  leszűrjük  őket?  A 
következő  felsorolásban  összefoglalom  azokat 
a  jegyeket,  melyek  összege  azt  a  sajátos  hatást 
kelti  bennünk:  hogy  az  Arany  stilusa. 

Mindenek  előtt  a  talpraesett,  költőileg  alkal- 
mazott népies  szólások  gazdagsága  constatál- 
ható  nála.  Ehhez  járul  többnyire  az  aszonancziák, 
a  népies  versmérték  és  népies  közbevetések 
használata.*  Nagy  szókincse,  mely,  mintha  a 
szűz  szavakat  keresné,  szintén  Aranyias,  vala- 
mint stílusának  rövidsége  és  tömörsége.  Nem 
kevésbbé  jellemző  előadásának  realismusa  és 
plastikája. 

Aranyra  vall  e  mellett  kétféle  sajátos  mon- 
datszerkezet gyakori  előfordulta :  az  első  szer- 
kezet (melyet  magyarázó,  vagy  fajokra  osztó 
mondatnak  lehetne  nevezni)  egyik  fele  kettős 
ponttal  van  a  másik  sortól  elválasztva  és  úgy 
viszonylik  egymáshoz,  mint  nem  a  fajhoz. 
Egy-két  példa  világossá  teszi  ezt  az  elvont 
meghatározást.  Ilyen  szerkezetű  például  Tiolond 
Istók  következő  helye : 


*  Ily  népies  incisumok  :  a  Mert  hogy  ne  felejtsem,  min- 
dig kiáltoza  a  mellékszobából  hogy:  Rózsa!  Ibolya !» 
(Rp:;^sa  és  Ibolya).  «ToIdi  György  pediglen  kigondolta 
bölcsen  (hogy  egyik  szavamat  másikba  ne  öltsem)  kigon- 
dolta mondom,  kifőzte  magában »  stb.  (^Toldi  I.)  «Majd 
meglátjuk,  de  most  egy  kicsit  elhagyom.» 

Ábrándos  múltja,  mint  törült  lap  áll 
Mögötte,  nem  érdekli  semmi  olyas  ; 
Búcsít\tató  verset  ha  irogat :       (nem), 
Embernek  gyászost,  disznónak  vígat.  (Két  faj.) 
(Bolond  Istók  II.) 

A  másik  szokott  stilus-fordulata  a  következő : 
az  egyik  sor  két  részre  oszlik  két  rímmel,  a 
másik  tartalmilag  vele  összefüggő,  egy  rímű.* 
A  két  rövid,  párhuzamos  mondatnak  többnyire 
csak  egy  állítmánya  van,  például: 

Paripát  fényessé,  fegyverét  élessé. 
Teszi  sok  szerszámát  nagy  rettenetessé. 

(Buda  haldia  III.) 

Igazat  én  láttam  fordulni  hamisra : 
Drága  nemes  gyöngyöt  éktelen  kavicsra, 
Méhsört  savanyúvd,  örömet  is  Inivd, 
Bátor  bizodalmat  riadó  gyanúvá.** 

(Buda  haldia  II,) 

Ezért  szive  búval,  teli  sok  gyanúval. 
Mint  nyárfa  rezeg  bár  szellőcske  se  fúval. 

{Buda  haldia  III.) 

A  nagy  művészettel  épült,  bonyolult  mondat- 
szerkezetek mellett  a  népies    szólam   üdesége 

*  E  szerkezet  külső  szkémája  ez  volna  : 

1  sor: rim, rim 

2  sor: rím. 

(Vagy  megfoiditva.) 

**  Ez  a  versszak  egyszersmind  példa  az  előbb  emii- 
tett magyarázó,  fajokra  osztó  mondatszerkezetre.  Az 
első  sor  a  nemet,  a  többi  fajait  tartalmazzák. 


270 


is  megvan  stílusában.  Vannak  virágai,  melyek 
gyökerestül  az  illatos  mezőről,  a  fűszeres  erdő- 
ből vannak  átültetve. 

Mire  a  nap  még  egyszer  kisütne, 
Német  zászló  lesz  oda  felütve. 

(Török  Bálint.) 

A  kurucz  ezt  így  énekelte: 

Mire  a  fényes  nap  háromszor  felsütne. 
Hej  magyar  lobogó  lesz  oda  feltűzve. 

(Thaly,  Adalékok,  II.  ii8.) 

Az  éren-nádon  bolygó  Toldiról  azt  olvas- 
suk: ((Nincs  hova  lehajtsa  fejét  a  világon» 
(IV.  ének) ;  a  bujdosó  kurucz  hasonló  helyzet- 
ben ezt  panaszolta :  ((Szegény  árva  fejem  nincs 
hová  hajtanom.  (Thaly  I.  225.) 

Tisztán  népies  fordulat  a  következő  is : 

S  hid  volna  bár  ."  ledűlne  az,        1  Kő  volna  is,  meghasadna 

Hajó  volna,  elülne  az.  Üveg  volna,  elpattanna. 

(Kevehíi^a.)        I  (Erdélyi,   Népdalok   H.    5;.) 

Ha  fontolóra  veszszük  Arany  stílusának  saját- 
ságait: népies  zamatját,  nemes  mértékét,  vál- 
tozatosságában mutatkozó  érzékenységét,  erőt 
kifejező  egyszerűségét,  rhetorikus  fellengést 
kerülő  tömörségét,  szerény,  de  biztos  nyugal- 
mát, —  ha  mondom,  mindezt  megfigyeljük, 
valóban  igazat  kell  adnunk  Buffonnak :  le  styl 
c'est  l'homme :  a  stilus  az  ember. 


IX.  JELENTŐSÉGE. 


Mi  az :  egy  nagy  költő  ? 

Egy  ember,  a  ki  szép  verseket  tud  készí- 
teni —  ezt  halljuk  egy  felől. 

A  képzeletnek  rendkívüli  ereje  fokozva  nagy 
nyelvtehetséggel  —  felelnek  mások. 

Nem,  —  így  hallatja  szavát  egy  harmadik 
—  a  nagy  költő  tökéletes  alakban  fejezi  ki 
azt,  a  mit  minden  ember  érez,  de  nem  bír 
kifejezni. 

Abban  azonban  megegyeznek  mind  e  fele- 
letek, hogy  nagy  költőnél  valami  rendkívül 
kifejlődött  tehetséget  tesznek  fel.  De  miféle 
ez  a  tehetség,  miben  nyilatkozik  ?  Miben  kü- 
lönbözik a  költői  géniusz  a  többi  nagy  tehet- 
ségtől? Ha  csak  híres  kortársaink  közt  szét- 
nézünk, észrevehetjük,  mily  különféle  irányúak 
lehetnek  a  rendkívüli  szellemi  adományok.  A 
nagy  tudós,  egy  Helmholtz,  egy  Huxley  tehet- 
sége abban  mutatkozik,  hogy  az  ok  és  oko- 
zatok rejtett  összefüggését  egy  bizonyos  téren 
(mint  például  a  természettanban  a  külső  jelen- 
ségek terén)  biztos  módszerrel  ki  tudja  puha- 

tolni.  Egy  nagy  stratéga,  mint  például  Moltke 
abban  tűnik  ki,  hogy  nagy  hadtestek  mozdu- 
latát bizonyos  topographia-viszonyokkal  úgy 
tudja  combinálni,  hogy  döntéskor  katonáinak 
lehető  legnagyobb  ereje  a  lehető  legkedvezőbb 
helyzetben  legyen,  A  topographiai  igazlátás 
egybeforr  nála  egy  nagyobb  mértékű  sakkista 
genialitásával.  Ott  van  Munkácsy :  egy  rend- 
kívül kifejlődött  szinérzék,  párosulva  sajátos 
tehetséggel,  mely  rajzzal  tud  alakokat  és  érzel- 
meket jellemezni. 

A  nagy  államférfi,  egy  Bismarck  tehetsége 
a  józanság  a  maga  legfelső  fokán,  a  józanság 
lángelméje,  melylyel  a  mai  állami  szervezetek 
bonyolult,  (előttünk:  a  nagy  közönség  előtt 
félhomályba  burkolt)  viszonyait  mindenestő]  úgy 
látja,  a  minők,  —  úgy,  hogy  e  szerint  vezetheti 
hazája  politikáját.  Kossuthnak,  a  geniális  szónok- 
nak tehetsége  voltaképp  abban  áll,  hogy  egyet- 
értő közönséget  tud  teremteni  hallgatóiból.  A 
legkülönbözőbb  emberek  gyűlnek  össze :  mű- 
veltek, műveletlenek,  vérmesek,  nehézkesek, 
fiatalok,  öregek  és  ime  a  szónok  közönséget 
teremt  e  disparat  tömegből,  azaz  elgondoltatja 
velők  gondolatait,  megérezteti  velők  érzelmeit, 
lelke  tüzével  meggyújtja  az  ő  lelküket  és 
beléjük  önti  akaratát. 

Más  irányú  a  kitűnő  szinész,  mint  Salvini 
vagy  Coquelin  tehetsége :  ezek  mintegy  más 
ember  czipőjébe  másznak  bele  és  saját  szer- 
veikkel más  emberek  viselkedését  és  magak- 
tartását  utánozzák  az  illető  költő  utasítása 
szerint.  Utolsó  helyen  az  utolsó  rangú,  a 
rendkívüli    testi    ügyesség  példája :    a    minden 

társát  felülmúló  Blondin  tehetsége  rendkívüli 
egyensúlyérzékben  rejlik,  mely  megtartja  az 
egyensúlyt  oly  helyzetben  is,  a  hol  más  halandó 
okvetlen  elveszítené. 

Mind  ezek  a  férfiak  olyas  valamit  tudnak, 
a  mit  minden  században  csak  néhány  ritka 
társuk  tud;  mindegyikük  tehetsége  rendkívüli, 
de  minőségre  és  értékre  nézve  teljesen  elütök. 
Mit  tud  a  költő  tehetségének  legmagasabb 
fokán  ? 

Minden  kiváló  költő  mindenekelőtt  művészi- 
leg tökéletes  kifejezője  népének  és  korszaká- 
nak. Hogyan  gondolkodtak  és  éreztek  a  perzsa 
háború  előtti  görögök,  honnan  tudhatnák  ezt 
biztosabban,  mint  Homer  költeményeiből?  Az 
angol  renaissance  élénksége,  érzékisége,  tom- 
boló indulatossága,  képies  bőbeszéde  örökké 
fenmarad  Shakespeare  drámáiban.  Valamint  az 
archaeologiai  ásatások  felszínre  hozzák  a  rég 
eltűnt  népek  lakásait  és  eszközeit,  úgy  az  egy- 
korú költők  kortársaik  belsejét  tárják  elénk. 
A  mai  nemzetgazdasági  és  iparos  Magyarország 
a  világpia  ez  versenye  következtében  rohamo- 
san változik :  Budapest  ma  egész  más  város, 
mint  a  hajóhíd  korszakában,  az  emberek  is 
a  kik  ezekben  a  fényes  (malter-)  palotákban 
laknak,  máskép  dolgoznak,  mint  a  40-es 
évek  polgárai.  Arany  és  Petőfi  költészetük 
verőfényében  még  a  vasutak  előtti  Magyar- 
országot mutatják  be;  ma,  midőn  sínpárok 
szelik  át  keresztül-kasul  az  Alföldöt,  az  ő 
műveikből  még  mindig  felénk  tükröződik  a 
korukbeli  Magyarország  vadon  költészete  és 
lakóinak  gondolatvilága. 

AKANY     JÁNOS.  lO 

Ezen  kívül  a  nagy  költő  még  örök  typu- 
sóTTat  teremt.  Mindegyiküknek  vannak  alakjai, 
a  melyek  bevésik  magukat  az  emberiség  em- 
lékezetébe, melyeket  nem  bír  elfelejteni,  mintha 
minden  új  nemzedék  személyesen  ismerte  volna 
őket.  Mikor  fogják  Achillest  vagy  Odysseust 
elfelejteni?  Nem  fogja-e  Don  Quixotte,  Hamlet, 
Faust  a  jövő  századokat  elkísérni  ?  Mely  nem- 
zedék szűnik  meg  Falstaffon  nevetni?  Ezek 
az  alakok  állandó  birtokai  az  emberiségnek, 
mint  a  tűz,  melyet  Prometheus  hozott  le  szá- 
munkra, mint  az  üveg,  melyet  a  phoeniciaiak 
találtak  fel,  mint  a  könyvnyomatás,  Guttenberg 
e  világművelő  ajándéka. 

A  költői  genius  még  eszményt  is  áUít  elénk. 
Az  ember  nem  pusztán  kenyérből  él;  a  leg- 
műveletlenebb  nép,  a  primitív  törzsek  is  reá- 
szorulnak a  szépre,  mindegyikben  van  valami 
epedő  szomj  az  eszmény  után.  A  vallás  után 
legtökéletesebben  a  nagy  költők  elégítik  ki 
ezt  a  vágyat.  Minden  nagy  költő  olvasója 
lelkében  oltárt  emel,  a  melyen  a  szép  áldozati 
tüze  lángol.  Áhítatot  és  ihletet  önt  lelkünkbe, 
melyet  a  kétely  istenétől,  a  tapasztalás  meg 
eszményeitől  megfosztott. 

De  nem  csak  saját  lelkünket  tárja  fel  a 
költő,  hanem  nyelvünk  gazdagságát  is.  Minő 
bámulatos  egy  eszköz  a  nyelv  a  nagy  író-művé- 
szek kezében!  Folyton  élünk  vele  és  alig  sejtjük 
mélységét,  fordulatosságát,  jellemző  erejét.  A 
költők  forrásokat  fúrnak  benne,  új  nyelvanya- 
got hoznak  felszínre,  közkeletűvé  teszik  szű- 
kebb körök  szólásait  és  új  életet  öntenek  már 
kihalt  szókba. 

Ezekből  az  alakokból  való  Arany  is.  Ő, 
mint  a  magyar  nép  legmélyére  hatoló  jellemző, 
mint  a  magyar  nyelv  költőiségének  legnagyobb 
ismerője,  kultúránknak  egy  maradandó  eleme. 
Befolyása  szellemi  életünkre  idővel  csak  még 
növekedhetik;  a  jövő  nemzedékek  rajta  fog- 
nak művelődni,  nyelvük  tele  lesz  az  ő  szavai- 
val, képzeletük  az  ő  alakjaival.  Ki-ki  talál 
költészetében  valamit  önmaga  számára.  A  gyer- 
mek gyümölcseinek,  a  felnőtt  magjainak  fog 
örülni.  A  tanuló,  ki  az  iskolában  kigyúlt  arcz- 
czal  olvassa  Toldit,  az  óriás  erejű  Miklóson 
meg  róka-lelkű  bátyján  fogja  izgékony  kép- 
zeletét járatni;  a  szerelmesek  édes-fájós  epe- 
désük  visszhangját  Rozgonyi  Piroska  panaszai- 
ból fogják  kihallani ;  a  férfi  az  élet  eszményi 
és  mégis  hű  rajzát  fogja  Aranyban  szeretni ; 
őszülő  hajjal,  az  élet  csatái  után,  midőn  sze- 
retetével gyűlölete  is  elmúlt  és  már  csak  humora 
nő,  resignált,  értelmes  mosolylyal  fogja  líolond 
Istókot,  Toldi  estéjét  élvezni.  Ha  külső  erőszak 
egyszer  Magyarországot  részekre  szakítaná, 
nyelvünk  és  a  múlt  emlékei  mellett  az  ő 
müvei  is  eszményi  kapcsot  képeznének  közöt- 
tünk. Tanulmányozása  csak  fokozhatja  a  ne- 
mesebbb  természetek  törekvését:  elérni  azt, 
a  mit  Arany  élet-eszmény  gyanánt  állít  elénk  : 
a  lelki  erők  és  különösen  a  lelkiismeret  teljes 
harmóniáját. 

Van  költészetében  úgy,  mint  személyiségé- 
ben is  valami,  a  mi  mindig  mintaszerű,  clas- 
sicus  marad.  Érettsége  és  szerénysége  már 
életében  is  elismerésre  kényszerítette  kortársait 

és  tiszteletes  sikátort  nyitott    számára    a    sok 
éretlen  tehetség  handabandás  tömegében. 

Petőfi  és  Arany  —  a  mennyiben  szel- 
lemi életünk  áramlataiból  a  jövőre  következ- 
tetnünk lehet  —  a  legnagyobbszerű  költői 
tünemények,  melyeket  Magyarország  valaha 
létrehozott.  Lesznek  még  nagy  államférfiaink, 
kik  majd  nyugat  és  kelet  érdekeinek  ostro- 
mával szemben  biztosan  és  nyugodtan  vezetik 
népünket  magasabb  kultúrai  czélok  felé ;  lesz- 
nek hadvezéreink,  kiknek  homlokán  Hunyadi 
örök  babéra  újra  virul;  tudósaink,  kik  felfejtik 
a  természet  és  a  múlt  idők  titkait,  míg  Európa 
bámulva  hallgatja  szavukat,  de  költőink,  mint 
Arany,  mint  Petőfi,  alig  születnek  többé.  Az 
év  csak  egyszer  tavaszodik.  Petőfi  meg  Arany 
egy  páratlan  művelődési  phasis  képviselői  ; 
korszakukban  még  meg  volt  a  régi  magyar 
élet  költészete  és  eredetisége,  de  egyszersmind 
meg  volt  már  a  magasabb  európai  kultúra 
lendülete.  Ehhez  járult,  hogy  épp  ez  a  kor 
nagy  nemzeti  czélokért  küzdve,  egyszerre  a 
lelkesedés  és  a  conservativismus  kora  volt ; 
láthatárán  sok  volt  a  fény  és  sok  a  meleg 
egy  időben.  Ma  ugyan  erősebb  a  fény,  de  a 
meleg  fogyott.  A  magyar  művelődés  fősodra 
ma  más  irányban  szakad;  a  negyvenes  és 
ötvenes  évek  költői  korszakát,  a  közlelkesé- 
dést  és  a  közfájdalmat  a  megfeszített  mun- 
kásság, az  ipar  és  kereskedelmi  korszak  fára- 
dalmai követték ;  a  hős  és  a  költő  nyomdokába 
a  tudós  és  az  iparos  lép.  A  miért  a  forradalmi 
korszak  küzdött,  a  szabadság,  az  már  mara- 
dandó birtokunk;    a   mit  érzett,    azt    művészi 

tökéletességgel,  megkristályosodva  találjuk  Pe- 
tőfi és  Arany  költészetében. 

Ilyen  Arany  János.  Hatása  az  évekkel  majd 
még  gyarapúl,  mert  ő  a  mellett,  hogy  hü  fia 
korának,  művében  egyszersmind  oly  általános 
emberi,  hogy  a  jövő  századokra  is  szól.  Kor- 
társaink idővel  elhalnak,  nemzedék  nemzedé- 
ket követ,  hidaink  megszakadnak,  palotáink 
romba  dőlnek ;  balsors  elragadhatja,  a  mit 
államférfiúi  bölcseség,  kard  a  mit  kard  szer- 
zett: a  mulandóság  e  sok  jelensége  közt  a 
Duna  tán  ismét  medret  cserél,  erdők  zúghat- 
nak, a  hol  elébb  tavak  villogtak.  Arany  meg- 
marad, míg  a  magyar  nyelv,  mint  Magyar- 
országnak a  lángész  és  költészet  ihlette  kifejezője. 


I 


X.  FÜGGELÉK. 


/.   Források  életéről. 

Arany  életére  a  két  főforrás  :  i.  Önéletrajzi  levele 
Gyulai  Pálhoz  1855-ből,  2.  Bolond  Istók  (II.  éneke), 
mely  költői  lepelben  az  1824 — 28.  évek  történetét  adja 
elő.  A  levél  egyik-másik  tekintetben  ellentmond  a 
Bolond  Istók  elbeszélésének.  Hogy  Arany  Marmaros- 
Szigeten  megvált  a  színészettől,  azt  önéletrajza  egy 
álomból,  az  epos  pedig  első  sorban  egy  szerelmi  viszony- 
ból magyarázza.  Eresei  S.  könyve :  Arany  J  életéből 
(Budapest,  1883.),  több  érdekes  adatot  tartalmaz,  de 
két  előbbeni  forrással  szemben  csak  másodrangú. 


//.  Műveiről. 

Első  helyen  Gyulai  P.  emlékbeszéde  (Bpesti  Szemle 
1883.  XXXVI.)  említendő.  Gyulai  kerülve  a  részletes 
bonczolást,  nagy  vonásokban  alkotta  meg  Arany  képét, 
a  mint  az  kétségtelenül  az  utókorra  is  szállni  fog. 

A  negyvenes  években  nem  jelent  meg  Aranyról 
beható  kritikai  méltatás,  kivéve  a  Toldi  Ferenczét  a 
Szépirodalmi  Szemlében  (1847.);  1854.  Ferenczy  Zsig- 
mond Magyar  irodalomtörténetében  Arany  nevét  az 
((Említendők   még»    csoportban  hozza   fel.     Ez   az   év: 


*   146.  lap.  Aranynak    csak    ntve    van    említve    Sárossy    Gyula    és 
Bérczy  Emil  közt. 

IÖ54  különben  korszakalkotó  Arany  méltatásában. 
1854-től  1856-ig  nyilatkoznak  a  Toldi  estéje  és  a.  kisebb 
költemények  megjelenése  alkalmából  a  legelső  magyar 
kritikusok  Aranyról:  Kemény  Zsigmond,  Erdélyi  János, 
Greguss  Ágost,  Gyulai  Pál,  Salamon  Ferencz,  Bérczy 
Károly.* 

Nagyobb  tanulmány  Aranyról  általán  ezután  hosz- 
szabb  ideig  (25  évig)  nem  jelent  meg:  csak  egyes 
munkáiról  irtak.  i88i-ben  Haraszti  Gyula  közölt  nagyobb 
összefoglaló  essayt  Aranyról  {Magyar  S:^evile  1881.), 
a  mely  nézetem  szerint  nem  talált  kellő  elismerésre. 
Tagadhatatlan,  hogy  sok  benne  a  koczkáztatott  állítás, 
a  kapkodó  itélet;  de  e  mellett  akad  benne  igen  finom, 
mélyreható  észrevétel  is. 

Arany  egyik  vagy  másik  művét  megtámadták  :  Pesti 
Napló  1864.  iBuda  haldiát  névtelenül);  Bodnár  Zsig- 
mond {Toldi  s^er elméi,  Magyar  Szemle  1881.  234.  1.). 
Thewrewk  Árpád  Pandára  1862.  (A  nagyidai  ciigd- 
nyokai). 

Az  Arany-irodalmat  különben  Markovics  Sándor 
állitotta  össze  nagy  szorgalommal  a  Ráth-féle  nagy 
Arany  kiadás  (1885)  legvégén.  Itt  csak  pótlólag  néhány 
munkáról  akarok  megemlékezni,  melyeket  még  nem 
emlit. 

Arany  életrajzát  és  jellemzését  könnyen  áttekint- 
hető, tanulságos  módon  Badics  Ferencz  irta  meg : 
Arany  J.  Pozsony,  1884.  Bővebben,  alaposan  Koltai 
Virgil  irt  róla  (Arany  János  élete  és  költészete.  Bpest, 
1886),  ki  életrajzát  még  behatóbban  szándékozik  kidol- 
gozni. Arany  Írói  működését  világosítja  meg  Imre 
Sándor  is  Arany  és  Aristophanes  czlmű  czikksorozatá- 
ban.  (Bp.  Szemle  1885.  XLI.).  Költői  nyelvére  néhány 
a  Nyelvőrben  megjelent  czikk  derít  fényt.  (Lásd  Nyelvőr 
kalan\.)  Ide  tartoznak  még  Csengery  János  szép  össze- 
állítása magyar  és  classicus  költők  párhuzamos  helyei- 
ről (Phil.  Közlöny)  és  Komáromy  Lajos  commentárjai, 
némelv  Arany-féle  költeményhez.  (Nőnevelés  1885 — 85.) 


Salaniüii,  Krdélyi,  Greguss,  Bérczy  K,,  a  Pesli  Saplühnn  (1856.) 
Gyulai  a  üuJapesli  Hir/afthun  (1855.).  hzeiikivűl  még  irt  Kemény  a 
Divalcsaniokbíin  (lSy.^.),  Greguss  a  S'ap/óbun  (1854.),  Salamon  a  Biiila- 
pesli  Hir/apbaii  (1856.). 

///.  Jeíiyiel  Cl  201.  lapho-^.  ' 

Buda  haldiának  Ibrráíai : 

1.  A  magyar  krónikák.  A  mese  nagy  vonásokban: 
Attila  megöli  Budát  sajátkezűleg.  Ez  a  főesemény.  Ezt 
motiválni  kellett.  Legtermészetesebb  a  hatalmi  vetélke- 
dés, mint  ok.  Attila  jelleme  adva  volt,  hozzá  construálta 
Budát,  mint  ellentétet.  Ez  magával  hozza  a  cselekvényt : 
a  korona  megosztását,  a  párbajt  (különben  nehéz  saját- 
kezűleg megöletni).  Buda  építése,  Ilda,  Aladár  szintén 
a  magyar  krónikákból  valók.  Keveháza,  Bendegúz,  Rof., 
Detre,  Czezumor,  Hunor,  Magyar. 

2.  Prísciis  Rhetor.  Hosszú  fátyol  (V.j.  A  nap  keleten 
száll  le  (VI.).  Követség.  Isten  kardja  (IX.).  Faépü- 
letek  (L).  Jelenet  Czerkóval  (X.).  Fátyol  ív  (X.). 
Tiszaláp,  folyókon  való  átkelés. 

A  conleur  localc  részben  innen  való. 

3.  Magyar  néphit  cs  babona.  Garabonczok  (í.).  — 
Nézők  (I.).  —  Tündér  leányok  =  (Viliik)  (VI.).  - 
Hadak  útja  (V.).  —  Kinövő  kard  (II.). 

4.  A  magyar  nép  éleiét  és  Jellemét  átvitte  (ad  analó- 
giám) a  hún  múltba.  Katonásdi  háború  alkalmával. 
Ivás  a  vendégért  (VIII.).  —  Ménes  terelése  (X.).  — 
Hún  kötés  (III.). 

5.  Régi  magyar  emlékek.  Álmos,  Bulcsú,  Szalárd, 
Szemere,  Torda.  Véres  zászló  2^9.  —  Alliteráló  ety- 
mologiák  ((Emlékezzünk  régiekrőlw-ből  (XII.).  —  Etele 
Budára  megy,  Imre  és  Endre  analógiája  szerint  (XII.). 
Hún  Írásmód  (székely  írás)  (II.).  —  Gyöngyvér  neve 
a  Váradi  regestrumból.  —  Huj,  huj  felkiáltás  (V.)  — 
Aczéltükör  '(VIII.).  —  Világ  t-ija  (VIII.).  —  Turul. 

6.  Történelmi  adatokat 

a)  a  hunokról.  Aetiosz  (IX.).  —  Nvereg  alatti  hús, 
átvive  a  Kanyaró  népére  (XII.).  —  Kám  ital. 

b)  más  hasonló  népekről.  Álomlátás  megfejtése  (IX.).  — 
Kincselrejtők  megöletése  (XI.).  —  Kanyarók  külseje  a 
mongolok  analógiája  szerint  (XII.)  —  Boza,  a  kunok 
itala,  átvive  a  hunokhoz  (XI.).  —  Mithridates-adoma  a 
nagy  memóriáról  (VIII.). 

7.  Német  hősmonda.  Nibelung  ének.  Sigfrid  és  Krim- 
hild.  —  Etele  leg\őzi  a  medvét,  mint  Sigfrid  (VIII.).  — 

Kinllynék  összeveszése,  mint  Krimhild  és  Brunhild  (IX.). 
Gyöngyvér  elátkozza  Krimhildet  férje  holtteste  felett, 
mint  Krimhild  Hagent  Sigfrid  megöletése  után  (XII.) 
Odin,  Norna  (II.)  a  német  mythologiából. 

8.  Saját  emlékei.  Mátrai  utazásának  nyomai  Attila 
vadászatának  leírásában  (?).  Kellő  források  hiányában 
itt  nem  lehet  többet  kinyomozni. 

9,  Más  költök  analógiája.  Petőfi.  Vörösmarty,  Ármány, 
Hadúr,  Homer,  Kuthy   L.   Mindezekre   lásd   201.   lapot. 


IV.  Jegyiéi  a  2^y.  lapho^. 

Az  állani  ige  különböző  használata  Aranynál,  mint 
példa  nyelvi  gazdagságára : 

áll  =^  folyik,  tart:  Majd  új  udvar,  öklelés  áll. 
(^Sitbinyáni  Jaiik.).  Állott  a  vigadalom ;  haj  nemvolta 
a  világon  több  ily  lakadalom.  (Csaba  I.).  Lakom 
állt  éppen  az  nap  örömére.  (Toldi  szerelme  V.   54.)  ; 

beí/7/  =  esik,  történik,  kezdődik  :  Evés,  ivás,  dal  táncz 
nagy  állt  be  délután,  kivűl  a  sátorokban  s  a  száz 
tornyú  Budán.  (Csaba  I.) ; 

áll  =  fennmarad:  Megmaradt  a  vén  ház,  ez  a  nagy 
ronda  telek,  édes  jó  anyáról  ez  a  birtok  álla.  (Első 
lopás.) ; 

áll  =  biztosit,  kezeskedik.  Ez  a  paraszt  ember  azt 
meré  állítni,  hogy  ő  a  kiasszonyt  meg  tudná  gyógyitni  : 
hazudik-e  vagy  sem,  nem  állok  a  felől.  (Jóka   ördöge.); 

áll  (az  egyesség)  =  megvan  kötve  az  alku.  Mikor 
az  egyességök  állolt.  (jóka  ördöge.)  ; 

áll  =  van.  Álljon  a  vallás   a  mérlegen  (Fiamnak.) ; 

áll  valakin  =  függ  tőle.  Ha  rajtad  állna  (C\akó 
sírján.) ; 

áll  =  túr:  Egy  szisz  nélkül  állom.  (Toldi  szerelme 
V.  20.).  Toldi  nem  állhatta,  s  követve  királyát,  meg- 
ereszté  a  szót  s  türelem  zabláját.  ('Toldi  szerelme  III.  61.); 

áll  --=  megmarad,  elegendő  valamire :  Folt  sem  állja, 
foldani  kár.  (A  világ.)  ; 

áll  valaminek  ==  valamivé  lesz:  álljon  katonának (ToWí 
szerelme  III.  21.)  ; 

(///  (viadalt)  =  vív :  Vele  a  holdfényen  viadalt  állni 
kész.  (Toldi  szerelme  III.   31.); 

áll  =--  nyitva  van,  hozzá  férhető.  Cselédnek  is  áll 
most    pincze,  kamra,   konyha  {Toldi  szerelme  III.  17.); 

áll  =^  türtőzteti,  tartóztatja  magát.  Toldi  csak  elnézte 
neki  egyszer-kétszer,  végre  nem  állhatja.  ( Toldi  sierelme 
V.  84.).  Nem  állhatta  tovább :  reszketve  pirulva,  szép 
Örzsinek  egyszer  nyakába  borula.  (Toldi  szerelme  V.  60.); 

áll  =  elvisel.  Idegen  sem  állja  könyhullatás  nélkül. 
( Toldi  szerelme  VI.  72.) ; 

áll  (csatát)  =  csatázik.  Mezei  csatát  is  állj.  (Toldi 
szerelme  XI.   15.); 

áll  (reá)  =^  beleegyezik.  Toldi  nem  állt  még  rá. 
(Toldi  s:ierelttje  XII.   53.); 

(meg)állom  =  megtartom.  Fogadom  s  megállom. 
Isten  úgy  segéljen!  (Toldi  szerelme  XII.   104.); 

Siólásmódok  :  De  akaratom  láncxpn  áll,  erős  békóu 
lábam,  kezem.  (Leány omho:{.).  Nem  törődöm  bennülő- 
vel  .  .  .  hogy  áll  orra  az  út  szélén  baktatóra.  (Epilógus.). 
Nem  is  áll  jól  semmi  dolog  kezében.  ( Tengeri  hántás). 

Tán  fölösleges  megjegyeznem,  hogy  e  jegyzék  nem 
tart  igényt  a  teljességre. 


TÁRGYMUTATÓ. 


Anikó  jelleme  139. 
Anonymus  (Belae)   198. 
Arany  János. 

—  Állatjellemzése  150 — 162. 

—  Compositioja  163. 

—  Egyénisége  i — 25. 

—  Élete.  I.  korszak  fiSiy — 56.)  3 — 7. 

II.  korszak  (1857—49)  8-10. 

III.  korszak  (1849 — 65)   il. 

IV.  korszak  (1865 — 82)   12.   13. 

—  Érzékenysége.  3,  13 — 22. 

—  Forditdsai  252 — 255. 

—  Képzelete  21.  62—86. 

—  Költészete  általán  27—62. 

—  Jellemzései  86 — 146. 

—  Józansága  15. 

—  Leleménye  167 — 171. 

—  Lelkiismeret  rajza  22.  88 — 91.  132. 

—  Művei:  Toldi  1.  35.  38.  39.  75.   170—177. 
Toldi    szerelme    11.  13.  23.  35.  164.  180 — 188 
Toldi  estéje  3$.  50.  177  —  180. 

Buda  halála  11.  35.  37.  40.  61.  68.  77.  78.  103 

iio.  164.  188—202. 
Murány  ostroma.  68.   164.  203 — 209. 
Nagyidai  czigányok   10.  37.   iii.   129.  21 1— 213 
Elveszett  alkotmány  35.  83.  210.  211. 
Balladái  10.  12.  35.  37.  49.  opr' ij'2— 136.    16 

218—228.  ^     .^  y 

Daliás  Idők  12. 


Arany  János. 

Bolond  Istók  51.  213—217. 
Lyrája  42—46. 

—  Népiessége  52. 

—  Nézete  a  költészetről  52—55. 

—  Nyelvérzéke  22.  256—269. 

—  Örültjei  132 — 136. 

—  Prózája  229 — 251. 

—  Pessimismusa  56 — 58. 

—  Realismusa  29.  39.  54.  60.  69—75.  99—103. 

—  Részletérzéke  77—86.   153  —  162. 

—  Szemlélődése  28.  34.  39.  99. 

—  Stílusa  24.  34.  266—269. 

—  Természetérzéke  47—52.  67 — 69. 

—  Typusai  104— 112. 

—  Világnézete  46.  47. 

Arany  Juliska  8.   11.  12.  250. 

Arany  László  8. 

Aristophanes  254.  255. 

Attila  16.  23.   72.  73.  80.  87.  119— 125. 

Auerbach  30.  130. 

Balaton  6.  17. 

Balassa  Bálint  5.  6.  47. 

Bencze  107.  108. 

Beöthy  Zsolt  120. 

Berzsenyi  23. 

Bessenyei  192. 

Bismarck  272. 

Bocaccio  33. 

Bolond  Istók  24. 

Bret  Harte  130. 

Buda  119 — 125. 

Byron  33.  57.  157.  (és  Arany   214.    215.).   216. 

Cartesius  156. 

Cooper  130. 

Coquelin  273. 

Corneille.  122. 

Csokonai  6. 

Czigányok  jellemzése  127. 

Czuczor  30. 


285 

Deák  Ferencz  22. 
Debreczen  4.  7. 
Detre  125.  126. 
Dóczy  L.  203. 

Goethe  15.  17.  31.  49.  139. 

Goncourt  85. 

Gyöngyösi  I.  203.  208.  243, 

Gyöngyvér  140  —  143. 

Gyulai  214.  232.  238 — 240.  278. 

Hamlet  17.  20. 
Helmholtz  272. 
Herder  31. 
Homer  157.  274. 
Huxley  272. 

Ildikó  140 — 142. 
Ilosvai  172.  263. 
Jancsó  B.  137. 

Katona  15.  —  Jellemzése  92.  —  237.  238. 
Kazihczy  230. 
Kisfaludy  Károly  6.  11. 
Kossuth  22.  27.   iio.  231.  272. 
Kölcsey  30.  46,  231. 

Lajos  (Nagy)  115.  126—127. 
Lenau  128. 
Lehr  A.  67.  258. 

Lelkiismeret    (Aranynál    és    személyeiben)    22. 
88-91. 

Madách  46. 
Margitsziget  2.  3. 
Marmaros-Sziget  i.   5. 
Merimée  P.   129. 
Mikszáth  K.   130. 
Moltke  273. 
Moliere   15. 
Munkácsy  61.  272. 
Musset  57. 

Nagy- Kőrös  2.   3.   18. 
Nibelung-ének   122. 


286 


Orczy  Lőrincz  243.  244. 
Örzse  jelleme  146—149. 

Petőfi  I.  4,  Vándorlásai:  6-9.  —  Vérmérsék- 
lete 17 — 19. — "Természete  21 — 23.  —  Petőfi 
és  Arany  28.  31  —  34.  42—44.  104,  .  174, 
274—5.  Képzelete  63— 66.  85.  —  Jellemzései 
92.  131.  —  136.  203.  204.  246.  248.  252.  256. 

Petrarka  33. 

Piroska  (Rozgonyi)  2.  12.  16.  23.  46.  47.  49. 
59.  81.  83.  93-95.   loi.  144—149. 

Priscus  23.  192 — 196.  202. 

Puskin  129.   131.  214. 

Rákosi  Jenő  226. 

Rhetorikus  szellem  (magyar)  23. 

Rozgonyi  109. 

Salvini  273. 

Sand,  George  30.  131. 

Schopenhauer  57.  156. 

Shakespeare  15.  132.   136.   219.    234.   253 — 254. 

Szalay  László  187.  251. 

Szász  Károly  248. 

Szalonta  i.  2.  3.  5.  18. 

Szécheny  27. 

Széchy  Mária  16. 

Tinódi  Sebestyén    5. 

Toldi  Miklós  2.   12.  13.  18.  21.  23.  24.   25.   46. 

47-  49-  59-  73-  79-  80.  87.  91.  93.  96.   107. 

112 — 119. 
Toldi  Lőrinczné  jelleme  138.  , 

Tompa  203.  204. 
TurgenyefF  157.  215. 

Victor  Hugó  129. 

Vörösmarty  20.  23.  30.  230.  252.  —  Képzelete 
63  —  66.  85.  256. 

Zola  65. 
Zrinyi  47.  240. 


■  Ilii    iimiwi  ii«iii»r«i~mi"rrr~i-íiiim-iiriii 

f  f\        ÜBÍ=ÍARY 


5íl5 


PLEASE  DO  NOT  REMOVE 
CARDS  OR  SLIPS  FROM  THIS  POCKET 


IBRARY 


I  AMCTI 


■u.- 


fí^:?^\t^{''-?'ir-'''-' 


